
X. LIZĖ IR ARGUMENTAI PRIEŠ BEPROTYBĘ 
(GERASIS BROLIS) 


Argumentai prieš beprotybę subyra šiugždėdami. 

Eilutė skambėjo Lizės sąmonėje, kol ji šliaužė iš atsi- 
minimų kertelės į vingiuotos, ilgos studijos vidurį, pavymui 
savęs palikdama kraujo, kuris išsiliejo iš nosies, burnos ir 
sumaitotos krūties, dėmes. 

Iš kilimo kraujo niekaip neišvalysiu, pamanė ji, ir į 
galvą, tarsi sureaguodami į pastebėjimą, vėl atklydo žodžiai: 
argumentai prieš beprotybę subyra šiugždėdami. 

O taip, šiuos įvykius tikrai lydėjo beprotybė, tačiau vie- 
toj dūzgesio, čežėjimo arba šiugždėjimo, ji tegirdėjo savo 
klyksmą. Bent jau tuomet, kai kankintojo gniaužiamas atida- 
rytuvas prilipo prie kairiosios krūties nelyginant mechaninė 
dėlė. Lizė suspigo ir apalpo. Džimas Dūlis ją atgaivino an- 
tausiu, idant dar kai ką pridurtų, ir leido vėl nuleipti. Tik iš 
pradžių nudraskė suplyšusią liemenėlę, susegė palaidinukę, 
prie šios prisegė raštelį su nurodymais, nors Lizė ir taip 
puikiai atminė, ką jis sakė. 

- Tikiuosi, profesorius su manimi susisieks iki aštuntos 
vakaro, antraip kitą sykį jums skaudės labiau. Tik nebandyki- 
te kreiptis pagalbos. Apsitvarkykite viena pati. Jei kam 
nors apie mane prasitarsite, aš jus nužudysiu. - Štai, ką pa- 
skelbė Dūlis. Raštelyje pridėjo: Mums abiem bus gereu, jei 
užbaisime šitą reikaliuką. Jusu draugas “Zakas "'! 

Lizė neįsivaizdavo, kiek laiko ji buvo atsijungusi antrą 
kartą. Kai atsigaivelėjo iš alpulio, pamatė, jog draiskanomis 


virtusi liemenėlė nušveista į šiukšliadėžę, o dešinėje palai- 
dinukės pusėje kybojo prisegtas raštelis. Kairioji permirko 
krauju. Ji atsegė kelias sagas, dirstelėjo į užantį ir išspaudu- 
si dejonę nukreipė akis šalin. Sužalojimai pasirodė bjaures- 
ni už tuos pjūvius, kuriais save apdovanodavo Amanda, 
įskaitant ir mėginimą išsirėžti bambą. Kalbant apie skaus- 
mą... Lizė tegalėjo prisiminti, kad jis buvo klaikus ir visaa- 
pimantis. 

Dūlis pasiėmė antrankius ir netgi malonėjo palikti van- 
dens stiklinę, kurią ji tučtuojau godžiai ištuštino. Bet kai pa- 
bandė atsistoti, kojos ėmė drebėti bei linkti. Todėl iš nišos 
teko ropoti ant keturių, krauju ir raudonais prakaito lašeliais 
terliojant Skoto kilimą (jai niekada nepatiko toji balta kaip 
austrė danga, nes ant šios būdavo matyti kiekvienas nešvaru- 
mų trupinėlis). Prie kaktos prilipo plaukai, skruostus sudrė- 
kinusios ašaros išdžiūvo, po šnervėmis, ant lūpų bei smakro 
sukrešėjo kraujas. 

Iš pradžių Lizė manė šliaužianti link telefono, ketinanti 
paskambinti šerifo pavaduotojui Baterkla... ne, Klaterbakui, 
nepaisydama Dūlio perspėjimų ir to, kad Kaslo apygardos 
šerifo kontora nesugebėjo jos apsaugoti. Bet staiga sąmo- 
nėje nuskambėjo žodžiai iš eilėraščio, 

(argumentai prieš beprotybę) 

ir ji pastebėjo kedrinę gerosios mamulės skrynią, nu- 
trenktą ant kilimo, tarp laiptų, vedančių žemyn į daržinę, ir 
rašomojo stalo, kurį Skotas praminė “Drambliuko Dambo 
blynu“ Dėžutės turinys buvo išvirtęs laukan ir kėpsojo ne- 
valyvoje krūvoje. Lizė suprato, kad slinko būtent prie skry- 
nelės. Jai ypač rūpėjo geltonas daikčiukas, užkritęs ant vio- 
letinio, perlenkto “Elnio ragų" valgiaraščio. 

Argumentai prieš beprotybę subyra šiugždėdami. 

Sakinys iš Skoto eilėraščio. Kurdavo juos nedažnai ir 
dar rečiau spausdindavo - tvirtindavo, esą juos rašo sau, be 

to, jo eilės niekuo neypatingos. Tačiau šios Lizę žavėjo, 
nors ji ir ne visai suvokė, ką vyras norėjo tais žodžiais pasa- 
kyti. Ypač patiko pirmoji eilutė. Juk kartais įmanoma išgirs- 
ti, kaip viskas žlunga, subyra ir prasmenga kiaurymėje, į ku- 
rią galima žvilgtelėti. Arba įkristi, jei prarasi budrumą. 

LKBA, širdele, tu trauki į triušio urvą, tad laikykis. 

Matyt, Dūlis atsinešė gerosios mamulės skrynią į studi- 
ją, nes galvojo, kad joje aptiks, ką norėjo. Tokie vyrukai, 
kaip “Zakas Makulas" ir Gerdas Alenas Koulas, dar žino- 
mas, kaip Blondinas arba mesjė Bim Bam Dėl Frezijų, ne- 
abejodavo, jog su jų troškimais susijusi kiekviena smul- 
kmena, jau nekalbant apie košmarus, fobijas ar vidurnaktį 
užvaldančius įkvėpimus. Ką Dūlis tikėjosi rasti kedrinėje 
skrynelėje? Slaptą (gal net užšifruotą) Skoto rankraščių są- 
rašą? Vienas Dievas žino. Šiaip ar taip, jis apvertė dėžę, viso 
labo pamatė rinkinį neįdomių (bent jau jam) niekniekių ir 
našlę Lendon nutempė į studijos gilumą žvilgsniu ieškoda- 
mas, kur ją prirakinti. Tam puikiai tiko vamzdžiai po kriauk- 
le. 

Lizė teberėpliojo link skrynios turinio, akių neatplėšė 
nuo geltono, kvadrato formos mezginėlio. Įdomu, ar pati 
būtų jį atradusi? Veikiausiai ne, kadangi atsiminimai jai sto- 
vėjo skersai gerklės. Bet dabar... 

Argumentai prieš beprotybę subyra šiugždėdami. 

Atrodo. Ir jeigu Lizės branginama purpurinė uždanga nu- 
kris, ar ji irgi išgaus liūdną šiugždesį? Na, tai nuostabos ne- 
keltų. Visų pirma šioji marška buvo kone perregima - štai, 
kiek atsiminimų pro ją pavyko įžiūrėti. 

Užteks, Lize, liaukis. Ša. 

- Susikišk tuos “ša" į vieną vietą, - užkriokė ji. Sumaito- 
tą krūtį nudegino skausmas. Nūnai, kaip ir amžinatilsį vyras, 
Lizė žinojo, kokius pojūčius suteikia žaizdos krūtinėje. 
Mintyse išgirdo Pluto skalijimą, kuris lydėjo Skotą, tą ne- 

lemtą naktį išnirusį iš šešėlių, tiesusį ranką, tarytum kruviną 
gumulą su keistais pagaliukais, miglotai primenančiais pirš- 
tus, teigusį, kad jis savo mylimajai dovanoja kruvinąją jygą, 
vėliau suraižytą ranką mirkiusį silpnos arbatos dubenyje. 
Jis užsiminė, jog tokį gydymo metodą 

(Polo išradimas) 

sumąstė brolis. Paaiškino, kad visi Lendonai pasižymi 
gebėjimu sparčiau gyti, nes nieko kito jiems nelieka. Šie 
prisiminimai susiliejo su vėlyvesniu praeities epizodu, ku- 
riame ji su Skotu sėdėjo po niam niam medžiu. Kraujas 
pliaupte pliaupė, tarstelėjo anuomet dar būsimas vyras. Li- 
zė pasidomėjo, ar Polas išmirkė pjūvius arbatoje, bet Sko- 
tas neigiamai papurtė galvą. 

Ša, Lize, jis niekada taip nesakė, o tu niekada neklau- 
sel. 

Ne, vis dėlto klausė. Domėjosi įvairiausiais dalykais, ir 
Skotas stengėsi atsakyti. Ne po niam niam medžiu. Antrąjį 
vakarą “Elnio raguose“, lovoje, kai jie pasimylėjo. Ir kaip ji 
galėjo užmiršti? 

Lizė trumpam prigulė ant balto kaip austrė kilimo. 

- Aš ir neužmiršau, - sugriežė dantimis. - Visa tai slypė- 
jo už purpurinės uždangos. Va kur esmė. 

Atsipūtusi jį įsmeigė akis į geltonąjį kvadratėlį ir vėl 
ėmė šliaužti. 

Esu tikras, kad gydytis arbata išmokome vėliau. 

Jis tysojo šalia, rūkė, stebėjo cigaretės dūmą, kylantį 
aukštyn ir pranykstantį palubėje. Panašiai, kaip retsykiais iš- 
garuodavo pats Skotas. 

Aš žinau, nes anais laikais jau sugebėdavau skaičiuo- 
ti trupmenas. 

Mokykloje? 

Ne, Lize. Balso tonas liudijo, kad jai derėjo pačiai susi- 
protėti, kaip “Degtukas" Lendonas auklėjo savo atžalas. Mu- 

du su Polu mokėmės namuose. Valstybines mokyklas tėtis 
vadindavo "asilų gardais" 

Bet tą dieną, kai šokai nuo suoliuko, Polo rankas iš- 
raikė rimti pjūviai, tiesa? Ne šiaip įbrėžimai? 

Tylėdamas jis spoksojo į aukštyn vinguriuojančius, išsi- 
sklaidančius dūmelius, kurie po savęs paliko tik salsvą ir 
aitroką aromatą. Galų gale šaltai atsiliepė: 

Tėtis pjaudavo giliai. 

Lizė nežinojo, kaip sureaguoti į abejingą pastebėjimą, 
todėl nutylėjo. 

Po pauzės Skotas pridūrė: 

Ei, juk tau rūpi kas kita. Lize, klausk, ko nori. Aš atsa- 
kysiu. Bet tu privalai paklausti. 

Arba ji neprisiminė, ko pasiteiravo, arba dar nebuvo tam 
pasiruošusi, tačiau puikiai atminė, kaip jiedu pasišalino iš 
po niam niam medžio. Skotas apkabino Lizę po baltu kupo- 
lu... Kitą sekundę abu jau stypsojo po krintančiu sniegu. Da- 
bar, ant keturių slinkdama link apverstos kedrinės skrynelės, 

(argumentai prieš beprotybę subyra šiugždėdami) 

ji galiausiai leido sau patikėti tuo, ką širdies gilumoje - 
savo slaptos širdies gilumoje - seniai žinojo. Pasitraukę iš 
po niam niam medžio, bet prieš persikeldami į sniego šuo- 
rus, jie akimirkai atsidūrė kažkokioje kitoje vietoje, kurioje 
tvyrojo šiluma, vilnijo miglotas rausvas švytėjimas, nestigo 
paukščių čiulbėjimo ir tropikams būdingų kvapų. Vieną kitą 
ji atpažino - raudonųjų jostrų, jazminų, bugenvilijų, mimozų, 
drėgnos žemės, ant kurios jie klūpėjo, aromatus, - bet sal- 
džiausi buvo nežinomi, ir Lizė troško sužinoti, kam jie pri- 
klausė. Jau žiojosi paklausti, tačiau Skotas priglaudė delną 

(ša) 

prie jos lūpų. Kaip keistai jie turėtų atrodyti, mąstė Lizė 
- abu apsirengę žiemiškai, nors aplinkui vyravo tropinis 

karštis. Staiga pamatė, kad Skotas išsigandęs, ir po akimir- 
kos vėl išvydo neįprastą spalio pūgą. 

Kiek laiko jiedu praleido toje “tarpustotėje"'? Tris se- 
kundes? Gal trumpiau. Vienaip ar kitaip Lizė, nūnai ropo- 
janti baltu kilimu, nes neturėjo jėgų atsistoti, apsisprendė 
pripažinti tiesą. Nors tądien, kai grįžo į “Elnio ragus", be- 
veik save įtikino, kad jai tiesiog pasivaideno. 

Nieko panašaus, - suniurnėjo ji. Mes ten buvome 
persikėlę dar kartą. Tą patį vakarą. 

Lizę kankino troškulys, tačiau baro niša liko užnugaryje 
ir ji slinko tolyn nuo vandens. Mintyse išgirdo, kaip Skotas 
traukė vieną iš senio Henko dainų, kai sekmadienį jie išva- 
žiavo iš “Elnio ragų": Kiaurą dieną po dykras braidau be 
lašelio vandens, gaivaus vandens. 

Nesijaudink, širdele, tu dar atsigersi. 

- Ar tikrai? - sušvokštė. - Vandens stiklinė nepakenktų. 
Man velniškai skauda. 

Antrą sykį Skoto balsas galvoje nenuskambėjo, bet atsa- 
kymo jai nereikėjo. Pagaliau nusigavusi iki daiktų, išbarstytų 
aplink kedrinę skrynią, Lizė ištiesė ranką ir suspaudė geltoną, 
valgiaraštį dengiantį kvadratėlį. Atsigulė ant šono (kurio ne- 
skaudėjo), įdėmiai apžiūrėjo kuokštelius ir akučių gijas. Nė 
nepastebėjo, kaip kruvinais pirštais ištepliojo vilną. Iš tokių 
kvadratų geroji mamulė buvo sumezgusi tuzinus vilnonių ap- 
klotų: rožinius ir pilkus, mėlynus ir geltonus, žalius ir tam- 
siai oranžinius. Jie nutįsdavo po virbalais, kuriais geroji ma- 
mulė darbuodavosi vakarais, įsitaisiusi priešais televizo- 
riaus ekraną. Vaikystėje Lizė tokius apklotus vadino “vil- 
niais" Tekėdamos pusseserės (iš Engeltonų, Darbių, Vigen- 
sų, Vošbernų šeimų ir nesuskaičiuojama galybė Debušerų) 
gaudavo dovanų po vieną “vilnį"* Kiekviena Debušerų mer- 
gaitė turėjo jų bent po tris. Visus apklotus papildydavo at- 
skiri, tokios pačios spalvos arba rašto kvadratėliai, gerosios 

mamulės praminti “džiuguliais" Juos buvo galima įrėminti 
ir pakabinti ant sienos arba patiesti ant stalo. Skotas dievino 
geltoną “vilnį"', kurį per vestuves jaunavedžiams Lendonams 
padovanojo geroji mamulė, todėl Lizė išsaugojo džiugulį 
kedrinėje skrynioje. Šiuo metu ji tysojo kraujuodama ant 
kilimo, gniauždama gelsvąjį kvadratėlį, atsisakiusi mėgini- 
mų užsimiršti. Jyga!/ Pabaiga, pamanė ir pravirko. Kol kas 
mintys blaškėsi sąmonėje be jokio sąryšio. Bet nieko bai- 
saus. Jas bus įmanoma surikiuoti vėliau. Jei tik reikės. 

Ir jei to “vėliau" pavyks sulaukti. 

Lendonus, o prieš juos ir Lendro šeimą, sudarė du ti- 
pai: nimpos ir grasūs krekulai. Laikui bėgant visuomet 
paaiškėja, kam tu priklausai. 

Nenuostabu, jog Skotas suprato, kas kamuoja Amandą. 
Apie pjaustytis skatinantį elgesį žinojo iš asmeninės patir- 
ties. Kiek kartų save raižė pjūviais? Lizė nenutuokė. Iš ran- 
dų išskaityti jo gyvenimą, kaip Amandos atveju, nepavykda- 
vo, nes... na, tiesiog nepavykdavo. Vis dėlto vienas susižalo- 
jimo epizodas, kurį ji atminė - kai Skotas sudaužė oranžeri- 
jos stiklą, - padarė neišdildomą įspūdį. Ašmenimis raižyti 
odą jis išmoko iš tėvo, pakeldavusio peilį prieš sūnus tik 
tuomet, kai nepajėgdavo išsklaidyti grasaus krekulo darky- 
damas savo kūną. 

Nimpos ir grasūs krekulai. Laikui bėgant visuomet 
paaiškėja, kam tu priklausai. 

Kas, jeigu Skotui pasisekė išvengti bjauriausio grasaus 
krekulo? 

1995-ųjų gruodį oras klaikiai atšalo, ir jis rimtai sune- 
galavo. Naujų metų pradžioje Skotas ketino surengti pokal- 
bių vakarus Teksaso, Oklahomos, Naujosios Meksikos ir 
Arizonos mokyklose (anot jo paties, iškeliauti į “turnė po 
kaubojiškus kraštus“), tačiau išvykas atšaukė. Agentas klykė 
iki pamėlynavimo mėgindamas jį perkalbėti (nieko keisto - 

ponas Lendonas nuleido į tualetą trijų šimtų tūkstančių do- 
lerių atlygį), bet nesėkmingai. Skotas paskelbė negalįs vykti 
į turnė, nes susirgo. O taip, jis išties jautėsi prastai ir, Žie- 
mai vis giliau leidžiant nagus, Skoto būklė prastėjo. Lizė tai 
suprato dar lapkritį, kai kažkas 

Jam kažkas atsitiko. Bet bronchitas čia niekuo dėtas, 
nors Skotas tvirtina kitaip. Jis nekosėja, oda vėsi. Matuotis 
temperatūrą atsisako, bet Lizė įsitikinusi, kad vyras nekarš- 
čiuoja. Mintis, jog pakriko ne tiek fizinė, kiek psichinė bū- 
sena, kelia jai siaubą. Kai vieną vienintelį kartą sukaupusi 
drąsą pasiūlo jam apsilankyti pas gydytoją Bjorną, Skotas 
paleidžia nasrus ir išrėžia, esą ji apsėsta daktarais “kaip vi- 
sos kitos sukvošusios seserys" 

Ir kaip Lizei reaguoti? Kokius konkrečius simptomus jis 
demonstruoja? Kuris iš gydytojų - netgi toks malonus kaip 
Rikas Bjornas - rimtai juos vertintų? Kurdamas Skotas nu- 
stoja klausytis muzikos. Bėda ta, kad prie stalo prisėda vis 
rečiau. Užuot rašęs naują romaną (kuris Lizei Lendon, nors 
ir ne itin įžvalgiai knygų kritikei, labai patinka) sau įprastu 
sprinterišku greičiu, jis juda į priekį vėžlio žingsniu. Ir 
svarbiausia... Jėzau Kristau, kur dingo audringas Skoto hu- 
moro jausmas? Šis gali erzinti, bet, jam netikėtai pranykus 
(tuo metu, kai ruduo užleidžia vietą šaltam orui), Lizę nu- 
krato šiurpas. Mintyse jai iškyla seni filmai apie džiungles 
1r tie kadrai, kai ūmai nutyla čiabuvių būgnai. Skotas pradeda 
daugiau gerti ir vėliau eina miegoti. Paprastai ji griūna į lo- 
vą pirma, bet visuomet pajunta, kada vyras išsitiesia šalia ir 
koks kvapas dvelkia jam iš burnos. Vaizdas studijos šiukšlia- 
dėžėse nė kiek nedžiugina. Nerimui stiprėjant, Lizė jas ima 

tikrinti kas dvi ar tris dienas. Dažniausiai matydavo alaus 
skardines, retsykiais visą jų galybę - Skotas visada mėgo 
pliaupti alų, - tačiau 1995-ųjų gruodį ir ankstyvą 1996-ųjų 
sausį išvysta ir viskio butelius. Jį ima kankinti pagirios, ir 
tai kelia didesnį susirūpinimą nei kiti dalykai. Kartais Sko- 
tas klaidžioja po namus - išblyškęs, tylus, negaluojantis - iki 
popietės, kol pagaliau atkunta. Keletą sykių užsidaręs vo- 
nios kambaryje vemia. Iš to, kaip sparčiai vaistinėlėje tuštė- 
ja aspirino atsargos, ji žino, jog vyrui plyšta galva. Kas čia 
keisto, pasakytumėte jūs. Tarp devynių ir vidurnakčio susi- 
verskite į skrandį dėžę alaus arba butelį viskio ir rytą atsiim- 
site savo. Galbūt, galbūt... tačiau Skotas maukdavo alkoholį 
nuo seno - dar nuo tų laikų, kai jiedu susipažino “Svetainė- 
je", o savo švarko kišenėje jis laikė atsarginį buteliuką (ku- 
riuo pasidalino su Lize), - bet nepatirdavo nė menkiausių 
pagirių. Dabar, žvelgiant į tuščią, šiukšliadėžėse riogsančią 
tarą ir vos keliais puslapiais papildytą “Bėglio medaus mė- 
nesio" rankraštį (pasitaiko dienų, kai puslapių šūsnis nepa- 
storėja nė per nago juodymą), natūraliai kyla klausimas, 
kiekgi jis iš tiesų geria. 

Per šventes ir kalėdinės prekybos šurmulį Lizė trumpam 
aprimsta. Skotas niekada pernelyg nesižavėdavo pasivaikš- 
čiojimais po parduotuves, net ir tada, kai nesisekdavo dar- 
bas, bet šiais metais atsiduoda apsipirkimo malonumams su 
karštligišku džiugesiu. Jis važinėjasi su žmona kiekvieną 
dieną, padeda brautis pro grūstis Oberno prekybos centre 
arba Kasl Roko parduotuvėse. Skotą gan dažnai atpažįsta, bet 
jis linksmai atsisako duoti autografus žmonėms, kurie 
užuodžia galimybę gauti nepakartojamą dovanėlę, aiškinda- 
mas, kad atitrūkęs nuo žmonos ją, ko gero, pamatys tiktai 
prieš Velykas. Gal humoro jausmą ir prarado, tačiau savit- 
vardos, kaip ir anksčiau, nestokoja, net ir tuomet, kai auto- 
grafų medžiotojai įkyri. Todėl kurį laiką jis lyg ir atrodo 

normalus, nors atšaukė turnė, ėmė smarkiai gerti ir beveik 
neprisėsdavo prie naujos knygos. 

Kalėdos, prieš kurias teko pasikeisti daugybe dovanų, 
kaip niekad vykusios. Įsidienojus Skotas netgi parsigriauna 
ją į lovą. Abu vakarieniauja pas Kantą ir Ričį. Prie deserto 
pastarasis domisi, kada Skotas imsis prodiusuoti savo roma- 
no ekranizaciją. “Štai kur uždirbami rimti pinigai", - tvirtina 
Ričis, matyt, nežinantis, kad iš keturių adaptacijų, trys neiš- 
vengė finansinio kracho. Šlamančiųjų uždirbo tiktai “Pabė- 
gusių iš pragaro“ kino versija (kurios Lizė nė nesiruošia 
žiūrėti). 

Pakeliui namo skotiškasis humoro jausmas atūžia kaip 
senas “B-1* bombonešis, ir jis taip komiškai pradeda mėg- 
džioti Ričį, kad iš juoko žmonos pilvą sutraukia mėšlungis. 
Sugrįžę ant Šugahilo kalvos, jie antrą kartą pasivarto ant 
lovos. Vakare su malonumu atmindama dienos įvykius Lizė 
nejučia pagauna save mąstančią, kad, jei Skotas ir serga, ki- 
tiems žmonėms nepakenktų užsikrėsti jo liga - pasaulis tap- 
tų šaunesne vietele. 

Ji pabunda antrą nakties užsimaniusi į tualetą, bet lovoje 
Skoto neranda (argi ne dėja vu?). Tik šįsyk jis ne dingęs. 
Lizė pajunta skirtumą, nors nė neleidžia sau įsisąmoninti, 
ką ji turi omenyje, kai galvoja 

(dingęs) 

apie tai, ką vyras kartais daro, ir vietą, kur jis retsykiais 
iškeliauja. 

Lizė šlapinasi užsimerkusi, klausydamasi, kaip už lango 
staugia vėjas. Atrodo, šaltas. Tiesa, kol kas ji nenutuokia, ką 
reiškia tikras šaltis. Sužinos po kelių savaičių - kartu su 
įvairiausiais kitais dalykais. 

Ji pakyla nuo klozeto ir pro vonios kambario langą dirs- 
telį į daržinę bei šios pastogėje įrengtą Skoto sudiją. Jeigu 
Jis kiurkso ten - paprastai taip ir elgdavosi, jei pakirsdavo 

viduryje nakties ir nebenustygdavo vietoje, - Lizė pastebės 
šviesas, gal net išgirs prislopintas, karnavališkai linksmas 
rokenrolo melodijas. Bet šiąnakt daržinė dunkso aptemusi, 
o ausis tepasiekia šaižus vėjo gūsių gausmas. Ji truputį su- 
nerimsta. Į sąmonę įsiskverbia mintys, 

(širdies priepuolis) 

kurios pernelyg nemalonios, kad jas norėtųsi apsvarsty- 
ti. Ir vis dėlto, žinant, koks... koks nutolęs jis buvo pataruoju 
metu... Užuot nusiūbavusi atgal į miegamąjį, Lizė žengia į 
antro aukšto koridorių. Pakviečia vyrą vardu, atsakymo neiš- 
žį. Ausų būgnelius galų gale pakutena tylūs, iš tos pusės at- 
plevenantys garsai. Ne rokenrolas, o kantri muzika. Henkas 
Viljamsas, senis Henkas, dainuoja “Ko-Ligą" 

- Skotai? - vėl sušunka Lizė ir, kai jis neatsiliepia, nuo 
akių nubraukusi plaukus patraukia į priekį. Į kilimą, vėliau at- 
sidursiantį palėpėje, čeža basos kojos. Ji išsigandusi, nors 
pati nežino kodėl. Matyt, baimė kažkaip susijusi 

(dingęs) 

su tam tikrais dalykais, esančiais arba turinčiais slypėti 
praeityje. Durys užrakintos, raktelis išmestas, pasakytų 
tėvukas Debušeras, sužvejojęs frazę telkinyje, iš kurio mes 
visi geriame ir į kurį sumetame savo tinklus. 

- Skotai? 

Lizė stypso šalia svečių kambario durų apimta siaubin- 
gos nuojautos: Skotas sėdi supamajame krėsle negyvas, vei- 
kiausiai prieš save pakėlęs ranką. Ir kaip ji galėjo nenumaty- 
ti tokios baigties? Juk nelaimę pranašaujančius simptomus 
pastebėjo dar prieš mėnesį. Jis įstengė išsilaikyti iki Kalė- 
dų, vardan žmonos, bet dabar... 

- Skotai? 

Ji pasuka rankeną, stumteli duris, išvysta vyrą supamaja- 
me krėsle, kaip ir įsivaizdavo, tačiau Skotas gyvas ir sveikas, 

apsisiautęs geltonuoju gerosios mamulės “vilniu" Per tele- 
vizorių rodo mėgstamą jo filmą: “Paskutinį seansą" Kai 
tarpduryje išdygsta Lizė, į ekraną įsmeigtos akys nė ne- 
krypteli. 

- Skotai? Kaip tu jautiesi? 

Vyras spokso į televizorių nemirksėdamas. Ji persigąsta; 
į sąmonės paviršių išnyra vienas iš keistų Skoto žodžių, 

(nimpa) 

kurį Lizė tučtuojau nugina į pasąmonę ir palydi 

(velniop tą brudo garą) 

miglotu keiksmu. Žengusi į kambarį vėl ištaria jo vardą. 
Šįsyk Skotas sumirksi - ačiū Dievui, - pakreipia galvą ir iš- 
sišiepia. Apdovanoja žmoną Lendono šypsena, kurią ji įsi- 
mylėjo iš pirmo žvilgsnio. Gal todėl, kad, pakilus lūpų kraš- 
tams, juokingai susiaurėdavo akių kampučiai. 

- Ei, Lize, - atsiliepia. - Ką čia veiki? 

- To paties norėčiau paklausti tavęs. - Ji akimis pasidai- 
ro svaigalų - alaus skardinės ar perpus nugerto viskio bute- 
lio, - bet nieko nepastebi. Na, ir puiku. - Jau labai vėlu. Negi 
nežinai, kelinta dabar valanda? 

Stoja ilga tylos pauzė. Jis, regis, svarsto, ką atsakyti, ir 
galiausiai sumurma: 

- Mane prižadino vėjas. Šuorai barškino vieną iš stogo 
latakų. Jie visiškai išblaškė miegą. 

Lizė neprataria nė žodžio, tiksliau, paskutinę akimirką 
sutramdo norą prabilti. Kai gan ilgai išgyveni santuokoje, 
pavyzdžiui, penkiolika metų, kaip jų atveju, (trukmė, žinoma, 
priklauso nuo pačių porų), vyras ir žmona užmezga savotiš- 
ką telepatinį ryšį. Nūnai ji pajunta, kad Skotas ketina pratęs- 
ti, todėl tylėdama lūkuriuoja. Iš pradžių rodos, jog nuojauta 
pasitvirtins. Jis išsižioja, ir tuo momentu lauke ūžteli vėjo 
gūsis, po kurio pasigirdo tykus tarškėjimas, primenantis 
metalinių dantų kalenimą. Skotas pasuka galvą garso lin- 
kme, vypteli - nemaloniai, kaip paslaptį žinantis žmogus, ir 

užsičiaupęs pasižiūri į televizoriaus ekraną, kur labai jau- 
nas Džefas Bridžesas kartu su geriausiu draugu važiuoja į 
Meksiką. Jiems grįžus, Liūtas Semas jau bus miręs. 

- Ar dabar užmigtum? - teiraujasi ji ir vėl jaučia, kaip 
šiurpsta oda, nes vyras į klausimą nereaguoja. - Skotai! - iš- 
taria šiek tiek griežčiau, nei ketino ir, jam atsigręžus (neno- 
romis, nors filmą matė mažiausiai porą tuzinų kartų), tyliai 
pakartoja: - Ar dabar užmigtum? 

- Galbūt, - nusileidžia jis. Lizė išsigąsta ir nuliūsta paste- 
bėjusi, kad Skotas apimtas baimės. - Jeigu meiliai prie ma- 
nęs prilipsi. 

- Kai taip šalta? Juokauji? Eime. Išjunk televizorių ir 
drožiame į lovą. 

Skotas paklūsta. Kurį laika ji guli, klausosi vėjo ir mė- 
gaujasi nuo vyro sklindančia šiluma. 

Paakiuose nušvinta drugeliai. Taip atsitinka beveik visa- 
da, kai Lizė ima snūduriuoti. Ji regi raudonus ir juodus dru- 
gelius, tamsoje plazdenančius sparnais. Nejučia pagalvoja, 
kad juos išvys ir merdėdama. Mintis baugina, bet tik truputį. 

- Lize? - kažkur iš toli atsklinda Skoto balsas. Jis taip 
pat pamažu įminga. 

- Mm-hmm? 

- Jam nepatinka, kai kalbu. 

- Kam? 

- Nežinau, - tolybėse pasigirsta atsakymas, - Gal vėjui. 
Lediniam šiauriui, kuris atūžia iš pat... 

Sakinį Skotas tikriausiai užbaigia žodžiu “Kanados", bet 
ji negali to garantuoti, nes persikelia į miego karalystę kar- 
tu su vyru, turbūt pirmą kartą gyvenime. Lizė baiminasi, jog 
keistas vienalaikiškumas pranašauja mirtį, žada nukelti į tą 
vietą, kur viešpatauja sapnai, bet nėra meilės, namų ar ran- 
kos, galinčios palaikyti tavąją, kai prieš sutemas dangun, 
sodriai oranžinės saulės kryptimi, purpteli paukščių pulkai. 

Maždaug dvi savaites ji mėgina save tikinti, jog padėtis 
gerėja. Vėliau kaltins save, kaip galėjo būti tokia kvaila ir 
akla, kaip nesuprato, kad Skotas karštligiškai stengėsi laiky- 
tis įsikibęs šio pasaulio (ir jos!). Antra vertus, užspeistas į 
kampą, šiaudo griebiasi kiekvienas. 

Kad ir kaip ten būtų, Lizė puoselėja viltis ne be pa- 
grindo. Pirmąją 1996-ųjų savaitę jis praktiškai nustoja 
gerti. Vieną kitą taurę vyno išlenkia nebent per pietus. Be 
to, kasdien kinkuoja į studiją. Tik gerokai vėliau - vėliau, 
vėliau priburbuliavau, skanduodavo ji vaikystėje, kai 
telkinio paplūdimyje statė pirmąsias žodžių pilis - Lizė 
suvoks, jog per tas dienas jis neparašė nė vieno puslapio. 
Tiesiog slapčia maukė viskį, kramtė “Serts" mėtinukus ir 
sau keverzojo beprasmiškus raštelius. Po “Makintoš" 
kompiuterio klaviatūra ji aptiks laiškinio popieriaus pus- 
lapį su atspausdintų užrašu NUO SKOTO LENDONO 
STALO, virš kurio vyras pakraigaliojo: taigi sakau trak- 
toriaus grandinę tu vėluoji Skutai seni Skutai netgi 
dabar. Kai aplink namą įninka gausti šaltas vėjas, atgai- 
rinęs nuo pat Jelounaifo, Lizė pagaliau pastebi gilius, 
pusmėnulio formos rėžius, išvagojusius jo delnus. Pjū- 
vius, kuriuos Skotas tegalėjo sau palikti nagais, mėgin- 
damas išsaugoti gyvybę bei sveiką protą, tarsi alpinis- 
tas, per sniegdrabą bandantis išsilaikyti ant brudinos 
uolos atbrailos. Daugiau nei tuziną tuščių viskio butelių 
ji atras ne iš karto, bet dėl alkoholio, kuris prasprūdo pro 
akis, savęs negrauš, nes viskio tarą Skotas buvo gerai pa- 
slėpęs. 

Pirmosios 1996-ųjų dienos neįprastai šiltos; pasak vie- 
tinių senolių, prasidėjo sausio atlydys. Bet sausio trečią orų 
prognozių specialistai perspėja, jog netrukus iš baltų cen- 
trinės Kanados tyrų atplūs ledinio šalčio banga. Meino gy- 
ventojai išgirdo nurodymus iki viršaus prisipildyti degalų 
bakus, apšildyti vandentiekio vamzdžius ir pasirūpinti, kad 
šilumos netrūktų gyvūnams. Temperatūra nukris iki dvide- 
šimt penkių laipsnių žemiau nulio, negana to, apylinkėse 
siautės uraganinis vėjas, dėl kurio žvarba gali sustiprėti iki 
minus šešiasdešimties ar net septyniasdešimties.* 

Lizė pakankamai sunerimusi, tad, nepavykus atkreipti 
Skoto dėmesio į prognozes, paskambino jųdviejų rangovui. 
Garis užtikrina, esą Lendonų namas yra sandariausias visa- 
me Kasl Vju, pataria prižiūrėti savo giminaičius (ypač 
Amandą, bet tai savaime suprantama) primena, kad Meine 
šaltų orų pasitaiko. Iškęsime vieną kitą poliarinę naktį - ir 
galėsime ramiai laukti pavasario, sako jis. 

Tačiau sausio penktąją taip atšalo ir atūžė tokie galingi 
lediniai vėjai, jog Lizė neabejoja: bjauresnių orų matyti ne- 
teko. Netgi vaikystėje, kai ją žavėję žaibai su perkūnijomis, 
regis, pranašaudavo rimtas audras, o sniego šuorai prilygda- 
vo pūgai. Namuose visų termostatų rodykles ji pasuka iki 
septyniasdešimt penkių laipsnių, naujoji krosnelė veikia 
kiauromis paromis, bet kambariuose temperatūra vis vien 
nepakyla aukščiau šešiasdešimt dviejų.** Vėjo gūsiai ne 
šiaip kaukia pakraigėse, o žviegia kaip moteris, kurią atšipu- 
siu peiliu neskubėdamas mėsinėja beprotis. Keturiasdešimt 
"*Maždaug 31,79 C, -51,19 C ir -56,70C. 
** Maždaug 23,99 C ir 16,70 C. 

mylių per valandą greitį siekiančios vėtros (iki šešiasdešimt 
penkių mylių per valandą sustiprėję gūsiai centriniame 
Meine ir Niu Hempšyre nuverčia radijo bokštelius) pakelia 
po sausio atlydžio likusį sniegą ir nunešą jį per laukus tary- 
tum šokančius vaiduoklius. Kai šuorai perlieja išorinius lan- 
gus, grūdėtos dalelės barbena lyg kruša. 

Antrąją klaikiai šaltą, Kanadai būdingą naktį Lizė pabun- 
da vidurnaktį ir Skoto vėl neranda lovoje. Aptinka jį svečių 
kambaryje, kaip ir praėjusį sykį, įsisupusį į geltonąjį gero- 
sios mamulės “vilnį", akimis ryjantį “Paskutinį seansą“ 
Henkas Viljamsas gieda “Ko-ligą", Liūtas Semas jau miręs. 
Išjudinti vyrą iš sąstingio pasiseka vargais negalais. Lizė 
klausia, kaip jis jaučiasi, ir Skotas atsako, kad normaliai. 
Pasiūlo žvilgtelėti pro langą į nuostabų reginį, bet perspėja 
per ilgai nežiūrėti. “Mano tėtis minėdavo, jog tokie ryškūs 
vaizdai gali išdeginti akis", - priduria. 

Pasakiškas grožis priverčia ją suaikčioti. Danguje, ro- 
dos, banguoja gigantiška scenos uždanga, ir jos spalvos be 
paliovos kinta: žalia virsta purpurine, šioji pašviesėja iki 
skaisčiai raudonos, kurią savo ruožtu pakeičia keistai kruvi- 
nas atspalvis. Lizė nė nežino, kaip jį įvardyti. Rusvas? Ne, tai 
ne visai tikslu. Kai Skotas timpteli už žmonos pižamos ir 
paprašo nusigręžti, ji išsprogina akis, nes skaitmeninis vaiz- 
do grotuvo laikrodėlis liudija, jog pro apšerkšnijusį langą į 
šiaurės pašvaistę Lizė žiopsojo ištisas dešimt minučių. 

- Užteks, - sniaukroja jis tarsi per miegą, - Eime į lovą, 
mažoji Lize. 

Ji apsidžiaugia galėdama išjungti prakeiktą filmą, pakelti 
Skotą iš supamojo krėslo ir išsivesti iš vėsaus kambario. 
Bet kai jie susikimba rankomis ir nulinguoja koridoriumi, 
vyras ištaria žodžius, nuo kurių pašiurpsta oda. 

Vėjo gausmas panašus į traktoriaus grandinių žvangėji- 
mą, kuris man primena tėtį. Kas, jeigu jis nemiręs? 

- Skotai, neskiesk nesąmonių, - atšauna Lizė, tačiau to- 
kie pastebėjimai neskamba absurdiškai vidurnaktį. Ir juo la- 
biau, kai už lango staugia vėjas, o jam tarsi atsako spalvotos 
dausos. 

Jai pakirdus kitą naktį, vėtra lauke tebesiautėja. Svečių 
kambaryje televizorius išjungtas, bet Skotas vis tiek spokso 
į ekraną. Kiurkso supamajame krėsle įsisiautęs į geltoną, 
vilnonį gerosios mamulės apklotą, tačiau į klausimus nere- 
aguoja. Lizės pusėn nepažvelgia. 

Jis dingęs. 

Virtęs nimpa. 


Lizė apsivertė ant nugaros ir įbedė akis į studijos stog- 
langį. Krūtį varstė pulsuojantis skausmas. Nė nesusimąsty- 
dama, ką daro, geltonąjį kvadratėlį ji prispaudė prie žaizdos. 
Iš pradžių diegliai sustiprėjo... tačiau mezginio atraiža savo- 
tiškai apramino. Lizė spiginosi į stiklinį stačiakampį sunkiai 
šnopuodama, užuosdama gaižų prakaitą, ašaras, ant odos 
džiūstantį kraują. Pro lūpas nejučia išsiveržė dejonė. 

Visi Lendonai pasižymi gebėjimu sparčiai gyti, nieko 
kito mums nelieka. Jeigu tai tiesa - kuo Lizė tikėjo ne be 
pagrindo, - tuomet dabar jai labiau už viską magėjo priklau- 
syti Lendonų šeimai. Nebebūti Liza Debušer iš Lisbon Fol- 
so, mamos ir tėvelio netyčiuku, maže prielipa. 

Tu esi viena vienintelė, galvoje nuskambėjo kantrus 
Skoto tonas. Lizė Lendon. Mano mažoji Lizė. Studijoje 
tvyrojo karštis, kūną raižė skauduliai, ir dabar ji troško 1e- 
do. Velniop tą balsą - Skotas Lendonas seniai miręs ir palai- 
dotas. 

LBKA, širdele, neatlyžo jis. Bet žodžiai tarytum sklido 
iš tolumos. 

Nutolęs atrodė netgi ant “Drambliuko Dambo blyno“ 
stovintis telefonas, kurį pasiekusi Lizė teoriškai galėtų išsi- 
kviesti pagalbą. O kas buvo arti? Štai klausimas. Labai pa- 
prastas. Kaip ji, aptikusi į aplinką nereaguojančią seserį, už- 
miršo, jog per šaltąją 1996-ųjų bangą matė savo vyrą, kuris 
skendėjo tokioje pačioje būsenoje? 

Aš gerai viską prisiminiau, iš pasąmonės gilumos išni- 
ro mintis, jai spoksant į stoglangį, prie krūties spaudžiant 
gelsvą, raustantį mezginį. Bet galvodama apie tuos įvykius 
būčiau atgaminusi visą įvykių grandinę - “Elnio ragus" 
tai, kas nutiko po niam niam medžiu, kokios lemties su- 
laukė jo brolis Polas, ką pati išgyvenau šaltame svečių 
kambaryje, už kurio lango tvieskė šiaurės pašvaistė ir 
gairino ledinis vėjas, turbūt atūžęs iš Kanados, Manito- 
bos ar paties Jelounaifo. Negi tau neaišku, Lize? Viskas 
tarpusavyje susiję, ir jei tu nuverstum pirmąją domino 
plytelę... 

- Aš išprotėčiau. Kaip jie. Kaip Lendonai, o prieš juos 
Lendro giminė ir dievai žino, kas dar. Nenuostabu, kad jie 
kuoktelėjo. Kai žinai, jog šalia mūsų pasaulio yra kitas... ir 
juos skirianti siena tokia plona... 

Tačiau baisiausia, jog anapus slypėjo jį persekiojęs pa- 
daras begaliniu keršu šonu. 

- Ne! - suspigo ji tuščiai studijai. Klykė nepaisydama 
kūną draskančio skausmo. - O ne! Užteks! Užteks! Tegu vi- 
sa tai užsibaigia! 

Bet Lizė nebegalėjo neigti tiesos, net jei šioji ir baudėsi 
atimti sveiką protą. Vieta, kur sutemus maistas sugesdavo, 
netgi tapdavo nuodingas, kur lindėjo Skoto ilgšis, kerša bai- 
dyklė, 

(Aš tau parodysiu, kokį garsą jis išspaus, kai atsig- 
ręš) 

iš tikrųjų egzistavo. 

- Taip, taip, - sukuždėjo Lizė. - Aš ją regėjau savo aki- 
mis. 

Tysodama tuščioje, regis, vaiduoklių apsėstoje velionio 
vyro studijoje ji pravirko. Net ir šiuo momentu tiksliai ne- 
atminė, kada ją matė... bet žinojo, jog ten /ankėsi. Suprato 
viltis sklaidančią tiesą kaip vėžininkai, kurie apsiblaususiu 
žvilgsniu dėbso į tuščias morfino ampules, nesuvokia, koks 
dabar paros metas, bet tebejaučia skausmą, besiskverbiantį 
gilyn į būdraujančius kaulus. Ir gyvą. Gyvą, piktavališką, iš- 
badėjusį. Lyg esybę, kurią jos vyras nesėkmingai stengėsi 
įveikti svaigalais. Juoku. Rašymu. Esybę, kurią Lizė kone 
įtikėjo išvydusi bedvasėse Skoto akyse, jam kiūtint žvarbia- 
me svečių kambaryje prieš tamsų televizoriaus ekraną. Jis 
sėdėjo 


Jis sėdi supamajame krėsle, iki išplėstų akių įsisupęs į 
geltoną, gyvybe alsuojantį gerosios mamulės “vilnį" Žiūri 
kiaurai žmoną. Į savo vardą, kurį ji kartoja su stiprėjančių 
nerimu, nereaguoja. Lizė nebežino, ką daryti. 

Paskambink kam nors, sako sau ir nulekia atgal į mie- 
gamąjį. Kanta su Ričiu poilsiauja Floridoje ir namo grįš tik- 
tai įpusėjus vasariui, tačiau Darla su Metu gyvena netoliese. 
Ji nedelsdama surenka numerį. Nekvaršina galvos, kad pri- 
kels seserį, nes jai būtina su kažkuo pakalbėti. Reikia pa- 
galbos. 

Į skambutį niekas neatsiliepia. Nuožmus šiaurys, nuo 
kurio šąla kojos (nors ji dėvi flanelinę pižamą ir megztinį), 
dėl kurio namas girgžda, dejuoja, net kartais gąsdinamai 
trrrrakšteli, (sušildyti kambarių neįstengia rūsyje visu pa- 
jėgumu veikianti krosnelė), tas ledinis vėjas, tvoskiantis iš 

pat Kanados, matyt, Kas! Vju apylinkėse nutraukė laidus, to- 
dėl ragelyje tegirdėti idiotiškas m2mmmm. Piršto galiuku ji 
porą sykių išjungia ir įjungia telefoną, tačiau tai nepadeda. 
Lizė liko viena didžiuliame, sename, Viktorijos epochos na- 
me, iškilusiame ant Šugahilo kalvos. Už lango dausos švyti 
raibuliuojančių spalvų juostomis, o temperatūra nukrito iki 
arktinio speigo, apie kurį net baugu pagalvoti. Jeigu ji mė- 
gins nusigauti pas Gelovėjus, veikiausiai nušals ausies Iez- 
gelį arba pirštą. Galbūt mirtinai sustabarės kaimynų priean- 
gyje nespėjusi jų prikelti. Ne, į tokį šaltį kišti nosies nepa- 
tartina. 

Lizė nuleidžia ragelį ant svirties ir šiugždėdama šlepetė- 
mis į koridoriaus grindis grįžtą pas vyrą. Jis nė nekrustelė- 
jęs. Kai vidury nakties kambaryje kniaukė šešto dešimtme- 
čio kantri muzika iš “Paskutinio seanso", oda ėjo pagaugais, 
tačiau tyla kursto tikrą siaubą. Galingi gūsiai vainoja namą, 
tarytum bandydami jį išversti iš pamatų (sunku patikėti, kad 
iki šiol nenutrūko elektros laidai - netrukus kambariai vis dėl- 
to turėtų aptemti), ir ji netikėtai sumoja, kodėl vėjo ūžesys 
kelia palengvėjimą: negirdėti Skoto alsavimo. Iš pažiūros 
jis lyg ir gyvas - skruostai neišbalę, - bet kaip tuo įsitikinti? 

- Brangusis, - suniurna Lizė. - Ar girdi mane? Ar galėtum 
į mane pažvelgti? 

Skotas neatsiliepia ir neatsigręžia, tačiau žvarbiais pirš- 
tais palietusi vyro kaklą ji užčiuopia šiltą odą ir pulsuojančią 
veną arba arteriją. Pajunta dar kai ką. Mintyse išgirsta jo pa- 
galbos šauksmą. Dieną, nors ir šaltą bei vėjuotą (kaip dau- 
gumoje “Paskutinio seanso" epizodų), Lizė iš savęs išsišai- 
pys, bet nūnai neabejoja, kad Skotui reikia padėti, kaip Ne- 
švilyje, kai po bepročio šūvio jis drebėdamas tysojo ant 
karšto asfalto ir meldė ledo. 

- Kaip man tau pagelbėti? - murma ji panosėje. 

Atsakymus pateikia iš paauglystės laikų išnirusi Darla - 

“Didžiapapė pikčiurna", kaip sykį su nebūdingu sau vulgaru- 
mu ją apšaukė perpykusi geroji mamulė. 

Tu jam nepadėsi, kodėl šneki apie pagalbą, klausia se- 
suo, ir jos balsas skamba taip tikroviškai, kad Lizė mažne 
užuodžia “Koti" pudrą, kuria tėvai leido Darlai teptis veido 
dėmeles, ir girdi, kaip pokšteli kramtomos gumos burbulas. 
Beje, ji ką tik grįžo nuo žodžių telkinio, kuriame sužvejojo 
padorų laimikį! Lize, jis neteko vieno šulo, susipyko su 
protu, jam atsisuko visi varžteliai, ir tu gali padėti vienin- 
teliu būdu kai vėl ims veikti telefonas, iškviesk vyrukus 
baltais chalatais. Nukreipusi akis į vyrą supamajame krėsle, 
Lizė galvoje girdi Darlos juoką, kupiną paaugliškos paniekos. 
Padėti jam, prunkščia sesuo. JAM? Gal pati išprotėjai? 

Vis dėlto ji mano, kad sugebėtų. 

Tačiau pagalbos būdas gali būti pavojingas. Ir dar neaiš- 
ku, ar jis suveiks. Lizė sau prisipažįsta, kad pati nestokoja 
problemų. Kai kuriuos prisiminimus, kaip neįtikėtiną persi- 
kėlimą iš po niam niam medžio ir širdį slegiančias tiesas - 
pavyzdžiui, apie šventąjį brolį Polą - ji nugrūdo už savotiš- 
kos sąmonės uždangos. Šioji slepia ir konkrečius garsus 

(pūkšėjimą, o Dieve, tą koktų urzgimą) 

bei vaizdus 

(kryžiai, kapinės, kruvinos šviesos nutvieksti kryžiai) 

Retsykiais Lizė spėlioja, ar “nemąstyk" zona plyti visų 
žmonių smegeninėse. Atvirai kalbant, ji praverčia. Apsaugo 
nuo bemiegių naktų. Nes ten galima palikti dulkėti daug 
įvairiausių smulkmenų ir gluminančio šlamšto. Ak, mazuoji 
Ly-y-yze, kaip cu mane sceby-yni, mein gott... Ką, tokiu at- 
veju, sakytų vaikai? 

- Ne-y-yk cen, - burba Lizė, bet supranta, jog šiam ragi- 
nimui nepaklus. Norėdama išgelbėti Skotą, sugrąžinti į rea- 
lybę (jei tai išvis įmanoma), ji privalo cen ey-y-yci... kad ir 
kur “ten" būtų. 

Ogi čia, visai šalia. 

Štai, kas baisiausia. 

- Kam geriau žinoti, jei ne tau? - pratrūksta ašaromis 
Lizė. Bet klausia ne Skoto. Tas persikėlė į nimpų karalystę. 
Kartą, po niam niam medžiu, kur juodu nuo išorinio pasau- 
lio atskyrė keista spalio sniegdraba, jis paskelbė, esą rašy- 
mas prilygsta tam tikrai beprotybės formai. Ji, praktiškoji 
Lizė, užprotestavo, tačiau Skotas atsakė: fu nepajėgi įsisą- 
moninti, ką reiškia "dingti" Tikiuosi, mažoji Lize, kad ir 
neįstengsi. 

Bet šią naktį, vėjui gairinant iš pat Jelounaifo, padan- 
gėms nusidažius beprotiškomis spalvomis, ji jaučia širdyje 
išsikerojantį suvokimą. 


Gulėdama velionio vyro studijoje, prie krūties spausda- 
ma iškruvintą džiugulį, Lizė pratarė: 

- Aš atsisėdau greta krėslo, iš po apkloto išgriebiau jo 
ranką. - Ji nugurkė seiles. Gerklė išdžiūvo, bet kol kas nusi- 
gauti iki vandens neužteko jėgų. - Skoto delnas buvo šiltas, 
užtat nuo grindų 


Nuo grindų sklinda šaltis, prasismelkiantis net pro piža- 
mos flanelę ir šilkines kelnaites. Svečių kambaryje, kaip ir 
kitose antro aukšto patalpose, nuo grindjuosčių sklinda ši- 
luma - ją būtų galima pajusti, ištiesus laisvąją ranką, bet iš 
to menka nauda. Rūsyje visu pajėgumu veikianti krosnelė 
siunčia karštį į grindjuostes, iš kurių šiluma pakyla per še- 

šis colius nuo grindų ir... pach! Išgaruoja. Dingsta kaip balti 
ir raudoni dryžiai kirpyklos kartelėje. Kaip aukštyn vingiuo- 
jantys cigaretės dūmai. Kaip retsykiais sutuoktiniai. 

Spjauk į tą šaltį. Na, ir kas, kad tavo pasturgalis pa- 
mėlynuos. Jei gali kažką dėl jo padaryti, nedelsk. 

Ką būtent? Nuo ko pradėti? 

Atsakymą, rodos, pašnibžda vėjo šuoras. Nuo arbatos. 

Jis-apie-tai-nepasakojo-nes-aš-neklausiau, išrėžia 
taip žaibiškai, jog sakinys panašus į keistą, daugiaskiemenį 
žodį, kuris, beje, byloja netiesą. Skotas išklojo apie gydy- 
mąsi arbata tą naktį, “Elnio raguose" Lovoje, po to, kai jie 
pasimylėjo. Lizė pateikė du ar tris klausimus, tačiau svar- 
biausias pasirodė besąs pirmas. Jis galėjo tiesiog linktelėti 
arba papurtyti galvą, bet Skotas Lendonas niekuomet nesi- 
tenkindavo elementariais “taip" arba “ne" Kaip paaiškėjo, 
jai pavyko nugriauti užtvanką, nes pokalbis vėl pakrypo apie 
Polą, kurio istorija neatsiejama nuo mirties. O Polo žūtis 
vedė prie... 

- Ne, meldžiu, nereikia, - kužda Lizė ir ūmai pastebi, kad 
pernelyg stipriai spaudžia jo delną. Skotas, aišku, neprotes- 
tuoja. Šnekant Lendonų šeimos kalba, jis dingęs, virtęs nim- 
pa. Skamba juokingai, nelyginant sąmojinga replika iš “Y ga- 
ga" laidos. 

Ei, Bakai, kur Rojus? 

Žinai, Mine, Rojus dingo, virto nimpa! 

(Auditorija kvatoja.) 

Bet Lizei ne juokas galvoje. Ji ir be savo vidinių balsų 
supranta, kad Skotas persikėlė į nimpų kraštą. Norint jį su- 
sigrąžinti, iš pradžių reikės ten nukeliauti. 

- O Dieve, ne, - inkščia ji, nes suvokimas, ko teks grieb- 
tis, jau plečiasi sąmonėje tarsi milžiniškas, miglos skraistė- 
mis apsisiautęs pavidalas. - O Dieve, o Dieve, ar man būti- 
na? 


Viešpats neatsiliepia. Lizei nė nereikia Jo atsakymo. Ji 
žino, ko privalanti imtis ar bent nuo ko pradėti: pirmiausia 
turės prisiminti antrąją naktį “Elnio raguose" Pasimylėję 
jie ėmė snūduriuoti, ir tuo metu Lizė pagalvojo: juk man 
maga išgirsti apie šventąjį vyresnįjį brolį, o ne senąjį šė- 
toną tėtušį. Kas čia blogo? Nagi, paklausk. Ji taip ir pada- 
rė. Sėdėdama ant grindų, gniauždama vyro delną (jau vėstan- 
ti), klausydamasi šiaurio staugimo, pro langą akies krašteliu 
gą, už kurios nukišo labiausiai gąsdinančius bei gluminan- 
čius atsiminimus, ir mato save klausiančią apie gydymąsi 
arbata. Girdi, kaip teiraujasi 


- Kas įvyko vėliau, kai nušokai nuo suoliuko? Polas mir- 
kė pjūvius arbatoje, kaip pats darei mano bute? 

Skotas guli šalia, iki strėnų užsitraukęs paklodę, iš po 
kurios kyšo gaktiplaukių sruogelė. Rūko, anot jo paties, 
gardžiąją pokopuliacinę cigaretę. Kambarį teapšviečia ant 
naktinio staliuko iškilęs žibintas. Žvelgiant į dūmą, kylantį 
rausvoje prieblandoje ir prasmengantį tamsoje, sąmonėje 
sukrebžda pastebėjimas, 

(ar tik aš neišgirdau besisklaidančio oro pūkštelėji- 
mo, kai mes išnirome.... kai pasišalinome iš po niam niam 
medžio) 

kurį Lizė kaip galėdama stengiasi išvyti iš galvos. 

Pauzė užsitęsia. Kai ji nusprendžia atsakymo nebesu- 
lauksianti, Skotas vis dėlto prabyla. Sprendžiant iš tono, jis 
tylėjo, nes mėgino surikiuoti mintis. 

- Esu tikras, kad gydytis arbata išmokome vėliau. - Pa- 
mąstęs linkteli. - Aš žinau, nes anais laikais jau sugebėdavau 

skaičiuoti trupmenas. Viena trečioji plius viena ketvirtoji 
pia, bet Lizė, jau pradedanti neblogai pažinti jo išraiškų re- 
pertuarą, mano, jog toji šypsena dirgloka. 

- Mokykloje? - pasitikslina. 

- Ne, Lize. - Balso intonacija tarsi sako, kad jai derėtų 
pačiai susiprotėti, kaip Endrius Lendonas augino savo vai- 
kus. Vėl prašnekęs jis ima šiurpiai vaikiškai 

(vis banžiau ir banžiau) 

darkyti žodžius: Mudu su Polu mokėmės namuose. 
Valstybines mokyklas tėtis vadindavo “asilų gardais“ - Sko- 
tas nuspriegia pelenus į peleninę, ant naktinio staliuko pri- 
slėgusią “Skerdyklą Nr. 5" (šią knygą pasiima, kad ir kur ke- 
liautų). Už lango ūžteli vėjo šuoras, ir senoji užeiga su- 
girgžda. 

Lizė nujaučia, jog suklydo pradėjusi Skotą kamantinėti 
apie brolį - jau verčiau nusisukti ant šono ir sudėti akis, ta- 
čiau smalsumas ragina nepasiduoti. 

- Bet tą dieną, kai šokai nuo suoliuko, Polo rankas išrai- 
kė rimti pjūviai, tiesa? Ne šiaip įbrėžimai? Na, žinai, vaiko 
akimis Žiūrint... vanduo, kuris sruvena iš įtrūkusio vanden- 
tiekio vamzdžio, primena potvynį... 

Ji prikanda liežuvį. Skotas tylėdamas stebi, kaip palubė- 
je pranyksta vingiuojantys dūmai. Galiausiai prataria šaltu, 
užtikrintu balsu: 

- Tėtis pjaudavo giliai. 

Lizė ketina pasakyti kokią tradicinę frazę, kuri užbaigtų 
pašnekesį (galvoje skalambija pavojaus varpai, perspėjamai 
tvyksi ištisos raudonų žibintų virtinės), bet Skotas ją aplen- 
kia. 

- Ei, juk tau rūpi kas kita. Lize, klausk, ko nori. Aš atsa- 
kysiu. Nuo tavęs neslėpsiu jokių paslapčių, - tik ne po to, 
kas šiandieną įvyko, - bet tu privalai paklausti. 

Kas gi šiandieną įvyko, sukasi Lizei ant liežuvio galo. 
Tačiau ji baiminasi prasižioti, nes supranta galinti nugrimzti 
į beprotybės verpetą. Skotas ją buvo nukėlęs į kažkokią vie- 
tą, ir tai - ne lakios vaizduotės padarinys. Pasidomėjus, kas 
iš tiesų atsitiko, jis atsakys, kaip ir prižadėjo... bet ar ji tik- 
rai nori išgirsti? Mieguistumas, kuris apima po meilės akto, 
visiškai išsisklaido. Lizė pirmą kartą gyvenime jaučiasi to- 
kia budri. 

- Kai nušokai nuo suolelio... 

- Tėtis įteikė savo prizą - mane pabučiavo. Taip parodė, 
kad kruvinoji jyga baigta. 

- Taip, tu jau minėjai. Bet kai nušokai nuo suolo, ir tėvas 
liovėsi pjaustęs Polą... ar jis kažkur pasitraukė, kad užsigy- 
dytų žaizdas? Todėl taip greit atsigavo? Todėl po kelių dienų 
galėjo nueiti į parduotuvę, kur įsigijo “RC kolos" butelius, 
ir lakstyti aplink namą kurdama savo jygą? 

- Ne. - Skotas sumaigo nuorūką į peleninę, riogsančią 
ant knygos. 

Lizę užlieja keistas emocijų mišinys: svaigus palengvė- 
jimas ir nuoširdus nusivylimas. Krūtinėje tarsi išplito juo- 
das audros debesis. Ji tiksliai nežino, ko tikėjosi, bet tas 
trumpas žodelis “ne" reiškė, kad kvaršinti sau galvos nebe- 
reikės... 

- Jis negalėjo. - Balsas, kaip ir anksčiau, šaltas, monoto- 
niškas bei užtikrintas. - Polas negalėjo ten nueiti. - Paskutinis 
žodis nuskamba truputį pabrėžtiniau. - Man teko jį nuvesti. 

Atsisukęs Skotas ją apkabina... bet šįsyk niekur neperke- 
lia. Prie Lizės kaklo prispaustas veidas dega nuo tramdomų 
emocijų. 

- Tą vietą mes praminėme Ohoho mėnuliu. Jau nepame- 
nu kodėl. Dažniausiai ji nuostabi. Supjaustytą brolį į Ohoho 
mėnulį nusiveziau, bet negalėjau to padaryt, kai jį apsėdo 
grasus krekulas. Palaidojau Polą ten, kai tėtis jį uzmusė. - 
Užtvanka galutinai subyra, ir Skotas prapliumpa ašaromis. 

Jis prislopina gokčiojimą sukąsdamas lūpą, bet kūną kratan- 
čio drebulio užgniaužti neįstengia. Kurį laiką Lizė papras- 
čiausiai spaudžia Skotą savo glėbyje. Po minutės kitos jis 
paprašo išjungti lemputę ir išgirdęs “kodėl" atsako: - Nes 
dabar tau papasakosiu likusią istorijos dalį. Aš sugebėsiu. 
Jei tik mane laikysi... ir jei šnekėsiu tamsoje. 

Nors Lizė persigandusi labiau nei tuomet, kai jis pasiro- 
dė iš šešėlių atkišęs kruviną kumštį, ji ištiesia ranką ir iš- 
jungia žibintą - krūtimi, kurią vėliau sumaitos Džimas Dūlis, 
brūkšteli per Skoto veidą. Iš pradžių įsivyrauja aklina tamsa, 
bet netrukus prie jos įpratusios akys įžvelgia miglotus bal- 
dus, netgi pastebi balzganą, tarytum haliucinacijose regimą 
švytėjimą, kuris skelbia, jog pro retėjančius debesis veikiai 
prasismelks mėnesiena. 

- Tavo manymu, tėtis užmušė Polą. Galvoji, būtent taip 
istorija užsibaigia? 

- Skotai, tu pats sakei, kad jį nušovė... 

- Bet nenužudė. O taip, jei tėtis būtų atsidūręs teisiamųjų 
suole, prisiekusieji būtų pareiškę, esą jis - žudikas. Aš ži- 
nau, jog tai netiesa, nes viską mačiau savo akimis. - Skotas 
nutyla. Lizė neabejoja, kad po sekundės vėl pakvips cigare- 
čių dūmai, tačiau prie pakelio jis nesiliečia. Baldų kontūrai 
paryškėja ir po akimirkos panyra į prieblandą. - Tėtis galėjo 
jį pribaigti. Daugybę kartų. Jei ne aš, Polą būtų sudorojęs 
ne sykį. Bet taip neįvyko. Lize, ar žinai, kas yra eutanazija? 

- Kai žmogus numarinamas iš gailesčio? 

- Aha. Štai kaip mirė Polas. 

Už lovos vėl sušmėžuoja ir tamson nugrimzta baldai. 

- Polą apsėdo grasus krekulas taip smarkiai, kad netgi 
pjūviai nepajėgė jo išsklaidyti. 

Lizė pradeda susigaudyti, kur šuo pakastas. Ašmenimis 
raižydamas sūnus - ir save, be abejo - tėvas tarsi suleisdavo 
profilaktinių vaistų injekciją. 

Tėtis aiškino, kad grasus krekulas peršokdavo porą 
kartų ir užgriūdavo kurį nors iš Lendonų su dviguba jėga. 
“Prislėgdavo kaip traktoriaus grandinė - tavo koją“, - sakė 
jis. 

Ji linguoja galva. Nenumano, apie ką Skotas šneka. Iš da- 
lies ir nenori žinoti. 

- Gruodžio pabaigoje staiga atšalo, - tęsia jis. - Pirmą 
kartą tą žiemą. Mes gyvenome fermoje, aplinkui plytėjo at- 
viri laukai, vienintelis kelias vedė į “Mulio" parduotuvę" ir į 
Martensburgą. Buvome atkirsti nuo pasaulio, supranti? 

Lizė sulinksi. Žinoma, kartais tuo keliu atriedėdavo paš- 
tininkas, o “Degtukas" Lendonas juo važiuodavo į 

(U. S. Gipsą) 

darbą, bet jokie mokykliniai autobusai nepasirodydavo, 
nes “mudu su Polu mokėmės namuose" Geltonieji autobu- 
sai gabendavo vaikus į “asilų gardus" 

- Žemę užklojo storas sniego sluoksnis, bet blogiausia, 
jog dėl šalčio turėjome sėdėti namie. Tiesa, toji metų pa- 
baiga iš pradžių buvo visai nebloga. Mes bent jau įsigijome 
eglutę. Pasitaikydavo Kalėdų, kai tėtį apsėsdavo grasus kre- 
kulas... arba šiaip prasta nuotaika... ir eglės arba dovanų mes 
taip ir nesulaukdavome. - Skotas nelinksmai prunkšteli. - 
Vieną Kūčių naktį jis mus išlaikė iki trijų nakties - iš Ap- 
reiškimų knygos skaitė ištraukas apie atidaromus indus, 
marus, ant įvairių atspalvių žirgų jojančius raitelius, kol ga- 
liausiai nušveitė Bibliją į virtuvę ir užriaumojo: Kas rašo 
tokias brudinas nesąmones? Ir kokie avigalviai jomis ti- 
ki? Kai tėtį apimdavo šišas staugti, jis galėdavo paleisti ger- 
klę kaip Ahabas paskutinėmis savo dienomis “Pekode" Ta- 
čiau Kalėdos, apie kurias šneku, žadėjo būti gana malonios. 
Žinai, kuo užsiėmėme? Visi drauge nuvažiavome į Pitsburgą 
apsipirkti, o tėtis netgi nusivedė mus į kiną - žiūrėjome fil- 
mą, kuriame Klintas Istvudas vaidino farą ir iššaudė pusę 


32 


miesto. Nuo garsų man įsiskaudėjo galvą, nuo spragėsių pil- 
vą ėmė raižyti diegliai, bet nieko nuostabesnio, po velnių, aš 
dar nebuvau matęs. Grįžęs namo iš karto sėdau rašyti pana- 
šią istoriją ir vėliau ją perskaičiau Polui. Tos keverzonės, 
suprantama, buvo šūdo vertos, bet jis mane pagyrė. 

- Šaunus brolis, - atsargiai ištaria Lizė. 

Jos pastangos nueina perniek. Skotas nieko negirdi. 

Mes puikiai sutarėme ištisus mėnesius, beveik kaip 
normali šeima, jei tik tokia egzistuoja, kuo aš labai abejoju. 
Bet... bet. 

Jis nutyla ir susimąsto. Po pauzelės tęsia. 

- Vieną dieną, prieš pat Kalėdas, tupėjau antrame aukšte, 
savo kambaryje. Odą žnaibė šaltis, šlykštus kaip raganos pa- 
pas, lauke bet kurią akimirką galėjo pradėti snigti. Aš gulė- 
jau ant lovos ir skaičiau istorijos vadovėlį, kai pažvelgęs pro 
langą pamačiau tėtį, žygiuojantį per kiemą, nešantį visą glė- 
bį malkų. Nukūriau laiptais žemyn, ketindamas padėti jas 
sukrauti į pakurų dėžę, kad ant grindų neprikristų Žievių - jis 
visuomet pasiusdavo, jei taip atsitikdavo. O Polas... 

Polas sėdi už virtuvės stalo, kai jo jaunėlis brolis, vos 
dešimties metų, per ilgais, kirpėjo rankos prašančiais plau- 
kais, nė nesusirišęs sportbačių raištelių nulekia laiptais apa- 
čion. Skotas ruošiasi paklausti, ar jis norės rogutėmis pasi- 
važinėti nuo kalnelio, to, kuris iškilęs už daržinės - tuomet, 
kai visos malkos atsidurs dėžėje, ir suprantama, jei tėvas 
Jiems nelieps imtis namų ruošos. 

Polas Lendonas - lieknas, aukštas, išvaizdus trylikame- 
tis, prieš save pasidėjęs atverstą knygą. “Algebros pradme- 
nis“. Skotas neabejoja, kad brolis sprendžia lygtis, kol Po- 

las atsigręžia. Iki grindų belieka trys laipteliai, kai atsisukęs 
vyresnėlis puola dešimtmetį, prieš kurį anksčiau nė sykio 
nebuvo pakėlęs rankos. Nors įvykiai klostosi žaibiškai, 
Skotas spėja suvokti, kad brolis ne šiaip skaitė arba mokėsi. 
Ne, jis tykojo. 

Kai Polas, nutrenkęs kėdę šalin su tokia jėga, jog toji 
tėškias į sieną, neria link laiptų, jo akyse atsispindi ne tuš- 
čias žvilgsnis, o grynas grasus krekulas. Kažkas išsprogo 
smegenyse ir mėlynus vyzdžius užliejo krauju. Baltymus 
nusėjo skaisčiai raudoni taškeliai. 

Kitas vaikas veikiausiai sustingtų kaip įkaltas ir leistųsi 
nužudomas monstro, kuris vos prieš valandą buvo brolis, te- 
galvojantis apie namų darbus arba apie tai, ką jiedu su Skotu 
galėtų padovanoti tėčiui per Kalėdas, jeigu savo smulkmę 
sumestų į vieną krūvą. Tačiau Skotas skyrėsi nuo bendraam- 
žių lygiai taip pat, kaip ir pats Polas. Eiliniai vaikiščiai nebū- 
tų išgyvenę kartu su “Degtuku" Lendonu. Būtent patirtis, 
kurią jis įgijo siekdamas apsisaugoti nuo tėvo beprotystės, 
ir išgelbėja Skotą. Jis be vargo atpažįsta grasų krekulą, to- 
dėl dvejonėms laiko negaišta. Akimoju apsisukęs bando už- 
bėgti į antrą aukštą, bet teįveikia tris laiptų pakopas, kai Po- 
las sučiumpa jį už kojų. 

Urgzdamas lyg šuo, į kurio kiemą kažkas įsibrovė, vy- 
resnis brolis apglėbia Skoto blauzdas ir trukteli jas į save. Iš 
po kojų išslysta tvirtas pagrindas, bet dešimtmetis berniu- 
kas spėja įsistverti į turėklus. Jis surinka du žodžius - tėti, 
padėk - ir nutyla. Žino, kad šūksniais išeikvos energiją, ku- 
rios reikia, norint išsilaikyti ant laiptų. 

Tačiau jėgų jam neužtenka. Polas trejais metais vyres- 
nis, penkiasdešimčia svarų sunkesnis ir daug stipresnis. Be 
to, išprotėjęs. Atplėšęs brolį nuo turėklų, Polas jį sužalos 
arba nužudys. Nepadės nė puiki reakcija. Bet vietoj Skoto 
pamišėlio rankose lieka velvetinės kelnės ir abu sportiniai 

bateliai, kuriuos, nušokęs nuo lovos, jaunesnis brolis už- 
miršo susirišti. 

(“Jeigu anuomet būčiau užmazgęs raištelius, pasa- 
kys jis savo žmonai gerokai vėliau, kai jiedu glausis vie- 
nas prie kito lovoje, antrajame “Elnio ragų" aukšte, - da- 
bar čia veikiausiai negulėtume. Kartais, Lize, atrodo, kad 
mano gyvenimą nulėmė pora septinto dydžio nesurištų 
"Ked" sportbatčių. ") 

Į Polą įsikūnijęs padaras užkriokia, sugniaužia kelnes, 
klupteli atbulas ir užkliūna už nuverstos kėdės, ant kurios 
prieš valandą sėdėjo ir į Dekarto koordinates gilinosi malo- 
nus jaunuolis. Vienas sportinis batelis nukrenta ant kaubu- 
riuoto linoleumo. Tuo tarpu Skotas kaip įmanydamas mit- 
riau ropščiasi į antrą aukštą. Likęs vienomis kojinėmis pa- 
slysta ant glotnios pakopos ir suklumpa. Skylėtos apatinės 
kelnaitės smukteli, tarpelį tarp sėdmenų nutvilko šaltas 
skersvėjis. Vos spėjus jam pagalvoti, - o Dieve, aš nenoriu 
taip mirti, atkišęs užpakalį vėjui, - brolis-padaras pašoka, 
užbliauna ir šveičia kelnes šalin. Jos nučiuožia virtuvės sta- 
lu, aplenkia algebros vadovėlį, bet nuverčia cukrinę ant 
grindų (Drėbės kaip pakrypusiame laivo kambuze, pasa- 
kytų tėvas). Baidyklė Polo veidu užbilda laiptas, ir Skotas 
pajunta nagus, kurie sminga į jo kojas. Staiga pasigirsta 
griausmingas dunkst ir kimus, įtūžio kupinas baubimas: 

Palik jį ramybėje, brudgalvi! Grasaus krekulo išpera! 

Tėtis visiškai iškrito iš galvos. Pasturgalį peršniojęs 
skersvėjis bylojo, jog pro laukujes duris įžengė malkas ne- 
šinas “Degtukas" Lendonas. Vis dėlto Polas jį sugriebia, 
pirštų nagai į odą įsirėžia, ir tempiamas atgal Skotas neišsi- 
laiko už turėklų. Jis tikras, kad po akimirkos pajus Polo 
dantis. Brolį užvaldė rimtas grasus krekulas, kur kas bjau- 
resnis už visus, kurių apsėstas tėtis kalbasi su nematomais 
žmonėmis ir dovanoja kruvinąsias jygas tiek sau, tiek sū- 

nums (bet vis rečiau Skotui). Štai kokią velniavą turėdavo 
galvoje tėtis, kai kvatodavo ir purtydavo galvą išgirdęs vaikų 
klausimus, kodėl Landro šeima atsisakė visų savo pinigų bei 
žemių ir iškeliavo iš Prancūzijos. Netrukus Polas jam įkąs, 
čia ir dabar. ČY-YA-A IR DA-ABA 

Brolio dantys taip ir nepaliečia jo odos. Kairįjį šoną, 
virš strėnų, nudegina karštas alsavimas, o kitą sekundę ausis 
vėl pasiekia dunkstelėjimas - tėtis užsimoja malka, spaus- 
damas ją abiem rankomis, ir iš visų jėgų vožia per vyresnio 
sūnaus viršugalvį. Duslų garsą palydi čežėjimas, kurį išgauna 
ant virtuvės linoleumo slystantis Polo kūnas. 

Skotas apsiverčia. Jis drybso išsiskėtojęs ant apatinių 
laiptų pakopų, vienais flaneliniais marškiniais, glaudėmis ir 
baltomis sportinėmis kojinėmis su skylėmis kulnuose. Vie- 
na pėda beveik liečia grindis. Jaučiasi pernelyg pritrenktas, 
kad apsiverktų. Burnoje nusėda nemalonus prieskonis, tarsi 
jis ką tik būtų laižęs kiaulės taupyklės vidurius. Paskutinį 
smūgį tėtis kirto su tokia jėga, jog Skoto vaizduotė nudažo 
virtuvę Polo krauju. Jis bando surikti, bet iš subliūškusių 
plaučių įstengia išspausti tiktai cyptelėjimą. Sumirksėjęs 
įbeda akis į priekį, tačiau kraujo neišvysta. Temato brolį, 
tysantį veidu į grindis, greta į keturis gabalus ir krūvą smul- 
kių šukelių sutrupėjusios cukrinės. Šioji tango jau nešoks, 
kartais sakydavo tėtis, kai duždavo stiklinė arba lėkštė. Da- 
bar jis tyli ir įsisupęs į darbinį geltoną apsiaustą stovi šalia 
sąmonę praradusio sūnaus. Ant pečių ir susivėlusių, žilstan- 
čių gaurų boluoja sniegas. Viena pirštinėta ranka gniaužia 
medgalį. Už nugaros kėpso likusios išbarstytos malkos. Pro 
kraują, tiksliau - plonytę jo giją, nuo kairiosios ausies nu- 
drikusią Polo skruostu. 

Tėti, jis mirė? 

Endrius Lendonas sviedžia malką į pakurų dėžę ir nuo 

kaktos nusibraukia ilgus plaukus. Seniai skustas veido ražie- 
nas sudrėkina ištirpusios snaigės. 

Ne, gyvas. Taip lengvai jo nepribaigsi. Tėtis nukėblina 
į prieangį ir užtrenkia duris. Kiekvienu savo judesiu spindu- 
liuoja pasibjaurėjimą, kokį demonstruoja, kai, pavyzdžiui, 
gauna Oficialius Laiškus su pranešimais apie mokesčius, 
nuobaudas ar panašius dalykus, o tai reiškia, kad jis išsigan- 
dęs. 

Tėtis grįžta ir stabteli prie berniuko, susmukusio ant 
grindų. Pasvyruoja nuo vienos kojos ant kitos ir pakelia akis 
į jaunesnį sūnų. 

Skutai, padėk jį nutempti į rūsį. 

Klausinėti, ką jis sumąstė, neprotinga, bet Skotas irgi 
pašiurpęs iš baimės. Be to, beveik nuogas. Nusileidęs į vir- 
tuvę, skubiai užsitraukia kelnes. 

Kodėl? Ką tu jam darysi? 

Keista, bet antausio tėtis netėškia. Nė neaprėkia. 


Kad aš brude priburbuliuočiau, jei žinau. Pamąsty- 
siu, kol jį nuvilksime apačion. Na, judinkis, ko lauki? Jis 
netrukus atsipeikės. 

Polą apsėdo grasus krekulas? Kaip Landro šeimą? 
Kaip tavo dėdę Teo? 

O kaip pats manai? Prilaikyk galvą, jei nenori, kad ji 
daužytųsi į rūsio laiptus. Kaip sakiau, jis greitai atsigai- 
velės. Jei vėl pradės siautėti, tau gali atsirūgti. Man taip 
pat. Grasus krekulas velniškai stiprus. 

Skotas paklūsta. Už lango - septintas dešimtmetis, gan 
veik žmonės vaikščios Mėnulyje, o čia berniukui teko gel- 
bėtis nuo ūmai sulaukėjusio brolio. Tėvas paprasčiausiai su- 
sitaiko su faktu. Kaip ir sūnus - po kelių išlementų klausi- 
mų. Kai jie nusileidžia į rūsį, Polas sukrunta ir išgauna go- 
murinius garsus. “Degtukas" Lendonas ima smaugti vyres- 

nėlį, apglėbęs jo gerklę. Skotas suspinga iš siaubo ir įsi- 
kimba į tėvą. 

Tėti, ne! 

Lendonas kilsteli vieną ranką, atžagariu smūgiu nubloš- 
kia jaunesnį sūnų į stalą, stūksantį viduryje aslos, prislėgtą 
senovine, mechanine spausdinimo mašina, kurią Polui kaž- 
kaip pavyko atgaivinti. Jis net atspausdino kelis Skoto apsa- 
kymus - išleido pirmąją jaunesnio brolio knygelę. Paleidi- 
mo rankena, kyšanti iš ketvirtį tonos sveriančios pabaisos, 
skausmingai įsirėžia į nugarą, ir Skotas perkreiptu veidu su- 
kniumba. Tuo metu tėvas vėl įsikimba į Polo gerklę. 

Tėti, nežudyk jo! MELDŽIU, NEŽUDYK! 

Aš nesiruošiu jo užmušti, neatsigręždamas pareiškia 
Lendonas. Turėčiau, tačiau kol kas nepribaigsiu. Elgiuosi 
kaip kvailys, bet jis yra mano sumautas pirmagimis. Nu- 
marinčiau jį tiktai pačiu blogiausiu atveju, kurio, ma- 
nau, mes sulauksime. Och tu motin mieliausia! Bet ne da- 
bar, velniai rautų. Svarbiausia, neleisti jam atsipeikėti. 
Tu nieko panašaus anksčiau nematei, o man teko. Gerai, 
kad virtuvėje stovėjau Polui už nugaros. Čia, rūsyje, ga- 
lėčiau jį vaikytis porą valandų ir vis vien nepagaučiau. 
Jis lakstytų sienomis, užsirėpliotų ir iki suknistų lubų. 
Galiausiai, kai mane nuvargintų... 

Lendonas patraukia rankas nuo Polo gerklės ir įsispitrija 
į sustingusį jo veidą. Iš ausies, regis, liovėsi sruvenęs krau- 
jas. 

Na, štai, kaip tau patinka, nuokruša? Jis vėl atsijun- 
gė. Bet neilgam. Prigriebk virvės ringę iš po laiptų. Iš 
pradžių pasinaudosime ja, tuomet iš daržinės atsinešime 
grandines. O paskui... velniai žino... viskas priklauso... 

Nuo ko, tėti? 

Ar jam kada nors buvo taip baisu? Ne. Tėčio žvilgsnis - 
supratingas žvilgsnis, - pakursto dar didesnę baimę. 

Nuo tavęs, Skutai. Tu jam padėjai tapti geresniam ne 
vieną kartą... ko žiūri veršio veizolais? Manai, aš nieko 
nežinojau? Jė-ė-ėzau, aš galvojau, kad esi protingas vai- 
kis, o ne dvokla. Jis nusispjauna ant aslos. Tu jam pagel- 
bėjai atsikratyti daugybės negerų dalykų. Galbūt išvary- 
si ir šitą bjaurastį. Aš dar negirdėjau, kad kas būtų iš- 
sklaidęs rimtą grasų krekulą... bet man neteko pažinti ir 
žmonių, kurie turėtų tavo gebėjimus. Kas žino, gal tau 
pavyks. Galėsi plušėti, kol apsitriesi, kaip pasakytų ma- 
no senis. Dabar atnešk virvės ritinį. Ir nestovėk kaip pri- 
klijuotas. Jis 

- Jis jau kruta, - ištarė Lizė, tysanti ant balto kaip austrė 
kilimo velionio vyro studijoje. - Jis 

- Jau kruta, - ištaria Lizė, sėdinti ant šaltų svečių kamba- 
rio grindų, laikanti vyro delną - šiltą, bet siaubingai glebų. - 
Skotas pasakė 

Argumentai prieš beprotybę subyra šiugždėdami,; 
Tie garsai, kuriuos skleidžia įrašyti negyvi balsai, 
Neria į sutrūkusią atsiminimų šachtą. 

Kai atsisuku į tave ir klausiu, ar pameni, 

Kai atsisuku į tave, gulinčią lovoje 

Lovoje, kurioje Lizei lemta išgirsti jo istoriją. Lovoje, 
kartu su Skotu, po dienos įvykių, kurių ji nesugeba paaiškin- 
ti. Debesys sklaidosi, ir pro langą smelkiasi mėnesiena. 
Akies krašteliu beveik įžvelgdama baldus, ji laiko Skotą glė- 
byje, klausosi pasakojimo, ir nenori - negali - patikėti tuo, 
ką jaunuolis, netrukus tapsiantis sutuoktiniu, sako: 

- Tėtis liepė iš po laiptų ištraukt ritinį virvės. “Ir nesto- 
vėk, kaip priklijuotas, - suriko. - Jis atsijungė neilgam. Kai 
atsipeikės" 

Kai atsipeikės, pamatysi tikrą šlykštūną. 

Kaip ir “Skuteri, seni Skutai" arba “grasus krekulas“, 
“šlykštūnas" priklauso savitiems Lendonų šeimos žode- 
liams, kurie skverbsis į sapnus (ir kalbą) visą likusį vaisin- 
gą, bet pernelyg trumpą jo gyvenimą. 

Skotas iš po laiptų ištraukia virvės ringę ir ją atneša tė- 
čiui. Šis vikriai supančioja vyresnįjį sūnų Trijų lempučių 
(kiekvienos galia siekia po septyniasdešimt penkis vatus) 
šviesoje, ant rūsio mūro krypčioja tėvo šešėlis. Polo ran- 
kos už nugaros taip tvirtai surištos, jog menčių iškilumai 
matyti net pro marškinius. Užgniaužęs baimę, Skotas surin- 
ka: 

Tėti, tu per stipriai suveržei! 

Endrius Lendonas dėbteli į jaunėlį. Išgąsčio kibirkštys, 
žioruojančios jo akyse, ne vien pašiurpina Skotą, bet ir su- 
kelia jam baimingą pagarbą. Dar vakar berniukas tikėjo, jog 

tėtis nebijo nieko, išskyrus mokyklos tarybą ir jos prakeik- 
tus registruotus laiškus. 

Tu nieko neišmanai, tad užsičiaupk! Jam negalima 
leisti blaškytis palaidam. Išsivadavęs gal mūsų ir nespė- 
tų nudobti, bet tik tuo atveju, jeigu jį pribaigčiau. Aš ži- 
nau, ką darau. 

Nežinai, mąsto Skotas stebėdamas, kaip tėtis virve apvy- 
nioja brolio kelius ir kulkšnis. Polas vėl ima muistytis ir 
urgzti gomuriniu balsu. Tu tik spėji, priduria mintyse. Bet 
jis supranta, kaip tėtis mylį savo sūnų. Galbūt toji meilė ir 
pasibjaurėtina, bet ji tikra, nuoširdi. Jei “Degtukas" Lendo- 
nas savo atžaloms nepuoselėtų karštų jausmų, pasigriebęs 
malką talžytų Polą, kol užtrankytų negyvai. Skotas nejučia 
savęs paklausia (mintį pakužda išlikusi kruopelė šalto pro- 
to), ar tėtis taip rizikuotų dėl jo, Skuterio, senio Skuto, ku- 
ris nedrįso nušokti nuo trijų pėdų aukščio suolelio ir taip 
nutraukti supjaustyto, kraujuojančio brolio kančių. Papurtęs 
galvą sau sako, kad grasus krekulas apsėdo ne jį. 

Bent jau kol kas. 

Tėtis pririša Polą prie vieno iš geležinių, rūsio lubas pri- 
laikančių stulpų. 

Na, štai, prataria atšlydamas, šnopuodamas kaip kaubo- 
jus, kuris rodeo arenoje lasu ką tik sugavo jautuką. Kuriam 
laikui virvė jį sulaikys. Skotai, drožk į daržinę. Paimk 
lengvą grandinę, kuri padėta už durų, ir sunkiąją trakto- 
riaus grandinę - ją rasi aptvare, iš kairės pusės nuo įėji- 
mo, kur suverstos pikapo detalės. Ar supranti, apie ką 
kalbu? 

Polas, kadarojęs virš virvės, kuri apvijo jo liemenį, ūmai 
išsitiesia ir pakaušiu vis energingiau ima trankyti stulpą. 
Nemalonus vaizdas priverčia Skotą susiraukti. Vyresnis bro- 
lis įsmeigia į jį akis (vos prieš valandą šios buvo mėlynos), 
ir taip nenatūraliai stipriai prašiepia lūpas, kad jų kraštai 
mažne siekia ausų kaušelius. 

Skotai, prabyla tėvas. 

Pirmą kartą gyvenime sūnus nekreipia į jį dėmesio. Lyg 
užkerėtas žiopso į pabaisos kaukę virtusį brolio veidą. Polas 
pro dantis kyšteli liežuvį, kuriuo pamakaluoja tarsi ragauda- 
mas drėgno ir šalto, rūsyje tvyrančio oro. 

Smūgis į kaktą vėl nutrenkia Skotą atbulą į spausdinimo 
mašinos stalą. 

Idiote, nespoksok į jį! Žiūrėk į mane! Tas šlykštūnas 
užhipnotizuos tave, kaip gyvatė paukštį! Verčiau atsi- 
peikėk, Skuteri. Čia ne tavo brolis. 

Skotas išsprogina akis į tėvą. Jų užnugaryje, tarytum pa- 
tvirtindamas “Degtuko" Lendono žodžius, prie stulpo pri- 
rištas padaras užriaumoja. Toks krioksmas tikrai negalėjo 
ištrūkti iš žmogaus krūtinės. Antra vertus, jis ir neprimena 
žmogaus išgaunamų garsų. Nė iš tolo. 

Skoti, atnešk abi grandines. Ir paskubėk. Šie pančiai 
ilgam jo nenulaikys. Aš keliausiu į savo kambarį ir pri- 
griebsiu šautuvą. Jeigu jis išsivaduos anksčiau, nei at- 
vilksi grandines... 

Tėti, nenušauk jo! Nenušauk Polo! 

Pagalvosime, ko griebtis, kai grįši. 

Bet traktoriaus grandinės per ilgos! Ir per sunkios! 

Sukrauk jas į karutį, bukagalvi. Į didįjį. Na, ko lauki? 

Dirstelėjęs per petį Skotas mato, jog tėvas atatupstas 
žengia link laiptų. Juda lėtai, kaip dresuotojas, po vaidinimo 
paliekantis liūtų narvą. Apačioje, palubėje kadaruojančios 
lemputės šviesoje, Polas pakaušiu talžo stulpą. Ritmiškas ir 
spartus trinksėjimas panašus į gręžimo kūjo kalenimą. Tuo 
pat metu jis mėgina blaškytis į šonus. Dideliam Skoto nu- 
stebimui, brolis nekraujuoja ir nepraranda sąmonės. Ko ge- 
ro, tėvas teisus. Virvės jo ilgam nenulaikys. Jei tik padaras 
Polo fizionomija nesiliaus bandęs jų ištampyti. 

Jis nesugebės, mąsto Skotas traukdamas link laukujų 

durų, kur ketina apsiauti batus (tuo tarpu tėvas žygiuoja iš 
spintos pasiimti šautuvą). Jis nusižudys, jei nenurims. Ta- 
čiau tuo sunku patikėti prisiminus nežmogišką riaumojimą, 
kuris išsiveržė iš brolio krūtinės. 

Be palto išbėgdamas laukan Skotas galvoja, kad žino, 
kas nutiko Polui. Kai nuo tėčio gauna pylos, jis gali persi- 
kelti į vieną vietą, kur ne sykį vedėsi ir brolį, nukentėjusį 
nuo “Degtuko" Lendono. Taip, toje vietoje apstu gerų daly- 
kų - nuostabių medžių, gydančio vandens, - bet netrūko ir 
blogų. Skotas vengia ten keliauti sutemus. Jei tenka, sten- 
giasi elgtis tyliai ir kuo greičiau sugrįžti, nes vaikiška intui- 
cija kužda, kad naktimis į medžioklę išsiruošia pabaisos. 

Jeigu jis sugeba nukeliauti į /4 kraštą, negi taip sunku 
patikėti, jog kažkas - galbūt grasus krekulas - įsiskverbė į 
Polą ir persikraustė čia? Kažkas, išvydęs jį ir įsidėmėjęs... 
arba paprasčiausias mikrobas, į smegenis įšliaužęs pro 
šnerves? 

Ir kas dėl to kaltas? Kas ten nusivedė Polą? 

Daržinėje Skotas įverčia lengvąją grandinę į karutį. Su 
darbu susidoroja per kelias sekundes. Kur kas sunkiau seka- 
si pakrauti klaikiai didžiū-ūlę traktoriaus grandinę, kuri ne- 
paliaujamai zaunija savo žvangančia, vien iš geležinių balsių 
sudaryta kalba. Porą kartų masyvios vijos išslysta iš dreban- 
čių rankų, antrąjį sykį iki kraujo nudreskia odą. Galų gale 
jam beveik pavyksta į karutį užkelti dvidešimties svarų naštą, 
bet šioji, užuot likusi riogsoti ant dugno, įsiremia į vienra- 
čio šoną, ir visas krovinys užgriūna ant Skoto kojų, palaido- 
damas jas geležinėse grandyse, priversdamas berniuką su- 
spiegti tobulu, skausmą spinduliuojančiu sopranu. 

Skuteri, kur tave velniai nešioja, iš namų užbliauna tė- 
tis. Ar iki dvidešimt pirmo amžiaus dar tave pamatysiu? 
Pakrutink savo sumautą subinę! 

Skotas pažiūri durų pusėn suapvalėjusiomis, baimės 

sklidinomis akimis, kilsteli karutį ir palinksta virš masyvios, 
tepaluotos grandinių krūvos. Mėlynė išliks ant pėdos ir po 
mėnesio, be to, ją maus iki gyvenimo pabaigos (atsikratyti 
sopulio nepadės netgi toji kita vieta), tačiau dabar, po degi- 
nančio skausmo pliūpsnio, jis nieko nejaučia. Vėl ima krauti 
grandis, nekreipdamas dėmesio į skruostais ir sprandu var- 
vančius karšto, dvokiančio prakaito lašus, žinodamas, kad 
nuaidėjęs šūvis galėtų reikšti viena: Polo smegenys ištaš- 
kytos po visą rūsį, ir dėl to kaltas jis, Skotas. Laikas pradeda 
slėgti kaip materialus daiktas. Lyg rankas svarinanti grandi- 
nė. Jis įsitikinęs, jog iš namo netrukus vėl atsklis tėčio 
šūksnis, bet kai nustumia karutį link žiburėlio, gelsvai nuda- 
žiusio virtuvės langą, o riksmas taip ir nepasigirsta, Skotą 
apima kitokia baimė: Polas vis dėlto išsivadavo iš pančių. Ir 
smirdanti asla apskreto ne brolio smegenimis, o žarnomis, 
kurias padaras, įsikūnijęs į vyresnį Endriaus Lendono sūnų, 
ištraukė iš tėčio pilvo. Polas užrėpliojo į antrą aukštą ir kaž- 
kur pasislėpė, bet vos tik Skotas įžengs pro duris, prasidės 
jygos paieška. Tik šįsyk jam lemta tapti prizu. 

Taip tvirtina Skoto vaizduotė - prakeikta, kaip paklaikęs 
mustangas siautėjanti vaizduotė. Kai tėvas iššoka į prieangį, 
berniukas suspinga, nes vienai sekundei išvysta ne Endrių 
rankas mėgindamas apsaugoti veidą, ir jei ne puiki tėčio reak- 
cija, karutis garantuotai būtų nuvirtęs. “Degtukas" Lendonas 
užsimoja, tarsi norėdamas sūnui užtvoti, ir nuleidžia kumštį. 
Bausmė palauks. Dabar jam reikia vaiko pagalbos. Taigi užuot 
rįjį. Tuomet pasilenkia nepaisydamas šalčio, nors stovi lau- 
ke vienmarškinis, ir sugriebia vienračio pirmgalį. 

Skuteri, aš jį pakelsiu. Laikyk rankenas, vairuok ir 
neleisk tam išperai pasvirti ant šono. Man teko dar kar- 
telį Polui užvožti - neturėjau kitos išeities, bet jis atsi- 

jungė neilgam. Jei dabar išversime grandines ant žemės, 
šios nakties tavo brolis neišgyvens. Aš jam neleisiu. Su- 
pratai? 

Skotas puikiai suvokia, kad vyresniojo brolio gyvybė 
priklauso nuo karučio, perkrauto grandinėmis, kurios trigu- 
bai sunkesnės už dešimtmetį berniuką. Vieną beprotišką aki- 
mirką jis rimtai pasvarsto, ar nereikėtų paprasčiausiai 
sprukti į vėjuotą tamsą, ir kuo greičiau. Galiausiai įsikimba 
į rankenas. Nė nejaučia, kad iš akių trykšta ašaros. Linkteli 
tėčiui, ir tas atsako tuo pačiu. Abu aiškiai įsisąmoninę, jog 
privalo spręsti gyvybės ir mirties klausimą. 

Kai suskaičiuosiu iki trijų. Vienas... du... laikyk jį tie- 
siau, kekšės vaike... trys! 

“Degtukas" Lendonas atplėšia karutį nuo žemės - nuo 
įtampos surinka išpūsdamas baltų garų kamuolėlį. Po pa- 
žastimi suplyšta marškiniai, ir pro skylę išnyra kuokštas 
rausvai gelsvų plaukelių. Pakilęs į orą perkrautas vienratis iš 
pradžių pakrypsta į kairę, paskui ima svirti dešinėn ir ber- 
niukas pamano: nelinguok, kekšės vaike, tu brudo gare. 
Kiekvieną kryptelėjimą jis ištiesina ragindamas save (ei tu, 
dvokla, kekšės išpera, grasus krekule, žiūrėk, ką darai) 
nepersistengti. Su užduotimi Skotas susidoroja, bet “Degtu- 
kas" Lendonas negaišta laiko sveikinimams. Atbulas žengia 
per slenkstį ir įkandin savęs įvelka krovinį. Skotas šlubčioja 
iš paskos sunkiai kilnodamas ištinusią pėdą. 

Virtuvėje tėtis apsuka karutį ir nustumia jį tiesiai prie 
rūsio durų, kurias buvo užšovęs skląsčiu. Ratas palieka dryžį 
išbyrėjusiame cukruje. Skotas niekada to neužmirš. 

Skutai, atidaryk duris. 

O jeigu jis... ten? 

Jeigu jis ištrūko, užversiu jį šituo prakeiktu daiktu. 
Nori pabandyti išgelbėti brolį? Jei taip, liaukis pliauškęs 
sumautas nesąmones. 

Skotas atstumia skląstį, lėtai praveria duris. Polas už jų 
nestovi. Išpurtęs jo šešėlis vis dar šliejasi prie stulpo. Ber- 
niukas jaučia, kad įtampa truputį atslūgsta. 

Traukis į šoną, sūnau. 

Jis paklūsta. Tėvas nuvairuoja karutį iki laiptų viršaus, 
suurzgęs paverčia jį į priekį ir kyšteli koją po dugnu, idant 
vienratis nekryptų atgal. Grandinės išvirsta su anaiptol ne 
melodingu žvangesiu, apdrasko kelias pakopas ir nubilda že- 
myn. Trenkęs karutį šalin, tėtis pats leidžiasi apačion. Laip- 
tų pusiaukelėje sustingusias grandis paspiria pirmyn. Pavy- 
mui slenkantis Skotas mato, kad Polo galva svyruoja. Kai- 
rioji veido pusė aptekusi krauju, lūpų kamputis be paliovos 
trukčioja, ant peties boluoja išmuštas dantis. 

Ką tu jam padarei, kone sušunka Skotas. 

Užtvojau su lenta, atsako tėvas keistai besiteisinančiu 
balsu. Jis beveik atsigaivelėjo, o tu vis dar malei šūdą 
daržinėje. Nesijaudink, kai žmogų apsėda grasus kreku- 
las, jo taip lengvai nesužeisi. 

Skotas beveik jo negirdi. Kruvino Polo vaizdas iš sąmo- 
nės ištrina grumtynes virtuvėje. Jis mėgina išnirti iš už tė- 
čio, tačiau tas spėja sūnų nustverti. 

Nė nesvajok. Nebent tau knieti atsisveikinti su gyvy- 
be, prataria “Degtukas" Lendonas. Skotą priverčia sustoti 
ne tiek sunki, petį užgulusį ranka, kiek kraupus, tėvo balsą 
atmiešęs švelnumas. Jei pernelyg priartėsi, jis tave užuos. 
Net ir be sąmonės. Užuos ir atsipeikės. 

Jaunėliui sūnui pakėlus akis, tėtis linkteli. 

O taip, jis virto laukiniu žvėrimi. Žmogėdra. Jei nesu- 
galvosime, kaip nulaikyti Polą vietoje, turėsime jį užmuš- 
ti. Supranti? 

Skotas sulinksi ir išspaudžia goktelėjimą, kuris primena 
asilo bliovimą. Tėvas, demonstruodamas tą patį šiurpų švel- 
numą, ištiesia ranką, nuo vaiko panosės nubraukia snarglį ir 
Jį nukrato ant aslos. 


46 


Tuomet liaukis inkštęs ir padėk nustumti grandines. 
Prirakinsime jį prie atraminio stulpo ir spausdinimo ma- 
šinos stalo. Tas suknistas presas turbūt sveria ne mažiau 
kaip keturis ar penkis šimtus svarų. 

Ką darysime, jeigu Polas sugebės nuo jų nutrūkti? 

“Degtukas" Lendonas lėtai palinguoja galva. 

Nežinau. 

Prisiglaudęs prie mylimosios, klausydamasis, kaip vėjo 
šuoruose girgžda “Elnio ragai", Skotas sako: 

- Tų priemonių užteko. Bent jau trims savaitėms. Štai, 
kur mano brolis Polas praleido Kalėdas, Naujus metus, pas- 
kutines tris savo gyvenimo savaites - dvokiančiame rūsyje. 
- Jis papurto galvą. Lizė jaučia, kaip į odą sučeža plaukai. 
Drėgni nuo prakaito, kurio netrūksta ir ant veido. Jo lašai 
taip sumišo su ašaromis, kad vieno neįmanoma atskirti nuo 
kito. 

- Tu neįsivaizduoji, ką teko ištverti per tas tris savaites. 
Ypač kai tėtis išvažiuodavo į darbą, ir mudu likdavome vieni. 
Aš ir /as padaras... 

- Tavo tėvas važiuodavo į darbą? 

- Na, mums reikėjo kažką valgyti, ar ne? Turėjome mo- 
kėti ir už mėšlą, nes malkomis apšildyti viso namo neįsten- 
gėme. Nors, Dievas mato, mes mėginome. Svarbiausia, ne- 
galėjome leisti, kad žmonės ką nors įtartų. Taip man paaiš- 
kino tėtis. 

Kurgi ne, niūriai pagalvojo Lizė, tačiau nutylėjo. 

- Aš paplasiau jam įpjauti ir išleisti nuodus, bet tėtis at- 
sakė, kad iš to nebus jokios naudos, nes grasus krekulas įsi- 
gavo į smegenis. Bet tas padaras mąstyti sugebėjo. Truputį. 

Kai tėtis iškeliaudavo į darbą, jis pakviesdavo mane vardu. 
Šaukdavo, jog sukurs jygą, šaunią jygą. Kaip prizą gausiu 
ledinuką ir “RC kolą" Kartais net kalbėdavo panašiai kaip 
Polas. Aš priglausdavau ausį prie rūsio durų ir klausydavaus, 
nors žinojau, kad jis pavojingas. Taip sakė tėtis. Be to, per- 
spėjo mane nekreipti į jį dėmesio ir laikytis atokiau nuo rū- 
sio. Pirštais užsikimšti ausis, garsiai melstis arba rėkti: Dė- 
jau ant tavęs, brudo gare, dėjau ant tavęs, močkrušy, nes 
tie žodžiai niekuo nesiskyrė nuo maldų ir bent jau jį už- 
čiaupdavo. Prigrasė, kad nesiklausyčiau. Ten, apačioje, sakė 
tėtis, surakintas ne Polas, o jygos nelabasis iš Kruvinosios 
Jygos šalies. “Niekas geriau už Lendonus ir Lendro šeimą 
nežino, kaip nelabasis gali pakerėti, - tvirtino jis. - Pirmiau- 
sia užburia tavo protą, o tada praryja širdį." Dažniausiai aš 
elgdavausi kaip lieptas, bet retsykiais atsistodavau šalia rū- 
sio durų, įtempdavau ausis... ir apsimesdavau, kad girdžiu 
Polą... nes aš jį mylėjau... norėjau jį susigrąžinti... aišku, 
nuoširdžiai tuo netikėjau ir skląsčio neatstumdavau... 

Jis ilgam nuščiūva. Ilgi, sunkūs plaukai sušiugžda į jos 
kaklą ir krūtinę. Galiausiai jis prabyla. Šneka nenoromis, 
vaikišku balsu, vieną kitą kartą sušvepluoja. 

- Na, sykį atšoviau... bet dulų nepravėriau. Niekuomet jų 
neatidarydavau likęs vienas namuose. Kai tėtis grįždavo, tas 
padaras tik klykdavo, žvangindavo grandinėmis, protarpiais 
ūkaudavo kaip pelėda. Tėtis retsykiais taip pat suūbaudavo... 
jie tarsi pokštaudavo... tėtis virtuvėje, ir tas... na, Žinai... su- 
rakintas rūsyje... aš šiulpdavau iš baimės, nes jie ūkdavo kaip 
apuokai... lyg pamišėliai... 1 galvodavau. “Neišplotėjau tik 
aš vienas, grasaus krekulo neturiu tik aš vienas, bet man dar 
tik dešimt - ką žmonės pamanytų, jeigu nubėgčiau į “Mulio" 
parduotuvę ir viską jiems iškločiau?" Tačiau minties lėkti į 
“Mulį" teko atsisakyti, nes tėtis būtų mane pasivijęs ir par- 
tempęs atgal. Jeigu jis būtų darbe... jei žmonės manimi pati- 

kėtų ir ateitų į mūsų namus... jie nužudytų brolį... o mane 
apgyvendintų vargšų prieglaudoje. Pasak tėvo, jei ne jis, 
tavo pimpaliuką užspaudžia gnybtu, kad neprisisiotum į 10- 
vą... kur vyresni vaikai... na, vyresniems kiaurą naktį reikia 
čiulpti... 

Jis nutyla, mėgina susitvardyti. Matyt, užstrigo kažkur 
tarp praeities ir dabarties. Už lango sustiprėja vėjo gūsiai, ir 
“Elnio ragai" vėl išspaudžia dejonę. Lizė nenori juo tikėti - 
galbūt Skotas viso labo pasakoja klaikias, vaikystėje regėtas 
haliucinacijas, - bet širdyje jaučia, jog kiekvienas siaubin- 
gas žodis byloja tiesą. Jis pratęsia mažne atgavęs sau įprastą 
suaugusiojo balsą. 

- Aš skaičiau, kad psichiatrinėse ligoninėse esti pacien- 
tų, kurie, patyrę rimtas priešakinės smegenų skilties trau- 
mas, regresuoja iki gyvulių. Bet procesas trunka ne viene- 
rius metus. Mano brolio atveju jis tęsėsi akimirką. Ir vos 
tik Polas peržengė ribą... 

Skotas nugurkia seiles. Gerklėje išgauna garsą, panašų į 
lempos jungiklio spragtelėjimą. 

Kai nusileisdavau rūsio laiptais rankose laikydamas 
lėkštę su mėsa ir daržovėmis - panašiai maistas nešamas 
stambiems šunimis, pavyzdžiui, dogams arba vokiečių avi- 
ganiams, - jis puldavo į priekį, kiek leisdavo prie kaklo ir 
juosmens pritvirtintos grandinės, taškydavosi seilėmis ir, 
kai apykaklė įsirėždavo į pasmakrę, trumpam išlėkdavo į orą. 
Nors ir springdavo, vis vien kaukdavo lyg jygos nelabasis. 
Įsivaizduoji? 

- Taip, - išlemena ji. 

- Lėkštę reikėdavo nuleisti ant grindų - niekada neužmir- 
šiu, koks gaižus tvaikas sklisdavo nuo aslos - ir grėbliu ją 
pastumti į priekį. Pernelyg priartėti prie Polo nedrįsau. 
Baiminausi jo nagų. Aš ir be tėčio perspėjimo supratau, kad 

jis mane sudraskytų į gabalus, jei tik pričiuptų. Ir tai - mano 
brolis, kuris dovanodavo jygas. Kuris mane mylėjo. Jeigu 
ne jis, aš nė nebūčiau išgyvenęs iki dešimties. Jeigu ne jis, 
tėtis būtų mane nužudęs anksčiau, nei sulaukiau penkių. 
Vien todėl, kad tėtį irgi kankino grasūs krekulai. Mudu su 
Polu, paremdami vienas kitą, viską ištvėrėme. Supranti? 

Lizė linkteli. 

- Bet tą sausį, brolis kiūtojo rūsyje, grandinėmis prira- 
kintas prie stulpo ir spausdinimo mašinos stalo. Jo pasaulė- 
lio ribas žymėjo... žymėjo išmatų puslankis. Ištempęs gran- 
dinę Polas pritūpdavo... ir išsitriesdavo... 

Skotas trumpam prispaudžia delnus prie akių. Ant kaklo 
matyti išsišovusios gyslos. Jis alsuoja pro burną. Traukia 
orą į plaučius kimiais, virpančiais kvėptelėjimais. Nūnai Li- 
zė suvokia, kas jį išmokė saugoti sielvartą paslaptyje. Kai 
Skotas aprimsta, ji paklausia: 

- Kaip tavo tėvui pavyko įkalinti Polą grandinėse? Ar pa- 
meni? 

- Aš prisimenu kiekvieną smulkmeną, bet tai nereiškia, 
kad viską žinau. Pustuzinį kartų jis kažko pridėjo į maistą. 
Turbūt gyvūnų trankviliantų. Nors aš nenutuokiu, iš kur jų ga- 
vo. Polas sučiaumodavo mėsą, bet žalumynų neliesdavo. Pa- 
prastai mėsa suteikdavo jam energijos. Pavalgęs imdavo 
kaukti, loti, strykčioti. Puldavo link durų, kiek leisdavo 
grandinės, - greičiausiai mėgindavo jas nutraukti, - arba šo- 
kinėdavo ir kumščiais trankydavo lubas, kol iškruvindavo 
krumplius. Galbūt bandė jas pralaužti, o gal tiesiog smagi- 
nosi. Retsykiais drybsodavo ant purvinos aslos ir mastur- 
buodavosi. 

- Kartkartėmis jis pasiausdavo dešimt-penkiolika minu- 
čių ir aprimdavo. Spėju, jog būtent tomis dienomis tėtis į 
maistą priberdavo trankviliantų. Polas atsisėsdavo murmė- 
damas, nuvirsdavo ant šono, rankas sukišdavo tarp kojų ir 

užmigdavo. Kai taip ėmė kirmyti pirmą kartą, tėtis prie jo 
pririšo du tvirtus odinius diržus, papildytus sunkiais metali- 
niais gnybtais. Tą, kuriuo suveržė juosmenį, pritvirtino prie 
traktoriaus grandinės, o apykaklę - prie lengvosios grandi- 
nės, ir abu spaustuvus sulitavo į metalinius žiedus. Štai, kaip 
Polą supančiojo. Kai brolis pabudo ir suprato esąs įkalin- 
tas, jis pašėlo. Nuo riksmų ir trenksmų drebėjo visas namas. 
- Kuo toliau, tuo aiškiau Skoto balse ji girdėjo nosinę, iš- 
tęstą tartį, būdingą kaimiškame krašte įsikūrusiems Pensil- 
vanijos gyventojams. - Mes stebėjome jį nuo laiptų viršaus. 
Aš meldžiau paleisti brolį, kol jis nenusisuko sprando arba 
nepasismaugė, bet tėtis patikino, kad jam nieko nenutiks. Ir 
nesuklydo. Nei Polas nusilaužė sprandą, nei užduso. Bet ži- 
nai, kas atsitiko po trijų savaičių? Iš savo vietos jis pajudino 
stalą ir metalinį stulpą, įremtą į virtuvės grindis. 

Būdavo, tėtis atjungdavo Polą, kad galėčiau jį perkelti į 
Ohoho mėnulį - ar minėjau, jog taip praminėme tą kitą vie- 
tą? 

- Minėjai - Lizė tyliai verkė, bet ašarų nešluostė - neno- 
rėjo, kad Skotas pamatytų, kaip jai gaila berniuko iš fermos. 

Turėjau brolį ten nusivesti ir pagydyti, kaip tada, kai 
tėtis jį pjaustė, arba kaip tuomet, kai plokščiareplėmis į sa- 
ve truktelėjo jo akies obuolį, o Polas vis velkė il velkė, nes 
negalėjo gerai matyti, arba kaip vieną kartą, kai tėtis suriko 
ant manęs: “Skutai, kekšės išpera, sumautas močiažudi", 
kadangi išpurvinau čiužinį, ir smūgiu pargriovė ant žemės. 
Įskilo mano stuburkaulis, todėl kurį laiką vos galėjau paeiti. 
Bet nukakęs ten... gavau jygą... na, žinai, prizą... ir grįžau vi- 
siškai sveikas. Tai išvydęs tėtis mane pabučiavo ir tarė: 
“Skotai, tu esi ypatingas, vienas iš milijono. Aš tave myliu, 
mažyli šmiki"" Aš pakštelėjau jam į skruostą ir atsakiau: 
“Tėti, /u esi ypatingas, vienas iš milijono. Aš tave myliu, 
dički šmiki"". Jis prajuko. - Skotas atšlyja. Net ir prieblando- 

je ji pastebi, kad mylimojo veide atsispindi vaikiški bruožai, 
o akyse tviska keistas, nuostabos kupinas žvilgsnis. - Jis taip 
kvatojo, jog vos nenuvirto nuo kėdės - man pasisekė tėvą 
prajuokinti. 

Lizės sąmonėje sūkuriuoja tūkstantis klausimų, bet ji 
nedrįsta nė vieno pateikti. Nežino, ar įs/engtų. 

Skotas delnais patrina veidą ir pažvelgia į ją. Ūmai vėl 
tampa savimi. Štai taip, tarsi spragtelėjus pirštais. 

- Jėzau, - sumurma, - iki šiol apie tai niekam nepasako- 
jau. Kaip jautiesi klausydamasi? 

- Puse bėdos. 

- Tu velniškai narsi moteris. Ar jau pradėjai sau tvirtinti, 
kad aš pliurpiu nesąmones? - Skotas net vypteli. Šypsena ne- 
užtikrinta, bet nuoširdi, ir Lizė nesusilaiko nepabučiavusi jo 
lūpų: iš pradžių vieną kraštelį, paskui kitą. 

- O, aš bandžiau. Bet man nepavyko. 

- Dėl to, kaip mudu išmygome iš po niam niam medžio? 

- Taip vadini persikėlimą? 

- Tai Polo žodelis. “Mygti" reiškia kelionę ten arba atgal. 

- Panašu į jygą. 

- Aha, - pritaria jis. - Arba į “knygą"", jei tik pakeistume 
porą raidžių. 

Viskas priklauso nuo tavęs, Skutai. 

Tėvo žodžiai niekaip neiškrenta iš galvos. 

Viskas priklauso nuo tavęs. 

Bet Skotui tik dešimt - pareiga išgelbėti brolio gyvybę, 
sveiką protą, gal net sielą prislegia jį visu sunkumu ir per 
Kalėdas, Naujuosius metus bei pirmas sausio naktis sutrik- 
do miegą. 

Tu jam padėjai tapti geresniu ne vieną kartą, tu jam 
pagelbėjai atsikratyti daugybės negerų dalykų. 

Gryna tiesa. Vis dėlto atsidurti tokioje padėtyje tenka 
pirmą sykį. Skotas praranda apetitą, kramsnoja maistą tik 
tuomet, kai tėtis stovi šalia ir ragina valgyti. Zuikmiegį iš- 
blaško net ir tyliausias, iš rūsio atvilnijantis padaro urzgi- 
mas, bet gal ir gerai, nes paprastai jis nutraukia baisius, rau- 
doniu nusidažiusius košmarus, kuriuose Skotas regi save 
vieną Ohoho mėnulyje, visuomet sutemus, kartais kapinėse, 
prie tam tikro telkinio, tarp galybės akmeninių paminklinių 
lentų ir medinių kryžių, besiklausantį kvatoklių kikenimo, 
užuodžiantį švelnų, tarp krūmokšnių besismelkiantį, nūnai 
puvėkais atsiduodantį vėjelį. Į tamsoje skendintį Ohoho mė- 
nulį nukakti galima, tačiau nepatartina, ir jeigu ten atsiduri 
vidury nakties, privalai, dėl mieliausios motinos, elgtis ty- 
liai. Bet košmaruose Skotas tai pamiršta ir su pasibaisėjimu 
girdi save visa gerkle traukiantį “Džambalają" 

Galbūt išvarysi ir šitą bjaurastį. 

Jau per pirmąjį bandymą, kai atsargiai paliečia knarkian- 
tį, smirdintį, apsitriedusį, prie geležinio stulpo susirangiusį 
padarą, jis suvokia, kad nieko nepeš. Lygiai taip pat sėkmin- 
gai galėtų sušokti čia čia čia, ant pečių užsivertęs fortepijo- 
ną. Anksčiau į kitą pasaulį (tiksliau, šį, tik išverstą kaip kiše- 
nė, vėliau pasakys Lizei) jiedu patekdavo be jokio vargo. Ta- 
čiau rūsyje parpianti baidyklė panaši į priekalą, seifą... arba 
fortepijoną, slegiantį dešimtmečio nugarą. 

Skotas atsitraukia link tėčio įsitikinęs, jog sulauks baus- 
mės, bet jos nesibaimindamas. Jaučia, kad nusipelnė antau- 
sio. Arba stipresnio smūgio. Bet “Degtukas" Lendonas, ku- 
ris sėdi laiptų apačioje, laiko malką ir stebi abu sūnus, ranka 
neužsimoja. Jis tik nubraukia purvinus, susitaršiusius Skoto 
plaukus nuo kaklo, ir taip švelniai pabučiuoja sprandą, kad 
berniukas net suvirpa. 

Nenuostabu, Skotai. Grasiam krekului patinka ten lin- 
dėti. 

Tėti, ar tame kūne Polas išliko? 

Nežinau. 

Tėvas pasisodina vaiką tarp praskėstų kojų, priglaudžia 
prie žalios savo liemenės, apkabina Skoto krūtinę ir nulei- 
džia smakrą ant jo peties. Abu žiūri į miegantį, greta atrami- 
nio stulpo susirietusį padarą. Žvelgia į grandines. Į išmatų 
puslankį, žymintį jo pasaulėlio ribas. 

Ką pats manai, Skotai? Ką jauti? 

Instinktyvų norą pameluoti berniukas kaipmat užgniau- 
žia. Ne, taip elgtis nedera, bent jau ne dabar, kai nuo tėčio 
sklinda meilė, aiškiai, kaip naktimis - “WW VA" radijo sto- 
ties bangos, tokia pat neapsimestinė kaip jo pyktis ar bepro- 
tystė, tik retai matoma ir dar rečiau demonstruojama. Sko- 
tas nenoriai prisipažįsta, kad nejaučia nieko. 

Mažyli, ilgiau taip gyventi negalime. 

Kodėl? Jis gi valgo... 

Anksčiau ar vėliau kas nors pas mus atklys ir jį išgirs. 
Brudinas prekybos agentas ar koks tipas, bandantis įsi- 
ūlyti valymo priemones. 

Jis nerėks. Grasus krekulas privers jį užsičiaupti. 

Gal taip, gal ne. Sunku pasakyti, ką iškrės grasus kre- 
kulas. O kur dar smarvė. Aš galiu blaškytis su citrinos 
kvapo purškikliu iki pamėlynavimo, bet mėšlo tvaikas vis 
vien prasismelks pro grindis. Svarbiausia... Skotai, negi 
nematai, kad jis patraukė sumautą preso stalą? Ir stul- 
pą? Motin mieliausia, prakeiktą stulpą? 

Vaikas įsispitrija į rūsio gilumą. Iš pradžių negali ir, ži- 
noma, nenori patikėti savo akimis. Masyvus stalas su seno- 
viška, penkis šimtus svarų sveriančia “Straton" spausdinimo 
mašina pajudėjo per tris pėdas nuo pirminės vietos, kurioje 
matyti kvadratinės žymės. Šiurpas nukrato ir pažvelgus į 


54 


centrinį stulpą, ties lubomis įsirėmusį į baltą plokštelę. Toji 
savo ruožtu prilaiko siją, nudrikusią tiesiai po virtuvės stalu. 
Ant balto metalo jis pastebi dėmę ir supranta, jog būtent iš 
to taško pasislinko stulpo viršus. Skotas pabando žvilgsniu 
įvertinti, kokiu kampu pakrypęs statramstis, bet kol kas ne- 
įstengia. Jeigu padaras nesiliaus jo trūkčiojęs su antžmogiš- 
ka jėga... diena iš dienos... 

Tėti, ar galiu pamėginti dar kartą? 

Endrius Lendonas atsidūsta. Skotas perkreipia kaklą ir 
įsistebeilija į nekenčiamą, gąsdinantį, mylimą jo veidą. 

Tėti? 

Mėgink, kol tave tryda suries. Linkiu tau sėkmės. 

Tyla įsivyravusi karštoje, virš daržinės įrengtoje velionio 
vyro studijoje, kur tyso sužalota Lizė. 

Tyla šaltame kambaryje, iš kurio jos vyras dingo. 

Tyla ir “Elnio ragų" miegamajame, kuriame jiedu guli, 
Skotas ir Lizė - Dabar mes dviese. 

Galiausiai gyvasis Skotas prabyla, šnekėdamas už tą, ku- 
ris 2006-aisiais miręs, ir tą, kuris 1996-aisiais dingęs. Ar- 
gumentai prieš beprotybę ne šiaip subyra; Lizės Lendon po- 
žiūriu, jie virsta dulkėmis: niekas nesikeičia 

Už “Elnio ragų" sienų vėjas tebetvoskia, o debesys pa- 
mažu retėja. Svečių kambaryje Skotas čiumpa vandens stik- 
linę, kurią visur ir visada pasideda prie lovos. Judesys nu- 
traukia hipnozinę regresiją, ir dabar jis ima pasakoti apie 

praeitį, užuot ją išgyvenęs, dėl ko Lizei nuo širdies nuslen- 
ka akmuo. 

- Aš bandžiau dar du kartus. - “Bandžiau", o ne “banžiau" 
- Vis galvodavau, kad jį pražudė paskutinis mano mėginimas. 
Iki šio vakaro apie tai tik mąstydavau. Bet išgirdus save šne- 
kantį apie tuos įvykius, man neapsakomai palengvėjo. Ar tik 
nebus psichoanalitikai teisūs, aiškindami apie gydomąjį kal- 
bėjimo poveikį? 

- Nežinau. - Tiesą sakant, jai nusispjaut, ką sako psicho- 
logai. - Tėvas tave kaltino? - suprantama, dingteli mintis. 

Vėlgi ji nesugebėjo įvertinti, kokie painūs savitarpio ry- 
šiai jungė trikampį, egzistavusį atokioje Pensilvanijos fer- 
moje. Nes po dvejonės akimirkos Skotas pakrato galvą. 

- Ne. Aš būčiau pasijutęs geriau, jeigu jis būtų mane ap- 
glėbęs, kaip po pirmojo bandymo, ir pasakęs, jog dėl to 
niekas nekaltas, nes grasus krekulas smaugia žmogų lyg vė- 
žys arba cerebrinis paralyžius, bet tėtis paprasčiausiai ištie- 
sė ranką, atitraukė mane... pakibau ant jo dilbio tarsi mario- 
netė, kurios virvutes kažkas nupjovė... o paskui... - Prašvie- 
sėjusioje prieblandoje Skotas paaiškina, kodėl tylėjo apie 
savo praeitį, vienu vieninteliu, bauginančiu gestu. Prie lūpų 
nelyginant šauktuką priglaudžia pirštą: Ššššs. 

Prisiminusi laikus, kai Džodė pastojo ir išsikraustė iš 
namų, Lizė supratingai linkteli. Skotas ją apdovanoja dėkin- 
gumo žvilgsniu. 

- Iš viso tris kartus, - pratęsia. - Antrąjį sykį pamėginau 
praėjus trims ar keturioms dienoms po pirmojo bandymo. 
Stengiaus iš visų jėgų, tačiau man neišdegė. Tuo metu stul- 
pas jau buvo akivaizdžiai pakrypęs. Už pirmo išmatų pus- 
lankio nusidriekė antras - jam pavyko dar šiek tiek pastumti 
stalą. Tėtis išsigando, kad Polas nulauš vieną iš jo kojų, nors 
tos irgi buvo nulietos iš metalo. 

Po antrojo mėginimo pasakiau tėčiui, jog žinau, kodėl 

negaliu jo nusivesti į kitą vietą. Bėda ta, kad Polas visuomet 
drybsodavo atsijungęs, kai man leisdavo prie jo priartėti. 
“Skuteri, ką tu sumąstei?7 - atšovė tėtis. - Ketini apkabinti 
šėliojantį broliuką? Jis nukąs brudiną tavo galvą“. Aš ir pats 
supratau, koks pavojus man gresia. Polas galėjo mane su- 
draskyti ne tik rūsyje, bet ir Ohoho mėnulyje. Todėl papra- 
šiau tėčio jį apsvaiginti, o ne užmigdyti. Norėjau jį apka- 
binti panašiai, kaip tave po niam niam medžiu. 

- Ak, Skotai, - atsidūsta Lizė, bijanti dėl dešimtmečio 
berniuko, nors žinanti, kad iš tos velniavos jis išsikapstė ir 
suaugo į jaunuolį, kuris prie jos glaudžiasi. 

Tėtis pareiškė, esą mano sumanymas pernelyg pavo- 
jingas. “Skutai, tu žaidi su ugnimi", - perspėjo. Pats puikiai 
žinojau, bet kitos išeities paprasčiausiai nemačiau. Mes ne- 
galėjome ilgiau jo laikyti rūsyje. Tėtis sušiaušė mano plau- 
kus ir paklausė: “Kur dingo tryznius, bijojęs nušokti nuo 
koridoriaus suoliuko?“ Nustebau, kad jis prisiminė mano 
šuolį - juk anuomet buvo apsėstas grasaus krekulo, - ir visas 
nušvitau. 

Koks slogus vaiko gyvenimas, mąsto Lizė, jeigu jį džiu- 
gino galimybė įtikti tokiam pakvaišusiam tipui. Antra vertus, 
Skotas tebuvo dešimties - mažas berniukas, kuriam draugiją 
dažniausiai palaikydavo rūsyje įkalintas monstras. Tėvas irgi 
priklausė pabaisų padermei, tačiau jis bent protarpiais at- 
gaudavo sveiką protą ir sugebėdavo skirti sūnui vieną kitą 
bučinį. 

- O tada... - jis nukreipia akis į tamsias lubas. Danguje 
sekundei pasirodo mėnulis, kuris blyškiu, žaismingu švytė- 
jimu nutvieskia jo veidą ir vėl pranyksta už debesų sluoks- 
nio. Kai Skotas prabyla, jo balse Lizė ir vėl išgirsta vaikišką 
intonaciją. - Suplanti, tėtis niekuomet nekamantinėdavo, kur 
aš keliaudavau ir ką veikdavau, kai nusigaudavau į kitą vietą. 
Nekvosdavo ir Polo, nors vargu ar brolis daug ką atsiminda- 

vo. Bet tuo momentu paklausė: “Skutai, kas bus, kai jis ten 
atsipeikės? Ar jam netikėtai pagerės? Jei ne, aš niekuo nega- 
lėsiu tau padėti“ 

- Aš daug apie tai galvojau. Vis mąsciau ir mąsciau, kol 
man užvirė smegenys. - Pasirėmęs alkūne Skotas atsiplėšia 
nuo lovos ir įsispigina į Lizę. - Kaip ir tėtis, žinojau, jog taip 
tęstis negali. Dėl stulpo. Ir stalo. Be to, Polas neteko daug 
svorio. Kadangi valgydavo prastai - daržovių duodavome, 
bet jis nušveisdavo viską šalin, išskylus bulves ir svogūnus, 
- jo veidą nusėjo opos. Toje akyje, kurią tėtis sužeidė, rau- 
donį aptraukė balzgana plėvelė. Ėmė kristi dantys, o viena 
alkūnė išlinko, lyg būtų sulaužyta. Jo būklė nuolat prastėjo. 
Ne vien todėl, kad rūsyje stigo saulės šviesos, ne vien dėl 
prasto maisto - Polas nesiliovė savęs talžęs. Suplanti? 

Ji sulinksi. 

- Taigi man šovė viena mintis, ir aš ją išklojau tėčiui. Jis 
išrėžė: “Manai, kaip dešimtmetis esi velniškai išmonin- 
gas?' Ne, nieko panašaus, atsakiau. Mielai pasinaudočiau 
geresniu, saugesniu būdu, jei tokį išgirsčiau. Bet jis nieko 
negalėjo pasiūlyti. “Aš manau, jog tu velniškai protingas 
kaip dešimtmetis, - pasakė. - Ir tau, pasirodo, vis dėlto ne- 
trūksta drąsos. Nebent savo sumanymo atsisakysi"' 

“Neatsisakysiu", - užtikrinau. 

“Nesijaudink, Skuteri, - tarė jis. - Aš stovėsiu laiptų apa- 
čioje ir laikysiu savo sumautą šaudyklę 

Tėtis stovi laiptų apačioje, rankose spaudžia 30-06 ka- 
libro šautuvą. Skotas stypso greta, žiūri į padarą, prirakintą 
prie metalinio stulpo bei stalo, ir stengiasi sutramdyti vir- 
pulį. Dešinėje kelnių kišenėje kyšo plonytis, iš tėvo gautas 

švirkštas su plastikiniu, ant adatos užmautu gaubteliu. Jis ir 
be vyresniojo Lendono perspėjimo supranta, kad instru- 
mentas labai trapus. Jeigu įvyks grumtynės, švirkštas gali 
sulūžti. Tėtis pasiūlė jį įkišti į parkerio dėžutę, bet iš šios 
traukiant adatą tektų sugaišti mažiausiai porą papildomų se- 
kundžių, kurios galbūt kainuotų Skotui gyvybę, jei, žinoma, 
grandinėmis surakintą baidyklę pasisektų perkelti į Ohoho 
mėnulį. Šautuvą gniaužiantis “Degtukas" Lendonas liks čia. 
Ohoho mėnulyje, ant Mielosios kalvos, bus tik jie dviese: 
Skotas ir padaras, įsmukęs į Polą, kaip ranka - į nugvelbtą 
pirštinę. 

Monstras, kadaise buvęs jo broliu, drybso ant aslos. 
Galva įremta į statramstį, kojos praskėstos. Jis nuogas, te- 
dėvi apatinius Polo marškinėlius. Šlaunys, blauzdos ir pė- 
dos pajuodusios nuo purvo. Sėdmenys ir šonai apskretę iš- 
matomis. Šalia vienos murzinos rankos guli švariai išlaižyta 
lėkštė. Ant jos kėpsojęs milžiniškas mėsainis prasmego 
Polo-padaro gerklėje per kelias sekundes, nors Endrius 
Lendonas kankinosi ištisą pusvalandį, kol jį pagamino. Pir- 
mąjį pastangų vaisių išsviedė pro langą nusprendęs, kad jį 
prifarširavo per dideliu kiekiu “gardėsių", kitaip sakant, bal- 
tų piliulių, savo išvaizda beveik nesiskiriančių nuo “Tams" 
ar “Rolaids" tablečių, kurias tėtis kartais geria. Kai Skotas 
paklausė, iš kur jos atsirado, “Degtukas"' Lendonas iškošė: 
Nekišk, kur nereikia, savo ilgos nosies, jei nenori, kad ją 
suknežinčiau. Kai tėvas imdavo žarstyti tokius patarimus, į 
juos derėdavo įsiklausyti. Piliules jis sutrynė masyvia stik- 
line. Darbavosi šnekėdamas - galbūt su savimi, gal su Skotu, 
- tuo tarpu rūsyje įkalintas padaras riaumojimu reikalavo va- 
karienės. Išmąstyt, kiek prisireiks to mėšlo, kad jis užmig- 
tų, nesunku, suniurzgė tėtis nuo miltelių kauburio nukrei- 
pęs akis į mėsą. Būtų dar lengviau, jei užsimanyčiau pri- 
baigti tą užknisantį močkrušį. Bet ne, aš, kaip idiotas, su- 

teiksiu jam progą nudobti kitą šmikį, kuriam dar nesu- 
skystėjo smegenėlės. Ai, velniop, Dievas nekenčia bailių. 
Mažuoju piršteliu jis stebėtinai dailiai atskyrė baltų milte- 
lių liniją. Sugnybė žiupsnelį, pabėrė lyg druską, įminkė į į 
mėsą. Čiupo dar vieną žiupsnį ir pakartojo procedūrą. Šildy- 
ti “kulinarinį šedevrą", pasak jo, nesivargino. Leisdamasis į 
rūsį paskelbė, esą toji išpera surys mėsą žalią - vis dar šiltą 
ir tebevirpančią ant kaulo. 

Nūnai Skotas šliejasi į tėvą, į kišenę įsikišęs švirkštą, 
akis įbedęs į grėsmingą, knarkiančią, viršutinę lūpą prašie- 
pusią būtybę. Pro burnos kraštelius sunkiasi seilės. Akys 
žvilgančius, šlotiiis baltymus... Tik jie visai ne balti, sukir- 
ba mintis. 

Nagi, pirmyn, velniai tave griebtų. Tėtis trenkia jam 
per petį. Jeigu jau apsisprendei, imkis darbo, kol nepri- 
dėjau į kelnes arba negavau sumauto širdies smūgio... o 
gal manai, kad jis apsimeta atsijungęs ? 

Skotas papurto galvą - jis žinotų, jei padaras mėgintų 
juos apmulkinti, - ir įsmeigia klausiamą žvilgsnį į tėvą. 

Kas yra, irzliai teiraujasi tėtis. Kas tavo galvoje, ne- 
skaitant smegenų mėsgalio? 

Ar tu tikrai? 

Nori žinoti, ar aš tikrai bijau? 

Staiga susidrovėjęs berniukas linkteli. 

Taip, aš mirtinai persigandęs. Galvojai, baisu tik tau 
vienam? Dabar užčiaupk srėbtuvę, ir pirmyn. Metas už- 
baigti šitą reikalą. 

Neaišku kodėl, bet jis pasijunta drąsiau išgirdęs, jog tė- 
vas irgi bijo. Skotas nutipena centrinio statramsčio pusėn, 
pakeliui prisiliečia prie kišenėje glūdinčio švirkšto, peržen- 
gia išorinį fekalijų puslankį. Dar vienas žingsnis, ir jis pa- 
tenka į vidinį žiedą arba, kitaip tariant, į žvėries irštvą. Čia 

dvokia ne tiek išmatomis ar oda su plaukais, kiek kailiu. Pa- 
daro penis stambesnis negu Polo. Rausvus pūkelius, nusėju- 
sius brolio slėpsnas, pakeitė šiurkštūs, tankūs gaktiplaukiai. 
Kojos atrodo taip pat, kaip anksčiau, užtat pėdos keistai su- 
krypusios į vidų, tarytum būtų persikreipę kulkšnių kaulai. 
Kaip lietuje išmirkusios lentos, pamano Skotas, ir ši min- 
tis anaiptol ne absurdiška. 

Galų gale jis pažvelgia į baidyklės veidą - į akis. Vokai 
beveik nusvirę; įžiūrėti įmanoma tiktai kruvinus baltymus. 
Alsavimas nepakitęs. Purvinos rankos tebetyso suglebusios, 
delnais į viršų, lyg į Polą įsikūnijęs monstras būtų nutaręs 
pasiduoti. Tačiau Skotas žino, kad įžengė į raudonąją zoną. 
Šiuo momentu dvejoti nevalia. Padaras jį užuos ir kaipmat 
atsigaivelės. Nepadės netgi “gardėsiai", kurių tėtis prigrūdo 
į mėsainį. Taigi jeigu jam pavyks nusivesti brolį pagrobusią 
būtybę... 

Skotas juda į priekį tarsi ant sumedėjusių kojų. Giliai 
širdyje neabejoja, kad slenka į mirties glėbį. Jei paklius į 
Polo-padaro nagus, šalin numygti negalės. Vis dėlto jis pri- 
artėja prie dusinančio tvaiko šaltinio, delnais suima mėšlu 
apkepusius brolio šonus, pagalvoja, 

(Polai, eikš su manimi) 

ir 

(Jyga Ohoho mėnulis gaivaus vandens telkinys) 

ir vieną akimirką, per kurią nudiegia širdį, atrodo, kad 
jam pasiseka persikelti į kitą vietą. Viduje išsikeroja pažįs- 
tamas jausmas, kokį sukelia atplūstantys garsai bei vaizdai. 
Ausis pasiekia vabzdžių ūžesys, šnerves pakutena malonus 
medžių, iškilusių ant Mielosios kalvos, kvapas. Visa tai be- 
matant išgaruoja, nes padaras suleidžia nagus į Skoto kaklą. 
Jis išsižioja ir užstaugia, puvėsių smarve nustelbdamas Oho- 
ho mėnulio aromatus. Jaunėlį Polo brolį užvalo pojūtis, ta- 
rytum ugnies pliūpsnis būtų išdeginęs raštus, vos įžvelgia- 

mus, bet pamažu ryškėjančius... kur? Į kitą vietą jį perkelia 
ne sąmonė. Tiksliau, e vien sąmonė. Bet dabar nėra laiko 
apie tai galvoti. Jį pričiupo. Tėčio būgštavimai pasitvirtino. 
Baidyklė košmariškai plačiai pražioja nasrus, apatinį žandi- 
kaulį kone nukardama iki 

(žvėrkaulio) 

krūtinkaulio, iškreipdama suodiną fizionomiją į grimasą, 
iš kurios pranyksta bet kokios užuominos tiek į Polą, tiek į 
žmogiškumą - kaukę nusimetė grasus krekulas. Berniukas 
spėja pagalvoti: Jis vienu kąsniu nurėš man makaulę. Pra- 
tusi burna, lempučių šviesoje tvyksčioja raudonos akys, ir 
Skotas supranta, kad nuo mirties išsisukti nelemta. Monst- 
ras atlošia galvą, pakaušiu stukteli į stulpą, ir žaibiškai ją pa- 
lenkia į priekį. 

Bet Skotas vėl užmiršo tėtį. Šio ranka, išnirusi iš prie- 
blandos, čiumpa Polą-padarą už plaukų ir kažkaip sugeba 
trūktelėti į save. Akiratyje pasirodo ir kita ranka, kurios 
nykštys apsivijęs storiausią šautuvo buožės vietą, o smilius 
prigludęs prie gaiduko. Tėvas įgrūda vamzdį virš nukarusių 
baidyklės žandikaulių. 

Ne, tėti, spiegia Skotas. 

Endrius Lendonas nekreipia dėmesio į riksmą, negali 
sau leisti tokios prabangos. Nors jis gniaužia nemenką 
kuokštą plaukų, šie po truputį dryksta nuo kumščio. Padaras 
mauroja, ir iš jo gerklės besiveržiantis garsas kelia siaubą, 
nes skamba kaip vienas žodis: Tėri. 

Perduok pragarui mano linkėjimus, sumautas grasus 
krekule, ištaria “Degtukas" Lendonas ir nuspaudžia gaiduką. 
Uždaroje rūsio erdvėje 30-06 kalibro šautuvas drioksteli 
kurtinamai; Skotui ausyse spengs mažiausiai porą valandų. 
Ant pakaušio ištaršyti būtybės gaurai susiplaiksto lyg po 
vėjo gūsio, pasvirusį atraminį stulpą nudažo tamsiai raudona 

dėmė. Padaro kojos sulinksta kaip po vieno iš galingų smū- 
gių, kokių netrūksta animaciniuose filmukuose. Į Skoto kak- 
14 įsikibusios rankos suvirpa, slysteli aukščiau, po sekundės 
delnais į viršų tėškias ant aslos. Tėtis apkabina Skotą ir jį 
pastato. 

Kaip laikaisi, Skutai? Dar kvėpuoji? 

Man nieko nenutiko. Tau būtinai reikėjo jį užmušti? 

Gal visai proto netekai? 

Skotas pakimba ant tėvo dilbio negalėdamas patikėti tuo, 
kas atsitiko, nors žinojo, jog tokia įvykių eiga tikėtina. Šiuo 
momentu jis tetrokšta apalpti. Ir truputį gailisi, kad pats ne- 
mirė. 

Tėvas pakrato sūnų. 

Jis ketino tave nužudyti, ar ne? 

A-a-aha. 

Žinoma, "aha" velniai griebtų. Jėzau, Skoti, jis iki 
šaknų nusidraskė plaukus, kad tik dantimis įsikibtų į pra- 
keiktą tavo gerklę! 

Aišku, tai tiesa, bet Skotui akivaizdus dar vienas dalykas. 

Žiū, tėti. Pažiūrėk į jį! 

Kelias sekundes vaikas tebekybo ant tėvo rankos kaip 
skudurinė lėlė arba marionetė nupjautomis virvelėmis. Ga- 
liausiai Lendonas sūnų lėtai nuleidžia, ir Skotas neabejoja, 
jog tėtis regi tą patį, ką ir jis: paprastą berniuką, nekaltą ber- 
niuką, kurį pamišęs gimdytojas ir pastumdėlis jaunėlis bro- 
lis grandinėmis surakino rūsyje, marino badu, kol ant kaulų 
nebeliko mėsos, o veidą nusėjo piktžaizdės, berniuką, kuris 
taip stengėsi išsivaduoti iš pančių, jog net sugebėjo pastumti 
metalinį stulpą ir siaubingai sunkų stalą, berniuką, kuris tris 
košmariškas savaites praleido įkalintas, kol pagaliau sulaukė 
kulkos į galvą. 

Aš matau, atsiliepė tėtis. Už jo balsą niauresnis atrodo 
tik veidas. 

Kodėl jis pasikeitė? Kodėl... 

Todėl, avigalvi, kad grasus krekulas išgaravo. Ironiš- 
ką padėtį pajėgus įvertinti net iki širdies gelmių sukrėstas 
dešimtmetis, bent jau toks protingas kaip Skotas: dabar, kai 
Polas tyso negyvas, prirakintas prie rūsio statramsčio, iš- 
taškytomis smegenimis, tėtis pirmą kartą gyvenime prabyla 
kaip visiškai sveiko proto žmogus. Jeigu jį kas nors pama- 
tys, aš atsidursiu Veinsburgo kalėjime arba brudiname 
Rydvilio beprotnamyje. Su sąlyga, kad iš pradžių manęs 
nenulinčiuos. Mums teks jį palaidoti. Žemė sukietėjusi į 
ledą, todėl turėsime prakaituoti, kol apsitriesime. 

Aš jį nuvesiu į kitą vietą, prataria Skotas. 

Įdomu kaip? Juk to negalėjai padaryti, kol jis buvo 
gyvas! 

Sūnus nesumąsto, kaip paaiškinti, jog nūnai Polą pavyktų 
ten perkelti ne sunkiau negu savo drabužius - į Ohoho mėnu- 
lį visuomet nukeliauja apsirengęs. Grandinėmis surakintas 
padaras nebeprimena priekalo, seifo ar fortepijono naštos. 
Veikiau panėšėja į žalią kukurūzo burbuolės žievelę. 

Dabar galiu, tiesiog atsako Skotas. 

Ak tu mažas pagyrų puode, suniurna tėtis, tačiau įremia 
šautuvą į spausdinimo mašinos stalą. Pataršo vaiko plaukus 
ir atsidūsta. Atrodo kaip žmogus, kuris galėtų nugyventi iki 
gilios senatvės. 

Ką gi, Skoti, bandyk. Niekam tai nepakenks. 

Pavojui praėjus, Skotą vėl apima drovumas. 

Nusisuk, tėti. 

Kokias SUŠIKTAS nesąmonės tu pliauški? 

Tėvo tonas skamba grėsmingai, tačiau Skotas nesiruošia 
nusileisti. Jo nejaudina tai, kad vyriausiasis Lendonas stebės 
persikėlimo momentą. Berniukas paprasčiausiai nenori, jog 
tėtis žiūrėtų, kaip jis apkabins negyvą brolį. Drovisi ašarų, 
kurios jau baudžiasi pratrūkti tarsi lietus vėlyvą pavasario 
popietę, kai tvyro vasarą žadantis karštis. 

Prašau, meldžia kone raminančiu balsu. Prašau, tėti. 

Kurį laiką Skotas neabejoja, kad tėvas šoks į priekį kartu 
su trimis ant mūrų juoduojančiais šešėliais ir išlikusiam gy- 
vam sūnui užtvos atžagaria ranka - gal net nutrenks į žuvusio 
brolio glėbį. Tėčio kumščio ragavo ne kartą, ir vien nuo 
minties apie smūgius vaikas dažniausiai susigūžia, tačiau 
dabar jis stovi tarp praskėstų Polo kojų ryžtingai spoksoda- 
mas į “Degtuko" Lendono akis. Tenka sukaupti visas valios 
jėgas, bet jam pavyksta. Jiedu išgyveno siaubingas akimir- 
kas, apie kurias kitiems niekada nepasakos: Ššššš. Todėl jis 
nusipelno teisės prašyti nusipelno žvelgti tėčiui į akis 
laukdamas atsakymo. 

Užuot puolęs, Endrius Lendonas giliai įkvėpia, atsidūsta 
ir apsisuka. 

Ateis laikas, kai pradėsi man aiškinti, kada plauti 
grindis ar valyti išvietę, suniurna. Skutai, aš suskaičiuo- 
siu iki trisdešimties 

- “Aš suskaičiuosiu iki trisdešimties ir atsigręšiu", - sa- 
ko Skotas. - Esu tikras, jog būtent taip užbaigė sakinį, bet aš 
jo nebegirdėjau, nes buvau pasišalinęs iš mūsų pasaulio. 
Kartu su Polu - grandinės liko rūsyje. Kai brolis mirė, į kitą 
vietą jį perkėliau be jokio vargo. Kertu lažybų, kad tėtis taip 
ir nesuskaičiavo iki trisdešimties. Turbūt nė nepradėjo, nes 
išgirdo grandinių žvangesį arba pajuto, kaip prie stulpo ir 
stalo ūžteli oro srautas, apisuko ir pamatė esąs vienas. 
Skotas pamažėle atsipalaiduoja. Veidą, rankas, kūną drėkinęs 
prakaitas džiūsta. Bjauriausius savo praeities epizodus jau 
išpasakojo. 

- Žinai, man rodės... - prabyla Lizė. - Ar tik po gluosniu 
kažkas nepasigirdo, kai mes... hmm... išnirome laukan? 

- Kai mes išmygome. 

- Na, taip. 

- Kai mes išmygome. Pakartok. 

- Kai mes išmygome, - ištaria Lizė mintyse spėliodama, 
ar jai nepasimaišė protas. O gal pamišimo bacila užsikrėtė 
nuo jo? 

Skotas vis dėlto prisidega kitą cigaretę. Degtuko lieps- 
nelės šviesoje matyti smalsi jo veido išraiška. 

- Lize, ką tu regėjai? Ką pameni? 

Ji atsiliepia dvejodama: 

- Lyg ir purpurinį šlaitą. Jaučiau pavėsį, tarytum už mūsų 
būtų stovėję medžiai. Viskas įvyko taip greitai... Per tas ke- 
lias sekundes aš nespėjau susiorientuoti. 

Skotas nusijuokia ir viena ranka ją apkabina. 

- Tu kalbi apie Mieląją kalvą. 

- Mieląją? 

- Ją taip pavadino Polas. Medžiai auga minkštoje dirvoje. 
Būtent ten ir palaidojau brolį. - Jis pažvelgia į Lizę rimto- 
mis akimis. - Nori pamatyti kapavietę? 

Lizė užmigo ant studijos grindų nepaisydama skausmo... 

Ne. Sumerkti akių, kai kūną varsto tokie diegliai, neįma- 
noma. Bent jau be vaistų. 

Ją tarsi kažkas apkerėjo. 

Šis žodis kuo puikiausiai nusakė Lizės būseną. Mintyse 
ji atkūrė du ar net tris praeities epizodus. Tačiau juos pajė- 
gė atgaminti iki tų momentų, kai svečių kambaryje rado vy- 
rą, nugrimzdusį į katatoniją, o “Elnio raguose" išklausė is- 
torijos apie Skoto vaikystę. Nori pamatyti kapavietę, pas1- 
teiravo jis, - o taip, - bet tolimesni įvykiai paniro į akinantį 

purpurinį švytėjimą, pasislėpė už uždangos, kurią pamėginus 
kilstelėti aukščiau galvoje perspėjamai nuskambėjo vaikys- 
tėje girdėtų vyresniųjų (gerosios mamulės, tėvuko Dendžio, 
visų seserų) balsai: Ne, Lize! Užteks! Liaukis! 

Ji sulaikė kvapą. (Kaip tada, kai užeigoje gulėjo su myli- 
muoju?) 

Atsimerkė. (Tiksliai prisiminė, kad išsprogino akis, kai 
Skotas ją apglėbė.) 

Ryškų purpurinį milijardo lubinų tviskėjimą pakeitė 
skaisti birželio - dvidešimt pirmo amžiaus birželio - šviesa. 
Kartu su ja grįžo ir skausmas, varstantis suraižytą kairiąją 
krūtį. Nespėjus Lizei sureaguoti į ryto saulės spindulius ar 
išgąstingus balsus, primygtinai raginančius nebetyrinėti pra- 
eities, daržinėje kažkas sušuko. Nedaug trūko, kad ji būtų 
suspigusi. Užgniaužti riksmą padėjo tik tai, kad žmogus ne- 
sikreipė grėsmingu “poniut" 

- Ponia Lendon? - trumpa pauzė. - Ar jūs viršuje? 

Vietoj pietietiško akcento tebuvo girdėti įprasta, tęsiama 
jankiška tarsena: aaa jūs vie-eršuj? Į daržinę atklydo šerifo 
pavaduotojas Alstonas. Jis sakė užsuksiąs ir savo pažadą te- 
sėjo. Štai puikiausia proga iškloti, ką teko išgyventi. Taip, 
Lizė viršuje, guli ant grindų ir kraujuoja, nes ją sužalojo 
juodasis inkunkų princas. Savo automobilyje Alstonui derė- 
tų įjungti švyturėlius bei sirenas ir nuvežti sužeistąją į No- 
Piepą. Krūtį išvagojusią žaizdą reikia susiūti galybe dygsnių, 
0 jai pačiai būtina apsauga kiaurą parą... 

Ne, Lize. 

Mintis užgimė jos sąmonėje (dėl to nekilo jokių abejo- 
nių), tvykstelėjo kaip signalinė raketa naktiniame danguje, 
(na... beveik jokių abejonių), bet žodžius ištarė Skoto bal- 
sas. Matyt, todėl, kad jie nuskambėtų svariau. 

Paklusdama raginimui, Lizė teatsakė: 

- Taip, aš čia! 

- Viskas gerai? 

- O taip, tvarkelė, - atsiliepė Lizė nustebdama, kaip žva- 
liai skamba jos balsas. Ir čia kalba ta pati moteris, kurios pa- 
laidinukė permirkusi krauju, o kairioji krūtis tvinkčiojo 
lyg... nė nežinia, su kuo palyginti. Ji paprasčiausiai tvinkčio- 
jo. 

Laiptų apačioje šerifo pavaduotojas Alstonas maloniai 
nusijuokė. 

- Pakeliui užvažiavau į Keš Kornersą. Ten įvyko nedide- 
lis gaisras. - Nedy-ydelis ga-ais. - Padegimu įtariamas Ar- 
sonas. - 4-asons. - Porą trejetą valandų pabūsite viena? 

- Be abejo. 

- Mobilusis pas jus? 

Lizė išties turėjo mobilųjį ir šiuo momentu apgailestavo 
kalbanti ne telefonu. Jei ir toliau reikės taip stūgauti, ji ne- 
trukus apalps. 

- Čy-ya-a! - sušuko. 

- Tikrai? - truputį įtariai pasitikslino pareigūnas. Dieve, 
o jeigu užlips į studiją ir ją pamatys? Tuomet įtarimai su- 
stiprės 2 kartų. Tačiau, Alstonui vėl prabilus, jo balsas aki- 
vaizdžiai tolo. Ji vos galėjo patikėti, jog tuo apsidžiaugė. 
Norėjo savo jėgomis užbaigti prasidėjusią velniavą. - Pa- 
skambinkite, jei ko prireiks. Aplankysiu jus vėliau. Jeigu 
kur nors išlėksite, palikite raštelį ir brūkštelėkite, kada maž- 
daug parsigausite atgal, gerai? 

Lizė, prieš kurios akis pamažu ryškėjo - bet kol kas mig- 
lotai - įvykių eiga, atsiliepė: 

- Žinoma. - Iš pradžių jai derėtų nukakti į namą. Bet pir- 
miausia būtina išgerti šalto vandens, antraip gerklė užsi- 
liepsnos kaip kotedžas iš Keš Kornerso. 

- Ponia Lendon, grįždamas užsuksiu į “Patelio" parduo- 
tuvę. Jums ką nors nupirkti? 

Taip! Pakuotę ledinės “Koka kolos" ir dėžutę lengvų 
“Salem" cigarečių. 

- Ne, dėkui. - Jei pokalbis tęsis, jos balsas ims virpėti. 
Net jeigu nedrebės, jis vis vien pajus, jog atsitiko kažkas 
negero. 

- Netgi spurgų? Tenykštės labai gardžios. 

- Laikausi dietos, - teišdrįso riktelėti ji. 

- Ooo, aišku, - atsakė Alstonas. - Geros jums dienos, 
ponia Lendon. 

Viešpatie, kada visa tai baigsis, pagalvojo Lizė ir su- 
šuko: 

- Jums taip pat, šerifo pavaduotojau! 

Dunkst-dunkst-du-dunkst, nutolo žingsniai. 

Ji įtempė ausis laukdama variklio ūžesio. Po kurio laiko 
lyg ir išgirdo užvedamo automobilio burzgėjimą, tik labai 
tylų. Alstonas veikiausiai pastatė mašiną prie pašto dėžutės 
ir iki studijos atmynė pėstute. 

Lizė pagulėjo minutę kitą kaupdamas jėgas ir pagaliau 
atsisėdo. Dūlis perrėžė krūtį įstrižai, pjūvis nutįso iki pat 
pažasties. Gili, vingiuojantis žaizda šiek tiek apkrešo, bet 
po staigaus judesio ji vėl atsivėrė. Kūną užliejo akinantis 
skausmas. Lizė suspigo, tačiau tai niekuo nepadėjo. Netgi 
atvirkščiai. Šonkaulius sušildė šviežio kraujo srovelės, ir ji 
pajuto, kad akiratį eilinį sykį panūdo užtemdyti juodi spar- 
nai. Mintyse įniko kartoti mantrą, kol pasaulis atgavo api- 
brėžtus kontūrus: Privalau visa tai užbaigti, turiu prasi- 
skverbti už purpurinės uždangos. Privalau visa tai už- 
baigti, turiu prasiskverbti už purpurinės uždangos. Pri- 
valau visa tai užbaigti, turiu prasiskverbti už purpurinės 
uždangos. 

Taip, už purpurinės uždangos. Ant kalvos šlaito tokiu at- 
spalviu tviskėjo lubinai. Jos sąmonėje - sunki marška, kurią 
Lizė pati surezgė, galbūt Skotui padedant ar bent jau nebyliai 
pritariant. 

Aš sugebėjau pro ją prasmukti ir anksčiau. 

Išties? Taip. 

Ir įstengsiu tai padaryti dar kartą. Prasibrausiu pro 
uždangą arba, jei neliks kitos išeities, tiesiog ją nuplė- 
šiu. 

Klausimas: Ar po nakties “Elnio raguose“ jiedu kada 
nors šnekėjo apie Ohoho mėnulį? Atrodo, ne. Suprantama, 
tam tikri kodiniai žodžiai egzistavo ir, Dievas mato, protar- 
piais jie praslysdavo pro purpurinę uždangą. Pavyzdžiui, ta- 
da, kai prekybos centruose ar maisto parduotuvėse jis išga- 
ruodavo tarsi dūmas... jau neminint tos dienos, kai seselė 
nepastebėjo Skoto brudinoje palatos lovoje... o kur dar 
užuominos į ilgšį, apie kurį jis murmėjo, kai po Gerdo Ale- 
no Koulo šūvio sužeistas išsitiesė automobilių stovėjimo 
aikštelėje... arba Kentukyje... Bauling Gryne, kur merdėjo... 

Liaukis, Lize, sutartinai užgiedojo balsai. Užteks, mažo- 
ji Lize! Mein gott, cik nedry-yzzzk! 

Ji iš visų jėgų stengėsi išmesti Ohoho mėnulį iš galvos. 
Netgi po 96-ųjų žiemos, kai... 

- Kai vėl ten lankiausi, - abejingai, bet aiškiai pratarė ve- 
lionio vyro studijoje. - 1996-ųjų žiemą buvau ten grįžusi. 
Kad susigrąžinčiau jį. 

Na, štai, pasaulio pabaiga neatėjo. Vyrai baltais chalatais 
neišniro iš sienų ir jos neišsivežė. Atvirai kalbant, Lizė pa- 
sijuto geriau, bet tuo stebėtis nereikėtų. Jai paaiškėjo, jog 
tiesa tėra jyga, kuri laukia, kol ją suras. 

- Gerai, šį tą jau aptikau - prisiminiau apie Polą. Ar jau 
dabar galiu atsigerti sumauto vandens? 

Draudžiantys balsai nepasigirdo, tad įsirėmusi į “Dram- 
bliuko Dambo blyno“ kraštą Lizė vargais negalais sugebėjo 
atsistoti. Prieš akis vėl sušmėžavo tamsūs sparnai, tačiau ji 
nukorė galvą, idant į varganas smegenėles suplūstų kuo dau- 
giau kraujo, ir šįsyk blogumo jausmas atlėgo greičiau. Lizė 
nusiūbavo link baro nišos žengdama per savo kruvinus pėd- 

sakus. Kiūtino lėtai, kojas statė plačiai tarytum senutė, iš 
kurios pavogė vaikštynę. 

Ji pasiekė tikslą nė nesiteikusi dirstelėti į stiklinę, kėp- 
sančią ant kilimo. Šios liesti nenorėjo. Iš spintelės pasiėmė 
kitą ir dešiniąja ranka - kairiąja tebespaudė krauju ištepliotą 
mezginio lopinį - atsuko čiaupą. Šaltas vanduo ištryško aki- 
moju, vamzdžiai beveik nepukšėjo. Lizė atidarė veidrodinės, 
virš kriauklės kybančios, spintelės dureles ir pamatė tai, ką 
tikėjosi išvysti: eksedrino buteliuką. Be jokio specialaus 
gaubtelio, kurio negalėtų nuplėšti vaikai. Ji krūptelėjo, kai, 
nuėmusi dangtelį užuodė gaižų kvapą, ir patikrino galiojimo 
datą: 05 LIEPA. Na, pagalvojo, kas bus, tas bus. 

- Regis, taip pasakė Šekspyras, - sukrenkštė Lizė ir nuri- 
jo tris eksedrino tabletes, nors neįsivaizdavo, ar jos numal- 
šins skausmą. Vanduo pasirodė toks dieviškai gardus, kad ji 
gėrė, kol pilvą sutraukė spazmai. Įsikibusi į kriauklės kraštą 
trumpam sustingo. Netrukus skrandis streikuoti nustojo. 
Beliko sumuštą veidą deginantis skausmas ir į sumaitotą 
krūtį įsismelkęs nepakeliamas tvinkčiojimas. Name turėtų 
būti stipresnių (bet, aišku, ne ką šviežesnių) vaistų už Skoto 
nuskausminamuosius, kuriuos jis gerdavo, kai jam skeldavo 
galvą - vikodino, užsilikusio po paskutinio Amandos prie- 
puolio. Šiek tiek buvo ir pas Darlą. Kanta savo ruožtu na- 
muose laikė triušelei Mendei priklausantį buteliuką perko- 
seto. Visos seserys daug nesvarstydamos sutarė, jog Aman- 
dos nevalia prileisti prie stiprių skausmą malšinančių vaistų. 
To betrūko, kad negaluodama ji susiverstų į gerklę kelerio- 
pai didesnę, nei leistina, dozę. Susimaišytų “Tekilos saulė- 
lydžio"' kokteilį. 

Lizė nusprendė paieškosianti vikodino truputį vėliau. 
Kėblindama, kaip ir anksčiau, plačiais žingsniais, vienoje 
rankoje spausdama puspilnę stiklinę, kitoje gniauždama 
krauju permirkusi “vilnio" kvadratėlį, ji nukako iki dulkėtos 

knygangies, kur prisėdo su viltimi, jog pasenęs eksedrinas 
vis dėlto prislopins sopulius. Kol lūkuriavo, mintimis grįžo 
į tą naktį, kai rado Skotą svečių kambaryje - sėdintį krėsle, 
tačiau dingusį. 

Anuomet mąsčiau, kad mudu galime pasikliauti tiktai 
savo jėgomis. Tuo metu vėjas... brudinas vėjas 

Lizė klausosi nuožmaus aplink namus gairinančio vėjo, 
klausosi į langą barbenančios krušos ir suvokia, kad jiedu - 
tiksliau, ji gali pasikliauti tiktai savo jėgomis. Atmena 
naktį Niu Hempšyre, kai gulėjo lovoje nenutuokdama, kiek 
valandų rodė laikrodis, o šešėlius erzino blausi mėnesiena. 
Mato, kaip prasižioja, idant pasiteirautų, ar Skotas tikrai 
įstengtų ją perkelti į Ohoho mėnulį, ir užsičiaupia, nes su- 
vokia, jog tokie klausimai pateikiami mėginant tempti lai- 
ką... bet taip elgiasi tie, kuriems su pašnekovu ne pakeliui, 
ar ne? 

Mudu žygiuojame ta pačia kryptimi, prisimena, kaip 
pagalvojo. Kitaip būti negali, jeigu mes rengiamės susi- 
tuokti. 

Tačiau vienas klausimas prašyte prašėsi atsakymo. Gal 
todėl, kad “Elnio raguose" jai atėjo eilė šokti nuo suoliuko. 

- O jei ten bus naktis? Tu minėjai, kad sutemus iš savo 
landynių išlenda pabaisos. 

Skotas nusišypsojo. 

- Nebus. 

- Iš kur žinai? 

- Tiesiog jaučiu. Kaip vaiko šuo jaučia, jog metas pri- 
tūpti šalia pašto dėžutės, nes gan greit prie jos pririedės 

mokyklinis autobusas. Ohoho mėnulyje - beveik saulėlydis. 
Kaip paprastai. 

Ji nesuprato, ką Skotas bandė pasakyti, bet nutylėjo. Iš 
patirties žinojo, kad vienas klausimas veda prie kito, o dabar 
metas kamantinėjimams baigėsi. Todėl Lizė giliai įkvėpė ir 
tarė: 

Tebūnie. Juk mes mėgaujamės priešlaikiniu medaus 
mėnesiu. Išvesk mane iš Niu Hempšyro. Bet šįsyk tą vietą 
noriu apžiūrėti geriau. 

Skotas į peleninę sutrynė perpus surūkytą cigaretę, 
švelniai įsikibo į jos rankas, įbedė džiaugsmingai kibirkš- 
čiuojančias akis į mylimąją - Lizė puikiai pamena jo pirštų 
prisilietimą. 

- Tu velniškai narsi, širdele. Pasiruošk. 

Ir jis mane nusivedė, mąsto ji, sėdėdama svečių kam- 
baryje, laikydama šaltą, išblyškusią, alsuojančia lėle virtu- 
sio vyro ranką. Pajunta, kaip veidą nušviečia plati šypsena, ir 
paklausia savęs, kiek laiko ten praleido. Jis mane nusivedė, 
dėl to abejonių nekyla. Bet mes lankėmės Ohoho mėnuly- 
je prieš septyniolika metų, kai abu buvome jauni ir drą- 
sūs, o Skoto ryšys su tikrove - nenutrūkęs. Dabar jis din- 
gęs. 

Tiesa, kūnas išliko. Ar tai reiškia, kad jis nebepajėgia 
ten persikelti fiziškai, kaip vaikystėje? Kaip retsykiais per 
bendro jų gyvenimo metus? Kaip, pavyzdžiui, Nešvilio ligo- 
ninėje, kai seselė pametė jį iš akių? 

Vyro pirštai staiga paspaudžia jos delną - labai nežymiai, 
bet Lizė, mylinti žmona, pajunta. Virš geltono “vilnio" iš- 
plėstos, sustiklėjusios akys tebežiopso į tamsų televizoriaus 
ekraną... bet taip, Skotas suspaudžia jos ranką. Tarsi per mil- 
žinišką atstumą. Kita vertus, nors kūnas kiurkso krėsle, jis 
nuklydęs kažkur labai toli ir toje vietoje galbūt spūsčioja 
pirštus iš visų jėgų. 

Ją ūmai aplanko apvaizda: Skotas išsaugojo atvirą kelią į 
Ohoho mėnulį, nors neaišku, kiek pastangų jam tai kainavo. 
Lizė paleidžia vyro ranką, atsiklaupia nekreipdama dėmesio 
į dilgsėjimą, kuris žnaibo nutirpusias kojas, nepaisydama le- 
dinės, namą drebinančios vėtros. Nusmaukia vilnonį apklo- 
tą, rankomis apsiveja Skoto šonus ir suneria pirštus už jo 
nugaros. Ryžtingai įterpia veidą tarp tuščių vyro akių bei te- 
levizoriaus ekrano. 

- Įtrauk mane, - sukužda ir papurto suglebusį kūną. 
Įtrauk mane ten, kur esi. 

Jokios reakcijos. 

- Įtrauk mane, velniai griebtų! - užrėkia Lizė. - Įtrauk, 
kur esi, kad galėčiau tave sugrąžinti namo! Nagi, ko lau- 
ki! JEI NORI GRĮŽTI, PASIKVIESK MANE TEN, KUR PATS 
ATSIDŪREI! 


24 


- Tu pasikvietei, - sumurmėjo Lizė, - ir aš atėjau. Kad 
brude prasmegčiau, jei žinau, kaip ten nusigavau. Dabar, kai 
tu atgulei į kapą, užuot virtęs nimpa svečių kambaryje, nie- 
kuomet to nesužinosiu. Bet būtent taip ir atsitiko, tiesa? 

Vis dėlto ji numanė, kaip vyko persikėlimo procesas. 
Suvokimas šmėkščiojo sąmonės užkaboryje, pasislėpęs už 
purpurinės uždangos. 

Pradėjo veikti eksedrinas. Silpnumas, nors ir neišnykęs, 
apslopo tiek, kad ji turbūt sugebėtų nusileisti laiptais ne- 
apalpdama ir nenusisukdama sprando. O iš daržinės galėtų 
nuslinkti į namą, kur rastų rimtų vaistukų, su sąlyga, kad jie 
bus išsaugoję savo gydomąsias savybes. Jau verčiau būtų, 
nes jai teks sutvarkyti ne vieną reikalą ir nukakti į tam tikras 
vietas. Kai kurios iš jų - siaubingai toli. 

- Lize-san, tūkstančio mylių kelionė prasideda nuo pir- 
mo žingsnio, - ištarė ir atšlijo nuo knygangies. 

Lėtai vilkdama kojas, Lizė patraukė laiptų pusėn. Kol 
nuo jų nulingavo, užtruko beveik tris minutes. Rankų neat- 
plėšė nuo turėklų, porą sykių vos neapalpo, bet apačią pasie- 
kė nė karto nesuklupusi. Daržinėje porą minučių pasėdėjo 
ant vokiškos lovos, idant atgautų kvapą, ir vėl leidosi į ilgą 
ekspediciją - pajudėjo link užpakalinių namo durų. 


Lai Aeos XI. LIZĖ IR TELKINYS 
(SSSSS - DABAR PRIVALAI ELGTIS TYLIAI) 

Lizė labiausiai baiminosi, kad galvą susuks vėlyvo ryto 
karštis ir ji nieko nepešusi apalps pusiaukelėje tarp daržinės 
bei namo. Tačiau saulė teikėsi pasislėpti už debesies, 0 per- 
kaitusią odą ir raudonuojantį išpurtusį veidą švelniai paglostė 
nelauktai dvelktelėjęs vėjelis. Atkėblinus iki prieangio, gili 
pjautinė, krūtį sudarkiusi žaizda vėl įniko pulsuoti, bet tam- 
sūs sparnai prieš akis nesivaideno. Vieną siaubingą akimirką 
Lizė neįstengė sugraibyti raktų, bet galiausiai dešiniojoje 
kelnių kišenėje, po “Klyneks" nosinaite, drebantys pirštai už- 
čiuopė grandinėlę su karuliu - mažučiu sidabriniu elfu. Namie 
viešpatavo vėsa bei tyla ir, ačiū Dievui, pro duris niekas nesi- 
veržė. Ji tetroško apsišvarinti be jokių trukdžių - be skambu- 
čių, svečių, šešių pėdų ūgio šerifo pavaduotojų, užsimaniusių 
patikrinti, kaip laikosi ponia Lendon. Bet svarbiausia, kad ne- 
grįžtų (meldžiu, Viešpatie) juodasis inkunkų princas. 

Ji nusiūbavo į kitą virtuvės pusę, iš po kriauklės išgriebė 
baltą plastikinį dubenį. Lenkiantis kūną perliejo skausmas. 
Odą sušildė ir palaidinukės draiskanas permerkė vėl paplū- 
dęs kraujas. 

Už savo pokštus jis bausmės nesulauks - juk pati ži- 
nai, tiesa? 

Taip, Lizė žinojo. 

Ir tas tipas sugrįš. Kad ir ką žadėjo, kad ir ką sutik- 
tum atiduoti, - jis grįš. 

Be jokių abejonių. 

Nes Džimas Dūlis, sudarydamas sandėrį su Vudbe- 

džiu, ieškodamas Skoto rankraščių, tenori “nutraukti ne- 
lemtą bim bam dėl frezijų" Štai kodėl pjaustė krūtį, o ne 
ausies kaušelį arba pirštą. 

- Na, žinoma, - kreipėsi ji į tuščią virtuvę, kurioje prie- 
blandą ūmai išsklaidė iš už debesies išnirusi saulė. - Taip 
Džimas Dūlis įsivaizduoja nuostabų seksą. Kitą sykį apdo- 
ros mano skylutę, jei tik jo nesustabdys farai. 

Lize, jį sustabdysi tu. 

- Nekvailiok, bhrankioji, - pareiškė besistengdama kuo 
geriau pamėgdžioti Ža Ža Gabor balsą. Dešiniąja ranka ati- 
darė virš skrudintuvo kybančią spintelę, ištraukė “Lipton" 
arbatos pakelius ir juos sumetė į baltąjį dubenį. Ten pat nu- 
leido ir kruviną “vilnio" lopinį, aptiktą kedrinėje gerosios 
mamulės skrynioje, nors nenutuokė, kodėl iki šiol jį nešio- 
josi. Tuomet nusliūkino laiptų linkme. 

Kas čia kvailo? Juk tu sudorojai Blondiną. Galbūt 
įvertinimo nesulaukei, bet jį nokautavai tu. 

- Tai visai kas kita. - Ji sustojo ir pažvelgė į laiptus, pri- 
spaudusi dubenį prie dešiniojo šono, kad iš jo neiškristų ar- 
batos dėžutė ir vilnonis mezginys. Rodės, nuo antro aukšto 
ją skyrė ne mažiau kaip aštuonios mylios. Lizė net pagalvo- 
jo, jog palubėje turėtų plaukti debesys. 

Jeigu kas kita, kodėl gi ketini lipti į viršų? 

- Nes ten yra vikodinas! - sušuko tuščiam namui. - Pra- 
keiktos, skausmą malšinančios piliulės! 

Balsas ištarė dar kelis žodžius ir nuščiuvo. 

- Teisingai, - sutiko Lizė. - LBKA, širdele, o taip. - Ji 
nerangiai ėmė kopti laiptais. 

Pusiaukelėje į antrą aukštą akiratį vėl užtemdė tamsūs 
sparnai, ir porą sekundžių Lizė buvo tikra, kad praras sąmo- 


27 


nę. Ji liepė sau kristi į priekį, ant laiptų, o ne atgal, bet, lai- 
mei, akyse veikiai prašviesėjo. Pritūpusi pasidėjo dubenį 
ant kelių, nukorė galvą ir lėtai suskaičiavo iki šimto. Tik ta- 
da ryžosi tęsti kelionę aukštyn. Antrame aukšte, kurį varstė 
skersvėjai, buvo vėsiau nei virtuvėje, tačiau, kol Lizė įveikė 
visas pakopas, ji apsipylė prakaitu. Šio lašai varvėjo per krū- 
ties pjūvį, tad netrukus tvinkčiojantį skausmą papildė sūry- 
mo sukeltas peršulys. Iš troškulio vėl perdžiūvo gerklė. Na, 
pastarąjį trukdį galima lengvai pašalinti. Ir kuo greičiau, tuo 
geriau. 

Svyruodama koridoriumi, Lizė dirstelėjo į svečių kam- 
barį. Nuo 1996-ųjų Lendonai jo interjerą keitė du kartus, 
bet mintyse ji kuo puikiausiai matė juodą supamąjį krėslą su 
Meino universiteto ženklu ant atlošo... aptemusį televizo- 
riaus ekraną... šarmotus langus, kurio stiklai, reaguodami į 
šiaurės pašvaistės švytėjimą, keitė spalvas... 

Mažoji Lize, palik praeitį ramybėje. 

- Praeitis dar neužsibaigė, - irzliai suriko ji. - Štai kur 
esmė, kad ji brudu aptikštų! 

Atsakymas nepasigirdo, bet Lizė dėl to nekvaršino gal- 
vos, nes galiausiai įžengė į pagrindinį miegamąjį ir mažne 
įvirto į gretimą vonios kambarį - Skotas, niekada negarsėjęs 
takto pertekliumi, jį praminė “didžiąja šikmene" Lizė nulei- 
do dubenį ant grindų, iš stiklinaitės iškratė du šepetukus 
(deja, abu priklausančius našlei Lendon), pripildė ją šalto 
vandens, kurį godžiai išgėrė. Atsigaivinusi nukreipė akis į 
veidrodį. Panūdo save apžiūrėti. Bent jau veidą. 

Vaizdas nepradžiugino. Akys žioravo tarsi mėlynos, tam- 
siose olose smilkstančios kibirkštys. Paakiuose oda nusi- 
dažė tamsiai rudu atspalviu. Nosis kyšojo pakrypusi į kairę. 
Laimei, įtraukti orą pro šnerves ji galėjo. Panosėje į prie- 
šingas kryptis nelyginant groteskiški Fu Manču* ūsai nutį- 


*Fu Manču - rytų kovų meistras-nusikaltėlis, 3-čio dešimtmečio filmo veikėjas su 
ilgais, iki smakro nukarusiais ūsais. 

so sukrešėjusio kraujo pluta. Ei, mamule, aš esu baikerė, 
norėjo nusikvatoti ji, bet nepajėgė išspausti nė vieno žo- 
džio. Šiaip ar taip, replika sąmoju netryško. 

Lūpos taip ištino, kad sumaitotą jos veidą apdovanojo 
nepatenkinta išraiška, tarytum klausiančia: “Kodėl manęs 
nepabučiuoji?" 

Nejau išties ketinau apsilankyti “Žaliojoje vejoje“ 
žymaus Hju Alberneso namuose, tokios būklės? Nejaugi? 
Cha - kai pasirodyčiau gydytojams, jie kaipmat iškviestų 
greitąją pagalbą, ir aš pati nepastebėčiau, kaip atsidur- 
čiau tikroje ligoninėje, kuri turi intensyvios terapijos 
skyrių. 

Ne, nieko panašaus tu negalvojai. Mąstei apie... 

Staiga ji prisiminė Skoto žodžius: Devyniasdešimt aš- 
tuoni procentai to, kas sukasi žmonių smegeninėse - ne jų 
sumautas reikalas. Galbūt, o gal ir ne. Vienaip ar kitaip, da- 
bar derėtų elgtis, kaip ir ant laiptų: nulenkti galvą ir neskubė- 
ti. 

Lizę apėmė neviltis, nes vikodino niekaip nepavyko ras- 
ti. Jau buvo besiruošianti atsisakyti savo užmačių - pamanė, 
kad vaistus išsinešė viena iš merginų, pavasarį valiusių na- 
mus, - kai aptiko buteliuką už Skoto multivitaminų. Tabletės 
(tikras stebuklas!) galiojo iki šio mėnesio. 

- Taupumas - ne yda, - sumurmėjo Lizė 1r vienu maukų 
nurijo tris piliules. Plastikinį dubenį pripildė drungnu van- 
deniu, į kurį įmetė saują arbatos pakelių. Kai baltas dugnas 
įgavo gintarinę spalvą, ji truktelėjo pečiais ir į skystį suver- 
tė likusius arbatžolių maišelius. Šiems nusėdus tamsėjan- 
čiame vandenyje, mintyse nuskambėjo vieno jaunuolio bal- 
sas: Truputį gelia, bet veikia nepriekaištingai. Taip Sko- 
tas sakė kitame gyvenime. Atėjo metas patikrinti, ar jis buvo 
teisus. 

Nuo kabliuko Lizė čiupo švarią plaušinę, pamirkė dube- 

nyje ir išgręžė. Ką fu darai, paklausė savęs. Negi neaišku? 
Tebeseka velionio vyro paliktais pėdsakais, kurie vedė į pra- 
eitį. 

Suplėšytai palaidinukei ji leido nuslysti ant grindų, vos 
nustygdama vietoje plaušinę priglaudė prie krūties. Peršėji- 
mą pajuto, bet šis, palyginti su erzinančiu prakaito graužu- 
liu, buvo bemaž malonus, kaip žaizdą sutraukiančių vaistų 
kutenimas. 

Tai padeda, Lize. Tikrai padeda. 

Kadaise ji tuo tikėjo - iš dalies, - tačiau anuomet, būda- 
ma dvidešimt dvejų, daug kuo troško patikėti. Nūnai abejo- 
nių nekėlė tiktai Skoto užuominos. Ir Ohoho mėnulis? Taip, 
ir jis - pasaulis, egzistuojantis už artimiausių durų ir, aišku, 
už purpurinės, jos sąmonėje pakibusios uždangos. Tik įdo- 
mu, kaip garsaus rašytojo mergužėlė ten nusigaus, jeigu jos 
vyras miręs? 

Lizė išgręžė kraują bei arbatą, vėl panėrė plaušinę į du- 
benį ir antrą sykį prispaudė prie krūtinės. Skausmas žaizdos 
nenudegino. Bet čia ne vaistai, pagalvojo, o dar viena ro- 
dyklė, žyminti kelią į praeitį. Balsu pratarė: 

- Dar viena jyga. 

Glausdama plaušinę prie pjūvio, kita ranka prigriebusi 
kruviną mezginį - gerosios mamulės džiugulį, - Lizė nubi- 
dzeno į miegamąjį ir prisėdo ant lovos. Pažvelgė į sidabrinį 
kastuvą su išgraviruotu užrašu PRADŽIA, ŠIPMENO BIBLIOTEKA. 
Taip, toje vietoje, kur mentė susidūrė su Blondino pistoletu, 
o vėliau ir veidu, aiškiai matyti įdubimas. Kastuvą ji tebetu- 
rėjo. Išliko ir šitas džiugulys, nors paties geltonojo “vil- 
nio“, į kurį Skotas įsisupdavo šaltomis 1996-ųjų naktimis, 
seniai nebėra. 

Jyga, pabaiga. 

- O, kad taip būtų, - suniurnėjo Lizė. Plaušinės nuo krū- 
ties neatitraukė. Skausmas pamažu blėso, bet jį malšino ne 

gydomoji Polo arbata ar pasenęs Skoto aspirinas, o Aman- 
dos vikodinas. Kai šio poveikis išgaruos, žaizda vėl įniks 
mausti. Maža to, po kurio laiko sugrįš krūtį darkęs Džimas 
Dūlis. Kuo ji tuo tarpu užsiims? Ar galėtų ką nors nuveikti? 

Daryk, ką nori, tik jokiu būdu neužmik. 

Aha, miegoti nepatartina. 

Tikiuosi, profesorius su manimi susisieks iki aštuntos 
vakaro, antraip kitą sykį jums skaudės labiau, pareiškė 
Dūlis, tačiau jis taip viską suorganizavo, kad Lizei lemta nu- 
kentėti bet kokiomis aplinkybėmis. Psichopatas liepė jai 
apsitvarkyti pačiai ir niekam neprasitarti, kas čia įvyko. Kol 
kas Lizė nurodymui pakluso, bet ne todėl, kad baiminosi 
mirties. Suvokimas, jog Dūlis vis vien ruošėsi ją užmušti, 
tam tikra prasme padėjo. Bent jau bus galima atsisakyti mė- 
ginimų atvesti jį į protą. O susukus šerifo kontoros nume- 
Ee Nas 

Tu neįstengsi ieškoti jygos, kai namie knibždės farų 
klaterbakų, - burbtelėjo Lizė. - Be to... 

Be to, aš tikiu, kad Skotas dar neištarė paskutinio žo- 
džio. 

- Ak, - atsiduso, - kaip gaila, kad nežinau, ką jis pasa- 
kys. 


Ji pažiūrėjo į skaitmeninį, ant naktinio staliuko stovintį, 
laikrodį ir išpūtė akis, pamačiusi, jog dar tik be dvidešimties 
vienuolika. Diena, regis, tęsėsi tūkstantį metų. Tikriausiai 
todėl, kad ji ne vieną valandą praleido išgyvendama praeitį. 
Atsiminimai sujaukė tikrovės pojūtį, patys ryškiausi išvis 
galėjo užgniaužti laiko suvokimą. 

Bet užteks mąstyti apie praeitį. Kas vyko dabar? 


81 


Na, tarė sau Lizė, pažiūrėkime. Pitsburgo karalystėje 
buvęs inkunkų karalius kankinasi iš baimės, kurią mano 
velionis vyras praminė “Dvokiančių sėklidžių sindro- 
mu“ Šerifo pavaduotojas Alstonas Keš Kornerse tiria 
nedy-ydelio ga-aisro priežastis. Padegimu įtariamas A- 
asons. Džimas Dūlis? Greičiausiai tūno kur nors miške, 
“Okso" atidarytuvą įsikišęs į kišenę, drožinėja pagaliu- 
ką, laukia, kol pralėks diena. Savo “PT Kruizerį" turbūt 
pastatė viename iš tuzinų apleistų vietinių daržinių arba 
prie Giliojo kanalo, už Harlou miestelio ribos. Darla, ko 
gero, jau važiuoja į oro uostą, iš kur pasiims Kantą. Ge- 
roji mamulė pasakytų, kad ji švilpia. O Amanda? Na, ji 
dingusi, širdele. Skotas žinojo, kad anksčiau ar vėliau 
taip atsitiks. Kone užsakė jai sumautą palatą. Atpažino 
saviškę, kaip sakoma. 

- Ar aš turėčiau persikelti į Ohoho mėnulį? - prabilo Li- 
zė. - Jis atstoja kitą jygos punktą, ar ne? Skotai, velnio vaike, 
ir kaip man ten nukakti, kai tu miręs? 

Tu vėl skubi. 

Aha, paisto, kad nesugebės nusibelsti į tam tikrą vietą, 
kurios netgi neleido sau ligi galo prisiminti. 

Pakelti uždangą ir dirstelėti po jos krašteliu neuž- 
teks. 

- Man reikės ją nuplėšti, tiesa? - niūriai iškošė. 

Įsivyravusią tylą Lizė palaikė teigiamu atsakymu. Ji ap- 
sivertė ant šono, griebė sidabrinį kastuvą, ryto saulės 
spinduliuose sumirgėjo išgraviruoti žodžiai, - kruvinu vil- 
noniu lopiniu apvyniojo rankeną. 

- Gerai, - pasakė. - Aš ją nuplėšiu. Jis paklausė, ar noriu 
pamatyti kapavietę, ir aš sutikau. Pridūriau: op! 

Lizė trumpam susimąstė. 

Ne. Sušukau, kaip jis: o000p! Ir kas tuomet įvyko? 
Kas? 

Ji užsimerkė, teišvydo akinančią purpurinę skraistę, bet, 
užuot surikusi iš pykčio, pagalvojo: LBKA, širdele: laikykis 
bet kokiomis aplinkybėmis, iw stipriau suspaudė kastuvo 
rankeną. Pamatė, kaip juo užsimoja 1r kaip miglotoje rug- 
pjūčio saulėje sublyksi mentė. Purpurinė uždanga prasiskyrė 
prieš ašmenis, atvipo tarsi oda, kurią brūkšteli peilis, tačiau 
pro ją išsiveržė ne kraujas, o nuostabi oranžinė šviesa, užlie- 
jusi širdį bei sąmonę gąsdinančiu džiaugsmo, siaubo bei 
sielvarto mišiniu. Nieko keisto, kad visus tuos metus Lizė 
stengėsi užgniaužti prisiminimus. Jie buvo tiesiog nepake- 
liami. Švytėjimo persmelktas vakaro oras atrodė kaip šil- 
kas, paukščių klykavimas pervėrė ausis nelyginant stiklo ka- 
roliukas. Vėjo dvelktelėjimas užtvindė šnerves šimtais eg- 
zotiškų kvapų: raudonųjų jostrų, bugenvilijų, rožių ir, o Die- 
ve, naktimis žydinčių stulpenių. Bet geriausiai Lizė atsimi- 
nė Skoto kūną, prigludusį prie jos odos, kone sutartinį jųd- 
viejų pulsą - atsiminė, kaip abu nuogi tysojo “Elnio ragų" 
kambaryje, o kitą akimirką jau klūpėjo tarp purpurinių lubi- 
nų, netoli kalvos keteros ir ilgėjančių medžių šešėlių. Virš 
vieno horizonto kilo oranžinis, išpurtęs, šaltą šviesą sklei- 
džiantis, mėnulis, o link kito leidosi ugnies jūroje skendinti 
saulė. Lizė pamanė, kad grožis, kurį spinduliavo nuožmūs, 
tarpusavyje sumišę švytėjimai, jai atims gyvastį. 

Gulėdama našlės lovoje, gniauždama kastuvą, gerokai 
vyresnė Lizė suriko iš džiaugsmo, kurį sužadino prisimini- 
mai, ir sielvarto, kurį pakurstė suvokimas, kad praėjusios 
dienos nebegrįš. Jos širdyje atsivėrė ir vėl užgijo senos 
žaizdos. Ant kaklo iššoko gyslos. Ištinusios lūpos prasisky- 
rė ir įtrūko, kraujas aptaškė boluojančius dantis bei dante- 
nas. Pro akių kraštelius išsruvo ašaros, nuvarvėjusios iki au- 
sų, kur pakibo lyg keisti papuošalai. Galvoje sukosi vienin- 
telė mintis: Ak, Skotai, mes nebuvome sukurti tokiam gro- 
žiui, mes nebuvome sukurti tokiam grožiui, mums derėjo 

ten numirti, o taip, mums derėjo ten numirti, nuogiems, 
vienas kito glėbyje, kaip įsimylėjėliams iš romano. 

- Bet mudu išlikome gyvi, - suniurnėjo Lizė. - Skotas 
laikė mane ir aiškino, jog čia negalima likti ilgam. Jau te- 
mo, o kai į Ohoho mėnulį atslinkdavo naktis, pavojų kelda- 
vo netgi mielieji medžiai. Jis užsiminė, kad nori man kai ką 
parodyti 

- Prieš mums grįžtant, noriu tau kai ką parodyti, - sako 
jis ir padeda Lizei atsistoti. 

- Ak, Skotai, - išgirsta ji savo lemenimą, - ak, Skotai. - 
Regis, nieko kito išspausti nepajėgia. Tam tikrą prasme, da- 
bartinė būsena primena pirmąjį orgazmo artėjimą, neskai- 
tant to skirtumo, kad nūnai kulminacijos taškas nenumaldo- 
mai tolsta. 

Skotas ją kažkur veda. Lizė jaučia, kaip šlaunis glosto 
aukšta žolė. Staiga šią pakeičia ištryptas, tarp lubinų vin- 
giuojantis takelis, kuris driekiasi link medžių, jo pramintų 
“mielaisiais" Įdomu, mąsto ji, ar ten yra žmonių, o jei taip, 
kaip jie ištveria šitą grožį? Lizei maga vėl pažvelgti į milži- 
nišką mėnulį, bet ji nedrįsta. 

- Tarp medžių netriukšmauk, - perspėja Skotas. - Dar ku- 
rį laiką mums jokie nemalonumai negresia, bet atsarga gė- 
dos nedaro, net ir Fėjų miško pakraštyje. 

Lizė įsitikinusi, kad sugebėtų nebent šnibždėti. Jai viso 
labo sekasi išveblenti: ak, Skotai. 

Jis sustoja greta mielojo medžio, kuris būtų panašus į 
palmę, jeigu ne žalias, šėriuotas, tarytum kailiu, o ne sama- 
nomis apaugęs kamienas. 

Viešpatie, tikiuosi, niekas jo nenugriovė, - sumurma 

Skotas. - Jis stovėjo aną sykį, kai čia lankiausi - kai tu pasiu- 
tai, ir aš ranka sudaužiau oranžerijos stiklą. O, štai! - Lizės 
palydovas žengia į dešinę nuo takelio. Šalia vieno iš dviejų 
medžių, rodos, sergėjančių tą vietą, už kurios keliukas pra- 
smego girioje, ji pamato paprastą, iš dviejų lentų sukaltą 
kryžių. Kauburys neiškilęs - žemė netgi truputį įdubusi, - ta- 
čiau kryžius byloja, kad Lizė regi kapą. Ant skersinio pui- 
kuojasi dailiai užrašytas žodis: POLAS. 

- Pirmą kartą rašiau pieštuku. - Jo balsas, nors ir aiškiai 
girdimas, tarytum sklinda iš tolybių. Paskui išbandžiau 
šratinuką, bet tas gruoblėtos medienos neįveikė. Su žymek- 
liu sekėsi geriau, deja, laikui bėgant, raidės išbluko. Galiau- 
siai pasinaudojau juodais dažais, kuriuos prigriebiau iš seno, 
Polu: priklausiusio “Spalvinimo pagal skaičius" rinkinuko. 

Ji žvelgia į kryžių sumišusioje blėstančios dienos bei 
atslenkančios nakties šviesoje ir galvoja: Tai tiesa. Mes iš 
tikrųjų buvome trumpam atsidūrę šioje vietoje, kai per- 
sikėlėme iš po niam niam medžio. Dabar vėl čia esame. 

- Lize! - Skotas trykšta karštligišku džiūgavimu. Nieko 
nuostabaus. Juk po brolio mirties savo paslapties niekam 
negalėjo atskleisti. Čia atklysdavo ir Polo gedėdavo vienas. 
- Aš tau parodysiu dar kai ką! 

Kažkur tyliai suskamba varpelis - dzingtelėjimas lyg ir 
girdėtas. 

- Skotai? 

- Ką? - jis klūpi žolėje. - Ką, širdelė? 

- Ar tu girdėjai?.. - varpelis nutyko. Matyt, garsas pasi- 
vaideno. - Nieko. Ką ketini man parodyti? - mintyse pridu- 
ria: tarytum man būtų maža to, ką jau išvydau. 

Skotas delnais perbraukia aukštą, prie pat kryžiaus ve- 
šančią žolę, bet ten akivaizdžiai nieko neranda. Valiūkiška, 
džiaugsminga jo šypsena pamažu išblėsta. 

- Galbūt kažkas paėmė... - pradeda ir ūmai nuščiūva. Vei- 

do bruožai įsitempia, po akimirkos atsipalaiduoja, ir jis be- 
maž isteriškai nusijuokia. - O, štai kur! Jau galvojau, kad įsi- 
dūriau. Po tiek metų! Tai bent būtų pokštas. Laimei, gaubte- 
lis išliko savo vietoje. Žiūrėk! 

Lizė galėtų prisiekti, kad niekas neįstengtų atitraukti jos 
dėmesio nuo žavingo dangaus, rausvai oranžinio rytuose ir 
vakaruose, o virš galvos įgaunančio keistą žalsvai mėlyną 
atspalvį, nuo egzotiškų aromatų mišinio ir vėl pasigirdusio 
tylaus varpelio dzinguliavimo, tačiau akys vis dėlto pa- 
krypsta į Skoto radinį - į švirkštą, kurį jis gavo iš tėvo ir ku- 
rį ketino įsmeigti į Polą, kai berniukai būtų čia persikėlę. 
Metalinės adatos apačioje matyti rūdžių taškeliai, bet šiaip 
jis atrodo kaip naujas. 

- Nieko kito neturėjau, - paaiškina Skotas. - Netgi nuo- 
traukos. Vaikus, lankančius asilų gardą, bet jau retsykiais nu- 
fotografuodavo. 

- Tu iškasei... iškasei kapą plikomis rankomis? 

- Bandžiau. Net išrausiau duobelę. Žemė minkšta, ją kas- 
ti nesunku... tačiau rauti žolę, giliai įsišaknijusias piktžo- 
les... o varge... kol su jomis kankinausi, ėmė temti, ir kva- 
tokliai pradėjo... 

- Kvatokliai? 

- Kaip hienos, tik šlykštesni. Jie gyvena Fėjų miške. 

- Taip girią pavadino Polas? 

- Ne. Aš. - Jis pamoja į medžius. - Mudu su broliu nema- 
tėme kvatoklių iš arti, tik juos girdėjome. Bet regėjome ki- 
tus padarus... aš regėjau kitus padarus... bent jau vieną... - 
Skotas šauna žvilgsniu į sutemose sparčiai skęstančius me- 
džius ir takelį, kuris išgaruoja miške. Kai jis vėl prabyla, 
balso intonaciją atmiešia baimę išduodančios gaidos. - Mes 
privalome kuo greičiau sugrįžti. 

- Tu galėsi mus perkelti atgal, ar ne? 

- Tau padedant? Be abejo. 

- Papasakosi, kaip jį palaidojai? 

- Vėliau, kai parsigausime... 

Ji lėtai papurto galvą, priversdama Skotą užsičiaupti. 

- Ne. Aš suprantu, kodėl tu nenori vaikų. Jei kada nors 
pareikši: “Lize, aš persigalvojau ir norėčiau surizikuoti“, 
mes tai aptartume. Žinant, kas nutiko Polui... ir tau... 

- Lize... 

- Aptartume tik tokiu atveju. Iki tol apie nimpas, grasius 
krekulus ir šią vietą nesikalbėsime, gerai? - pastebėjusi, kaip 
Skotas į ją žvelgia, Lizė prašneka švelniau: - Tu čia niekuo 
dėtas. Nemanyk, kad kiekviena gyvenimo smulkmena susiju- 
si su tavimi. Šįkart bėda manyje. Aplinkui taip gražu... - ji 
apsidairo ir suvirpa. - Pernelyg gražu. Jeigu Ohoho mėnuly- 
je praleisčiau per daug laiko, - ar per ilgai apie jį mąstyčiau, 
- tas grožis išvarytų mane iš proto. Taigi, jeigu mes negali- 
me ilgam čia užsibūti, bent sykį pamėgink negražbyliauti. 
Sakyk, kaip jį palaidojai. 

Skotas pasuka galvą į šoną. Ant jo kūno oranžinė saulėly- 
džio šviesa nudažo liniją: prasidėjusi ties mentikauliu, ji 
driekiasi per liemenį bei sėdmenų išlinkį ir puslankiu nutįs- 
ta ant vienos šlaunies. Jis paliečia kryžių. Aukštoje žolėje 
tarsi numestas blizgutis tviska stiklinis švirkštas. 

- Apklojau Polą žole ir grįžau namo. Nukakti atgal į 
Ohoho mėnulį negalėjau beveik savaitę. Susirgau. Mane krė- 
tė karštinė. Tėtis iš ryto paruošdavo pusryčius, o vakare, kai 
po darbo atvažiuodavo namo, išvirdavo sriubos. Mane gąs- 
dino mintis, kad pamatysiu Polo vaiduoklį, bet šio taip ir 
neišvydau. Pasitaisęs banžiau čia nusigauti su tėčio kastuvu, 
bet perkelti jo nesugebėjau. Aš galvojau, kad jį bus susplogę 
žvėrys - kvatokliai arba kiti, - tačiau lavoną radau nepaliestą. 
Todėl sugrįžau ir tąsyk, prieš keliaudamas, iš palėpės pas1ė- 
miau žaislinį kastuvėlį. Tą pernešti įstengiau. Štai, Lize, kuo 
iškasiau kapą - raudonu kastuviuku, kuriuo žaisdavome smė- 
lio dėžėje, kai buvome pypliai. 

Besileidžianti saulė po truputį blunka iki rausvo atspal- 
vio. Lizė jį apkabina. Skotas atsako tuo pačiu ir sekundei ki- 
tai paslepia veidą jos plaukuose. 

- Tu labai mylėjai Polą, - prataria ji. 

- Jis buvo mano brolis, - teatsako Skotas, ir to užtenka. 

Jiems bestovint tirštėjančioje prieblandoje, Lizė kai ką 
pastebi. Bent jau taip galvoja. Gal lentelę, gulinčią už tos 
vietos, kur takelis išvingiuoja iš lubinais nusėtos kalvos (kur 
pamažu sodrėja purpurinis atspalvis)? Ir ne vieną, o dvi. 

Negi ten kitas kryžius, spėlioja ji. 

- Skotai? Čia dar kažkas palaidotas? 

- Ką? - nustemba jis. - Ne! Kapinės yra, bet jos toliau. - 
Pasekęs akimis jos žvilgsnį, Skotas prunkšteli. - Ten ne kry- 
žius, o rodyklė. Per vieną iš pirmųjų jygos paieškų ją pasta- 
tė Polas. Anuomet, kai galėdavo čia ateiti savo jėgomis. Tas 
senas ženklas visai iškrito man iš galvos. - Jis atšlyja nuo 
Lizės, nulekia keliuku, pradingsta tarp medžių. Netikėta įvy- 
kių eiga jos nepradžiugina. 

- Skotai, jau temsta. Nemanai, kad mums metas grįžti? 

- Minutėlę, širdele, minutėlę. - Jis pakelia lentas ir at- 
neša Lizei. Ant vienos iš jų matyti blyškios raidės, kurias 
įmanoma įskaityti tik prikišus lentelę prie akių. 

LINK TELKINIO. 

- Telkinio? - paklausia ji. 

- Aha, - nusijuokia Skotas, ir būtent tada iš Fėjų miško 
gūdumos, kur jau įsivyravo naktis, atvilnija dviejų ar trijų 
kvatoklių kikenimas. Lizei garsai skamba šiurpiau nei bet 
kas kitas. Tie padarai nė iš tolo neprimena hienų, veikiau pa- 
nėšėja į žmones - pamišėlius, įkalintus tamsiausiose, toli- 
miausiose vienutėse, kokių netrūkdavo devyniolikto am- 
žiaus beprotnamyje. Ji suleidžia nagus į Skoto ranką ir iš- 
košia norinti /učiuojau keliauti atgal. 

Tolumoje tyliai sutilindžiuoja varpelis. 

- Gerai. - Rodyklės lentas jis nušveičia į piktžoles. Virš 
jų ūžteli vėjo gūsis, sudrebinęs mieluosius medžius, priver- 
tęs juos atsidusti ir paskleisti kvapą - vimdomai šleikštų, ge- 
rokai stipresnį už lubinų aromatą. - Kai sutemsta, čia nesau- 
gu. Pavojai negresia prie telkinio, paplūdimio... suoliukų... 
gal net kapinėse, bet... 

Į bendrą chorą įsilieja dar keli kvatokliai. Netrukus jų 
skaičius išauga iki tuzinų. Vienas kitas žviegia vis spigiau, 
kol klegesys virsta cypimu, į kurį jai knieti atsiliepti riks- 
mu. Galų gale balsai pažemėja ir protarpiais išspaudžia 
gergždžiantį, lyg iš po žemių sklindantį, kriokimą. 

Skotai, kas tai? - sukužda Lizė. Virš jo peties kybo 
mėnulis - išsipūtęs tarsi dujų balionas. - Žvėrys taip nestau- 
gia. 

- Nežinau. Jie laksto ant keturių, bet kartais... ai, tiek to. 
Aš nesu jų matęs iš arti. 

- Ką jie kartais daro? 

- Atsistoja. Kaip žmonės. Apsidairo. Klausyk, mesk juos 
iš galvos. Dabar svarbiausia nusigauti atgal į “Elnio ragus" 
Juk tu nori grįžti, ar ne? 

- Taip! 

- Tuomet užsimerk ir įsivaizduok kambarį. Kaip galėda- 
ma aiškiau. Tai man padės. 

Ji paklūsta, bet vieną gąsdinančią sekundę nieko nema- 
to. Galop mintyse išvysta komodą ir lovą supančius staliu- 
kus, kurie išnyra iš prieblandos, kai debesų properšoje suž- 
vilga mėnulis. Regi tapetus, nutapytus vijoklinėmis rožėmis, 
ir lovos rėmų kontūrus, išgirsta spyruokles, kurios, jiems 
sujudėjus, dainingai girgžda. Staiga gąsdinantis, 

(Fėjų miške) 

tamsėjančioje girioje skambantis juokas prityksta. Kva- 
pai išsisklaido. Iš dalies Lizei liūdna, jog tenka atsisveikinti 
su šia vieta, tačiau širdperšą nustelbia palengvėjimas, užval- 

dęs kūną (suprantama) ir sąmonę (beveik neabejotinai), bet 
labiausiai sielą, - nemirtingą, velniai griebtų, jos sielą, nes, 
priešingai nuo tokių individų kaip Skotas Lendonas, geban- 
čių persikelti į Ohoho mėnulį, čionykštės keistenybės bei 
grožis neskirti paprastiems žmonėmis, kuriems priklausė ir 
Lizė, nebent visa tai slypi tarp knygos viršelių arba saugioje 
kino teatro tamsoje. 

O aš išvydau tiek mažai, mąsto ji. 

- Gerai! - sušunka jis džiaugsmą ir nuostabą spinduliuo- 
jančiu balsu. - Lize, tu šau... nuolė, - užbaigia Skotas, bet 
jam nespėjus iki galo ištarti paskutinio žodžio ir nuo myli- 
mosios atitraukti rankų, ji suvokia 


- Aš suvokiau, kad mes atsidūrėme namuose, - tarė ji ir 
atsimerkė. Prisiminimai buvo tokie ryškūs, jog Lizė kone 
tikėjosi pamatyti į mėnesienos prasklaidytas sutemas nu- 
grimzdusį viešbučio kambarį, kuriame prieš dvidešimt sep- 
tynerius metus jie praleido dvi naktis. Pirštus, iš visų jėgų 
suspaudusius sidabrinį kastuvą, pavyko atplėšti nuo koto 
(vieną po kito), tiktai sutelkus valios jėgas. Geltonąjį džiu- 
gulį - kruviną, bet veikiantį raminamai - ji vėl priglaudė prie 
krūties. 

Kas nutiko paskui? Negi po to, ką išgyvenote, judu tie- 
siog atsigulėte ant šonų ir užmigote? 

Na, daugmaž taip ir įvyko. Lizė norėjo kuo greičiau už- 
miršti bendrus potyrius. Kaip ir Skotas, žinoma. Juk tam, 
kad prašnektų apie praeitį, turėjo sukaupti visą drąsą. Tačiau 
tuo stebėtis nereikėtų. Vis dėlto ji pateikė dar vieną klausi- 
mą. Kitą panūdo balsu ištarti rytą, kai jie išvažiavo į Meiną, 
bet paskutiniu momentu persigalvojo, nes suvokė, jog atsa- 
kymą jau žino. Naktį, po sugrįžimo iš Ohoho mėnulio, Lizė 

užsimanė sužinoti, ką Skotas turėjo omenyje, kai kalbėda- 
mas apie Polą, šiek tiek anksčiau nei kvatoklių kikenimas 
nuslopino bet kokį smalsumą, ištarė: anuomet, kai galėda- 
vo čia ateiti savo jėgomis. 

Jis suglumo. 

- Daug metų apie tai negalvojau, - atsiliepė, - bet... taip, 
galėdavo. Tik turėdavo įdėti daugiau pastangų kaip, pavyz- 
džiui, aš, atmušdamas beisbolo kamuoliuką. Todėl dažniau- 
siai tuo leisdavo užsiimti man. Laikui bėgant, visiškai prara- 
do šį gebėjimą. 

Mašinoje jai knietėjo pasidomėti apie telkinį, link kurio 
kadaise kelią rodė sulūžęs ženklas. Ar būtent apie jį Skotas 
šnekėdavo per savo paskaitas? Kadangi atsakymas buvo aki- 
vaizdus, Lizė nutylėjo. Klausytojai, be abejo, manė, kad mi- 
tų arba kalbos telkinys (iš kurio mes visi geriame, kuriame 
maudomės ir retsykiais žvejojame), tebuvo metafora, bet 
Lizė suprato, jog jis iš tikrųjų egzistavo. Suprato, nes paži- 
nojo Skotą. Suprato, nes pati ten lankėsi. Traukiant link jo 
nuo Mielosios kalvos, reikėtų žygiuoti takeliu, vedančiu į 
Fėjų mišką, aplenkti Varpelio medį ir kapines. 

- Aš ten ėjau, kad parsivesčiau Skotą, - sušnibždėjo ji ne- 
paleisdama iš rankų kastuvo. Ir netikėtai pridūrė: - O Dieve, 
koks mėnulis tada švietė. - Oda taip skausmingai pašiurpo, 
jog Lizė susirietė lovoje. 

Taip, kruvinai oranžinis, svaigus mėnulis, ūmai užgožęs 
šiaurės pašvaistę bei ledinį šaltį. Seksualus, šelmiškas, pa- 
slaptingai žavus mėnulis, nutvieskęs akmeninę slėnio, besi- 
driekiančio šalia telkinio, siaurymę ryškiau, nei ji galėjo ti- 
kėtis. Dabar Lizė matė jį taip pat aiškiai, kaip ir anuomet, - 
pagaliau nudrėskė didžiąją dalį purpurinės uždangos, - bet 
nujautė, kad daugiau atsiminimų iš sąmonės gilumos neiš- 
kapstys. Na, nebent vieną kitą vaizdelį iš asmeninės knygan- 
gies. Šiaip ar taip, jai teks grįžti į Ohoho mėnulį. 

Bet ar tai įmanoma? 

O jeigu jis prisijungęs prie apsigaubusiųjų įkapėmis? 

Į sąmonės paviršių pabandė prasibrauti gąsdinantis vaiz- 
das. Ji tarsi per miglą pamatė galybę nebylių figūrų, panašių 
į lavonus, įsuptus į senamadiškas drobules. Tačiau jos nety- 
sojo, o sėdėjo. Ir kvėpavo. 

Ją nukratė drebulys. Suraižytą krūtį pervėrė skausmas, 
kurio nenumalšino netgi vikodinas. Lizė žinojo, kad sopu- 
liai atlėgs, vos tik kūnas nustos virpėti. Pagaliau aprimusi ji 
vėl sutelkė dėmesį į praktinius dalykus. Esminis klausimas: 
ar į kitą pasaulį pavyks nusigauti savo jėgomis... nes jai rei- 
kėjo ten patekti, net jei ir tektų susidurti su įkapėmis apsi- 
gaubusiomis figūromis. 

Skotas ne tik pats sugebėdavo nukakti į Ohoho mėnulį, 
bet ir nusivesdavo Polą. Jiems viešint “Elnio raguose", per- 
kėlė ten ir Lizę. Dabar svarbiausia suvokti, kas įvyko po sep- 
tyniolikos metų, šaltą 1996-ųjų sausio naktį. 

- Jis nebuvo visiškai dingęs, - murmtelėjo ji. - Pamenu, 
kaip sugniaužė mano delną. - O taip, ir anuomet Lizės sąmo- 
nėje šmėkštelėjo mintis, jog kažkur jis stengiasi spausti iš 
visų jėgų, bet ar tai reiškė, kad Skotas ją pasikvietė? 

- Aš surikau. - Lizė nusišypsojo. - Liepiau mane įtraukti 
ten, kur jis atsidūrė... visada galvojau, jog taip ir atsitiko. 

Nesąmonės, tu niekuomet apie tai negalvojai. Bent 
jau iki šios dienos, kai tau vos nenurėžė krūties. Tad jei 
dabar susimąstei apie tuos įvykius, verčiau įtempk sme- 
geninę ir prisimink, ar jis tave įtraukė. Ar įtraukė? 

Ji buvo beketinanti padaryti išvadą, kad į šitą klausimą 
neįmanoma atsakyti (kaip neįmanoma nustatyti, kas atsirado 
anksčiau - višta ar kiaušinis), kai prisiminė Skoto žodžius: 
Lize, tu šaunuolė! 

Taip, 1996-aisiais į Ohoho mėnulį ji nusigavo savo jėgo- 
mis. Bet anuomet vyras buvo gyvas. Rankos spūstelėjimu, 

nors ir menku, jis pranešė atsidūręs kitoje pusėje, bet pali- 
kęs žmonai atvirą kelią... 

Tas kelias iki šiol atviras, - sukuždėjo Lizė, vėl su- 
gniauždama kastuvo rankeną, - ne kitaip. Nes jis ilgai tam 
ruošėsi. Privertė mane leistis į brudiną jygos paiešką, kad 
viską atsiminčiau. O vakar rytą, kai gulėjau lovoje su Aman- 
da... ten buvai fu, Skotai. Aš žinau. Sakei, manęs laukia kru- 
vinoji jyga... ir prizas... gėrimas... kreipeisi į mane “širdele" 
Kur dabar esi? Man tavęs reikia, kad galėčiau persikelti į 
Ohoho mėnulį. 

Vietoj atsakymo ji teišgirdo ant sienos tiksintį laikrodį. 

Užsimerk, paragino Skotas, ir įsivaizduok kambarį. 
Kaip galėdama aiškiau. Tai man padės. Lize, tu šaunuolė. 

- Tikiuosi, - ištarė Lizė tuščiam, saulėtam miegamajam. 
- Nuoširdžiai tikiuosi. 

Vienintele pražūtinga Skoto Lendono yda galima pava- 
dinti jo polinkį per daug galvoti, bet šiuo atžvilgiu Lizė savo 
vyro nepriminė. Jeigu tą karštą dieną Nešvilyje ji būtų lei- 
dusi sau bent trumpam pasinerti į apmąstymus, Skotas ga- 
rantuotai būtų žuvęs. Lizė nedvejodama griebėsi veiksmų ir 
kastuvu, kurį nūnai laikė, išgelbėjo jam gyvybę. 

Bandžiau čia nusigauti su tėčio kastuvu, bet perkelti 
jo nesugebėjau. 

Ar toji vieta priims sidabrinį kastuvėlį iš Nešvilio? 

Taip, nusprendė Lizė. Na, ir puiku. Jai nesinorėjo paleis- 
ti medinio įrankio koto. 

- Draugai iki mirties, - sušnibždėjo ir užsimerkė. 

Jai stengiantis atgaivinti ryškius prisiminimus apie Oho- 
ho mėnulį, susitelkimą netikėtai išblaškė trikdantis klausi- 
mas: dar viena erzinanti, dėmesį nukreipianti mintis. 

Koks šiuo metu ten paros metas? Diena ar naktis? 
Skotas visuomet žinodavo, bent taip tvirtindavo, tačiau tu 
nesi jis. 

Sąmonėje nuskambėjo viena iš jo mėgstamų rokenrolo 
dainų: “Naktimis taip puiku" Ohoho mėnulyje naktimis bai- 
su, nes tuomet kvapai įgaudavo puvėsių tvaiką, o maistas ga- 
lėdavo tave nunuodyti. Kai sutemdavo, iš girios tankmės iš- 
nirdavo kvatokliai - baidyklės, lakstančios ant visų keturių, 
bet kartais atsistojančios kaip žmonės ir apsidairančios. Ne- 
trūko ir kitokių, kraupesnių padarų. 

Tokių kaip Skoto ilgšis. 

Jis labai arti, brangute, štai ką vyras pasakė merdėda- 
mas po deginančia Nešvilio saule. Girdžiu, kaip jis ėda. Li- 
zė mėgino atšauti nesuprantanti, ką Skotas turėjo omenyje, 
bet jis sužnybė žmonos šoną ir pareikalavo: Nenuvertink 
mano protinių gebėjimų. Arba savo. 

Nes aš ten lankiausi. Girdėjau kvatoklius ir tikėjau jo 
aiškinimais, jog miško glūdumoje galima išvysti baises- 
nių dalykų. Ir Skotas nemelavo. Aš mačiau padarą, apie 
kurį jis kalbėjo. Mačiau 1996-aisiais, kai nusibeldžiau į 
Ohoho mėnulį, kad parsivesčiau jį namo. Pastebėjau tik 
šoną, bet to užteko. 

- Jis buvo begalinis, - burbtelėjo Lizė ir staiga su siaubu 
suvokė, kad išties tuo tikėjo. 1996-ųjų naktį iš šalto svečių 
kambario ji persikraustė į kitą Skoto pasaulį, takeliu nudro- 
žė į Fėjų mišką ir... 

Netoliese užriaumojo variklis. Lizė išsprogino akis ir 
vos sutramdė riksmą. Netrukus atsipalaidavo pagalvojusi, 
kad žolę pjauna Herbas Gelovėjus arba Latrelų vaikis, kurį 
kaimynas retsykiais samdydavosi. Ši realybė neturėjo nieko 
bendra su ledine 96-ųjų sausio naktimi, kai ji rado Skotą 
svečių kambaryje, tebealsuojantį, bet visais kitais atžvil- 
giais dingusį. 

Net jei ir sugebėčiau ten nukakti, aš neįstengsiu to 
padaryti, pamanė ji. Neleis triukšmas. 

Pasaulis mumis persisotino, pamanė ji. 

Kas tai parašė, pagalvojo ji ir kaip paprastai tokiais at- 
vejais mintyse pridūrė: Skotas žinotų. 

Taip, Skotas tikrai žinotų. Lizė prisiminė jį galybėje 
motelių kambarių, palinkusį virš rašomosios mašinėlės 
(SKOTAS IR LIZĖ, ANKSTYVIEJI LAIKAI!), o vėliau 
nutviekstą šviesos, sklindančios nuo nešiojamo kompiute- 
rio ekrano. Kartais šalia padėtoje peleninėje smilkdavo ci- 
garetė, retsykiais ant darbastalio stovėdavo gėrimo stiklas, 
ant kaktos visada krisdavo nepaklusni plaukų sruoga. Lizė 
prisiminė, kaip šioje lovoje Skotas ją užgriūdavo, kaip jiedu 
lakstydavo siaubingame Brėmeno name (LIZĖ IR SKOTAS 
VOKIETIJOJE:!) nuogi, kvatodami, įsiaistrinę, bet anaiptol 
ne laimingi, tuo tarpu už lango žiedu dundėdavo lengvieji 
automobiliai ir sunkvežimiai. Lizė prisiminė, kaip Skotas ją 
apkabindavo, prisiminė jo kvapą ir čežėjimą, kuris pakuten- 
davo ausį, kai kelias dienas neskustu smakru vyras pasitrin- 
davo į jos skruostą, ir nutarė, kad parduotų savo sielą, taip, 
savo nemirtingą brudiną sielą vien už galimybę išgirsti lau- 
kujų durų trinktelėjimą ir jo šūksnį: Ei, Lize, aš namuose - 
niekas nesikeičia? 

Ša. Užsimerk. 

Čia jos balsas, nors ir /abai panašus į Skoto. Lizė užsi- 
merkė ir pajuto, kaip pro blakstienas išsiveržė pirmosios 
šiltos, kone raminančios ašaros. Apie mirtį sužinoma tiek 
mažai, o svarbiausia, niekas nepasako, kiek laiko turi praeiti, 
kol mylimiausi žmonės numirs tavo širdyje. Tai paslaptis, 
dingtelėjo Lizei. Taip ir turėtų būti, nes kam magėtų pri- 
sirišti prie kito asmens žinant, koks sunkus bus išsiskyri- 
mas. Tavo širdyje jis merdi pamažu. Lyg augalas, kuris 
nenumaldomai vysta, jei išsiruoši į ilgą kelionę, bet už- 
miršti paprašyti kaimyno, kad protarpiais jį palaistytų. 
Ak, kaip liūdna... 

Ji nenorėjo mąstyti nei apie liūdesį, nei apie sužalotą 

krūtį, į kurią vėl ėmė smelktis skausmas. Lizė pasistengė 
nukreipti mintis į Ohoho mėnulį. Atminė, kaip pasakiškai 
jautėsi, per vieną akies mirksnį iš minusinės Meino nakties 
persikėlusi į tropikų kraštą, kur tvyrojo savotiška melancho- 
lija atmieštas oras ir malonūs raudonųjų jostrų bei bugenvi- 
lijų aromatai. Atminė saulėlydžio ir kylančio mėnulio švytė- 
jimus, varpelio skambėjimą, to paties varpelio... 

Iš Gelovėjų kiemo sklindantis žoliapjovės burzgimas 
keistai nutolo. Kaip ir pro šalį riedančio motociklo krioks- 
mas. Lizė neabejojo sulaukusi kažkokių pokyčių. Versmė 
vis seko, šulinys pilnėjo, reikalai pagaliau iš vietos pajudė- 
jo. Galbūt pasaulis ja vis dėlto nepersisotino. 

O jei, nukakusi į Ohoho mėnulį, pamatysi, jog ten 
naktis? Su sąlyga, kad tavo pojūčių nepakurstė narkoti- 
kai ir svajonės? Kas bus, jei atsidursi tamsoje, ir iš miško 
išnirs bjaurūs padarai? Tokie kaip Skoto ilgšis? 

Tuomet aš grįšiu namo. 

Jei spėsi. 

Būtent, jei spė... 

Staiga raudonis, įsiskverbęs po vokais, patamsėjo iki 
blausiai purpurinio, mažne juodo atspalvio. Rodės, tarsi 
prieš akis būtų nukritusi užuolaida. Tačiau pakito ne vien 
vaizdas. Šnerves netikėtai užliejo nuostabūs, tarpusavyje su- 
mišę gėlių kvapai. Blauzdas ir nugarą įniko badyti žolės 
stiebeliai. 

Ji pasiekė tikslą. Persikėlė. Nusigavo į kitą pasaulį. 

- Ne, - neatsimerkdama paprieštaravo Lizė, bet jos pro- 
testas buvo vos girdimas, simboliškas. 

Tu žinai tiesą, Lize, sušnabždėjo Skotas. Daug laiko 
neturi. LBKA, širdele. 

Kadangi balsas neklydo dėl laiko, ji atsimerkė ir atsisė- 
do savo talentingojo vyro prieglobstyje, į kurį jis dažniau- 
siai nuklysdavo vaikystėje. 

Lizė atsisėdo Ohoho mėnulyje. 

Ją pasitiko ne naktis, bet ir ne diena, tačiau tai nė kiek 
nestebino. Per pirmas dvi keliones Lizė pasiekdavo tikslą 
prieš pat saulėlydį. Kodėl šis kartas turėtų skirtis nuo anks- 
tesnių? 

Virš horizonto, už begalinio lubinų lauko, švytėjo oran- 
žinė saulė. Pažvelgusi į priešingą pusę, ji išvydo kylantį mė- 
nulio skliautą - gerokai didesnį už visus, kuriuos teko regėti 
per visą gyvenimą. 

Juk čia ne mūsų mėnulis. 

Prakaituotus plaukų galiukus paglostė vėjelis; kažkur, 
nelabai toli, sutilindžiavo varpelis. Šitą garsą ji kuo puikiau- 
siai prisiminė. 

Negaišk laiko. 

Aha, prie telkinio saugu - taip teigė Skotas, - bet, norint 
iki jo nukakti, reikėjo įveikti Fėjų mišką, kuriame pavojų ne- 
stigo. Kelias netolimas, vis dėlto jai derėtų paskubėti. 

Ji pusiau tekina leidosi link kalvos keteros, kur vešėjo 
medžiai, žvilgsniu paieškojo Polo kryžiaus. Galų gale jį iš- 
vydo, tik gerokai pakrypusį. Nors daug laiko neturėjo, vis 
dėlto sustojo ir lentutes ištiesino. Juk taip būtų pasielgęs 
Skotas. Lizė trumpam nuleido sidabrinį kastuvą (šį išties 
pavyko perkelti, kartu su geltonuoju lopiniu), nes norėjo, 
kad abi rankos būtų laisvos. Akivaizdu, jog čia oro netrūko - 
kruopščiai užtepliotas vienintelis žodis POLAS visiškai 
išbluko. 

Atrodo, aš jį tiesinau ir aną kartą, pamanė ji. 96-ai- 
siais. Ir pagalvojau, jog reikėtų paieškoti švirkšto, tik tam 
nebuvo laiko. 

Kaip ir dabar. Lizė lankėsi Ohoho mėnulyje jau trečią 

sykį. Per pirmąją kelionė jokių nemalonių staigmenų nesu- 
laukė, nes, prieš grįždami į “Elnio ragus“, jiedu su Skotu vi- 
so labo nusigavo iki lūžusio kelio ženklo su užrašu: LINK 
TELKINIO. Tačiau per antrąją, 1996-aisiais, viena brovėsi 
pro Fėjų mišką. Lizė nė nepriminė, kiek valios jėgų bei nar- 
sos pareikalavo tas žygis, nenutuokė, ar telkinys tyvuliavo 
toli ir ką ten suras. Tiesa, per dabartinę viešnagę nestigs sa- 
vų sunkumų. Ji pusnuogė, supjaustyta kairiąja krūtimi, kuri 
vėl ėmė tvinkčioti. Kas žino, kokias baidykles gali privilioti 
kraujas. Na, bet dėl to nerimauti jau per vėlu. 

Jeigu prie manęs kas nors lįs, pagalvojo Lizė suimda- 
ma kastuvą už trumpos medinės rankenos, pavyzdžiui, vie- 
nas iš kvatoklių, aš jam užtvosiu “Patikimuoju tauškučiu, 
kuriuo mažoji Lizė priploja maniakus" - išradimas užpa- 
tentuotas 1988-aisiais, autorystės klausimas neišspręs- 
tas, visos teisės saugomos. 

Kažkur priešakyje vėl dzingtelėjo varpelis. Basa, iki pu- 
sės nuoga, išsiterliojusi krauju, tevilkėdama trumpus džinsi- 
nius šortus, dešinėje rankoje laikydama kastuvą su sidabrine 
mente, Lizė sparčiai nupėdino į tamsą grimztančiu, garso 
kryptimi vedančiu takeliu. Toje pusėje, maždaug už pusės 
mylios, turėtų atrasti telkinį. Ten saugu netgi sutemus. Pa- 
siekusi vandenį, ji nusimes likusius drabužius ir nusipraus. 


Po medžių lapija prieblanda įsivyravo labai greitai. Po- 
reikis judėti kuo mitriau kaip reikiant sustiprėjo, bet, kai 
vėjas vėl atnešė tilindžiavimo garsus - visai netoliese, - Lizė 
suprato, kad varpelis kybo po šaka, prie kurios jį jungė tvir- 
tas špagatas, ir sustojo, nustebinta užplūdusių prisiminimų. 
Ji matė varpelį per praėjusią kelionę, prieš dešimt metų. 
Bet Skotas nudžiovė skambaliuką gerokai anksčiau, nei jie- 

du susituokė. Lizė tiksliai tai žinojo, nes šį tilindžiavimą 
girdėjo dar 1979-aisiais. Jau anuomet, dar prieš pirmąją iš- 
vyką į Ohoho mėnulį, tie garsai skambėjo nemaloniai. 

- Aš jam taip ir pasakiau, - sumurmėjo Lizė, permesdama 
kastuvą į kitą ranką ir nuo kaktos nusibraukdama plaukus. 
Geltonasis, kvadratinis džiugulys dengė kairįjį petį. Aplinkui 
tarsi šnabždantys balsai šiugždėjo mielieji medžiai. - Skotas 
nutylėjo, bet guldau galvą, kad mano žodžius įsidėmėjo. 

Ji vėl pajudėjo pirmyn. Keliukas nėrė žemyn ir nuvingia- 
vo į kalvos viršų, kur pro truputį praretėjusias medžių gretas 
tvieskė ryški raudona šviesa. Dar ne saulėlydis. Gerai. O, 
štai ir varpelis, linguojantis į šonus pakankamai stipriai, kad 
išgautų tylius dzingtelėjimus. Kadaise jis kėpsojo šalia ka- 
sos aparato, Klyvs Milso “Peto" picerijoje. Nė iš tolo nepa- 
našus į tokį, per kurį reikia užvožti delnu, kaip viešbučių re- 
gistratūrose, ir kuris tesuskamba kartelį: dzin! Veikiau pri- 
menantis mokyklinį sidabrinį varpelį - tas tilindžiuodavo, 
kol jį purtydavai. Čakis Gendronas, virėjas, dažniausiai dirb- 
davęs toje pačioje pamainoje, kaip ir Lizė, kuri “Pete" pra- 
leido metus padavėjos vaidmenyje, dievino tą skambutį. 
Kartais ji net sapnuose girdėdavo erzinantį dzin dzi ling kar- 
tu su Čakio Gendrono riaumojimu: Užsakymai, Lize! Nagi, 
vikriau! Maisto laukia alkani žmonės! Sykį lovoje papasa- 
kojo Skotui, kaip ji nekentė įkyraus Čakio varpelio. Regis, 
1979-ųjų pavasarį, nes maždaug tuo metu prakeiktas skam- 
baliukas ir išnyko. Jo dingimo Lizė niekuomet nesiejo su 
Skotu, net ir tada, kai išgirdo pirmą kartą - tuo momentu dė- 
mesį prikaustė neįtikėtinų potyrių gausa, - 0 vyras apie tai 
nekalbėdavo. Bet 1996-aisiais, beieškant Skoto, jos ausis 
vėl pasiekė seniai pražuvusio Čakio Gendrono varpelio gar- 
sai, 

(užsakymai, nagi, vikriau, maisto laukia alkani žmo- 
nės) 

ir viskas stojo į savo vietas. Galų gale Skotas Lendonas 
priklausė tam tipui žmonių, kuriems Oberno “Niekučių" 
parduotuvė atstojo pokštų visatos centrą. Nieko nuostabaus, 
jeigu jis nusprendė pajuokauti - nugvelbti ir į Ohoho mėnulį 
perkelti mylimąją nervinusį varpelį. Pakabinti štai čy-ya-a, 
kad jis skambėtų vėjelio gūsiuose. 

Anąsyk, 1996-aisiais, sidabras buvo kruvinas, iš atsi- 
minimų gilumos atvilnijo šnabždesys. 

Taip, ir jis Lizę išgąsdino, tačiau ji nesiliovė judėjusi 
pirmyn... beje, dabar kraujo nebuvo. Oras, išblukinęs Polo 
vardą, nublizgino ir sidabrinį varpelį. O špagato atraiža, ku- 
rią Skotas pakabino po šaka prieš dvidešimt septynerius me- 
tus (su sąlyga, jog čionykštė laiko tėkmė nesiskiria nuo re- 
aliosios), visai nusitrynė - netrukus skambaliukas žnegtelės 
ant tako. Ir pokštas užsibaigs. 

Staiga į ją kreipėsi intuicija - prabilo labai aiškiai, tačiau 
ne žodžiais, o vaizdais. Lizė išvydo save padedančią sidabri- 
nį kastuvą prie Varpelio medžio. Ji taip ir pasielgė. Be jokių 
dvejonių. Nė neklausė savęs, kam to reikėjo. Įrankis atrodė 
puikiai, gulėdamas šalia seno gembėto medžio. Sidabrinis 
varpelis viršuje, sidabrinis kastuvas apačioje. Kodėl gi jis 
atrodė puikiai... na, lygiai taip pat sėkmingai būtų galima pa- 
klausti, kodėl egzistavo Ohoho mėnulis. Lizė manė, kad per 
šią kelionę kastuvas pravers kaip apsisaugojimo priemonė, 
bet suklydo. Dirstelėjusi į medinį kotą bei žvilgančią mentę 
paskutinį sykį (daugiau laiko gaišti negalėjo), ji nudrožė į 
priekį. 

Takas nuvedė į dar vieną atžalyną. Cia raudona vakaro 
šviesa priblėso iki oranžinio žioravimo, o tamsesnėse miš- 

ko gelmėse įniko kikenti kvatoklis. Dėl gąsdinamai žmogiš- 
ko balso, kuris pakilo į beprotiškas aukštumas, jos rankų 
oda nuėjo pagaugais. 

Paskubėk, širdele. 

- Taip, taip, supratau. 

Prie pirmojo kvatoklio prisijungė kitas, ir nors šiurpu- 
liai nukratė nuogą nugarą, ji pamanė, kad jaučiasi visai ne- 
blogai. Priešakyje keliukas užsuko už milžiniškos pilkos 
uolos, kurią Lizė gerai atminė. Dar tolėliau driekėsi gili 
dauba - o taip, gili bei klaikiai didžiūū-ūlė, - ir tyvuliavo tel- 
kinys. Ten jokie pavojai nebegrės. Žinoma, prie telkinio 
baisu... bet ir saugu. Nes... 

Lizę ūmai užvaldė įsitikinimas, kad ją kažkas persekioja. 
Lūkuriuoja, kol užges paskutinė dienos šviesa, ir tuomet iš- 
siverš iš savo priedangos. 

Užpuls. 

Širdis taip ėmė daužytis, kad sumaitotą krūtį nutvilkė 
skausmas. Ji metėsi už masyvaus akmeninio iškyšulio. Štai, 
ir telkinys, kuris tviskėjo priekyje lyg išniręs iš sapno. Be- 
žiūrint į vaiduokliškai blizgantį veidrodį, likusios prisimini- 
mų nuotrupos susijungė į vieną visumą, ir Lizė pasijuto tar- 
si grįžusi namo. 


Ji apeina pilkąją uolą ir kaipmat užmiršta ant varpelio 
pastebėtą, nerimą sukėlusį, kraujo dryžį. Užmiršta ledinio 
vėjo gairinimą ir pasakišką šiaurės pašvaistę. Akimirkai už- 
miršta net Skotą, kurį ketina surasti ir parsivesti... jei tiktai 
jis norės persikelti atgal į realybę. Žvelgiant į vaiduokliškai 
blizgantį telkinio veidrodį, iš galvos išdulka bet kokios min- 
tys. Nes reginys neapsakomai gražus. Nors čia lankosi pir- 

mą kartą, Lizė jaučiasi taip, tarytum būtų grįžusi namo. Ji 
neišsigąsta, netgi kai pratrūksta kvatoti vienas iš tų padarų, 
kadangi stovi saugioje vietoje. Suvokimas įsismelkia iki 
kaulų smegenų. Lizė žino tiesą, ir jai nereikia jokių pašali- 
nių patvirtinimų. Ji supranta ir tai, jog apie šią vietą Skotas 
ne vienerius metus kalbėdavo per paskaitas ir rašydavo kny- 
gose. 

Be to, intuicija kužda, jog aplinkui viešpatauja liūdesys. 

Iš šito telkinio mes geriame, čia maudomės, seklumose 
gaudome žuveles. Kai kurie narsuoliai netgi sėda į trapias 
medines valtis ir plaukia į tolybes, kur žvejoja stambesnius 
laimikius. Tai gyvybės telkinys, vaizduotės šaltinis. Lizė tik- 
ra, kad kiekvienas jį mato savaip, neskaitant dviejų esminių, 
bendrų smulkmenų: jis plyti Fėjų miške, už mylios nuo gi- 
rios pakraščio, ir čia visuomet liūdna. Nes žmones, atklys- 
tančius prie pakrantės, sieja ne vien laki vaizduotė. Juos 
vienija noras 

(pasiduoti) 

laukti. Tiesiog sėdėti... spigintis į svaigias vandens pla- 
tybes... ir laukti. Tuojau pasirodys, galvoji, bet nenutuoki 
kas būtent. Ir taip belūkuriuojant prabėga metai. 

Iš kur tu žinai, Lize? 

Matyt, jai pasakė mėnulis, šiaurės pašvaistė, savo šaltu 
švytėjimu deginusi akis, salsvas rožių bei raudonųjų jostrų, 
augančių ant Mielosios kalvos, kvapas. Ir, žinoma, Skoto, 
kuris stengėsi laikytis, laikytis, laikytis atokiau nuo takelio, 
vingiuojančio gilyn į Fėjų mišką, žvilgsnis. 

Girios gilumoje pasigirsta dar keli kvatoklių balsai. Juos 
trumpam užgožia kažkieno riaumojimas. Už nugaros suti- 
lindžiuoja ir nutyla varpelis. 

Man reikėtų paskubėti. 

Taip, nors bruzdėjimas visiškai nesiderina prie čionykš- 
čių vietų. Jiems būtina kuo greičiau grįžti namo, bet ne dėl 
grėsmingų laukinių žvėrių, žmogėdrų, trolių ir 

("vurt"* ir tariamos tikrovės) 

kitų keistų padarų iš Fėjų miško glūdumos, kur tamsu 
kaip požemiuose ir kur niekada nešviečia saulė. Kuo ilgiau 
Skotas čia tūnos, tuo bus sunkiau jį išsivesti. Maža to... 

Lizė įsivaizduoja žvelgianti į ramų telkinio paviršių bei 
šaltą mėnulio atspindį ir pagalvoja: Gali būti, kad reginys 
mane užburs. 

O taip. 

Nuo šlaito veda seni mediniai laipteliai. Greta kiekvie- 
nos pakopos kyšo akmeninis stulpas su išraižytu žodžiu. 
Ohoho mėnulyje Lizė juos perskaityti sugeba, nors žino, 
jog namuose tų žodžių prasmės nesuvoktų ir atsiminimuose 
išliktų nebent paprasčiausias: XC reiškia duona. 

Laiptai užsibaigia nuožulnumu, kuris susilieja su prie- 
blandoje spingsinčio balto smėlio paplūdimiu. Uolėtoje 
daubos įkalnėje iškilę maždaug du šimtai ilgų, išriestų suo- 
liukų. Ant jų tilptų tūkstantis žmonių ar net du tūkstančiai, 
jeigu jie sėdėtų susiglaudę šonais. Dabar Lizė temato pen- 
kiasdešimt ar šešiasdešimt figūrų, dauguma jų pasislėpusios 
po plonytėmis, įkapes primenančiomis drobulėmis. Bet jei 
tie žmonės negyvi, kaip jie gali sėdėti? Ar jai tikrai norisi 
sužinoti atsakymą? 

Paplūdimyje išsisklaidę stovi dar pora tuzinų individų. 
Keletas - šeši ar aštuoni - tyliai braidžioja vandenyje. Kai 
Lizė nusileidžia laiptais iki įdubusio, gausybės kojų pramin- 
to takelio, ji pastebi moterį, kuri pasilenkia ir lėtai, tarsi 
sapnuodama, ima šlakstytis veidą. Iš atminties gelmių išnyra 
nelemta diena Nešvilyje, kai, suvokus, jog Blondinas ketina 
nušauti Skotą, įvykių eiga neapsakomai sulėtėjo. Anuomet 
Lizė irgi jautėsi kaip sapne. 

Staiga ji pamato savo vyrą, kuris sėdi ant akmeninio suo- 
lelio, už devynių dešimties eilių nuo kranto. Gerosios ma- 


*Realybę pakeičiantis narkotikas iš Džefo Muno romano. 

mulės “vilnį'* išsaugojęs, bet į jį neįsisupęs, nes prie telki- 
nio šilta - tiesiog užklojęs juo kelius ir leidęs klostėms su- 
smegti virš pėdų. Lizė nesupranta, kaip “vilnis" gali vienu 
metu būti ir čia, ir namuose. Tam tikri dalykai turbūt yra 
ypatingi, mąsto. Kaip pats Skotas. O kaipgi ji? Ar Lizės 
Lendon antrininkė tebekiurkso svečių kambaryje, ant Šuga- 
hilo kalvos? Ne, tikriausiai ne. Mažoji Lizė ne tokia išskir- 
tinė kaip jos vyras. Nežinia, į gera tai ar į bloga, bet ji persi- 
kėlė į Ohoho mėnulį visa. Arba dingo iš realybės, priklau- 
somai, apie kurį pasaulį kalbame. 

Lizė giliai įkvepia pasiruošusi riktelėti jo vardą. Bet su- 
čiaupti lūpas priverčia intuicijos blyksnis. 

Šššš, nutildo save. Šššš - dabar 

Dabar privalai elgtis tyliai, pagalvojo ji, kaip ir 1996- 
ųjų sausį. 

Vaizdas tapatus tam, kurį ji regėjo anąsyk, bet nūnai Lizė 
viską matė geriau, nes čia atėjo truputį anksčiau. Uolėtame, 
telkinį apsupusiame slėnyje tik pradėjo ilgėti šešėliai. Savo 
kontūrais pakrantė kone panėšėjo į moters taliją. Paplūdi- 
myje, kur klubai susiaurėjo iki liemens, bolavo smėlis. Ten, 
nutolę vieni nuo kitų, stovėjo ir kaip pakerėti į vandenį ste- 
beilijosi keturi žmonės: du vyrai ir dvi moterys. Dar pustu- 
zinis maklinėjo seklumoje. Didžiuma - iki blauzdų. Vienas 
vyriškis buvo įbridęs iki juosmens. Lizė apgailestavo ne- 
įstengianti įžiūrėto jo veido išraiškos. Už braidžiotojų ir 
stovinčių sausumoje - pastarieji, Lizės įsitikinimu, kol kas 
neįsidrąsino sušlapti - kilo uolėtas šlaitas su tuzinais, galbūt 
šimtais akmeninių suoliukų, ant kurių, išsibarstę kaip pa- 
puola, sėdėjo ne mažiau kaip pora šimtų žmonių. 96-aisiais 

ji regėjo penkias aš šešias dešimtis, bet šį vakarą jų aki- 
vaizdžiai buvo daugiau. Kiekvienam aiškiai matomam asme- 
niui teko keturi, apsigaubę siaubingomis 

(įkapėmis) 

drobulėmis. 

Čia yra ir kapinės. Pameni? 

- Taip, - sukuždėjo Lizė. Kairiąją krūtį vėl pervėrė degi- 
nantis skausmas, bet ji pažiūrėjo į telkinį ir prisiminė su- 
pjaustytą Skoto ranką. Prisiminė, kaip sparčiai vyras pagijo 
po šūvio Nešvilyje, nors beprotis suvarė kulką į plautį, ir 
kaip tuo stebėjosi gydytojai. Visai netoliese jos laukė daug 
veiksmingesni vaistai negu vikodinas. 

- Taip, - pakartojo ji ir patraukė nuožulniu taku. Įvykiai 
klostėsi panašiai kaip anąkart, neskaitant vienos liūdesį ke- 
liančios smulkmenos: dabar Skotas Lendonas ant suolelio 
nesėdėjo. 

Prie pat balto smėlio Lizė išvydo keliuko atsišakojimą, 
vedantį kairėn, tolyn nuo telkinio. Pamačius mėnulį, ją vėl 
užvaldė prisiminimai. 


11 


Pro plyšį, kuris Žžioji telkinį supančiose granito sienose, 
kyla mėnulis - išpurtęs, gigantiškas, kaip ir anuomet, kai 
būsimas vyras perkėlė ją į Ohoho mėnulį iš “Elnio ragų" 
miegamojo. Platėjančioje prapjovoje liguistą rausvai oran- 
žinį jo paviršių į nelygias atkarpas suaižo medžių ir kryžių 
siluetai. Galybės kryžių, atrodo, styrančių kaimiškose kapi- 
nėse. Kaip ir tas, kurį Skotas sukalė savo broliui, šitie taip 
pat mediniai. Nors nemažai jų - gan įspūdingo dydžio, ir ke- 
letas net pagražinti puošniais raižiniais, visi atrodo rankų 
darbo, o dauguma aiškiai nuzulinti. Šen bei ten matyti apva- 

lainos paminklinės lentos. Tirštėjant prieblandai, Lizė nega- 
li įžiūrėti, ar tarp jų yra akmeninių antkapių, nes mėnesie- 
nos fone kapinės juoduoja. 

Jeigu kapinės įkurtos čia, kodėl jis palaidojo Polą 
ten? Todėl, kad brolis mirė apsėstas grasaus krekulo? 

Atsakymo ji nežino, bet dėl to galvos nesuka. Visą dė- 
mesį sutelkia į Skotą. Tas sėdi ant suolelio tarytum vienas 
iš negausiai į kažkokios sporto šakos rungtynes susirinku- 
sių žiūrovų. Lizė nusprendžia, jog atėjo metas griebtis 
veiksmų. “Neknapsėk nosimi", - kaip pasakytų geroji mamu- 
lė pademonstruodama savąjį telkinyje sužvejotą laimikį. 

Lizė nusigręžia nuo kapinių ir kryžių miško, žengia link 
akmeninių suolelių, kur sėdi Skotas. Pajutusi standų ir šiek 
tiek dilgčiojantį smėlio sluoksnį, suvokia, kad kulniuoja ba- 
sa. Pižamą ir apatines kelnaites tebedėvi, tačiau šlepečių 
perkelti į Ohoho mėnulį nepavyko. Baltų smiltelių kuteni- 
mas malonus, bet drauge keliantis nerimą. Be to, keistai pa- 
žįstamas. Kai Lizė nusigauna iki pirmųjų akmeninių suoliu- 
kų, ji susigaudo, kas pakurstė tokius jausmus. Vaikystėje 
dažnai sapnuodavo, kaip namuose nematoma skraidžioja ant 
stebuklingo kilimo. Po šių sapnų pabusdavo įsiaudrinusi, 
pašiurpusi, nuo prakaito iki pat šaknų peršlapusiais plaukais. 
Smėlio paklotė lyg stebulingo kilimo paviršius... Lizei 
dingojasi, kad, jei sulenktų kelius ir atsispirtų, ji nuskristų 
aukštyn, užuot tiesiog stryktelėjusi. 

Aš nulėkčiau virš telkinio kaip laumžirgis, galbūt 
pirštų galais braukdama vandenį... nulėkčiau ten, kur jis 
išsilieja į upokšnį, 0 tas savo ruožtu išplatėja į upę... 
sklęsčiau žemai... užuosdama nuo vandens kylančią 
drėgmę, besiverždama pro rūko draiskanas, nudrikusias 
it šalikai, kol pasiekčiau jūrą... bet ir tuomet nesusto- 
čiau... taip, skrisčiau pirmyn, pirmyn, pirmyn... 

Mėginimas iš galvos išvyti mintis užvaldžiusią viziją pa- 

sirodė viena iš sunkiausių užduočių, kokių Lizei teko imtis 
per savo gyvenimą. Lygiai taip pat sudėtinga plušėti ištiso- 
mis dienomis, o rytais keltis vos po kelių valandų kieto, pa- 
laimingo miego. Staiga ji suvokia, kad nuo smėlio persikėlė 
ant suoliuko, stovinčio trečioje eilėje, spokso vandens pu- 
sėn į delną įrėmusi smakrą, stebi, kaip blėsta oranžinis mė- 
nesienos švytėjimas, kuris įgauna gelsvą sviesto atspalvį ir 
netrukus tampa sidabriškas. 

Kiek laiko aš čia sėdėjau, nerimastingai klausia savęs. 
Nujaučia, jog maždaug tarp penkiolikos minučių ir pusvalan- 
džio, bet net ir tiek yra per ilgai... tiesa, dabar ji pradeda įsi- 
sąmoninti, kaip šita vieta veikia žmones. 

Pajutusi, kad akys krypsta į telkinį - ramybę spinduliuo- 
jantį telkinį, kur, tirštėjančioje vakaro prieblandoje, tebe- 
braidžioja dvi ar trys figūros (viena priklauso moteriai, ne- 
šinai masyvų ryšulį arba vaikelį), - Lizė prisiverčia kryptelė- 
ti galvą, pažiūrėti į paplūdimį supančius uolėtus šlaitus ir 
žvaigždes, kurios spingsi tamsėjančioje žydrynėje, virš gra- 
nito skardžių ir kelių ant daubos pakraščių žaliuojančių me- 
džių. Truputį atsigavusi, ji nusisuka nuo vandens ir vėl išvys- 
ta Skotą. Iš kitų žmonių išskiria vyrą be jokio vargo. Sute- 
mose geltonasis “vilnis"' tiesiog rėžia akį. 

Lizė nupėdina jo linkme, tarsi futbolo stadione iš vieno 
lygio kyla į kitą. Apeina vieną iš drobulėmis apsigaubusių 
padarų... pakankamai arti, kad po perregimomis įkapėmis 
įžvelgtų žmogiškus kontūrus, tuščias akiduobes ir iš po 
marškos kyšančią ranką. 

Moterišką ranką, kurios nagus dengia apsilaupęs raudo- 
nų dažų sluoksnis. 

Ji pasiekia Skotą šiek tiek pridususi, jausdama, kaip krū- 
tinėje įnirtinga tvinkčioja širdis, nors kopti aukštyn nebuvo 
labai sunku. Tolumoje savo balsų diapazoną vėl ima de- 
monstruoti kvatokliai, kikenantys iš savų, begalinių pokštų. 

Iš miško pusės atsklinda tylus, bet tebegirdimas Čakio Gen- 
drono varpelio tilindžiavimas, ir ji pagalvoja: Užsakymai, 
Lize! Nagi, vikriau! Maisto laukia alkani žmonės! 

- Skotai? - sumurma, bet jis nesureaguoja. Kaip pakerė- 
tas žiopso į telkinį, kur mėnesienoje kyla miglelė, vos įžiū- 
rima, it iš burnos išsiveržę garai. Lizė leidžia sau kartelį 
dirstelėti vandens linkme ir ryžtingai įbeda žvilgsnį į vyrą. Ji 
žino, kas nutinka, kai per ilgai spiginiesi į telkinį. Savo pa- 
moką įsisavino. Bent taip viliasi. - Skotai, metas namo. 

Nieko. Jokios reakcijos. Lizė prisimena pareiškusi, esą 
jis nepakvaišęs, nes rašymas tėra darbas, o Skotas atsakė: Tu 
nepajėgi įsisąmoninti, ką reiškia "dingti" Tikiuosi, ma- 
žoji Lize, kad ir neįstengsi. Bet ji įstengė ir šiuo momentu 
daug geriau perprato padėtį. Polas Lendonas, kurį apsėdo 
grasus krekulas, virto siautėjančiu pamišėliu ir surakintas 
grandinėmis užbaigė savo dienas atokios fermos rūsyje. 
Jaunesnysis brolis susituokė, savo profesinės veiklos srity- 
je pasiekė stulbinančių rezultatų, bet dabar jam atėjo laikas 
apmokėti sąskaitas. 

Jis tapo katatoniku - daržove. Nuo tokios minties Lizę 
nukrato drebulys. 

- Skotai? - vėl suniurna. Kone tiesiai jam į ausį. Suima 
abu vyro delnus. Jie šalti ir glotnūs, išblyškę ir suglebę. - 
Skotai, jei tu mane girdi ir nori grįžti namo, suspausk mano 
rankas. 

Ilgą laiką nieko neįvyksta. Miško gelmėse tegirdėti kva- 
toklių juokas, iš arčiau atvilnija moteriškas paukščio riks- 
mas. Staiga Lizė kažką pajunta - arba tik įsivaizduoja, arba 
jo pirštai išties virpteli. 

Ji bando sumąstyti, ko griebtis, tačiau tegali galvoti, ko 
neturėtų daryti: jokiu būdu nevalia čia tupėti iki nakties, 
kuomet ją apakins sidabrinė mėnesiena ir į tamsą nusitemps 
šešėliai. Šioji vieta prilygsta spąstams. Lizė įsitikinusi, kad 

grįžti į tikrovę nepajėgia nė vienas, kuris per ilgai užsibūna 
prie telkinio. Nes jei nesiliausi žiūrėjęs į vandenį, pamatysi 
viską, ko trokšti. Prarastus mylimuosius, mirusius vaikus, 
neišnaudotas galimybes - bet ką. 

Kuo paplūdimys labiausiai stebina? Tuo, kad ant suoliukų 
sėdi ne tiek jau daug žmonių. Kad jie nesigrūda petys į petį 
lyg žiūrovai, stebintys brudinas Pasaulio futbolo čempiona- 
to rungtynes. 

Akies krašteliu Lizė pastebi judesį. Pakėlusi galvą išvys- 
ta apkūnų, baltas kelnes ir baltus, atsegtus, plevėsuojančius 
marškinius dėvintį poną, kuris kulniuoja taku, nuo laiptų ve- 
dančiu į paplūdimį. Kairįjį jo skruostą vagoja raudonas pjū- 
vis. Ant keistai suplotos galvos pakaušio styro žili plaukai. 
Vyriškis apsidairo ir nuo takelio žengia ant smėlio. 

Šalia sėdintis Skotas vargais negalais išspaudžia: 

- Pateko į avariją. 

Lizės širdis suspurda krūtinėje kaip paklaikusi, bet ji ne- 
atsigręžia ir stengiasi pernelyg stipriai negniaužti vyro ran- 
kų. Leidžia sau tik nežymiai jas spūstelėti. 

- Iš kur žinai? - kaip galėdama ramesniu balsu paklau- 
sia. 

Skotas neatsiliepia. Apkūnusis ponas plevėsuojančiais 
marškinių skvernais dar kartą abejingai pažvelgia į tylius, ant 
akmeninių suolelių sutūpusius žmones ir įbrenda į telkinį. 
Mėnesienoje aplink jį vinguriuoja sidabrinės miglelės gijos. 
Lizei dar sykį tenka prisiversti nusisukti. 

- Skotai, iš kur tu žinai? 

Vyras patraukia pečiais, kuriuos, regis, slegia tūkstančio 
svarų našta, ir iškošia: 

- Matyt, telepatiškai. 

- Jam pagerės? 

Įsivyrauja ilga tylos pauzė. Kai ji galų gale nusprendžia, 
kad Skotas nebeatsilieps, tas suniurna: 

- Turbūt. Žaizda... čia... giliai... - Skotas paliečia galvą. 
Ko gero, kalba apie kažkokią smegenų traumą, pamano Li- 
zė. - Kartais padėtis... tampa nekontroliuojama. 

- Tuomet jie ateina į paplūdimį ir įsitaiso ant suolelių? 
Įsisupę į paklodes? 

Vėl tyla. Lizė išsigąsta, kad juos jungiantis ryšys tuojau 
nutrūks. Ji kuo puikiausiai suvokia - jaučia kiekviena kūno 
ląstele, - kokia trapi toji sąsaja. 

- Skotai, man rodos, tu nori sugrįžti. Štai kodėl gruodį 
laikeisi iš paskutiniųjų. Ir būtent todėl atsinešei geltonąjį 
apklotą. Jo sunku nepastebėti, netgi prieblandoje. 

Vyras nukreipia akis žemyn, tarsi pirmą kartą išvydęs 
“vilnį", ir netikėtai šypteli. 

- Lize, tu visuomet... mane gelbėji, - ištaria. 

- Nesuprantu, apie ką tu kal... 

- Apie Nešvilį. Kai mane pašovė. - Jis gyvėja sulig kiek- 
vienu žodžiu. Pirmą kartą Lizė leidžia sau patikėti, kad 
jiems galbūt pavyks išsikapstyti. - Aš pasiklydau tamsoje, 
bet tu mane radai. Man buvo karšta - labai karšta, - ir tu man 
davei ledo. Pameni? 

Ji prisimena jaunesniąją Lizę, 

(kol čia atbėgau, išliejau pusę sumautos kolos) 

prisimena ir tai, kaip Skotas nustojo virpėti, kai kruviną 
jo liežuvį palietė ledukas. Prisimena kolos spalvos lašus, 
varvėjusius nuo jo antakių. Viską prisimena. 

- Žinoma. Dabar nešdinamės. 

Skotas lėtai, bet ryžtingai papurto galvą. 

- Man per sunku. Tu, Lize, eik viena. 

- Be tavęs? - ji įnirtingai sumirksi. Pajunta, kad pravirko, 
tik tada, kai ašaros nudegina skruostus. 

- Elkis taip pat, kaip Niu Hempšyre. - Skotas kalba kan- 
triai, tačiau nutęsdamas žodžius, lyg juos tariant, būtų reikė- 
ję įdėti daug pastangų. Lizė tikra, jog vyras sąmoningai ne- 

nori jos suprasti. - Tiesiog užsimerk... sutelk mintis į tą vie- 
tą, iš kurios atvykai... pamatyk ją... ten ir sugrįši. 

- Be /avęs? - tūžmingai pakartoja Lizė. Į juos atsigręžia 
(kaip sulėtintame filme) vyrukas raudonais flaneliniais 
marškiniais, sėdintis viena eile žemiau. 

- Šššš, - atsiliepia Skotas, - tyliau. 

- O jeigu aš netylėsiu? Čia ne suknista biblioteka! 

Fėjų miško glūdumoje užstaugia kvatokliai, tarsi išgirdę 
juokingiausią pasaulyje pokštą, vertą atsidurti Oberno “Nie- 
kučių“ krautuvėlėje. Nuo telkinio atsklinda plekštelėjimas. 
Lizė nukreipia žvilgsnį į krantą ir pamato, kad apkūnusis po- 
nas kažkur pradingęs. Bet jai nusispjaut, kur vyriškis pra- 
puolė - paniro po vandeniu ar nukeliavo į kitą matmenį. Da- 
bar svarbiausia sugrąžinti Skotą namo. O taip, Lizė išties vi- 
sada jį gelbėja. Iškilus pavojui, ją galima pasikviesti kaip 
Jungtinių Valstijų kavaleriją. Nieko baisaus, dar prieš san- 
tuoką Lizė žinojo, kad praktiniuose reikaluose vyras bus 
niekam tikęs, bet ji turėjo teisę tikėtis šiokios tokios pagal- 
bos, ar ne? 

Jo žvilgsnis sminga į vandenį. Kai atslinks naktis, ir mė- 
nulis ims tvieksti vandenyje it paskendusi lempa, Skotas čia 
pasiliks visiems laikams. Supratimas Lizę gąsdina ir siutina. 
Atsistojusi ji čiumpa gerosios mamulės “vilnį" Galų gale 
šis priklausė jos giminei ir, jei jau lemta išsiskirti, geltonąjį 
apklotą Lizė susigrąžins. Net jeigu tai jį įskaudins. Ypač jei- 
gu tai jį įskaudins. 

Skotas į žmoną nukreipia akis, spinduliuojančias mie- 
guistą nuostabą, kuri dar labiau ją įpykdo. 

- Ką gi, - su nervingu nerūpestingumu prabyla Lizė. To- 
kia intonacija svetima tiek jai, tiek, atrodo, ir šitai vietai. At- 
sisuka keletas žmonių, kurių ramybė aiškiai sudrumsta. Gali 
būti, jog tie tipai suirzę. Lai jie prasmenga skradžiai žemę ar 
bent skradžiai transporto priemonę, kuria keliauja realybėje 

(katafalką arba greitąją pagalbą), - tu nori likti čia ir mėgau- 
tis svajomis? Tebūnie. Aš grįšiu takeliu... 

Skoto veidą pirmą sykį perkreipia akivaizdi emocija. 
Baimė. 

- Ne, Lize! Persikelk namo, ir baigta! Neik taku! Jau vė- 
lu, beveik naktis! 

- Ššššš! - kažkas sušnypščia. 

Tiek to, ji užsičiaups. Sugraibiusi geltonojo “vilnio" 
klostes, Lizė nužingsniuoja žemyn. Atsigręžia, kai iki apa- 
čios belieka pora suolelių. Iš dalies tiki, kad jis seks iš pas- 
kos. Nors Ohoho mėnulis - velniškai keista vieta, jis išliko 
Skotu, jos vyru, mylimuoju. Mintis apie išsiskyrimą sukir- 
bėjo sąmonėje, bet taip elgtųsi kiti žmonės, o ne jiedu. Sko- 
tas nė už ką neleis jai pasišalinti. Vis dėlto metus žvilgsnį 
per petį paaiškėja, kad jis tebesėdi ant suolelio vienais bal- 
tais marškinėliais ir ilgomis žaliomis apatinėmis kelnėmis, 
suglaudęs kelius, ant krūtinės sunėręs rankas, tarytum šaltų 
netgi čia, tropiniame karštyje. Skotas nesikelia, ir Lizė pir- 
mą kartą sau pripažįsta, kad jis galbūt negali. Jei tai tiesa, ji 
teturi dvi išeitis: likti paplūdimyje arba grįžti namo viena. 

Tu užmiršai trečią variantą. Surizikuok. Mesk kauliu- 
kus, kaip sakoma. Blefuok. Nagi, Skotai, jeigu keliauti 
takeliu iš tikrųjų pavojinga, atplėšk nuo suolo savo nu- 
tirpusį pasturgalį ir sustabdyk mane. 

Drožiant per smėlį, jai knieti atsigręžti, bet pasukusi 
galvą Lizė tik parodytų silpnumą. Kvatokliai kikena ne taip 
toli kaip anksčiau, o tai reiškia, kad padarai, kurie turbūt ty- 
ko grobio abipus keliuko, vedančio link Mielosios kalvos, 
nenumaldomai artėja. Po medžių lapija jau tvyros tamsa, ir 
Lizę veikiai vėl užvaldys pojūtis, jog kažkas ją persekioja. 
Jis labai arti, brangute, sakė Skotas tą dieną, kai Nešvilyje 
išsidrėbė ant deginančio asfalto ir bemaž mirtinai nukrauja- 
vo. Kai ji mėgino atšauti nieko nesuprantanti, vyras paprašė 
nenuvertinti jo protinių gebėjimų. 

Arba savo pačios. 

Klausyk, apie miško baidykles pagalvosi nusigavusi į 
tankmę. Jei to prireiks. Dabar aišku tik tiek, jog Dendžio 
Debušero mergytė privalo laikytis... laikytis bet kokiomis 
aplinkybėmis. Paslaptingojo padaro, kaip minėjo Skotas, 
neįmanoma apibūdinti, nes jis nuolat keičiasi. LBKA, šir- 
dele. Štai, kas tau belieka. Ir žinai, jausmas - visai neblo- 
gas. 

Ji pajuda takeliu, pamažėle kylančiu link laiptų. Už nu- 
garos 

- Jis mane pašaukė, - sumurmėjo Lizė. Viena iš moterų, 
kuri stypsojo pakrantėje, dabar iki kelių stovėjo vandenyje 
ir svajingai stebeilijosi į horizontą. Jos bendražygė atsisu- 
kusi priekaištingai suraukė antakius. Lizė tik po akimirkos 
susigaudė, ko moteriškė irzta. Žmonės piktindavosi, jei kiti 
drįsdavo čia kalbėti. Šiuo atžvilgiu - jokių pokyčių. Ohoho 
mėnulyje, spėjo ji, išvis retai kas kisdavo. 

Lizė sulinksėjo tarytum besiraukanti ponia būtų pareika- 
lavusi pasiaiškinti. 

- Vyras pakvietė mane vardu. Pabandė mane sustabdyti. 
Vienas Dievas žino, kiek jėgų atėmė tos pastangos, bet jis 
vis vien sušuko. 

Moteris paplūdimyje, blondinė, kurios plaukai tamsėjo 
ties šaknimis, tarė: 

- Prašau... tylos. Man reikia... pagalvoti. 

Lizė kinktelėjo galva, - elkis kaip išmanai, pamanė, nors 
abejojo, ar blondinė išties pasiners į apmąstymus, - ir įbri- 
do į telkinį. Tikėjosi, kad blauzdas ims žnaibyti šaltis, bet 
vanduo buvo kone karštas. Kojomis nuvilnijusi kaitra taip 

pakuteno tarpkojį, kad ją apėmė seniai nepatirtas lytinis su- 
sijaudinimas. Kai vanduo pasiekė juosmenį, Lizė žengė dar 
pustuzinį žingsnių. Apsidairiusi pamatė, kad nuo artimiausių 
braidytojų nutolo mažiausiai per dešimt jardų, ir prisiminė, 
jog, į Ohoho mėnulį atslinkus tamsai, čionykštis maistas 
pagesdavo. Gal nuodingas tapdavo ir telkinys? O jeigu ne, 
galbūt iš gelmės išnirdavo grėsmingos būtybės, kurių netrū- 
ko ir miške? Pavyzdžiui, rykliai? Kas bus, jei vienas jų nu- 
tars, kad nuo kitų pernelyg nutolusi moteris puikiai tinka 
pietums? 

Čia saugu. 

Taip, paplūdimyje... o vandenyje? Lizę apėmė paniškas 
noras nusikepurnėti į krantą, kol į jos koją dantų nespėjo su- 
leisti kokia nors povandeninė baidyklė. Baimę teko už- 
gniaužti. Ji sukorė ilgą kelią - šiose pakrantėse lankėsi jau 
antrą kartą, be to, krūtį varstė svilinantis peršulys, - todėl 
atgal nesitrauks. Pirmiausia gaus tai, ko atėjo. 

Lizė giliai įkvėpė, nenutuokdama, ko tikėtis, lėtai pri- 
klupo, leido vandeniui užlieti krūtis - tiek sveikąją, tiek su- 
žeistąją. Vienai kitai sekundei skausmas taip sustiprėjo, kad 
jai aptemo akyse. Bet staiga 

Jis vėl surinka žmonos vardą, garsiai ir paniškai: 

- Lize! 

Šūksnis perveria mieguistą slėnį nelyginant strėlė lieps- 
nojančiu antgaliu. Ji bemaž atsigręžia, nes Skoto balse, be 
siaubo, girdėti agoniška kančia, bet nuojauta kužda žygiuoti 
pirmyn, jei Lizė išties trokšta išgelbėti vyrą. Laikas staty- 
mams baigėsi. Ji apeina kapines ir kylančio mėnulio švieso- 
je tviskančius kryžius, ima kopti laiptais ištiesusi nugarą, 


114 


pakėlusi galvą, rankose aukštai iškėlusi gerosios mamulės 
“vilnį"?, idant nepaslystų ant jo klostės. Žygiuoja užvaldyta 
beprotiškai pakilios nuotaikos, kokia, jos manymu, apima 
žmogų, kuris prieš lemtingąjį kauliuko metimą pastato ant 
kortos viską, kas jam priklauso - namus, automobilį, banko 
sąskaitą, šunį. Viršuje (bet netoli) stūkso didžiulė pilka uola, 
žyminti vietą, ties kuria prasideda takas, vedantis atgal link 
Mielosios kalvos. Danguje žiba keistos žvaigždės, išsidės- 
čiusios į nepažįstamus žvaigždynus. Kažkur plevena ilgos, 
spalvotos Šiaurės pašvaistės juostos. Lizė galvoja, kad jų 
turbūt nebepamatys, bet dėl to nesuka galvos. Ji įveikia pas- 
kutinę laiptų pakopą, nedvejodama nupėdina aplink uolą... ir 
būtent tada Skotas trūkteli žmoną į save. Vyro kūno kvapas 
anksčiau niekuomet neatrodė toks aromatingas. Lizė su pa- 
simėgavimu jį įtraukia į šnerves ir tą pačią akimirką pajunta, 
jog kažkas sparčiai juda iš kairės takelio, kuris vingiuoja 
link lubinų kalvos, pusės. 

- Ššššš, Lize, - sušnypščia Skotas, savo lūpomis mažne 
kutendamas jos ausies kaušelį, - dabar privalai elgtis tyliai, 
jei nori išgelbėti savo ir mano gyvybę. 

Ji be jokių papildomų aiškinimų suvokia, jog susidūrė su 
Skoto ilgšiu, kurio buvimą jautė daugelį metų - kaip kokios 
smulkmenos, akies kampeliu pastebimos veidrodyje. Arba, 
tarkim, kaip šlykščios, rūsyje sergėjamos paslapties. Nūnai 
toji ištrūko į laisvę. Kairėje, tarp medžių, ekspreso traukinio 
greičiu, plūsta milžiniška mėsos upė. Ji glotni, bet vietomis 
išmėtyta tamsiomis dėmėmis - galbūt apgamais, 0 gal, svars- 
to Lizė (nenori apie tai galvoti, bet nepajėgia sutramdyti įs1- 
šėlusios vaizduotės), piktybiniais odos augliais. Sąmonėje su- 
šmėžavęs gigantiško kirmino vaizdas bematant išgaruoja. Ne, 
ten ne kirminas. Kad ir kas tai būtų, Lizė jaučia, kaip jis 
mąsto. Mintys - visiškai nežmogiškos, nė trupučio nesu- 
prantamos, bet savo svetimumu gąsdinamai kerinčios... 

Jo mintys tėra grasus krekulas, ir niekas kitas, sako ji 
sau suakmenėjusi iš šalčio, kuris smelkiasi iki kaulų smege- 
nų. 

Lizė, nors ir šiurpsta iš baimės, neabejoja esanti teisi. 
Pro lūpas išspaudžia garsą, garsesnį nei cyptelėjimas ir ty- 
lesnį už dejonę. Padaras netikėtai sulėtina tempą tarsi būtų 
ją išgirdęs. 

Skotas, kaip ir žmona, pajunta, kad būtybės greitis su- 
mažėjo. Jo ranka, apsivijusi Lizės krūtinę, dar labiau įsitem- 
pia. Prie jos ausies vėl sukruta lūpos: 

- Jei dar norime grįžti namo, verčiau nedelskime. - Jis 
visiškai atsipeikėjęs. Tik neaišku, kas pakursto Skoto budru- 
mą; tai, kad iš akiračio pradingo telkinys, ar siaubas. Tikriau- 
siai ir viena, ir kita. - Ar supratai? 

Lizė linkteli. Bet kokį džiaugsmą, jog vyras atsigavo, nu- 
slopina akinanti baimė. Nejau su tuo jam teko gyventi visą 
gyvenimą? Jei taip, kaip jis ištvėrė? Net ir šiuo momentu, 
užlieta panikos, ji mano žinanti atsakymą. Atitrūkti nuo rea- 
lybės Skotui neleido ir nuo ilgšio gelbėjo du dalykai. Rašy- 
mas. Ir moteris, kurią jis laiko apkabinęs... kuriai kužda į 
ausį: 

- Susitelk, Lize. Nagi, įtempk smegenis. 

Ji užsimerkia, išvysta svečių kambarį, įrengtą jųdviejų 
name. Mato Skotą, sėdintį supamajame krėsle, save, kiurk- 
sančią ant žvarbių grindų, gniaužiančią jo delną. Šerkšno ap- 
trauktuose languose raibuliuoja fantastiška, įvairiaspalvė 
šviesa. Veikiantis televizorius rodo “Paskutinį seansą" Ne- 
spalvotoje Liūto Semo biliardinėje vaikinai stumdo rutulius. 
Automatiniame patefone Henkas Viljamsas dainuoja 
“Džambalają" 

Akimirką Ohoho mėnulis sumirga, tačiau aiškiai girdima 
melodija nelauktai nutyksta. Lizė atsimerkia. Ji iš visos šir- 
dies geidžia pamatyti savo namus, bet milžiniška pilka uola 

ir takelis, vinguriuojantis tarp mielųjų medžių, niekur ne- 
pranyksta. Aukštybėse tebeplieskia keistos žvaigždės, tačiau 
kvatokliai užsičiaupia. Aprimsta ir nemaloniai šiurenantys 
krūmokšniai. Dzinguliuoti liaunasi netgi Čakio Gendrono 
varpelis. Kvapą, regis, sulaiko visas pasaulis, nes ilgšis su- 
stoja ir įsiklauso. Jis nutolęs nuo abiejų Lendonų vos per 
penkiasdešimt pėdų. Lizė gali užuosti jo kvapą, panašų į 
bezdalų tvaiką, niekuomet neišsisklaidantį pakelės tualetuo- 
se, burbono bei cigaretės dūmų smarvę, padvelkiančią, vos 
tik spynoje pasuki raktelį ir įžengi į pigaus motelio kambarį, 
arba sauskelnių, kurias pridirbdavo iškaršusi, papaikusi ge- 
roji mamulė, dvoką. Jis sustingsta už artimiausios medžių 
eilės ir savo tunelio į mišką neberausia. Viešpatie, o jie už- 
strigę čia ir negali grįžti namo. 

Skotas šnabžda taip tyliai, kad jo balso praktiškai negir- 
dėti. Lizė ne tiek pajunta, kaip vyro lūpos kutena jautrią au- 
sies odą, kiek /e/epatiškai suvokia tariamus žodžius. 

- Viskuo kaltas vilnonis apklotas. Kartais daiktus įmano- 
ma pernešti tiktai į vieną pusę. Paprastai tuos, kurie gali su- 
sidvejinti. Tiesiog taip yra, nors aš ir nežinau kodėl. Tas ap- 
klotas mus sulaiko lyg inkaras. Išmesk jį. 

Lizė praskleidžia rankas ir leidžia “vilniui" nuslysti ant 
žemės. Apklotas teišgauna švelnutėlį atodūsį (tarsi argu- 
mentai prieš beprotybę, kurie subyra šiugždėdami), tačiau 
ilgšis jį išgirsta. Nesuvokiamų minčių srautas pakinta, ir Li- 
zė jaučia šlykštų beprotiško žvilgsnio spaudimą. Baidyklei 
pasisukant, su griausmingu driokstelėjimu lūžta vienas me- 
dis. Ji užsimerkia ir pamato svečių miegamąjį taip aiškiai, 
kaip niekada anksčiau gyvenime. Regi kambarį desperatiškai 
sutelkusi jėgas, lyg pro didinamąjį siaubo lęšį. 

- Dabar, - sumurma Skotas, ir įvyksta šis tas neįtikėtino. 
Lizė pajunta, kaip oras išsiverčia išvirkščias. Ausis ūmai pa- 
siekia Henko Viljamso “Džambalaja" Jis dainuoja 

Jis dainavo, nes televizorius buvo įjungtas. Dabar Lizė 
puikiai atminė tą akimirką ir nustebo, kaip išvis galėjo ją už- 
miršti. 

Metas pasitraukti iš Prisiminimų tako metas grįžti 
namo. 

Ei, visi keliaukit atgal į krantą, kaip sakoma. Lizė gavo, 
ko norėjo - gavo tuo metu, kai mintyse atgaivino šiurpiąją 
akistatą su ilgšiu. Krūtį tebemaudė, tačiau kūną varstantis 
tvinkčiojimas atlėgo iki buko sopulio. Ji jautėsi ne prasčiau 
nei paauglystėje, kai ilgą karštą dieną į odą įsirėždavo per 
siaura liemenėlė. Keliais įsirėmusi į smėlėtą dugną, iki 
smakro vandenyje, Lizė pastebėjo, kad mėnulis, kurio ap- 
imtys sumažėjo, o bemaž visas paviršius nusidažė sidabriniu 
švytėjimu, kone pakilo virš aukščiausių kapinių medžių. Jos 
širdyje išsikerojo baimė: kas bus, jei ilgšis sugrįžo? Jei iš- 
girdo, kaip Lizė apie jį mąsto, ir atšliaužė prie slėnio? 
Sprendžiant iš to, kad kvatokliai ir kiti bjaurūs padarai gyve- 
no Fėjų miške, pavojai paplūdimyje negrėsė, bet nuojauta 
tvirtino, jog ilgšio veikiausiai nevaržė jokios taisyklės. Nes 
jis... kitoks. Sąmonėje nelyginant geležinis varpas nuaidėjo 
seno siaubo apsakymo pavadinimas: “Tik pašvilpk, vyrut, ir 
aš tavęs ateisiu" Jį palydėjo mintis apie vienintelę Skoto 
Lendono knygą, kurios ji neapkentė - apie “Pabėgusius iš 
pragaro" 

Bet prieš grįždama ant smėlio, prieš atsistodama, Lizė 
prisiminė tai, kas įvyko visai neseniai - kaip pabudo lovoje, 
kurioje miegojo su Amanda, ir pajuto, jog praeitis bei da- 
bartis tarpusavyje sumišo. Kaip su baime suvokė, jog šalia 
gulėjo anaiptol ne sesuo, o velionis vyras. Tam tikra prasme, 

nuojauta jos neapgavo. Nors greta susirietusi būtybė vilkėjo 
Mendės naktinius ir šnekėjo Mendės balsu, ji naudojosi sa- 
vita sutuoktinių kalba bei frazėmis, kurias galėjo žinoti tik- 
tai Skotas. 

Tavęs laukia kruvinoji jyga, tarė padaras, ir netrukus į 
namus įsibrovė juodasis inkunkų princas, į savo šlykščių 
siurprizų maišelį įsimetęs jos pačios “Okso" atidarytuvą. 

Tu susidursi su gera jyga. Ji slepiasi už purpurinės 
uždangos. Tris pirmuosius punktus jau atradai. Dar keli, 
ir gausi prizą. 

Kokį prizą? Gėrimą. Ji spėjo gausianti kokakolą arba 
“RC kolą", nes taip jaunesnį brolį apdovanodavo Polas. Tie- 
sa išaiškėjo tik dabar. 

Lizė panardino aptalžytą veidą į telkinį ir nė neleidusi 
sau pagalvoti, ką daro, skubiai nurijo du gurkšnius. Vanduo, 
kuriame ji stovėjo, kone degino, tačiau į burną patekęs 
skystis buvo vėsus, saldokas ir gaivinantis. Jai magėjo dar 
atsigerti, bet intuicija liepė apsiriboti tais dviem sriūbtelė- 
jimais. Dviejų užteko. Lizė palietė lūpas, tinimo beveik ne- 
užčiuopė, bet nė kiek nenustebo. 

Nė nesistengdama elgtis kuo tyliau (ir nepuoselėdama 
jokio dėkingumo jausmo, bent jau kol kas) ji nusikapstė at- 
gal į pakrantę. Kelionė atgal, rodės, užtruko visą amžinybę. 
Seklumoje niekas nebebraidžiojo, paplūdimyje - irgi nė gy- 
vos dvasios. Lizė pamanė išvydusi moterį, su kuria persime- 
tė pora žodžių, ir jos bendražygę ant suoliuko, tačiau to ga- 
rantuoti negalėjo, nes šiuo metu padangių aukštybėse mė- 
nulis dar nešvytėjo. Nukreipusi žvilgsnį aukščiau ji įsmeigė 
akis į vieną iš drobule apsigaubusių figūrų, sėdinčią maž- 
daug už tuzino suoliukų nuo vandens. Mėnesiena nutvieskė 
po perregima marška paslėptos galvos šoną sidabriniu at- 
spalviu. Šį regint, ją užvaldė keistas įsitikinimas: ten Skotas, 
kuris ją stebėjo. Argi tokia mintis neatrodė savotiškai logiš- 

ka? Juk jam užteko noro ir jėgų pasišnekėti su Lize prieš pat 
aušrą, įsikūnijus į jos seserį katatonikę. O jeigu jis norėjo 
tarti dar vieną žodį? 

Ji užsigeidė pašaukti vyrą vardu, nors tokios užmačios 
prilygo pavojingai beprotystei. Lizė išsižiojo ir pajuto, kaip 
akis ėmė gelti nuo šlapių plaukų nuvarvėję lašai. Kažkur to- 
lumoje tyliai sutilindžiavo Čakio Gendrono varpelis. 

Būtent tada Skotas į ją kreipėsi. Paskutinį kartą. 

Lize. 

Neapsakomai švelnus balsas, kviečiantis ją vardu, kvie- 
čiantis namo. 

Mažoji 

- Lize, - sako jis. - Širdele. 

Skotas įsitaisęs supamajame krėsle, o ji sėdi ant šaltų 
grindų, bet dreba jis. Staiga Lizė mintyse išgirsta senolės 
Debušer žodžius - gąstauti ir virpuliuoti tamsoje, - ir su- 
moja, kad vyras styra, nes “vilnis" liko Ohoho mėnulyje. 
Beje, šalta visame sumautame kambaryje. Jau anksčiau čia 
buvo žvarbu, bet dabar svečių miegamasis virto /edaine. 
Negana to, išsijungė ir šviesos. 

Nuolatinis krosnelės ūžesys nutykęs. Pažiūrėjusi pro 
šarmotą langą, ji temato fantastiškas Šiaurės pašvaistės 
spalvas. Gelovėjų lauko žibintas taip pat aptemo. Nutrūko 
elektros tiekimas, dingteli Lizei. Bet ne - televizorius tebe- 
veikia ir vis dar rodo nelemtą filmą. Vaikinai iš Anareno, 
Teksaso valstijos, tūno biliardinėje, neilgai trukus jie iške- 
liaus į Meksiką, o kai grįš, Liūtas Semas jau bus negyvas. 
Įsisupęs į drobulę sėdės ant vieno iš akmeninių suoliukų, 
nuo kurių atsiveria vaizdas į tel... 

- Čia kažkas ne taip, - prataria Skotas. Jo dantys mažumė- 
lę kalena, tačiau balse girdėti sąmyšio gaidelės. - Aš nebuvau 
įjungęs prakeikto filmo, nes nenorėjau tavęs žadinti. Beje... 

Lizė pamena, kad šįsyk, atėjus į kambarį, televizoriaus 
ekranas juodavo, bet dabar jai rūpi svarbesni dalykai. 

- Skotai, ar jis seks paskui mus? 

- Ne, mažule. Jis negali, jei gerai neužuodė tavo kvapo 
arba tavęs neįsidėmėjo... - Skotas nutyla, bet nuo ekrano 
neatplėšia akių. - Beje, šioje scenoje “Džambalaja" neskam- 
ba. Aš mačiau “Paskutinį seansą" gal penkiasdešimt kartų, 
tai nuostabiausias filmas pasaulyje, neskaitant galbūt “Pilie- 
čio Keino“, bet biliardinėje “Džambalaja" niekuomet ne- 
skambėjo. Stygas brazdina Henkas Viljamsas, be abejo, ta- 
čiau jis traukia “Ko-ligą"", dainą apie indėnų vadą. O jei vei- 
kia televizorius ir vaizdo grotuvas, kur, po velnių, prapuolė 
šviesa? 

Jis atsistoja, spragteli jungiklį. Bet lempos neužsižiebia. 
Nuožmus šaltas vėjas, atūžęs iš pat Jelounaifo, nutraukė 
elektros tiekimą Kasl Roke, Kasl Vju, Harlou, Motone, 
Tašmor Ponde ir vakarinėje Meino dalyje. Vos tik Skotas 
paliečia bevertį jungiklį, televizorius aptemsta. Vaizdas su- 
sitraukia iki ryškaus balto taško, kuris pašvyti sekundę kitą ir 
dingsta. Kitąsyk, kai jis užsimanys peržiūrėti “Paskutinį sean- 
są", paaiškės, kad į vidurį filmo įsiterpė tuščia, dešimties mi- 
nučių atkarpa, tarytum juostą būtų ištrynęs galingas magneti- 
nis laukas. Jiedu niekada apie tai nekalbės, tačiau supras, jog 
namo juos energingiau kvietė Lizė, nors kambarį įsivaizdavo 
abu... būtent ji mintyse girdėjo, kaip senasis Henkas dainuoja 
“Džambalają"", o ne “Ko-ligą", ir taip aiškiai matė įjungtus te- 
levizorių bei vaizdo grotuvą, kad, grįžus į svečių miegamąjį, 
tie prietaisai veikė beveik pusantros minutės. Net ir be 
elektros, kuri pranyko visoje Kaslo apygardoje. 

Iš pakurų dėžės Skotas prigriebia ąžuolinių medgalių ir 


121 


juos sumeta į virtuvės krosnelę. Lizė ant linoleumo ištiesia 
pripučiamą čiužinį ir jį apkloja. Kai jie atsigula, vyras ją ap- 
kabina. 

- Aš bijau užmigti, - prisipažįsta Lizė. - Man baisu, kad 
iš ryto, kai atsibusiu, ugnis nebedegs, o tu vėl būsi dingęs. 

Jis papurto galvą. 

- Ne, aš atsigavau, bent jau kuriam laikui. 

Lizė pažvelgia į vyrą su viltimi ir abejone. 

- Tu įsitikinęs ar tiesiog taip sakai, nes nori nuraminti 
žmonelę? 

- Kaip pati manai? 

Na, dabar Skotas nė iš tolo neprimena to šešėlio, su ku- 
riuo teko gyventi nuo lapkričio, bet jai vis dar sunku patikėti 
tokiais stebuklingais pokyčiais. 

- Tu atrodai geriau, bet aš bijau pasikliauti savo akimis. 

Krosnelėje griausmingai suspragsėjęs šakalys priverčia 
ją krūptelėti. Vyras stipriau apglėbia Lizę, kuri savo ruožtu į 
jį įsikniaubia. Po apklotais šilta, kaip ir jo glėbyje. Tamsoje 
jai tereikėjo Skoto. 

- Šita... šita būsena, kuri kankino mano šeimą... ji užval- 
do ir išgaruoja. Kai pranyksta, jautiesi taip, lyg raumenis 
būtų atleidęs mėšlungis. 

- Bet jos reikėtų tikėtis ir ateityje? - klausia Lizė. 

- Nebūtinai. - Jo balsą atmiešęs tikrumas taip nustebina 
žmoną, kad ji pažvelgia į Skoto veidą. Jokio apsimestinumo 
neįžiūri. Ne, jis nebando paguosti sunerimusios antrosios 
pusės. - Jei toji būsena vėl mane apims, ji tikriausiai nebe- 
bus tokia stipri. 

- Apie ją tau pasakojo tėvas? 

- Mano senis ne ką teišmanė apie dingimą. Anksčiau tos 
vietos, kur mane radai, trauką jaučiau du kartus. Pirmąsyk 
prieš metus iki mūsų pažinties - tada man pagelbėjo svaiga- 
lai ir roko muzikos mišinys. Antrąkart... 

Vokietijoje, - negyvu balsu užbaigia ji. 

- Taip, - patvirtina Skotas. - Vokietijoje. Man išsikapstyti 
padėjai tu. 

- Kiek trūko, kad būtum persikėlęs į paplūdimį? 

- Nedaug, - paprastai atsako jis, ir Lizę nukrato šaltukas. 
Brėmene Skotas galėjo dingti visam laikui. Mein Gott. 
Bet palyginti su dabartine būsena, tuometinė tebuvo švelnus 
vėjelis. Šioji priminė uraganą. 

Lizė norėtų dar paklausinėti, vis dėlto dabar labiausiai 
trokšta nepaleisti jo iš rankų ir patikėti, kad viskas susitvar- 
kys. Panašiai knieti tikėti gydytoju, kai tas teigia, esą vėžį 
pavyko išgydyti. 

- Tu tikrai gerai jautiesi? - jai reikia dar sykį išgirsti pa- 
tvirtinimą. 

- Aš sveikas drūtas, kaip sakoma. 

- O... tas padaras? - miglotai nutęsia Lizė, bet Skotas 
supranta, apie ką ji kalba. 

- Mano kvapą ir mintis jis pažįsta ilgą laiką. Po tiek me- 
tų mes praktiškai tapome senais draugais. Panorėjęs galėtų 
mane pričiupti, bet turėtų įdėti pastangų, o mūsų bičiulis 
gana tingus. Be to... kai kas iš šviesiosios pusės mane sergi. 
Tokia pusė egzistuoja. Turėtum žinoti, nes pati jai priklau- 
sai. 

- Sykį minėjai, kad užsimanęs sugebėtum jį pakviesti, - 
sušnibžda Lizė. 

- Taip. 

- Kartais išties to nori, ar ne? 

Jis neneigia žmonos žodžių. Pakraigėse šaltą ilgą natą 
traukia vėjas, bet čia, priešais virtuvės krosnelę, po apklo- 
tais, vyro glėbyje, šilta. 

- Pasilik su manimi, - murma ji. 

- Pasiliksiu, - prižada Skotas. - Tiek 

- Tiek, kiek galėsiu, - tarė Lizė. 

Vienu metu ji suvokė keletą dalykų. Visų pirma, gulėjo 
savo miegamajame. Antra, patalynę reikės pakeisti, nes ji 
grįžo kiaurai permirkusi. Trečia, kūną kratė šiurpas, nors 
kambaryje ir nebuvo šalta. Ketvirta, sidabrinis kastuvėlis li- 
ko Ohoho mėnulyje. Ir penkta, Lizė suprato, kad jei ant suo- 
lelio išties sėdėjo velionis vyras, su juo teko susidurti pas- 
kutinį kartą; Skotas įsiliejo į drobulėmis apsigaubusių figū- 
rų, nepalaidotų lavonų, gretas. 

Tysodama ant šlapios lovos vienais varvančiais šortukais 
Lizė pratrūko ašaromis. Darbų jai nestigo, veiksmų planas 
daugmaž aiškėjo - galbūt praskaidrėjusi sąmonė irgi buvo 
dalis prizo, kuris laukė, suradus paskutinį Skoto jygos punk- 
tą, bet iš pradžių derėjo baigti gedėti vyro. Ji prispaudė ran- 
ką žemiau kaktos ir taip pagulėjo penkias minutes. Gokčio- 
jo, kol akys galutinai užtino, o gerklė ėmė peršėti. Niekad 
nemanė, jog taip stipriai jo ilgėsis. Šita mintis buvo sukre- 
čianti. Vis dėlto, nors žaizdotą krūtį truputį tebemaudė, Lizė 
jautėsi puikiai, džiaugėsi, kad įstengė išgyventi ir buvo pa- 
siruošusi kažkam atspardyti sėdimąją. 

Kaip sakoma. 

XII. LIZĖ “ŽALIOJOJE VEJOJE" 
(AUKŠTOSIOS PILIAROŽĖS) 


Nusitraukdama šlapius šortus ji dirstelėjo į laikrodį, sto- 
vintį ant naktinio staliuko, ir nusišypsojo. Ne, laikas - be de- 
šimties minučių dvylika - nepasirodė juokingas, tiesiog į 
galvą atėjo Skrudžo iš “Kalėdų giesmės" žodžiai: “Dvasios 
visa tai atliko per vieną naktį" Lizei dingojosi, jog kažkas 
reikšmingo įvyko jos gyvenime per labai trumpą laikotarpį. 
Daugiausia per pastarąsias kelias valandas. 

Tik neužmiršk, jog tu išgyvenai praeities epizodus, o 
tai užtrunka stebėtinai ilgai. Po akimirkos apmąstymų ji 
visa gerklę nusikvatojo. Bet kokiam pašaliniam stebėtojui 
tie garsai būtų skambėję beprotiškai. 

Juokis, širdele. Čia nėra nieko, išskyrus mus, zyles, 
tarė sau Lizė, žingsniuodama į vonios kambarį. Ji vėl nevar- 
žomai sukrizeno ir staiga užsičiaupė pamaniusi, jog kažkur 
name gali slėptis Dūlis. Pavyzdžiui, rūsyje arba vienoje iš 
daugybės drabužinių. Galbūt jis prakaituoja palėpėje, tiesiai 
virš galvos? Lizė vyruko visiškai nepažinojo, bet mintis, kad 
užpuolikas slapstosi šiame name, puikiai derėjo prie to, ką 
apie jį pavyko sužinoti. Dūlis jau įrodė esąs įžūlus kalės 
vaikas. 

Nesijaudink dėl jo. Verčiau pagalvok apie Darlą ir 
Kantą. 

O taip, Lizė spėtų nukakti į “Žaliąją veją" greičiau negu 
vyresniosios seserys. Labai skubėti nereikėtų, bet tempti 
gumos taip pat nepatartina. Neknapsėk nosimi, sąmonę per- 
vėrė gerosios mamulės žodžiai. 

Bet ji negalėjo sau atsakyti papildomos minutės, sugaiš- 
tos priešais didžiulį, žemę siekiantį, ant miegamojo durų 
pritvirtintą veidrodį. Įrėmusi rankas į šonus Lizė ramiai, be 
jokio išankstinio nusistatymo, nužvelgė liauną, eilinį, vidu- 
tinio amžiaus kūną ir veidą, kurį Skotas sykį apibūdino kaip 
žavingą. Bruožai viso labo atrodė pabrinkę, lyg ji būtų ilgai 
ir labai kietai miegojusi (nes, tarkim, išlenkė dviem trim 
stikliukais per daug). Šiek tiek papūstos lūpos įgavo keisto 
juslumo, dėl kurio Lizė jautėsi nesmagiai ir kartu džiugokai. 
Ji sudvejojo nežinodama, ko griebtis, galop lūpdažių stal- 
čiuke sugraibė rožinę “Revlon" tūbelę. Švelniai ja pasitepė 
ir linktelėjo. Jeigu žmonės spoksos į jos lūpas - visko gali 
pasitaikyti, - lai jie turi, į ką žiūrėti. Kam dangstyti tai, ko 
neįmanoma nuslėpti? 

Krūtį, kurią Dūlis išgremžė demonstruodamas maniakiš- 
ką susikaupimą, tevagojo bjaurus, skaisčiai raudonas įdubi- 
mas, spirale vingiuojantis iš po pažasties ir nutrūkstantis 
virš šonkaulių. Iš pirmo žvilgsnio susidarė įspūdis, kad ji 
įsipjovė prieš dvi tris savaites, bet dabar pjūvis puikiai gijo. 
Kitos dvi, ne tokios gilios, žaizdelės virto pora rausvų žy- 
mių, iš pažiūros likusių nuo pernelyg standžių liemenėlės 
dirželių arba - jeigu nestokojate vaizduotės - nuo kūną var- 
žiusių virvių. Skirtumas tarp dabartinio vaizdo ir to košma- 
ro, kurį ji išvydo, kai atgavo sąmonę, stulbino. 

Visi Lendonai pasižymi gebėjimu sparčiai gyti, velniai 
griebtų, - suniurnėjo Lizė ir žengė į dušinę. 


Ji pasistengė nusiprausti kuo greičiau. Peršulys, dilgsin- 
tis krūtyje, nuo liemenėlės atbaidė. Lizė užsitempė dukslias 
kelnes ir apsivilko palaidus marškinėlius. Ant pastarųjų už- 

simetė liemenę, idant aplinkiniai nežiopsotų į spenelius, jei 
tiktai vaikinai vargintųsi žvalgytis į penkiasdešimtmetės 
krūtinę. Anot Skoto, jie tikrai nenukreiptų žvilgsnio šalin. 
Kartą, senais gerais laikais, jis pasakė, jog heteroseksualūs 
vyrai spoksodavo į bet kokią moteriškos lyties būtybę, ku- 
rios amžius siekdavo maždaug nuo keturiolikos ir aštuo- 
niasdešimt keturių metų. Viskuo kalta uždara, akis ir varpą 
sujungusi grandinė, tvirtino Skotas, ir smegenys čia niekuo 
dėtos. 

Lygiai vidurdienį Lizė nusileido į pirmą aukštą, nužvelgė 
svetainę ir ant kavos staliuko pamatė cigarečių pakelį. No- 
ras rūkyti praėjo. Iš sandėliuko ji čiupo naują “Skipi" riešu- 
tų sviesto ąsotėlį (giliai širdyje baiminosi, kad už durų, 
kampe, tykos Džimas Dūlis), iš šaldytuvo išgriebė žemuo- 
gių džemą. Susitepė kelias baltos duonos riekeles ir prieš 
paskambindama profesoriui Vudbedžiui sučiaumojo porą 
gardžių kąsnių. Kaslo apygardos šerifo kontora pasiėmė 
grasinantį “Zako Makulo“ laišką, bet Lizė visuomet gerai 
įsimindavo skaičius, o įsidėmėti šitą numerį buvo vieni juo- 
kai. Iš vienos eilutės pusės - Pitsburgo kodas, iš kitos - aš- 
tuoniasdešimt vienas ir aštuoniasdešimt aštuoni. Jai knietė- 
jo pasišnekėti arba su inkunkų karaliumi, arba su karaliene. 
Svarbiausia, kad neįsijungtų autoatsakiklis. Žinutę palikti 
galima, bet neaišku, ar, iškilus būtinybei, ji pasiektų reikia- 
mas ausis. 

Lizė veltui nerimavo. Ragelį pakėlė pats Vudbedis, ta- 
čiau atsiliepė anaiptol ne karališkų balsu. Jis prabilo romiai 
1r budriai. 

- Alio? 

- Sveiki, profesoriau. Jums skambina Liza Lendon. 

- Aš nenoriu su jumis kalbėtis. Kreipiausi į savo teisi- 
ninką, ir jis pasakė, kad man ne... 

- Atvėskite, - pasiūlė ji ir ilgesingai pažiūrėjo į sumušti- 
nį. Ne, šnekėtis pilna burna nederėtų. Antra vertus, tai reiš- 
kė, kad pokalbis neužtruks. - Aš neketinu jums kelti rūpes- 
čių. Nebus jokių policininkų ar teisininkų, jeigu man pada- 
rysite mažutėlę paslaugą. 

- Kokią? - įtariai pasitikslino Vudbedis. Na, Lizė jo kal- 
tinti negalėjo. 

- Gal būti, kad šiandieną sulauksite skambučio iš savo 
bičiulio Džimo Dūlio... 

- Tas tipas man ne draugas! - užbliovė profesorius. 

Kurgi ne, pagalvojo Lizė. Netrukus pats tuo įtikėsi. 

- Tebūnie sugėrovas. Atsitiktinis pažįstamas. Koks skir- 
tumas? Jeigu jis paskambins, perduokite, kad aš persigalvo- 
jau, gerai? Kad atgavau sveiką protą ir aštuntą vakaro mielai 
su juo susitikčiau savo vyro studijoje. 

Ponia Lendon, jūs šnekate kaip Žmogus, pasiruošęs 
įsivelti į rimtus nemalonumus. 

- Kam geriau žinoti, jei ne jums! - Lizė nebepajėgė ati- 
traukti žvilgsnio nuo sumuštinio. Garsiai sugurgė pilvas. - 
Profesoriau, jis greičiausiai su jumis nesusisieks. Tokiu at- 
veju jūs išlipsite iš balos sausas. Jeigu jis paskambins, ir jūs 
perduosite mano žinią, vėlgi galėsite mėgautis ramiu gyve- 
nimu. Bet jei sužinosiu, jog Dūlis skambtelėjo, o jūs jam 
nepranešėte, ko prašiau, neištarėte, “Ji persigalvojo ir nori 
aštuntą vakaro su jumis susitikti Skoto studijoje“, tuomet, 
sere... ui, kokią pirtį jums užkursiu. 

- Nieko jūs nepadarysite. Mano teisininkas tvirtina... 

- Meskite jo kalbas iš galvos. Būkit protingas ir paklau- 
sykite, ką aš sakau. Vyras man paliko dvidešimt milijonų 
dolerių. Įsivaizduojat, kokia krūva pinigų? Jeigu nuspręsiu 
jus iškrušti per subinę, kitus trejus metus triesite krauju. 
Supratot? 


128 


Lizė nuleido ragelį anksčiau nei jis spėjo atsakyti, atsi- 
kando sumuštinio, šaldytuve sužvejojo citrininį “Kul-Eid", 
pagalvojo apie stiklinę, bet, užuot ją paėmusi, atsigėrė tie- 
siai iš ąsočio. 

Niam niam! 


Dūlis nieko nepeštų, jei per artimiausias keletą valandų 
mėgintų jai prisiskambinti. Laimei, Lizė žinojo, kurį numerį 
jis rinktų. Ji grįžo į daržinę, užsuko į savo kabinetą, iki galo 
taip ir neapstatytą, prisėdo ant paprastos virtuvinės tabure- 
tės (normalios kėdės, vienos iš tų, kurios statomos prie ra- 
šomųjų stalų, užsisakyti nespėjo, kaip ir daugumos kitų da- 
lykų), autoatsakiklyje paspaudė įrašymo mygtuką ir daug 
nemąstydama prabilo. Iš Ohoho mėnulio grįžo ne tiek su 
konkrečiu planu, kiek su jo apmatais. Be to, neabejojo, kad 
jeigu ji deramai atliks savo vaidmenį, Džimas Dūlis bus pri- 
verstas atitinkamai suvaidinti savąjį. Aš pašvilpsiu, ir tu, 
vyrut, ateisi, dingtelėjo jai. 

- Zakai... pone Dūli... čia Lizė. Jeigu mane girdite, reiš- 
kia, aš išvykusi į Oberno ligoninę, kur paguldyta mano se- 
suo. Šnekėjau su profesoriumi, ir /abai džiaugiuosi, kad rei- 
kalai taip puikiai juda į priekį. Aštuntą vakaro sėdėsiu savo 
vyro studijoje. Jeigu nerimaujate dėl policijos, paskambin- 
kite man septintą, ir mudu ką nors suorganizuosime. Prie- 
šais namą ar net krūmuose, kitoje kelio pusėje, gali stovėti 
šerifo pavaduotojo automobilis, tad būkite atsargus. Lauk- 
siu jūsų Žinučių. 

Ji būgštavo, kad neužteks juostelės, kuri įrašo išsiunčia- 
mą pranešimą, bet nerimavo be reikalo. Ir kaip Džimas Dū- 
lis reaguos, jei surinkęs numerį turės išklausyti jos žodžius? 

Atsižvelgiant į dabartinį jo pamišimo laipsnį, sunku progno- 
zuoti. Ar vyrukas atsisakys tylos įžadų ir paskambins profe- 
soriui į Pitsburgą? Galbūt. Tačiau perduos Vudbedis jos ži- 
nią ar ne, taip pat neįmanoma nuspėti. Dūlis gali nuspręsti, 
kad ji pasiruošusi derėtis, arba pagalvoti, jog Lizė bando ve- 
džioti jį už nosies, bet kam tai rūpi? Svarbiausia, kad jis su- 
irztų ir imtų smalsauti - pasijustų kaip, jos nuomone, žuvis, 
kuri stebi vandens paviršiumi strykčiojantį masalą. 

Prie durų palikti raštelio Lizė nedrįso, nes anksčiau už 
Dūlį jį galėjo perskaityti kažkuris iš šerifo pavaduotojų - 
Bokmanas arba Alstonas. Ne, persistengti nereikėtų. Šiuo 
momentu ji padarė viską, ką pajėgė. 

Lize, nejau tikrai tikiesi jį pamatyti aštuntą vakaro? 
Manai, nelemtas prietranka užlėks laiptais į Skoto studi- 
ją trykšdamas pasitikėjimu? 

Vargu ar jis atlėks, ir juo labiau spinduliuodamas pasiti- 
kėjimą - iš Dūlio galima tikėtis tiktai beprotiškų veiksmų, - 
tačiau jis neabejotinai ateis. Elgsis atsargiai kaip laukinis 
žvėris, dairysis spąstų, iš miško, ko gero, išsėlins įpusėjus 
popietei. Vis dėlto giliai širdyje žinos, jog čia - ne pinklės, 
kurias ji paspendė kartu su šerifo kontora ar net valstijos 
policija. Suvoks iš įsiteikiančio Lizės tono, ir po atliktos 
egzekucijos pagrįstai manys, kad jo auka velniškai įbaugin- 
ta. Ji išklausė savo žinutę du kartus ir patenkinta linktelėjo. 
O taip, iš pažiūros balsas priklausė moteriai, kuri papras- 
čiausiai siekė užbaigti kažkokį varginantį reikalą, bet Dūlis 
greičiausiai išgirs ir baimės bei skausmo gaidas. Nes vyru- 
kas vylėsi jų sulaukti, negana to, jis buvo kuoktelėjęs. 

Lizės manymu, dabartinę padėtį nulėmė dar vienas fakto- 
rius. Ji gavo savo gėrimą, nukako iki paskutinio jygos punk- 
to, ir tai įkvėpė savotiškos, pirmykščiams žmonėms būdin- 
gos stiprybės. Nežinia, ar jos užteks ilgam, bet tokiais klau- 
simais nevertėjo kvaršinti galvos, nes dalelę jėgos - truputį 

pirmykščio keistumo - pasisekė perkelti į autoatsakiklio 
juostą. Jei Dūlis paskambins, jis sureaguos taip, kaip Lizė 
norėjo. 

Mobilusis tebegulėjo “BMW" salone, nūnai visiškai 
įkrautas. Ji nutarė grįžti į daržinę ir pakoreguoti pranešimą, 
tiksliau sakant, pridėti mobiliojo telefono numerį, bet staiga 
prisiminė, jog pastarojo nežino. Brangute, aš taip retai 
sau skambinu, pagalvojo Lizė ir vėl visa gerkle nusikvatojo. 

Link gatvės ji riedėjo lėtai, su viltimi, kad šalikelėje še- 
rifo pavaduotojo Alstono neras. Tačiau jis buvo savo vieto- 
je, aukštesnis ir stambesnis, nei išliko prisiminimuose, pa- 
našus į pirmykštį žvėrį. Lizė išlipo iš mašinos, mostelėjo 
ranka tarsi atiduodama pagarbą. Išvydęs ponios Lendon vei- 
dą, policininkas neužstaugė ir nepuolė kviesti pastiprinimo, 
o paprasčiausiai nusišypsojo ir pats priglaudė kelis pirštus 
prie smilkinio. 

Ji, aišku, svarstė, ar nereikėtų suriesti kokios nors pasa- 
kėlės, jei aptiktų šerifo pavaduotoją budėjimo vietoje. Gal- 
būt sumeluoti, kad “Zakas Makulas“ su ja susisiekė ir pa- 
skelbė ketinąs grįžti namučio, į Vakarų Virdžiniją, palikti ra- 
šytojo našlelę ramybėje, nes čy-ya-a per daug jankių fa-rų. 
Šnekėtų be kaimietiškos tarties, suprantama, ir įtikinamai, 
ypač dabar, kai ją apėmusi pamaldi dėkingumo būsena. Vis 
dėlto Lizė nusprendė, kad pūsti miglos į akis neverta. O jei- 
gu jos istorija privers šerifo pareigas atliekantį Klateršma- 
ką... Klaterbaką ir jo pavaduotojus įsitempti ir pagalvoti, jog 
Džimas Dūlis siekia užliūliuoti jų budrumą? Ne, verčiau 
leisti įvykiams tekėti sava vaga. “Zakas Makulas“ kartą jau 
sugebėjo prasibrauti į namus. Turbūt prasmuktų ir dar sykį. 

Jei jį pričiuptų, visos problemos išsispręstų... bet, atvirai 
kalbant, tokia išeitis jos nebetenkino. 

Šiaip ar taip, Lizė nenorėjo apsimeluoti prieš Alstoną ar- 
ba Bokmaną. Tuodu buvo policininkai, kurie iš visų jėgų 
mėgino ją apsaugoti ir, beje, abu pasirodė besantys labai 
mieli drimbos. 

- Kaip sekasi, ponia Lendon? 

- Neblogai. Aš trumpam išvykstu į Oberną. Ligoninėje 
aplankysiu seserį. 

- Užjaučiu. Į kurią trauksite? “CMG" ar “Kingdom"? 

- Į “Žaliąją veją" 

Sprendžiant iš to, kaip suvirpėjo ir įsitempė policininko 
veidas, jis žinojo, apie ką Lizė kalbėjo. 

- Gaila, gaila... na, bent jau diena tinkama pasivažinėji- 
mui. Tik patarčiau grįžti prieš sutemas. Per radiją girdėjau, 
kad į mūsų kraštus atslenka rimta audra. 

Lizė apsidairė ir vyptelėjo skirdama savo šypseną die- 
nai, kuri išties buvo vasariškai graži (kol kas), bei šerifo pa- 
vaduotojui Alstonui. 

- Pasistengsiu. Ačiū už perspėjimą. 

- Nėra už ką. Ei, jūsų nosis truputį patinusi. Kažkas įkan- 
do? 

- Žinote, uodai žmones mėgsta, - atsakė Lizė. - Spuoge- 
lį įtaisė ir prie lūpos. Matote? 

Alstonas įsispitrijo į jos burną, kurią ne taip seniai atža- 
garia ranka talžė Dūlis. 

- Puiku. Vadinas, suveikė benadrilas. Tikiuosi, nuo vais- 
tų manęs neapims miegas. 

- Jeigu apims, sustokite šalikelėje, gerai? Nerizikuokite. 

- Klausau, tėveli, - burbtelėjo Lizė, ir Alstonas nusijuo- 
kė. Netgi mažumėlę išraudo. 

- Beje, ponia Lendon... 

- Lize. 

- Taip, mem. Lize. Su manimi susisiekė Endis. Jis norė- 
tų, jog užsuktumėte į šerifo kontorą, kada jums bus patogu, 
ir pateiktumėte oficialų prašymą ištirti šitą reikalą. Na, ži- 
note, užpildyti dokumentus, kuriuos įsegtume į bylą. Galė- 
tumėte tai padaryti? 

- Taip. Kai iš Oberno keliausiu atgal. 

- Ponia Len... Lize, atskleisiu jums paslaptį. Kai prog- 
nozuojama liūtis, abi mūsų sekretorės anksčiau išeina iš 
darbo. Jos gyvena netoli Motono, o tenykščiai keliai nuolat 
užtvindomi. Jiems reikia naujų pralaidų. 

Lizė truktelėjo pečiais. 

- Pažiūrėsime. - Pridūrė demonstratyviai pažvelgusi į 
laikrodį. - Oho, kaip bėga laikas. Man metas į kelią. Jei pri- 
sireiks užsukti į tualetą, nesivaržykite. Pareigūne Alstonai... 

- Džojau. Jeigu jūs - Lizė, kreipkitės į mane Džojumi. 

Ji iškėlė nykštį. 

- Tebūnie, Džojau. Prie užpakalinių durų po prieangio 
laipteliu padėtas raktas. Apčiuopomis nesunkiai jį rasite. 

- Na, aš esu kvalifikuotas tyrėjas, - rimta veido išraiška 
pareiškė jis. 

Lizė prajuko ir pakėlė ranką. Šerifo pavaduotojas Alsto- 
nas, stovėdamas saulėkaitoje, greta pašto dėžutės, kurioje ji 

čių. 


Pakeliui į Oberną Lizė kurį laiką mąstė, kaip Alstonas į 
ją spoksojo, kai jiedu šnekėjosi prie įvažiavimo į Lendonų 
valdas. Jau seniai nebuvo patraukusi vyro žvilgsnio, bylojan- 
čio: Brangute, tu žavinga. Bet šiandieną jo sulaukė. Šerifo 
pavaduotojui įspūdžio negadino netgi patinusi nosis. Nuo- 
stabu. Nuostabu. 

- Kosmetinė operacija, kurią jums atliks Džimo Dūlio 
kumštis, - nusijuokė ji. - Gal tokią laidą įsiūlyti kabelinės 
televizijos kanalui? 

Jos burnoje nusėdo neapsakomai malonus prieskonis. 
Lizė buvo tikra, jog labai nustebtų, jei dabar užsimanytų ci1- 
garetės. Galbūt kokiam nors kanalui reikėtų iškloti ir apie 
šiuos vaistus, veiksmingai padedančius mesti rūkyti? 


6 


“Žaliąją veją" Lizė pasiekė be dešimties minučių puse 
dviejų. Pamatyti Darlos mašinos nesitikėjo, bet vis vien su 
palengvėjimu atsiduso, kai jos neišvydo tarp tuzino stovėji- 
mo aikštelėje išsibarsčiusių atvykėlių automobilių. Gerai, 
kad abi vyresnes seseris nuo grėsmingo, pamišusio Džimo 
Dūlio tebeskyrė nemenkas atstumas. Lizė prisiminė, kaip 
vaikystėje (maždaug dvylikos trylikos metų) ponui Silveriui 
padėdavo rūšiuoti bulves - kaip jis visuomet įspėdavo prieš 
stojant šalia rūšiavimo agregato užsitempti kelnes ir pasirai- 
toti rankoves. Jei toji mažylė tave sugriebs, ji nutrauks vi- 
sus drabužius. Lizė įsiminė jo žodžius visam gyvenimui, 
nes suprato, kad senasis Maksas Silveris baiminosi ne tiek 
dėl drapanų, kiek dėl jos sveikatos. Amanda buvo neatsieja- 
ma nuo visų pastarųjų įvykių. Įsiliejo į juos tą dieną, kai jau- 
nėlė sesutė be didelio užsidegimo ėmė tvarkyti vyro studi- 
ją. Lizė su tuo susitaikė. Bet Darla ir Kanta tik komplikuotų 
padėtį. Gal Dievas parodys gerumą ir jas sulaikys “Pūgoje", 
kur abi seserys i/gai doros omarus, juos užsigerdamos bal- 
tu vynu su gazuotu vandeniu? 

Prieš išlipdama laukan Lizė dešiniosios rankos pirštais 
švelniai palietė kairiąją krūtį. Krūptelėjo iš anksto, nes tikė- 
josi sulaukti akinančio skausmo dūrio. Tačiau tepajuto sil- 
pną dilgsėjimą. Fantastika, pagalvojo. Lyg liesčiau prieš 

savaitę atsiradusią mėlynę. Lize, jei pradėsi abejoti Oho- 
ho mėnulio tikroviškumu, prisimink, kaip Dūlis sumaitojo 
tavo krūtį vos prieš penkias valandas, ir kas liko iš 
žaizdų. 

Ji atidarė dureles, išniro iš salono, užrakino automobilį 
“protingu rakteliu" ir apsižvalgė, idant įsidėmėtų šitą vietą. 
Pati tiksliai nežinojo, kodėl taip pasielgė. Tiesiog stengėsi 
vykdyti miglotą savo planą, tarsi pagal receptą, rastą virėjos 
knygoje, pirmą kartą kepdama duoną. 

Ką tik išgudronuota ir suliniuota, svečių mašinoms skir- 
ta aikštelė labai priminė tą, kurioje prieš aštuonioliką metų 
sukniubo jos vyras. Galvoje pasigirdo vaiduokliškas profe- 
soriaus asistento Rodžerio Dešmilo, dar žinomo, kaip pie- 
tietis seilius, balsas: Gal dabar žygiuojame per ana tą 
aikštelę į Nelson Holą, kur pasimėgausime oro kondicio- 
nieriais? Čia nebuvo jokio Nelson Holo. Šis egzistavo Pra- 
eities karalystėje, kaip ir žmogus, kuris, iškasdamas žemių 
žiupsnį, iškilmingai pradėjo Šipmeno bibliotekos statybas. 

Už dailiai pakirptų gyvatvorių dunksojo ne anglų kalbos 
fakulteto pastatas, o glotnus, iš plytų ir stiklo suręstas dvi- 
dešimt pirmo amžiaus beprotnamis, kur jos vyras galėjo už- 
baigti savo dienas, jeigu jo nebūtų įveikusi kažkokia spora, 
gydytojų iš Bauling Gryno galiausiai pavadinta pneumonija 
(žmogaus, apie kurio lemtį “New York Times" išklos pirma- 
me puslapyje, mirties liudijime niekas nenorėjo rašyti, kad 
jis atsisveikino su gyvenimu dėl “nežinomų priežasčių"). 

Prie pat gyvatvorės žaliavo ąžuolas; Lizė pastatė 
“BMW" lapijos šešėlyje, nors - o taip - vakaruose puikiai 
matė tirštėjančius debesis, tad galbūt šerifo pavaduotojas 
Alstonas dėl audros nesuklydo. Jei medis čia stūksotų vie- 
nas, jis taptų tobulu žymekliu, bet palei krūmus driekėsi jų 
eilė, ir Lizei visi atrodė daugmaž vienodi... na, ir kas, velniai 
griebtų? 

Ji pajudėjo iš vietos, žengė centrinio pastato kryptimi, 
tačiau kažkoks vidinis balselis, kuris nė iš tolo nepriminė 
mintyse girdimų murmėjimo variacijų, primygtinai paragino 
dar kartelį žvilgtelėti į savo mašiną ir jos stovėjimo vietą. 
Gal “BMW"' reikėtų perstatyti, pamanė ji, bet tokio konkre- 
taus nurodymo balsas neįgarsino. Lizė nutarė apžiūrėti au- 
tomobilį iš visų pusių. Pasak tėvo, taip elgtis derėdavo prieš 
ilgas išvykas - patikrinti, ar vietomis nenusitrynė padangų 
protektorius, ar dega užpakalinis žibintas, ar iki žemės nenu- 
karo duslintuvas. Tiesa, dabar ji nenutuokė, į ką žvelgianti. 

Matyt, aš tik stengiuos vilkinti laiką, nes bijau su ja 
susitikti. 

Ne, ne čia esmė. Lizė nujautė, jog turėtų atlikti kažką 
svarbaus. 

Ji permetė akimis numerį (5761RD), pagražintą idiotiš- 
ku paukščiu (naru), ir visiškai išblukusį, ant buferio prikli- 
juotą, Džodės juokais dovanotą lipduką su užrašu: JĖZUS 
MANE MYLI, AŠ ŽINAU LABAI GERAI, ŠTAI KODĖL 
NESIRUOŠIU VAŽINĖTI LĖTAI. 

To neužtenka, įkyriai zirzė balselis. Staiga tolimajame 
aikštelės kampe, beveik po gyvatvore, Lizė išvydo kai ką 
įdomaus. Tuščią žalią butelį. Veikiausiai nuo alaus. Arba 
čionykščiai valytojai jo nepastebėjo, arba jie dar nepradėjo 
kuopti šių vietų. Prie jo nulėkusi Lizė čiupo už kakliuko, iš 
kurio padvelkė gaižus tam tikro kultūrinio augalo kvapas. 
Ant mažumėlę nublankusios etiketės šiepėsi vilkšunis. Už- 
rašas skelbė, esą šioje taroje kitados buvo aukščiausios ko- 
kybės “Šiaurės vilko" alus. Lizė nukulniavo atgal iki savo 
automobilio ir padėjo butelį ant asfalto, tiesiai po naru, nu- 
pieštu ant numerio lentelės. 

Kremo spalvos “BMW"' - ne, to neužteko. 

Kremo spalvos “BMW", kėpsantis ąžuolo paunksnėje - 
ne, to vis vien neužteko. 

Kremo spalvos “BMW", kėpsantis ąžuolo paunksnėje, ir 
tuščias “Šiaurės vilko“ alaus butelis, nuleistas po numeriu 
5761RD bei naru, šiek tiek į kairę nuo buferio lipduko su 
sąmojingu užrašu - to užteks. 

Vos ne vos. 

Ir kodėl? 

Atsakymas Lizei nė velnio nerūpėjo. 

Ji nuskubėjo į centrinį pastatą. 


Pasimatyti su Amanda jai leido be jokių trukdžių, nors 
popietinės lankymo valandos prasidėdavo tik antrą, o šiuo 
momentu laikrodis rodė pusę dviejų. Dėl daktaro Hju Al- 
berneso - ir Skoto, savaime suprantama - “Žaliojoje vejoje" 
Lizė tapo savotiška garsenybe. Prisistačiusi registratūroje, 
kurią užgožė gigantiška, pagal naujaamžininkų stilių nuta- 
pyta freska - galybė rankas sunėrusių, kaip pakerėtų į nak- 
tinį dangų žiopsančių vaikų, - po dešimties minučių Lizė 
jau sėdėjo šalia sesers, vidiniame Amandos palatos kieme- 
lyje, iš plastikinio puodelio siurbčiojo nenusakomo sko- 
nio punšą ir stebėjo kroketo varžybas, surengtas banguo- 
Jančioje, šitai įstaigai, be abejo, vardą suteikusioje vejoje. 
Už akiračio ribų monotoniškai kriokė žoliapjovė. Budinti 
seselė pasiteiravo, ar Amanda irgi norėtų “vabaliukų sulčių", 
1r jos tylėjimą palaikė sutikimo ženklu. Nūnai puodelis ne- 
paliestas stovėjo ant staliuko, tuo tarpu Mendė, aprengta 
mėtos žalsvumo pižama su tokios pačios spalvos išplautus 
plaukus supynusiu kaspinu, bereikšmiu žvilgsniu spiginosi į 
tolumą - kiaurai kroketo žaidėjus, pagalvojo Lizė. Rankas ji 
laikė sunertas, tačiau ant kairiojo delno aiškiai buvo matyti 
atgrasaus pjūvio kilpa ir blizganti tepaliuko dėmelė. Lizė 

tris sykius bandė užmegzti pokalbį su seserimi, bet toji ne- 
išspaudė nė garso. Anot seselės, tuo stebėtis nereikėjo. 
Šiuo metu Amanda į aplinką nereagavo - jokių žinučių nepri- 
ėmė, patraukė pietauti arba atostogauti, nuklydo į asteroidų 
juostą. Ji kėlė rūpesčių visą gyvenimą, bet šįkart pasiekė 
naujas aukštumas. 

O Lizė, po šešių valandų savo vyro studijoje laukianti 
svečių, tam neturėjo laiko. Ji gurkštelėjo beskonio skysčio 
apgailestaudama, jog negali suvilgyti gerklės kokakola, ku- 
rią ligoniams draudė gerti dėl kofeino, ir nuleido puodelį 
ant stalo. Apsidairiusi įsitikino, kad jos visiškai vienos, pa- 
sviro į priekį ir išnėrė sesers rankas - kai palietė gleivėtą 
tepalą ir žaizdų rumbus, vos nekrūptelėjo. Jei Amandai ir 
suskaudo, ji to neparodė. Veidas išliko be jokios išraiškos, 
tarytum Mendė miegotų atsimerkusi. 

- Amanda, - prabilo Lizė bergždžiai mėgindama užmegzti 
ryšį akimis, - paklausyk manęs. Tu norėjai padėti iškuopti 
viską, ką paliko Skotas. Man tavo pagalba labai reikalinga. 

Jokio atsakymo. 

- Prie manęs prikibo vienas nemalonus tipas, tikras be- 
protis, kaip tas kalės vaikas Koulas iš Nešvilio, bet aš viena 
su juo nesusidorosiu. Privalai grįžti iš ten, kur esi, ir man 
padėti. 

Tyla. Amanda tebespoksojo kiaurai kroketo žaidėjus. 
Kažkur ūžė žoliapjovė. Plastikiniai puodeliai su “vabaliukų 
sultimis“ stovėjo ant stalo, kuris neturėjo kampų. Vietinėje 
įstaigoje kampai buvo verboten*, kaip ir kofeinas. 

- Žinai, triušele Mende, ką aš manau? Tu greičiausiai sė- 
di ant akmeninio suoliuko, greta kitų nuo realybės atitrūku- 
sių daržovių ir vėpsai į telkinį. Per vieną iš apsilankymų pa- 
plūdimyje Skotas turbūt tave pastebėjo ir sau tarė: “O, mė- 
gėja save papjaustyti. Aš atpažįstu tokius žmones, nes tai 


*Uždrausti (vok.). 


138 


pačiai padermei priklausė mano tėtis. Po velnių, juk ir aš 
jai priklausau". Kertu lažybų, kad jis pagalvojo: “Toji poniu- 
tė gan greitai sugrįš čia visam laikui, jei tiktai niekas neįkiš 
pagalio į jos ratus, kaip sakoma“ Mende, ar aš teisi? 

Vėlgi atsakymo ji neišgirdo. 

- Neįsivaizduoju, ar Skotas numatė Džimą Dūlį, bet jis 
nuspėjo, jog tu atsidursi “Žaliojoje vejoje" Tikrų tikriau- 
siai, kaip ir tai, kad mėšlas prie mėšlo limpa. Pameni, Men- 
de, taip sakydavo Dendis? Kai geroji mamulė užrėkdavo, jis 
atšaudavo, neva "mėšlas" nėra tikras keiksmažodis, kaip ir 
“velnias" Prisimeni? 

Amanda bereikšmiu, siutinančiu žvilgsniu tebedėbsojo į 
lauką. 

Lizė pagalvojo apie šaltą, drauge su Skotu svečių kamba- 
ryje praleistą naktį, kai už lango staugė vėjas ir raibuliuojan- 
čiomis spalvomis liepsnojo dangus. Kone priglaudusi lūpas 
prie sesers ausies, ji sukuždėjo: 

- Jei tu girdi, ką sakau, suspausk mano pirštus. Iš visų jė- 
gų. 

Laukimo sekundės užsitęsė. Lizė jau buvo netenkanti 
vilties, kai pajuto menkutį spustelėjimą. Galbūt tai tik neva- 
lingas raumenų mėšlungis, o gal viskuo kalta įsiaudrinusi 
vaizduotė, bet ne, Lizė neabejojo, kad kažkur tolybėse 
Amanda išgirdo, kaip sesuo šaukia jos vardą. Kviečia grįžti 
namo. 

- Puiku. - Širdis taip įniko spurdėti, jog, rodės, tuojau iš- 
šoks iš krūtinės. - Vis šiokia tokia pažanga. Mende, aš atei- 
siu pas tave. Ateisiu tavęs parsivesti namo, ir tu man padėsi. 
Ar girdi? Tu privalai man padėti. 

Lizė užsimerkė, tvirčiau sugniaužė sesers rankas žinoda- 
ma, kad jai, ko gero, kelia skausmą, bet dėl to nesukdama 
galvos. Amanda galės skųstis vėliau, kai - arba jeigu - atgaus 
balsą. Ei, bet iš jo sukurtas pasaulis, kartą pareiškė Skotas. 

Ji susitelkė ir mintyse pasistengė kuo aiškiau išvysti tel- 
kinį. Pamatė uolėtą slėnį, baltą paplūdimio juostą, akmeni- 
nius suoliukus, vos įžiūrimais puslankiais kylančius į šlaitą, 
pralaužą granito sienoje ir į kapines vedantį takelį, tarytum 
liežuvį gerklėje. Regėjo skaisčiai žydrą vandenį bei tūkstan- 
čius nuo saulės spindulių žioruojančių taškelių. Telkinį Lizė 
įsivaizdavo vidurdienį, nes Ohoho mėnulis, kuriame tvyro 
pavakarės prieblanda, jai įkyrėjo iki gyvo kaulo. 

Dabar, tarė sau ir ėmė laukti, kol pasikeis oras, o Žą- 
liosios vejos" garsai išblės. Akimirką atrodė, kad jie iš tik- 
rųjų prityko, bet netrukus ji suvokė apsigaunanti. Lizei atsi- 
merkus, akiratyje išdygo vidinis kiemelis, staliukas apvaliu 
paviršiumi ir puodelis “vabaliukų sulčių“. Amanda tebesėdė- 
jo nugrimzdusi į katatonijos gelmes, išglebusi savo mėtų 
spalvos pižamoje, kuri buvo susegta lipukais, o ne sagomis, 
nes pastarąsias ligoniai galėjo praryti. Amanda su žaliu, 
plaukus supynusiu kaspinu ir akyse tyvuliuojančiais vande- 
nynais. 

Lizę trumpam apniko siaubingos dvejonės. Gal viskas, 
ką teko patirti, tebuvo jos liguistos sąmonės pakurstytos 
iliuzijos - neskaitant, žinoma, Džimo Dūlio užpuolimo. Už 
V. K. Endrius* romanų ribų tokios sumautos šeimos kaip 
Lendonai neegzistavo, kaip ir į Ohoho mėnulį panašios vie- 
tos, su kuriomis susidurti įmanoma nebent vaikiškose pasa- 
kų knygelėse. Ji buvo ištekėjusi už rašytojo, nūnai mirusio, 
ir baigta. Sykį Skotą išgelbėjo, bet kai prieš aštuonerius 
metus Kentukyje jį pakirto liga, Lizė nieko nebegalėjo pa- 
daryti. Juk kastuvu mikrobų nepriplosi, ar ne? 

Ji šiek tiek atleido pirštus ir daug negalvodama vėl su- 
spaudė Amandos delnus. Užprotestavo stipri jos širdis ir 
tvirta valia. Ne! Visa tai tikra! Ohoho mėnulis ne mažiau 
*V. K. Endrius (1923-1986) - amerikiečių rašytoja, savo knygose sujungusi gotiki- 


nį siaubą ir šeimyninę sagą. 

realus negu mūsų pasaulis! Aš ten lankiausi 1979-aisiais, 
prieš vestuves. Dar kartą viešėjau 1996-aisiais, kai Sko- 
tą reikėjo surasti ir parsivesti namo. Prie telkinio buvau 
nuklydusi ir šį rytą. Jei apims abejonės, prisimink, kokį 
mėsgalį Džimas Dūlis paliko iš mano krūties ir kaip aš 
jaučiuosi dabar. Į Ohoho mėnulį negaliu persikelti, nes... 

- “Vilnis", - sumurmėjo Lizė. - Jis minėjo, kad vilnonis 
apklotas mus sulaiko lyg inkaras, nors pats nežinojo kodėl. 
Ar mus čia laikai fu, Mende? Kažkokia persigandusi, užsi- 
spyrusi tavo sąmonės dalis bando suturėti mane? 

Lizė atsakymo nesulaukė, bet nusprendė esanti teisi. 
Viena Amandos dalis troško, kad sesuo ją ištemptų iš paplū- 
dimio, tačiau kita nė trupučio nenorėjo gelbėtis. Pastarajai 
terūpėjo visiems laikams atsiriboti nuo purvino pasaulio ir 
jo problemų. Kas gali būti geriau nei maitintis per vamzde- 
lį, triesti į sauskelnes, šiltas popietes praleisti vidiniame 
kiemelyje dėvint pižama su lipukais vietoj sagų, spoksant į 
žalias vejas ir kroketo žaidėjus? Beje, į ką Mendė išties žiū- 
rėjo? 

Į telkinį. 

Rytą, dieną ir prieš saulėlydį, kai telkinys tviskėdavo 
žvaigždžių šviesoje bei mėnesienoje, o nuo vandens pavir- 
šiaus tarsi sapnų nuotrupos, regimos amnezijos kankinamo- 
je sąmonėje, kildavo garų gijos. 

Lizė burnoje tebejautė salsvą prieskonį, kaip paprastai 
atsikėlus iš ryto. Jis užsiliko po maudynių telkinyje, pagal- 
vojo. Tai mano prizas. Gėrimas. Du gurkšniai. Vienas man 
A 

- Ir vienas tau, - ištarė balsu. Veiksmų planas tapo toks 
akivaizdus, kad ji nusistebėjo, kodėl gaišo tiek laiko. Nepa- 
leisdama Amandos rankų, Lizė palinko į priekį ir įsistebei- 
lijo į jos fizionomiją. Blausus žvilgsnis iš po lygiai pakirptų 
žilstančių kirpčiukų pervėrė akiratį užstojusį veidą kiaurai. 

Tik tuomet, kai Lizė įsikibo į Mendės alkūnes ir priglaudė 
lūpas prie jos burnos, sesers akis išplėtė supratimas ji 
ėmė muistytis, tačiau per vėlai. Paskutiniam gurkšniui iš 
telkinio nutekėjus priešinga kryptimi, Lizės gomurį užliejo 
saldumas. Liežuviu ji praskyrė Amandos lūpas, pajuto, kaip 
išgertas vanduo plūstelėjo į sesers burną, ir taip aiškiai išvy- 
do telkinį, kad, lyginant su dabartiniu reginiu, pirmasis vaiz- 
das, dėl kurio teko sukaupti visas valios jėgas, atrodė varga- 
nas ir neryškus. Šnerves užtvindė raudonųjų jostrų bei bu- 
genvilijų kvapai, sumišę su sodriu, keistai melancholišku, 
mielųjų alyvmedžių aromatu, liudijančiu, jog uolėtoje dau- 
boje viešpatauja diena. Karštas, susigulėjęs smėlis šildė ba- 
sas kojas. Sportiniai bateliai čia nepersikėlė, priešingai nuo 
jos pačios. Lizė 


Lizė grįžo į Ohoho mėnulį. Dabar stovėjo ant suslėgto, 
pėdas kaitinančio smėlio. Šįsyk skaisti saulė tvieskė aukštai 
danguje, ir nuo spindulių vandens paviršiuje žioravo ne tūks- 
tančiai, o milijonai taškelių. Nes telkinys atrodė neapsako- 
mai platus. Akimirką Lizė žvelgė į jį kaip pakerėta. Prieša- 
kyje išvydusi masyvų seno burlaivio korpusą, staiga suprato 
tai, ką Amandos lovoje pasakė vaiduoklis. 

Kokį prizą, klausė ji, o būtybė, kurioje, regis, susiliejo 
Skotas su Amanda, atsakė: Gėrimą. Pasitikslinus, kokakolą 
ar “RC kolą", padaras atšovė: Ša. Mes norime stebėti aukš- 
tąsias piliarožes. 

Lizė, aišku, pagalvojo apie gėlės, bet ji užmiršo, jog ka- 
daise tuodu žodžiai turėjo visai kitokią reikšmę. Stebuklin- 
£4. 

Tviskančio vandens paviršiuje besisupantis laivas - štai, 
apie ką Amanda kalbėjo... nes paskutinį sakinį ištarė sesuo. 

Skotas negalėjo žinoti apie nuostabųjį vaikystės svajonių 
burlaivį. 

Ji regėjo ne visą telkinį, o tiktai įlanką, kurioje inkarą 
buvo nuleidęs vienintelis laivas. Šiuo plaukiodavo narsios 
piratės, pasiryžusios ieškoti lobių ir vaikinų. Kas gi jų kapi- 
tonė? Na, žinoma, drąsioji Amanda Debušer. Juk kadaise 
anas burlaivis įkūnijo Mendės fantazijas. Anuomet, kai ji 
dar nebuvo tapusi pikčiurna (išoriškai) ir bailiuke (viduje). 

Ša. Mes norime stebėti “Aukštąsias piliarožes" 

Ak, Amanda, kone sielvartingai pamanė Lizė. Iš šito tel- 
kinio, vaizduotės šaltinio, mes visi gerdavome, ir kiekvie- 
nas jį matydavo truputį kitaip. Dabartinis variantas - Aman- 
dos vaikystės prieglobstis. Ant šlaito tebesidriekė akmeni- 
nių suoliukų eilės, todėl Lizė padarė išvadą, kad jie egzista- 
vo visose čionykščių realybių versijose. Šiandieną ten sė- 
dėjo ir į vandenį svajingai spoksojo dvidešimt ar trisdešimt 
žmonių. Dar tiek pat buvo apsigaubę drobulėmis. Dieną pas- 
tarieji nemaloniai priminė vabzdžius, kuriuos į kokonus įsu- 
po milžiniški vorai. 

Ji veikiai pastebėjo Amandą, įsitaisiusią maždaug dvylik- 
toje suolelių eilėje. Einant link sesers, teko aplenkti vieną iš 
gąsdinančių, po įkapėmis pasislėpusių figūrų. Galop Lizė 
prisėdo šalia Mendės ir vėl suėmė jos rankas - švarut šva- 
rutėles, nesubjaurotas jokių randų. Belaikant jas, Amanda 
lėtai, bet užtikrintai suspaudė jaunėlės sesutės pirštus. Li- 
zę aplankė keistas tikrumo jausmas. Mendei nebūtinas pa- 
pildomas vandens gurkšnis. Be to, jos nereikės įkalbinėti 
murktelėti į telkinį ir pasinaudoti gydomosiomis šio savy- 
bėmis. Sesuo pati geidė grįžti namo. Dalis jos laukė gelbė- 
tojų kaip mieganti pasakų princesė... arba įkalinta narsuolė 
piratė. Įdomu, kiek iš žmonių, neapsigaubusių perregimo- 
mis marškomis, atsidūrė tokioje pačioje padėtyje? Lizė ma- 
tė ramius jų veidus ir į tolumą įbestus žvilgsnius, bet gal 

vienas kitas viduje klykė ir meldė, kad kas nors padėtų su- 
rasti kelią namo? 

Lizė, tegalinti ištiesti pagalbos ranką seseriai - galbūt - 
sudrebėjo ir šiurpinančią mintį išvijo iš galvos. 

- Amanda, - ištarė, - mes trauksime atgal, tačiau tu pri- 
valai man pagelbėti. 

Iš pradžių Mendė tylėjo. Galiausiai atsiliepė tykiu, vos 
girdimu balsu, tarsi per miegus: 

- L-y-yze? Ar tu gėrei... tą mėšliną punšą? 

Nesusilaikiusi Lizė prunkštelėjo. 

- Šiek tiek. Iš mandagumo. Dabar pažvelk į mane. 

- Negaliu. Aš žiūriu į “Aukštąsias piliarožes" Tapsiu pi- 
rate... ir išplauksiu... - jos balsas vis labiau tilo, - už jūrų 
marių... ieškoti lobių... į Kanibalų salas... 

- Tu viso labo įsivaizduoji. - Lizė pyktelėjo ant savęs dėl 
to, kad atkirto pernelyg šiurkščiai. Jautėsi taip, lyg būtų čiu- 
pusi kardą, idant užmuštų ant žolės ramiai gulintį kūdikį - 
vaikystės svajonę. - Ši vieta nenori tavęs paleisti, todėl ir 
rodo laivą, kuris tėra... jyga. 

Mendės atsakymas ją nustebino ir netgi įskaudino: 

- Skotas minėjo, kad tu pabandysi čia ateiti, jei man tavęs 
prireiks. 

- Kada jis taip sakė? 

- Jam patiko vietinės apylinkės. - Amanda giliai atsidu- 
so. - Praminė jas Ohojos nuliu ar kažkaip panašiai. Tikino, 
kad jį lengva pamėgti. Per daug lengva. 

- Mende, kada jis taip sakė? - Lizei knietėjo ją supurty- 
ti. 

Amanda, rodės, sukaupė visas valios jėgas... ir nusišyp- 
sojo. 

- Kai paskutinį kartą susipjausčiau. Grįžti namo mane 
privertė Skotas. Jis tvirtino, kad.... kad jums visiems manęs 
reikia. 

Lizei prašviesėjo akys. Be abejo, iš to jokios naudos, ta- 
čiau sužinojusi tiesą ji pasijuto geriau. Tik kodėl Skotas nie- 
ko nepasakojo savo žmonai? Nes Lizę gąsdino Ohoho mė- 
nulis ir čia gyvenantys padarai - tiksliau, viena konkreti bai- 
dyklė? Taip. Nes vyras buvo tikras, kad praslinkus kuriam 
laikui ji viską pati supras? Vėlgi, taip. 

Amanda nukreipė akis į laivą, kuris sūpavosi įlankoje, 
jos telkinio versijoje. Lizė pakratė seserį už peties. 

- Mende, tu privalai man padėti. Vienas beprotis trokšta 
mane sužaloti, ir aš noriu, kad padėtum įkišti pagalį jam į 
ratus. Man reikalinga tavo pagalba! Nedelsiant! 

Sesuo atsigręžė į Lizę nutaisiusi bemaž komišką nuo- 
stabos išraišką. Nuo žemutinio suoliuko atsisuko durtinį 
dėvinti moteris, laikanti išsišiepusio, švarpliadančio vaiko 
nuotrauką. Ji prabilo tęsiamu, mieguistu, apmaudžiu balsu: 

- Tyliau... aš noriu... apmąstyti... savo poelgį... 

- Nekišk nosies ne į savo reikalus, - atrėžė Lizė ir vėl 
pažvelgė į Amandą. Toji, laimei, akių į šoną nukreipusi ne- 
buvo. 

- Lize, kas?.. 

- Pamišėlis. Pasirodė ant mano slenksčio, nes užsigeidė 
prakeiktų Skoto rankraščių. Bet dabar savo dėmesį jis su- 
telkė į mane. Šį rytą kaip reikiant mane aptalžė. Egzekucijas 
pratęs, jeigu aš ne... jeigu mes ne... - Amanda vėl įbedė 
žvilgsnį į burlaivį, nuleidusį inkarą įlankoje, tad Lizė abiem 
delnais suėmė jos veidą, kurį ryžtingai pasuko į save. - Ei, 
klausykis, išstypėle. 

- Nevadink manęs išsty... 

- Jei klausysies, nevadinsiu. Žinai, kokia mašina važinė- 
ju? Pameni, kaip atrodo mano “BMW**? 

- Taip, bet... 

Amandos akys vis bandė pakrypti į vandens pusę. Lizė 
vėl buvo bepasukanti jos galvą, bet intuicija pašnibždėjo, kad 

ji ne ką tepeštų. Ištempti seserį namo įmanoma tiktai pasi- 
telkus įtaigų balsą bei valią. Ir tik tuo atveju, jei Mendė pati 
norės grįžti. 

- Tas tipelis... jis neapsiribos mušimu. Jei nepadėsi, gali 
būti, jog sumautas beprotis mane nužudys. 

Sesuo nustebo ir suglumo 

- Nužudys? 

- Taip. Taip. Prižadu, kad viską tau papasakosiu, bet tik 
ne čia. Jei per ilgai užsisėdėsime paplūdimyje, aš pati, ko 
gero, įsitaisysiu greta tavęs ir užbaigsiu savo dienas Žiopso- 
dama į “Aukštąsias piliarožes" - Lizė nemanė prasilenkusi 
su tiesa. Ji jautė telkinio trauką. Jeigu leisis užburiama vaiz- 
do, dvidešimt metų prabėgs kaip dvidešimt minučių, o jos su 
triušele Mende taip ir kiurksos ant suoliuko laukdamos, kol 
galės įlipti į laivą, kuris kvietė pas save, bet iš vietos neju- 
dėjo. 

- Ar man teks gerti tą mėšliną punšą? Tas... - naršydama 
atminties gelmes, Amanda suraukė kaktą. Staiga raukšlelės 

Vaikiškai ištęstas žodis dar sykį prajuokino Lizę, ir mo- 
teris su durtiniu bei nuotrauka rankose vėl atsigręžė. Aman- 
da pradžiugino seserį apdovanodama nepažįstamąją įžūliu 
žvilgsniu - ko vėpsai, kale - ir iškeldama vidurinįjį pirštą. 

- Na, mažoji Lize, ar teks? 

- Nebus jokio punšo, jokių vabaliukų sulčių. Pažadu. Na- 
gi, pagalvok apie mano automobilį. Tu tikrai prisimeni, ko- 
kios jis spalvos? 

- Kreminės. - Amandos lūpos įsitempė, o veidas įgavo 
išraišką, tarytum sakančią: še tau, tiesa, nori to ar ne. Ją pa- 
mačiusi Lizė nušvito. - Kai jį pirkai, perspėjau, jog dėl to- 
kio atspalvio ant mašinos aiškiai matysis purvas, bet tu ma- 
nęs nepaklausei. 

- Ar pameni buferio lipduką? 

- Su pašaipiu užrašu apie Jėzų? Taip. Anksčiau ar vėliau 
koks nors perpykęs krikščionis jį nuplėš. Gal dar padailins 
bagažinę keliais įbrėžimais. 

Iš viršaus atsklido priekaištingas vyriškas balsas: 

- Jeigu jūs norite kalbėtis, eikite kur nors kitur. 

Lizė nesivargino pasukti galvos ar rodyti didžiojo piršto. 

- Ten parašyta: JĖZUS MANE MYLI, AŠ ŽINAU LA- 
BAI GERAI, ŠTAI KODĖL NESIRUOŠIU VAŽINĖTI LĖ- 
TAI. Užsimerk, Amanda, ir įsivaizduok mano mašiną. Pama- 
tyk ją iš užpakalio, kad prieš akis būtų lipdukas. Pamatyk 
medžio paunksnėje. Šešėlis virpa, nes lapiją drebina vėjas. 
Ar sugebėsi? 

- Ta-a-aip... tikriausiai... - šnairuodama ji paskutinį sykį 
pažiūri į laivą. - Jei tik galėsiu tau padėti ir sustabdyti žmo- 
gų, kuris siekia tave įskaudinti... nors nesuprantu, kuo čia 
dėtas Skotas. Jis mirė prieš dvejus metus... bet... žinai, kaž- 
ką man sakė apie geltonąjį vilnonį gerosios mamulės apklo- 
tą ir norėjo, kad jo žodžius perduočiau tau. Aišku, aš to ne- 
padariau. Daug ką iš tų atvejų užmiršau... turbūt tyčia. 

- Mende, apie kokius atvejus šneki? 

Amanda dėbtelėjo į Lizę, tarytum jaunėlė sesutė būtų 
visiška paikšelė. 

- Kalbu apie tuos sykius, kai susipjaustydavau. Po pas- 
kutinio karto - po bandymo išsirėžti bambą - mes atsidūrė- 
me čia. - Ji pirštu skruoste įspaudė duobutę. - Jis užsiminė 
apie kažkokią istoriją. Tavo, Lizės, istoriją. Ir apie vilnonį 
apklotą. Tik jį vadino “vilniu" ir... Joga? Jaga? Jėga? Gal aš 
paprasčiausiai susapnavau mūsų pokalbį? 

Netikėtos naujienos sukrėtė Lizę, bet iš pusiausvyros 
neišvedė. Jeigu ji ketino iš čia ištraukti Amandą - ir save pa- 
čią, - griebtis veiksmų derėjo tučiuojau. 

Tiek to, Mende. Užsimerk ir išvysk mano mašiną. 
Kiekvieną prakeiktą smulkmeną, kokią tik įstengsi pamatyti. 
Visa kita atliksiu aš. 


147 


Tikiuosi, dingtelėjo į galvą mintis. Kai Amanda užsimer- 
kė, ji pasekė vyresnės sesers pavyzdžiu ir stipriai suspaudė 
šios pirštus. Dabar žinojo, kodėl jautė nenumaldomą porei- 
kį įsidėmėti savo automobilį: kad galėtų persikelti į stovė- 
jimo aikštelę, o ne grįžti į Amandos palatą, įrengtą uždara- 
me “Žaliosios vejos" skyriuje. 

Į sąmonę įsismelkė “BMW" vaizdas (Amanda neklydo, 
toji spalva buvo klaiki). Šį reginį ji užleido Mendei, o pati 
susitelkė ties numeriu 5761RD bei svarbiausiu dalyku: 
“Šiaurės vilko" alaus buteliu, padėtu ant asfalto, truputį į 
kairę nuo lipduko, skelbiančio, esą JĖZUS MANE MYLI, 
AŠ ŽINAU LABAI GERAI. Lizei vaizdelis atrodė tobulas, 
tačiau unikalus vietinio oro kvapas nepakito, o ausis pasiekė 
tylus šiugždėjimas, kurį skleidė suglebusias laivo bures 
glostantis vėjelis. Sėdimąją tebevėsino akmeninis suoliuko 
paviršius. Ją pervėrė panikos dilgsnis. O jei šįkart sugrįžti 
nepavyks? 

Kažkur tolybėse pasigirdo irzlus Amandos murmesys: 

- Ot, velnias. Pamiršau, kad ant numerio lentelės nupieš- 
tas sumautas naras. 

Po akimirkos burių šnarėjimas įsiliejo į žoliapjovės 
riaumojimą ir veikiai pranyko. Tik dabar variklio krioksmas 
atvilnijo iš toliau, nes... 

Lizė atsimerkė. Ji ir Amanda stypsojo mašinų stovėjimo 
aikštelėje, už "BMW" Vyresnioji sesuo tebelaikė jos ran- 
kas, akių vokų neatplėšė - nuo įtampos kaktą išvagojo gili 
raukšlė. Mendė vis dar vilkėjo mėtų spalvos pižama su lipu- 
kais vietoj sagų, tačiau buvo basa, ir Lizė suprato, kad bu- 
dinti seselė, užklydusi į vidinį palatos kiemelį, aptiks du tuš- 
čius krėslus, porą plastikinių puodelių su vabaliukų sultimis, 
šlepetes ir sportinius batelius, kuriuose liko kojinės. 

Ir tuomet, neilgai trukus, seselė puls skambinti pavojaus 
varpais. 

Kas! Roko ir Niu Hempšyro pusėje nugriaudėjo perkūni- 
ja. Link “Žaliosios vejos" artėjo vasaros audra. 

- Amanda! - sušuko Lizė ūmai apimta baimės, kad sesuo 
atsimerks, ir jos akyse, kaip anksčiau, viso labo tyvuliuos 
bekraščiai, tušti vandenynai. 

Tačiau Mendės akyse, nors ir truputį išplėstose, atsi- 
spindėjo sąmoningas žvilgsnis. Ji dirstelėjo į stovėjimo 
aikštelę, į "BMW", į jaunėlę seserį, galop nužiūrėjo save. 

- Lize, liaukis gniaužusi rankas, - paprašė. - Man siau- 
bingai skauda. Ei, aš turiu kažkuo apsirengti, nes dėviu tik 
sumautą permatomą pižamą ir esu be apatinių kelnaičių, jau 
nekalbant apie liemenėlę. 

- Mes gausime tau drabužių, - prižadėjo Lizė. Antrąsyk 
persmelkta panikos dūrio, plojo per dešinę kelnių kišenę ir 
su palengvėjimu atsidūsėjo. Piniginė savo vietoje. Džiaugs- 
mingos akimirkos ilgai nesitęsė. “Protingas raktelis", kurį vi- 
sada nešiodavosi kairėje palaidinukės kišenėje, pradingo. Ar- 
ba nepersikėlė į Ohoho mėnulį ir liko kiemelyje, prie Men- 
dės palatos, kartu su sportiniais bateliais bei kojinėmis, arba... 

- Lize! - suriko Amanda griebdama sau už rankos. 

- Ką? Ką? - ji apsidairė, bet aikštelėje, be jųdviejų, kol 
kas nebuvo nė gyvos dvasios. 

- Aš jau atsigaivelėjau! - kimiai užkrankė vyresnioji 
sesuo. Iš jos akių ištryško ašaros. 

- Žinau. - Lizė nejučia nusišypsojo, nors ramybės ir ne- 
davė pranykęs raktas. - Velniškai nuostabu. 

- Aš atsinešiu drabužius. - Amanda žengė centrinio pa- 
stato kryptimi. Lizė vos spėjo ją sučiupti už delno. Kaip 
moteris, kuri prieš kelias minutes buvo panirusi į katatoniją, 
triušelė Mendė atrodė gyvybinga lyg upėtakis prieš saulėly- 
dį. 

- Užmiršk drapanas. Jei ten grįši, garantuoju, kad nakvo- 
si savo palatoje. Labai to nori? 

- Ne! 

- Gerai. Nes man tavęs reikia. Deja, mums gali tekti sės- 
ti į miesto autobusą. 

Amanda kone suspigo: 

- Aš turėčiau lipti į autobusą apsirengusi kaip suknis- 
ta striptizo šokėja? 

- Mende, mano mašinos raktas prapuolė. Jis liko palatos 
prieangyje arba ant suoliuko... tu prisimeni suoliukus? 

Nenoromis linktelėjusi, Amanda paklausė: 

- Argi po užpakaliniu buferiu tu nebuvai pritvirtinusi 
magnetinio daikčiuko, kuriame laikei atsarginį raktą? Ir ku- 
rio spalva, beje, puikiai derėjo prie šiaurinio klimato? 

Pašaipos Lizė beveik neišgirdo. Skotas padovanojo 
“magnetinį daikčiuką" per gimtadienį, prieš penkerius ar še- 
šerius metus. Įsigijusi "BMW", atsarginį naujo automobilio 
raktą ji padėjo į metalinę dėžutę. Šioji turėtų būti po užpa- 
kaliniu buferiu, nebent kur nors nukrito. Lizė priklupo ant 
vieno kelio, pagraibė po kėbulu. Iš pradžių nieko nerado ir 
jau buvo benusimenanti, kai pirštų galais užčiuopė išganin- 
gąjį “magnetinį daikčiuką“" 

- Amanda, aš tave myliu. Tu genijus. 

- Nieko panašaus, - atsakė Mendė su tokiu orumu, kokį 
pajėgė demonstruoti basa moteris, dėvinti žalią, perregimą 
pižamą. - Aš esu vyresnė tavo sesuo. Na, ar jau galėtume 
nerti į saloną? Nuo asfalto karštis trenkia netgi šešėlyje. 

- Žinoma, žinoma. - Lizė atrakino dureles atsarginiu rak- 
tu. - Mums reikėtų iš čia išsinešdinti, tik... o Jėzau, baisu net 
pagalvoti... - ji nutilo, prunkštelėjo ir papurtė galvą. 

- Kas yra? - pasiteiravo Amanda savuoju ypatinguoju to- 
nu, kurį nutaisęs žmogus iš tiesų griežtai reikalauja atsaky- 
mo: Tučtuojau sakyk, kas atsitiko? 

- Nieko. Na... aš prisiminiau, ką man sakė tėtis, kai ga- 
vau vairuotojo pažymėjimą. Vieną dieną iš Vaito paplūdimio 

parvežiau pulką vaikų... tu pameni Vaitą, ar ne? - jos abi jau 
sėdėjo salone. Automobilis atbulas lėtai riedėjo iš paunks- 
nės. Kol kas šioje pasaulio dalyje vyravo ramybė, ir Lizė nė 
trupučio netroško jos drumsti. 

Amanda sušnarpštė ir atsargiai, kad neprisiliestų prie 
rankų žaizdelių, prisisegė diržą. 

- Vaitą? Cha! Ten tebuvo žvyrduobė, į kurią sutekėdavo 
šaltinio vanduo. - Veide blykstelėjusią panieką ištirpdė ilge- 
singa išraiška. - Ji nė iš tolo neprilygo Piečio smėliui. 

- Taip vadinai tą vietą? - paklausė smalsumui neatsispy- 
rusi Lizė. Ji sustojo prie išvažiavimo iš aikštelės. Prieš pa- 
sukdama kairėn, į Mino aveniu, ir nuriedėdama Kas! Roko 
kryptimi, automobilių sraute turėjo sulaukti spragos. Judė- 
jimas buvo didelis, ir jai teko grumtis su noru nulėkti į de- 
šinę pusę - vien tam, kad kuo greičiau atitolių nuo “Žalio- 
sios vejos" 

- Be abejo, - apmaudžiai atšovė Mendė. - Į Piečio uostą 
“Aukštosios piliarožės" atplaukdavo pasipildyti atsargų. Ten 
piratės susitikdavo su savo vaikinais. Negi neprisimeni? 

- Kažką lyg ir pamenu. - Lizė mintyse ėmė spėlioti, ar 
už nugaros pasigirs pavojaus signalas, kai seselė pamatys, 
jog Amanda išgaravo. Greičiausiai ne. Kas norės gąsdinti 
pacientus? Tarp mašinų pastebėjusi plyšį, ji nuspaudė 
“BMW" akceleratorių ir iš kažkokio nekantraus vairuotojo, 
kuris buvo priverstas sumažinti greitį net penkiomis mylio- 
mis per valandą, užsidirbo priekaištingą pyptelėjimą. 

Pikčiurnai, greičiausiai seniai nesiskutusiam vyrukui 
beisbolo kepuraite, Mendė parodė dvigubai įžeidžiantį gestą 
- nė neatsisukdama iki pečių lygio iškėlė kumštį ir pamos- 
tagavo viduriniu pirštu. 

- Puiki technika, - tarstelėjo Lizė. - Vieną dieną už to- 
kius pokštus tave išprievartaus ir nudobs. 

Amanda suktai pažvairavo į seserį. 

- Tik pažiūrėkite, kas kalba! - praktiškai be jokios pau- 
zės pasidomėjo: - Ką gi Dendis tau sakė, kai grįžai iš Vaito? 
Guldau galvą, kad kokią nors kvailystę. 

- Jis pamatė, kaip išlipu iš senojo “Pontiako" be sportba- 
čių ar sandalų ir įspėjo, jog Meino valstijoje įstatymai drau- 
džia vairuoti basam. - Sulig paskutiniu žvilgsniu Lizė kaltai 
nudūrė akis į savo kojų pirštus. 

Vyresnioji sesuo keistai sukrenkštė. Lizė pamanė, kad 
Mendė apsiašarojo ar bent mėgino pravirkti, bet staiga su- 
vokė girdinti kikenimą. Ji ir pati nusišypsojo - iš dalies to- 
dėl, jog priešakyje pasirodė 202-asis kelias, išvaduosiantis 
jas iš miesto kamščių. 

- Na, ir begalvis! - kreksėdama išspaudė Amanda. - Senas 
mielas kvailys! Dendis Deivas Debušeras, kurio galvoje bu- 
vo košė vietoj smegenų! Ar žinai, ką jis kartą sakė man? 

- Ne, ką? 

- Nusispjauk, jei tau maga išgirsti. 

Lizė spūstelėjo langą nuleidžiantį mygtuką, paleido 
spjūvį laukan ir plaštaka nusivalė vis dar patinusią apatinę 
lūpą. 

- Ką, Mende? 

- Sakė, kad pastosiu, jei bučiuosiu vaikiną išsižiojusi. 

- Skiedi! 

- Gryna tiesa. Žinai, kas įdomiausia? 

- Kas? 

- Esu tikra, kad jis pats tuo tikėjo! 

Jos prapliupo kvatoti. 

XII. LIZĖ IR AMANDA 
(SESERŲ REIKALAI) 


Susigrąžinusi Mendę Lizė nebenutuokė, ko toliau imtis. 
Iki apsilankymo “Žaliojoje vejoje" visi plano etapai atrodė 
daugmaž aiškūs, bet dabar, kai virš Niu Hempšyro ėmė telk- 
tis audros debesys, o jos abi iškeliavo Kasl Roko kryptimi, 
artimiausią ateitį apgaubė migla. Dėl Dievo meilės, ji tie- 
siog pagrobė katatonikę seserį iš vieno geriausių Meino be- 
protnamių! 

Amanda nė iš tolo nepriminė pakvaišusios; visos Lizės 
baimės, kad ją vėl apims katatonijos būsena, veikiai išsi- 
sklaidė. Amanda Debušer jau daugelį metų nedemonstravo 
tokio proto aštrumo. Išklausiusi, kas nutiko tarp jaunėlės 
sesutės ir Džimo “Zako" Dūlio, ji tarė: 

- Taigi iš pradžių jis gviešėsi Skoto rankraščių, bet dabar 
persekioja tave kaip eilinis nukvankėlis, kuriam sukietėja 
skriaudžiant moteris. Kaip prietranka Reideris iš Vičitos. 

Lizė linktelėjo. Dūlis jos neišprievartavo, bet jam išties 
sukietėjo, o taip. Šiuo momentu labiausiai stebino, kaip 
tiksliai ir glaustai Mendė įvertino padėtį, netgi rado taiklų 
palyginimą su Reideriu... kurio pavardės Lizė tikrai nebūtų 
atsiminusi. Be abejo, Amanda turėjo pranašumą - ji galėjo 
pažvelgti į visus įvykius iš tam tikro atstumo. Tačiau pra- 
šviesėjusi jos sąmonė tiesiog stulbino. 

Priešais iškilo ženklas su užrašu: KASL ROKAS - 15. 
Kai “BMW" jį aplenkė, saulė pasislėpė už debesų. Amanda 
prabilo gerokai tyliau: 

Tu nori sudoroti persekiotoją anksčiau, nei jis pri- 
griebs tave, ar ne? Užmušti jį, o kūną išspirti į kitą pasaulį. - 
Iš priekio atsklido griaustinio trenksmas. Lizė lūkuriavo. 
Ką mes darome, mąstė, aptariame seserų reikalus? 

- Kodėl, Lize? Neskaitant to, kad gali? 

- Jis mane įskaudino. Tas šunsnukis prisikniso prie ma- 
nęs. - Ji abejojo, ar kalbėjo kaip geroji mažoji Lizė, bet jei- 
gu seserys, spręsdamos savo reikalus, privalo viena kitai 
sakyti tiesą, tuomet Mendei teks ją išklausyti. - Žinai, bran- 
gute, ką pasakysiu: kitą kartą, kai Dūlis panūs mane užpulti, 
tuos norus aš jam išmušiu. 

Kurį laiką Amanda spoksojo į vingiuojantį kelią, sunėru- 
si rankas po mažute krūtine. Galiausiai panosėje suniurnėjo: 

- Tu visuomet buvai lyg plieno strypas, įspraustas į jo 
nugarkaulį. 

Lizė atsigręžė į seserį ne šiaip nustebusi, o priblokšta. 

- Ką? 

- Taip sakė Skotas. O jis tave pažinojo. - Mendė kilstelė- 
jo vieną ranką ir nužvelgusi raudoną randelį pažiūrėjo į Lizę. 
- Pribaik tą tipą, - tarė su vaikišku nerūpestingumu. - Aš tam 
neprieštarauju. 


Lizė garsiai nurijo seiles, išgirdo, kaip sučeža perdžiū- 
vusi gerklė. 

- Klausyk, aš dar nesumąsčiau, ką darysiu. Kol kas mak- 
linėju tamsoje, iš anksto nieko nesu suplanavusi. 

- Netikiu. - Amandos balse nuskambėjo žaismingos gai- 
delės. - Tu palikai žinutes, kuriose jo prašei aštuntą vakaro 
užsukti į Skoto studiją - vieną įrašei į autoatsakiklį, kitą per- 
davei profesoriui iš Pitsburgo, tam atvejui, jeigu Dūlis ten 

paskambins. Ketini jį nužudyti, na, ir puiku. Ei, tu leidai fa- 
rams parodyti savo galimybes, teisingai? - nespėjus Lizei 
atsiliepti, tęsė: - Aišku, kad leidai. Bet vyrukas prasmuko 
pro pat jų nosis. Ir vos nenupjovė tavo krūties su atidarytu- 
vu, kurį rado /avo namuose. 

Įveikusi kelio linkį, Lizė atsidūrė už vos pasivelkančio 
rąstvežio, kaip ir tą dieną, kai drauge su Darla, paguldžiusios 
Amandą į “Žaliąją veją", važiavo namo. Ji nuspaudė stabdį, 
vėl apimta kaltės jausmo, kad vairuoja basa. Senais įsitikini- 
mais neįmanoma lengvai nusikratyti. 

- Skoto stuburas buvo velniškai tvirtas, - pasakė Lizė. 

- Aha, bet savo stiprybės perteklių jis išeikvojo mėgin- 
damas išgyventi vaikystėje. 

- Ką apie tai žinai? 

- Nieko. Jis niekuomet nepasakodavo apie jaunas die- 
nas. Bet nejau manai, jog aš nieko nepastebėjau? Darla su 
Kanta gal ir aklos, bet tik ne aš. Ir Skotas puikiai matė, kad 
jis man - kaip atversta knyga. Mudu suvokėme vienas kitą 
kaip du žmonės, kurie per rimtų išgertuvių vakarėlį vienin- 
teliai išliko blaivūs. Gal todėl jis manimi taip rūpinosi. Ir 
man aišku dar kai kas. 

- Kas? 

- Jei tuojau pat neaplenksi vilkiko, uždusiu išmetamo- 
siomis dujomis. 

- Aš matau per trumpą kelio atkarpą. 

- Ji užtektinai ilga. Be to, Dievas nekenčia bailių. - Po 
trumpos pauzės pridūrė: - Štai dar vienas dalykas, kurį žino 
tokie žmonės kaip mudu su Skotu. 

- Mende... 

- Nagi, lenk! Aš užtrokšiu! 

- Nemanau, kad spėsiu... 

- Lizė įsimylėjo, Lizė įsimylėjo, Lizė plius Zakiukas ly- 
gu karšta M-E-I-L... 


155 


- Išstypėle, nuo tavęs mane verčia vemti. 

Amanda prajuko. 

- Ei, mažoji Lize, ar savo vaikinukui dovanosi bučinuką? 

- Jei kas nors važiuos iš priekio... 

- Pirma įsimyli, paskui keli vestuvių puotą, vėliau pri- 
gimdai vaikučių guotą... 

Neleisdama sau pagalvoti ką daranti, Lizė basa koja nu- 
spaudė akceleratorių ir pasuko vairą. "BMW" susilygino su 
rąstvežio kabina, kai priešais, ant kalvos keteros, pasirodė 
kitas vilkikas. 

- Po velnių, kas nors duokit man užsitraukti “žolės", nes 
dabar mums “šakės? - Amanda nebekrizeno, o juokėsi visa 
gerkle. Jaunėlė sesuo taip pat kvatojo. - Lize, spausk iki 
dugno! 

Ji pakluso. “BMW" su stebėtina energija ūžtelėjo pir- 
myn ir grįžo į savo juostą kur kas anksčiau, nei pro šalį pra- 
bildėjo iš priekio artėjęs rąstvežis. Jei greta sėdėtų Darla, ji 
neabejotinai klyktų kaip pakvaišusi. 

- Patenkinta? - kreipėsi Lizė į seserį. 

- Taip. - Amanda paglostė kairiąją jos ranką, priversdama 
atpalaiduoti vairą gniaužiančius pirštus. - Džiaugiuosi, kad 
esu čia. Džiaugiuosi, kad mane ištraukei. Dalis manęs norė- 
jo ten likti, bet kita, gerokai didesnė, ilgėjosi namų... ir bai- 
minosi, jog netrukus man jie neberūpės. Tad... ačiū tau, Li- 
ze. 

- Dėkok Skotui. Jis žinojo, jog tau prireiks pagalbos. 

- Žinojo, kad jos reikės ir tau. - Amandos tonas sušvel- 
nėjo. - O padėti galėtų tik toji sesuo, kuriai trūksta daugiau 
nei vieno šulo. Manau, jis buvo tuo tikras. 

Lizė trumpam nukreipė akis į Mendę. 

- Judu su Skotu apie mane kalbėjote? Paplūdimyje? 

- Taip. Ir čia, ir ten. Visko nepamenu, bet vargu ar tai svar- 
bu. Mes sakėme vienas kitam, kaip stipriai tave mylime. 

Atsiliepti Lizei sutrukdė užplūdusios emocijos. Ji geidė 
pravirkti, bet tuomet nebūtų mačiusi kelio. Galbūt ašarų jau 
išliejo užtektinai. Nors tai nereiškė, kad jos išseko. 


Kurį laiką seserys važiavo tylėdamos. Už Pigvokito sto- 
vyklavietės plentas visiškai ištuštėjo. Virš galvos tebešvytė- 
jo dangaus žydrynė, tačiau saulė pradingo už atplaukiančių 
debesų. Kol kas diena išliko giedra, bet šešėliai prapuolė. 
Amanda prašneko su sau nebūdingu mąsliu smalsumu: 

- Ar būtum manęs atėjusi, jei tau nereikėtų bendrininkės? 

- Na, bent jau norėčiau taip galvoti, - pasvarsčiusi atsakė 
Lizė. 

Mendė pakėlė artimiausią sesers ranką, pakštelėjo į ją - 
švelnus bučinys panėšėjo į drugelio sparnų prisilietimą - ir 
nuleido ant vairo. 

- Ir aš norėčiau taip manyti, - tarė. - Žinai, Pietys - keis- 
ta vieta. Kai ten esi, ji atrodo tikroviška, kaip ir mūsų pa- 
saulis, tik daug geresnė. Bet grįžus čia... - ji patraukė pe- 
čiais. Ilgesingai, pamanė Lizė. - Tuomet Pietys praranda sa- 
vo realumą ir tampa perregimas kaip mėnesiena. 

Lizė prisiminė, kaip “Elnio raguose" gulėjo lovoje ir 
stebėjo mėnulio pastangas išnirti iš už debesų. Klausėsi bū- 
simo vyro pasakojimo, paskui su juo iškeliavo. Dingo. 

- Kaip Skotas vadino tą vietą? - paklausė Amanda. 

- Ohoho mėnuliu. 

- Beveik nesuklydau. 

- Beveik. 

- Manau, dauguma vaikų bėga į tokius pasaulius, jei 
kažko išsigąsta, jaučiasi vieniši arba paprasčiausiai nuobo- 
džiauja. Pramina juos Niekados šalimi, Grafyste... ar Oho- 

ho Mėnuliu, jeigu jiems netrūksta vaizduotės. Didžiuma 
tas vietas užmiršta. Bet vienas kitas talentas - kaip Sko- 
tas, - įkinko savo svajones, paverčia jas darbiniais arkliu- 
kais. 

- Tau pačiai nestigo talento. Argi ne tu sugalvojai Pietį? 
Mergaitės iš mūsų namų pramogaudavo tavo išmąstytame 
pasaulėlyje ne vienerius metus. Sabato kelyje gal net dabar 
rastume mergyčių, kurios iki šiol žaidžia vienoje iš Piečio 
versijų. 

Amanda nusijuokė ir papurtė galvą. 

- Tokie žmonės kaip aš neturėtų kirsti ribos, skiriančios 
tuodu pasaulius. Dėl savo vaizduotės aš tik pakliuvau į bėdą. 

- Mende, tai netiesa... 

- Tiesa. Papaikėlių namai užgrūsti į mane panašiais ti- 
pais. Ne mes įkinkome savo svajones, o jos - mus. Pliekia 
švelniais, žavingais botagais, ir mes bėgame... bėgame... vi- 
suomet vienoje vietoje... nes laivas... na, burės niekada neiš- 
siskleidžia, o laivas nepakelia inkaro... 

Lizė surizikavo dar sykį į ją žvilgtelėti. Amandos 
skruostais tekėjo ašaros. Galbūt jos netikšdavo ant akmeni- 
nių suoliukų, bet čia... taip, čia raudos atspindėdavo brudiną 
žmogaus būseną. 

- Aš žinojau, jog ten pateksiu, - pratęsė Mendė. - Žinojau 
dar tada, kai mudvi blaškėmės Skoto studijoje... kai idiotiš- 
koje užrašų knygelėje keverzojau bereikšmius skaičius... aš 
žinojau... 

- Tavo knygelė man atstojo raktą, - tarė Lizė, prisiminda- 
ma puslapiuose ir viršelyje įspaustus žodžius - AUKSTO- 
SIOS PILIAROZĖS ir mein gott... atrodė, lyg būtų ra- 
dusi žinutę butelyje. Arba eilinę jygą - Lize, štai, kur aš esu, 
meldžiu, surask mane. 

- Rimtai? 

- Taip. 

- Kaip keista. Užrašų knygeles - tiek, kad jų užtektų iki 
gyvenimo pabaigos - man padovanojo Skotas. Per gimtadie- 
nį. 

- Tikrai? 

- Aha, likus metams iki mirties. Sakė, kad jos gali pra- 
versti. - Amanda išspaudė šypseną. - Atrodo, taip ir atsitiko. 

Taip, atsiliepė Lizė mintyse spėliodama, ar frazė 
mein gott užrašyta ant visų viršelių. Mažytėmis tamsiomis 
raidelėmis, po firmos ženklu. Vieną diena ji patikrins. Jei 
tik drauge su Mende iš šitos košės ištrūks gyvos. 

Kai Kasl Roko centre Lizė sulėtino greitį ir pasiruošė 
sukti link šerifo kontoros, Amanda suspaudė sesers ranką ir 
paklausė, ką, dėl Dievo meilės, ji daro. Atsakymą išklausė 
su stiprėjančia nuostaba. 

- Ką man siūlai veikti, kol pati rašysi prašymą ir pildysi 
dokumentus? - dygiai pasiteiravo. - Sėdėti ant suolelio prie- 
šais gyvūnų registracijos centrą viena pižama, aplinkiniams 
demonstruoti savo styrančius spenelius ir šaldyti nuogą 
tarpkojį? Gal smaksoti čia ir klausytis radijo? Kaip ketini 
pasiaiškinti, kodėl vaikštai basa? O jei kas nors iš “Žaliosios 
vejos" paskambino į šerifo kontorą ir perspėjo “farus", kad 
rašytojo našlė viešėjo pas savo seserį, ir dabar jos abi pra- 
dingo? 

Pritrenkta Lizė išvertė akis, kaip pasakytų smegenų gau- 
sa nepasižymėjęs jos tėvas. Sutelkusi dėmesį į tai, kaip iš- 
krapštyti Mendę iš kito pasaulio bei prigriebti Džimą Dūlį, 
visiškai užmiršo, kad jos abi gan menkai apsirengusios, ir nė 
neapsvarstė galimų Didžiojo Pabėgimo pasekmių. Šiuo mo- 
mentu “BMW" stovėjo aikštelėje, priešais mūrinį šerifo 

biuro pastatą, tarp pakrypusių, ant asfalto nubraižytų linijų, 
valstijos policijos automobilio ir “Fordo" sedano apsupty- 
je. Ant pastarojo sparno puikavosi užrašas: KASLO APY- 
GARDOS ŠERIFO SKYRIUS. Lizę apėmė klaustrofobijos 
pojūtis. Sąmonėje sukirbėjo kantri dainos pavadinimas - 
“Ką aš sau galvojau?“ 

Padėtis, be abejo, absurdiška. Ji nebuvo bėglė, “Žalioji 
pieva“ neturėjo nieko bendra su įkalinimo įstaiga, o Amanda 
- ne kalinė. Bet tos basos kojos... išties, kaip reikės paaiš- 
kinti, kodėl ji slampinėja basa? Ir... 

Aš išvis nemąsčiau, ką darau. Tik stengiausi iš vieno 
etapo žengti į kitą. Tarsi vykdydama recepte pažymėtus 
punktus. Dabar atverčiau kitą virėjos vadovo puslapį ir 
pamačiau, kad jis tuščias. 

- Beje, - tęsė Mendė, - nepamiršk Darlos ir Kantos. Šį- 
ryt, Lize, tu puikiai pasirodei, aš tavęs nekritikuoju, bet... 

- Žinoma, kad kritikuoji. Ir tu teisi. Jeigu mes dar ne- 
įklimpome į mėšlo krūvą, tai netrukus ten atsidursime. Aš 
nenorėjau važiuoti į tavo namus, nes baiminausi, jog Dūlis 
gali juos stebėti... 

- Jis apie mane žino? 

Jei neapsirinku, jūs ketinate tvarkyti kažkokius reika- 
lus su sesutėmis. Teisingai? 

- Man rodos... - Lizė nutilo. Ne, išsisukinėti nederėtų. - 
Taip, žino. 

- Bet jis ne magas, ne didysis Karnakas, ir vienu metu 
negali būti dviejose vietose. 

- Sutinku. O aš nenoriu, kad mūsų akistatoje dalyvautų 
“farai" 

- Lize, pavažiuojame iki Akiračio. Iki Žaviojo Akiračio. 

Taip vietiniai vadino virš Kaslo ežero ir Mažojo tvenki- 
nio įrengtą piknikų aikštelę, iš kur kelias vesdavo į Kas! Ro- 
ko draustinį. Ten netrūko vietos lengviesiems automobi- 

liams, stovėjo netgi keli “Portosan" kilnojami tualetai. Įpu- 
sėjus popietei, griaudžiant perkūnijai, Akiratis greičiausiai 
bus tuščias. Geresnės vietelės, kur būtų galima pamąstyti, 
nuodugniai įvertinti padėtį ir pratempti šiek tiek laiko, ne- 
surasi. Gal Amanda iš tikrųjų priklausė genijų kastai? 

- Verčiau nešdinamės iš Centrinės gatvės, - pasakė Men- 
dė, timptelėjusi pižamos apykaklę. Nes jaučiuosi kaip 
striptizo šokėja bažnyčioje. 

Lizė atsargiai išvairavo “BMW"' į pagrindinį kelią - nū- 
nai, užsigeidusi pasitraukti nuo šerifo kontoros, ji kažkodėl 
įtikėjo, kad paklius į nedidelę avariją ir susitikimo su poli- 
cija neišvengs, - pasuko į vakarus ir po dešimties minučių 
pasiekė ženklą, ant kurio perskaitė: 


KASL ROKO DRAUSTINIS 
GALIMA RENGTI PIKNIKUS 
IR NAUDOTIS TUALETU 
NUO GEGUŽĖS IKI SPALIO 
PARKAS UŽSIDARO PRIEŠ SAULĖLYDĮ 
JŪSŲ PAČIŲ SAUGUMUI, 
AJERUS RINKTI DRAUDŽIAMA 


Stovėjimo aikštelėje, be Lizės “BMW", nebuvo jokios 
kitos mašinos. Apleistoje, piknikams skirtoje erdvėje jos 
neišvydo nė vieno turisto, besisvaiginančio gamta (arba 
“Monpeljė Gold“ vynu). Amanda nukulniavo prie staliukų. 
Jos padai atrodė rožiniai; po žalia pižama, netgi pasislėpus 
saulei, jaunesnioji sesuo aiškiai įžiūrėjo nuogą kūną. 

- Mende, ar tu tikrai manai... 

- Jei kas nors pasirodys, spruksiu atgal į saloną. - Aman- 
Lizė ant pirštų galiukų nutipeno iki asfaltuotos aikštelės 
pakraščio ir žengė ant žolės. Iš Skoto telkinio Mendė iš- 
griebė nuostabią žuvelę - šiuo atveju žodis “glotnutėlė"' tiko 
kaip niekas kitas. O vakaruose regimas vaizdas pervėrė tiek 
akis, tiek širdį. Pro dantytas Baltojo kalnyno smailes veržė- 
si juodi audros debesys. Ant aukštų šlaitų, tose vietose, kur 
šniokštė lietus, Lizė suskaičiavo septynias tamsias dėmes. 
Aptemusioje dausų dalyje tvyksčiojo žaibai. Žydroje spra- 
goje, tarp dviejų kamuolinių debesų, tarsi juos sujungiantis 
pasakiškas tiltas, driekėsi dvigubas, virš Kranmoro kalno 
pakibęs vaivorykštės puslankis. Lizei bežiūrint, vienas ply- 
šys užsitraukė, bet netrukus virš kažkokio kalno, kurio pava- 
dinimo ji nežinojo, atsivėrė kitas, ir prieš akis vėl nušvito 
vaivorykštės spalvos. Apačioje tyvuliavo purvinai pilkas 
Kaslo ežeras, šalia jo, it juoda negyvos žąsies akis, plytėjo 
Mažasis tvenkinys. Vėjas stiprėjo, tačiau jis buvo nejtikėti- 
nai šiltas. Kai gūsiai ties smilkiniais ėmė plazdenti plaukus, 
Lizė iškėlė rankas tarytum jai magėtų nuskristi - ne ant ste- 
buklingo kilimo, o į pagalbą pasitelkus įprastą vasaros audrą. 
- Mende! - sušuko ji. - Kaip aš džiaugiuosi, kad esu gyva! 
- Aš taip pat, - rimtai atsiliepė Amanda ir ištiesė rankas. 
Vėjas sutaršė žilstančias jos sruogas kaip ilgus mergaitės 
plaukus. Lizė suėmė sesers pirštus, atsargiai, kad nepaliestų 
žaizdų, bet jausdama, kaip viduje išsikeroja nežabotos emo- 
cijos. Virš galvos driokstelėjo griaustinis, suūžė šilto vėjo 
šuorai, už devyniasdešimties mylių į vakarus pirmykščius 
kalnų tarpeklius užtvindė audros debesys. Amanda ir Lizė 
ėmė suktis ratu, nepaleisdamos viena kitos rankų, basos 
strykčiodamos žolėje. 
Taip! - užstaugė Lizė, idant perrėktų perkūno trenks- 
mą. 

- Kas taip? - šūksniu paklausė Mendė. Ji vėl juokėsi. 
Taip, aš ketinu jį nužudyti! 
- Ką tau sakiau! Aš padėsiu! 
Prapliupo lyti, ir seserys kvatodamos, laikydamos del- 
nus virš galvų, nuskuodė atgal prie automobilio. 


Jos pasislėpė salone anksčiau, nei žemę užliejo pirmoji 
iš pustuzinio popietės liūčių, todėl rimtai nepermirko. Jei 
būtų truputį uždelsusios, mašinoje sėdėtų kiaurai šlapios, 
nes, praėjus vos pusei minutės nuo pirmųjų lašų, artimiau- 
sias, už dvidešimties jardų stovintis, staliukas pradingo iš 
akių. Lietus buvo šaltas, o “BMW" viduje tvyrojo šiluma, 
todėl priekinis stiklas kaipmat aprasojo. Lizė užvedė variklį 
ir įjungė lango šildytuvą. Amanda griebė jos mobilųjį. 

- Metas susisiekti su panele Brikele. - Ji ištarė vaikystė- 
je Darlai suteiktą pravardę, kurios Lizė negirdėjo daugelį 
metų. 

Laikrodis rodė po trijų. Labai abejotina, ar Kanta su 
Darla (dar žinoma, kaip panelė Brikelė - ak, kaip ji nekentė 
šitos pravardės) tebesėdi užkandinėje. 

- Spėju, kad jos jau pakeliui į Oberną, - sumurmėjo Li- 
Zė. 

- Aha, tikriausiai, - atsiliepė Amanda tokiu tonu, tarsi 
kalbėtų su vaiku. - Štai kodėl paskambinsiu į panelės Brike- 
lės mobilųjį. 

Dėl to, kad nedraugauju su technologijomis, kaltas 
Skotas, norėjo atšauti Lizė. Po jo mirties šioje srityje vis 
labiau regresuoju. Aš netgi nenusipirkau DVD grotuvo, 
nors juos turi visi. 

Tačiau balsu ji pasakė: 

- Jeigu tu Darlą pavadinsi panele Brikele, ji nutrauks ry- 
šį nespėjusi suvokti, su kuo šneka. 

Aš nesiruošiu to daryti. - Amanda įbedė žvilgsnį į 
pliaupiančią liūtį, kuri priekinį “BMW" langą pavertė stiklo 
upe. - Ar žinai, kodėl mudvi su Kanta ją taip praminėme ir 
kodėl pravardė Darlą skaudino? 

- Ne. 

- Būdama trejų ar ketverių, ji turėjo guminę raudoną lė- 
lytę, tikrąją panelę Brikelę. Darla dievino tą seną žaislą. 
Vieną šaltą naktį paliko lėlę ant radiatoriaus, ir ši išsilydė. 
Sumautas plikagalvi Kristau, na, ir smarvė pasklido. 

Lizė kaip įmanydama mėgino sulaikyti juoką, bet visos 
pastangos nuėjo vėjais. Kadangi gerklė buvo sutraukta, o 
burna - užčiaupta, prunkštimas išsiveržė pro nosį kartu su 
įspūdingo dydžio pirštus aptaškiusiu snargliu. 

- Fu-u-ui, kaip žavinga, metas arbatėlei su užkandžiais, 
madam, - tarstelėjo Amanda. 

- Dėklėje yra “Klyneks" nosinaitės, - pasakė Lizė nu- 
rausdama iki plaukų šaknų. - Gal paduosi? - mintyse pama- 
čiusi ant radiatoriaus besilydančią panelę Brikelę ir išgirdu- 
si vieną riebiausių Dendžio keiksmų - sumautas plikagalvi 
Kristau, - ji vėl prajuko, nors ir suvokė, kad smagumas at- 
mieštas liūdesiu tarsi saldžiarūgščiu prieskoniu, kurio pri- 
dėjo valdingas suaugusios Darlos būdas ir joje slypinti, 
marmeladu išsitepliojusi, gan dažnai siuntanti ir nuolat kaž- 
ko reikalaujanti mergytė. 

- Ei, nusivalyk pirštus į vairą. - Amanda irgi krizeno. 
Mobilųjį laikė įspaudusi į pilvą. - Aš tuojau apsisiusiosiu. 

- Mende, jei prišlapinsi į pižamines kelnes, jos išsily- 
dys. Duokš tas prakeiktas nosinaites. 

Tebekvatodama vyresnioji sesuo atidarė dėklę ir ištraukė 
“Klyneks" pakelį. 

- Manai, pajėgsi su ja susisiekti? - paklausė Lizė. - Kai 
taip lyja? 

- Jei tik jos telefonas įjungtas. Tiesą sakant, Darla nie- 
kuomet jo neišjungia, nebent sėdi kino teatre. Bendrauju su 
ja beveik kasdieną - kartais du sykius per dieną, jei Metas 
išvyksta pasimėgauti dėstymo orgijomis. Supranti, kartais 
Medija skambina Darlai, o ši man perduoda, ką ji sakė. Pas- 
taruoju metu Darla yra vienintelė mūsų šeimoje, su kuria 
Medija šnekasi. 

Lizė išpūtė akis, nes nė nenutuokė, kad seserys kalbėda- 
vosi apie vaidingąją Amandos dukterį - bent jau Darla nieka- 
da to neminėdavo. Ji panūdo iškamantinėti smulkmenas, ta- 
čiau suvokė, jog dabar tam ne pats tinkamiausias laikas. 

- Ir ką tu jai sakysi? 

- Tiesiog klausykis. Aš kai ką sumąsčiau, bet bijau tau 
pasakoti - baiminuos, jog mano žodžiai praras... ne, nežinau. 
Šviežumą? Įtaigumą? Man tereikia, kad jos nusitrenktų kuo 
toliau nuo šitų kraštų ir nepakliūtų... 

- į Makso Silverio bulvių rūšiuotoją? - užbaigė Lizė. 
Savu metu pas poną Silverį teko darbuotis visoms seserims: 
pririnkusios statinaitę bulvių, gaudavo po ketvertuką, bet iš 
panagių nešvarumus valydavo iki vasario. 

Amanda įbedė į ją veriantį žvilgsnį ir nusišypsojo. 

- Aha, panašiai. Darla ir Kanta retsykiais gali erzinti, bet 
aš jas myliu. Prisipažįstu, esu kalta. Nenoriu, kad jos būtų su- 
žalotos, nes netinkamų metu atsidūrė netinkamoje vietoje. 

- Aš taip pat nenoriu, - švelniai pritarė Lizė. 

Į stogą ir priekinį stiklą subarbeno kruša, bet netrukus ją 
vėl pakeitė liūties šuorai. 

Mendė paplekšnojo jai per ranką. 

- Žinau, mažoji. 

Ne mažoji Lize, o paprasčiausiai “mažoji? Kada pasku- 
tinį sykį Amanda ją taip vadino? Beje, vienintelė iš visų. 

Dėl žaizdotų rankų, suvesti numerį Mendei sekėsi ne- 
kaip. Pirmą kartą suklydo ir turėjo imtis darbo iš naujo. 
Mobiliojo ekranėlyje nušvitus teisingiems skaičiams, ji 
spūstelėjo mygtuką SKAMBINTI ir mažąjį “Motorola" apa- 
ratą priglaudė prie ausies. 

Lietus mažumėlę susilpnėjo, ir Lizė vėl įžvelgė pikniko 
stalelį. Kiekgi sekundžių praėjo nuo to momento, kai vyres- 
nioji sesuo pabandė užmegzti ryšį? Pakėlusi antakius ji 
įsmeigė akis į Amandą. Toji jau buvo bepurtanti galvą, bet 
staiga išsitiesė ir kilstelėjo dešinįjį smilių, tarytum praban- 
giame restorane kviesdama padavėją. 

- Darla?.. Tu girdi mane?.. Žinai, kas šneka?.. Taip! Taip, 
tikrai! 

Mendė iškišo liežuvį ir išsprogdino akis, nebyliai, ta- 
čiau negailestingai taikliai mėgdžiodama Darlos reakciją. 
Tokia išraiška paprastai nušvisdavo viktorinos dalyvių, užsi- 
dirbusių premijinį klausimą, veiduose. 

- Taip, ji šalia ma... Darla, /ėčiau! Iš pradžių aš negalėjau 
kalbėti, o dabar neįstengiu įterpti nė žodelio! Leisiu tau pa- 
bendrauti su Lize... 

Šįsyk Amanda klausėsi ilgiau, protarpiais sulinksėdavo 
ir nykščiu patekšnodavo pirštus lyg sakydama: pliurpk, kiek 
širdis geidžia, kvar kvar kvar. 

- Mm-hmm, pasakysiu. - Nė nepridengdama delnu tele- 
fono - matyt, norėjo, jog Darla išgirstų, kaip perduodama 
jos žinutė, - Amanda tarė: - Lize, mudvi vis dar oro uoste. 
Kantos lėktuvą sulaikė Bostoną užgriuvusi audra. Argi ne 
apmaudu? 

Mendė iškėlė nykštį ir vėl sutelkė dėmesį į pokalbį. 

- Gerai, kad spėjau su jumis susisiekti, kol dar nepajudė- 
jote iš vietos. Manęs “Žaliojoje vejoje“ neberastumėte. 
Mudvi su Lize esame Deryje, Akadijos psichinės sveikatos 
centre... teisingai, Deryje. 

Ji paklausė, kinktelėjo galva. 

- Aha, rikras stebuklas. Nežinau kaip, bet aš išgirdau Li- 
zės balsą ir paprasčiausiai atsipeikėjau. Paskutinis dalykas, 
kurį pamenu - kaip mane vežėte į No-Piepos ligoninę. O 
paskui... tiesiog išgirdau, kaip Lizė mane šaukia, ir, rodės, 
pabudau iš gilaus miego. Gydytojai iš “Žaliosios vejos" nu- 
siuntė mane į Derį atlikti smegenų testus, kurie turbūt kai- 
nuos krūvą šlamančiųjų... 

Ji vėl įsiklausė. 

- Taip, brangute, aš mielai pasisveikinčiau su Kanta. Esu 
tikra, kad Lizė irgi neatsisakytų su ja pašnekėti, bet mus jau 
kviečia, o kabinete, kur pilna medicininės įrangos, mobilu- 
sis neveiks. Manau, jūs į Derį nusigautumėte prieš septy- 
nias, vėliausiai aštuntą... 

Tuo momentu padangės vėl prakiuro. Pratrūkusi liūtis 
sumišo su kruša, ir mašinos saloną trumpam užtvindė dus- 
lus ledokšnių barškesys. Amanda pirmą sykį atrodė visiškai 
sutrikusi. Ji pažiūrėjo į jaunėlę seserį, paniškai išplėtė akis. 
Pirštu dūrė į "BMW" stogą, iš kur atsklido barbenimas. Pa- 
krutino lūpas nebyliai ištardama: ji klausia, koks čia gar- 
sas. 

Lizė nedvejodama čiupo telefoną ir jį prispaudė prie 
ausies. Ryšys netrūkinėjo, nors už lango siautė vėtra (kas ži- 
no, gal būtent jai reikėtų dėkoti už galimybę šnekėti mobi- 
liuoju). Iš ragelio veržėsi įsiaudrinę, džiaugsmingi Darlos ir 
Kantos balsai. Fone netgi buvo girdėti garsiakalbis, skel- 
biantis, esą dėl prasto oro reisai atidedami. 

- Darla, čia Lizė. Amanda atsigavo. Visiškai. Argi tai ne- 
nuostabu? 

- Netikiu savo ausimis! 

Verčiau vieną kartą pamatyti, nei šimtą kartų išgirsti. 
Atlėkite į Derį. 

- Lize, koks ten /riukšmas? Primena lietaus šniokšti- 
mą! 

- Kitoje koridoriaus pusėje įrengtas hidroterapijos kabi- 
netas, - nerūpestingai sumelavo Lizė. Vėliau mes nė už ką 
neįstengsime paaiškinti, kodėl pūtėme miglą, pagalvojo. 
Net per milijoną metų. 

Akimirkai įsivyravo tyla, kurią papildė tiktai liūties oši- 
mas. Galų gale Darla atsiliepė: 

- Jeigu ji išties puikiai jaučiasi, mudvi su Kanta iš pra- 
džių užsuksime į “Pūgą" Iki Derio - ilgas kelias, o mes abi 
išbadėjusios. 

Lizė ūmai įniršo, bet po sekundės kitos vos netrinktelė- 
jo sau kumščiu į tarpuakį. Kuo ilgiau jos užtruks, tuo ge- 
riau, ar ne? Vis dėlto skriaudžiamo žmogaus irzlumas, prasi- 
sunkęs į Darlos balsą, nuteikė ją nemaloniai. Antra vertus, 
jos buvo seserys, ir savo reikalus kažkaip turėjo sutvarkyti. 

- Kodėl gi ne? - pratarė. Atsisukusi į Amandą, nykščio 
galu palietė išriesto smiliaus pagalvėlę: tvarkelė. Mendė 
nusišypsojo ir linktelėjo. - Mes niekur nepabėgsime. 

Na, nebent užsuksime į Ohoho mėnulį, kad atsikraty- 
tume pamišėlio lavonu. Jei tik mums pasiseks. Jeigu įvy- 
kiai klostysis, kaip mes tikimės. 

- Ar galėtum perduoti telefoną Mendei? - Darla vis dar 
burbuliavo dirgliu tonu, tarytum nebūtų mačiusi šiurpaus 
katatoniško sąstingio - tarytum ją būtų ėmę graužti įtarimai, 
jog Amanda apsimetinėjo. - Su ja pašnekėti norėtų Kanta. 

- Žinoma. - Įteikdama vyresnei seseriai mobilųjį, Lizė 
be garso ištarė: Kantata. 

Mendė užtikrino Kantą, kad, taip, ji sveika, ir taip, tai 
stebuklas; ne, ji neprieštaraus, jeigu Darla su Kantata laiky- 

sis pirminio plano ir papietaus “Pūgoje"; ne, joms tikrai ne- 
būtina užsukti į Kasl Vju ko nors paimti iš Amandos namų. 
Ji turi visko, ko reikia, tuo pasirūpino Lizė. 

Pokalbiui artėjant į pabaigą, lyti netikėtai nustojo, lyg 
Dievas danguje būtų užsukęs kranelį. Lizei į galvą šovė 
keista mintis: tokiais trumpais, nuožmiais šuorais pliaupda- 
vo Ohoho mėnulyje. 

Aš iš ten ištrūkau, bet nelabai toli, pamanė ir suvokė 
burnoje tebejaučianti saldų prieskonį. 

Amandai pareiškus, kad ji myli Kantatą, ir nutraukus ry- 
šį, debesų properšoje nutvisko birželio drėgmę pervėręs 
saulės spindulys. Virš Kaslo ežero pakibo vaivorykštė. Kaip 
pažadas, dingtelėjo Lizei, kuriuo nori, bet ne visai gali 
patikėti. 


Vaivorykštės stebėjimą nutraukė Amandos murmesys. 
Toji susisiekė su telefonų tinklo informacijos biuru, kurio 
paprašė “Žaliosios vejos" numerio. Skaičius smiliumi pake- 
verzojo ant aprūkusio “BMW"' stiklo. 

- Dėmėlės pasiliks net ir tada, kai priekinis langas atšils, 
- priekaištingai suburbėjo Lizė. - Man teks jas plauti “Vin- 
deks" skysčiu. Vidurinėje dėklėje guli šratinukas - kodėl jo 
nepaprašei? 

- Todėl kad aš katatonikė, - atšovė Mendė ištiesdama 
mobilųjį. 

- Kam aš turėčiau skambinti? 

- Lyg nežinotum. 

- Amanda... 

- Lize, kalbėti reikės tau. Aš neįsivaizduoju, į ką kreip- 
tis. Nė nenutuokiu, kaip ten mane įkišote. - Ji trumpam nu- 

tilo, pirštų galais pacaksėjo į pižamines kelnes. Padanges 
vėl aptraukė vienalytis debesų sluoksnis, ir lauke įsitvyrojo 
prieblanda. Rodės, jog vaivorykštė tebuvo sapnas. - Atvirai 
kalbant, žinau, - galiausiai prabilo. - Tik čia ne jūsų, o Skoto 
nuopelnas. Jis kažkaip pasirūpino, kad ligoninėje man atsi- 
rastų vieta. 

Lizė palinksėjo galva. Išsižioti nedrįso, idant neprišne- 
kėtų, ko nereikia. 

- Kada? Po paskutinio mano priepuolio? Po mudviejų 
susitikimo Pietyje, kurį jis vadino Ohohojos mėnuliu? 

Jaunėlė sesuo nesivargino jos taisyti. 

- Jis užkalbėjo dantis gydytojui Hju Albernesui. Per- 
žvelgęs tavo ligos istoriją tas sutiko, jog tau gresia rimti 
nemalonumai. Kai šįsyk pakvaišai, daktaras tave apžiūrėjo 
ir priėmė į “Žaliąją veją" Tu išties nieko nepameni? 

- Ne. 

Lizė paėmė mobilųjį, įbedė akis į numerį, užrašytą ant 
dalinai atšilusio priekinio stiklo. 

- Aš nenumanau, ką jam sakyti. 

- Pagalvok, mažoji, ką pasakytų Skotas? 

Ir vėl mažoji. “BMW" užliejo dar vienas, vos dvidešimt 
sekundžių užtrukęs lietaus šuoras. Kol lašai įnirtingai barbe- 
no į stogą, Lizė nejučia susimąstė apie paskaitas ir praneši- 
mus, kuriuos Skotas skaitydavo, kai ji lydėdavo vyrą (pastara- 
sis juos praminė angažementais). Neskaitant to, kas 1988-ai- 
siais nutiko Nešvilyje, ji visuomet puikiai leisdavo laiką. Kodėl 
ne? Skotas rėždavo klausytojams patinkančias kalbas, o Lizė 
pareigingai šypsodavosi ir tam tikrais momentais paplodavo. O, 
ir kartais be garso tardavo “ačiū"", jeigu ją kas nors pristatydavo. 
Kartais jis gaudavo suvenyrų ir šiuos perduodavo žmonai. Kar- 
tais žiūrovai juos abu nufotografuodavo, kartais tokie žmonės 
kaip Tonis Edingtonas - Tuonys, - turintys aprašyti Skoto pa- 
sirodymą, paminėdavo ją savo straipsniuose, kartais - ne. Kar- 

tais brūkštelėdavo jos vardą su klaidomis, o sykį įvardijo kaip 
Skoto Lendono gyvenimo draugę. Na, ir kas? Lizė nekreipė 
dėmesio į smulkmenas, nes mokėjo nesinervinti ir būti tyli, 
bet ji nepriminė mergaitės iš Sakio apsakymo*, ir nepasižy- 
mėjo improvizaciniais gabumais... 

- Klausyk, Amanda, tu klysti, jei manai, kad pajėgsiu įsi- 
jausti į Skoto kailį. Garbės žodis, aš neišmanau, kaip meluo- 
ti. Gal pati šnektelėtum su daktaru Albernesu? Praneštum, 
kad gerai jautiesi... - Lizė pabandė atiduoti mobilųjį. 

Mendė pakėlė aukštyn sužalotas rankas. 

- Kad ir ką sakyčiau, iš to nebūtų jokios naudos. Juk aš 
išprotėjusi. Tu - ne tik sveiko proto, bet ir esi garsaus rašy- 
tojo našlė. Ne, Lize, skambinti teks tau. Priversk Albernesą 
pasitraukti mums iš kelio. Nedelsiant. 


9 


Lizė surinko numerį ir iš pradžių jautėsi panašiai, kaip 
ketvirtadienį - tą užsitęsusią dieną, kai ėmė ieškoti jygos 
punktų - skambindama į “Žaliąją veją" Vėlgi kitame laido 
gale ragelį pakėlė Kasandra, o Lizė išgirdo migdančią muzi- 
ką, kai jos paprašė luktelėti. Tiesa, šįsyk, išgirdusi ponios 
Lendon balsą, registratūros darbuotoja akivaizdžiai apsi- 
džiaugė ir pasakė, kad ją sujungs su daktaro Alberneso na- 
mais. 

- Tik niekur nesitraukite, - paliepė ir užleido vietą melo- 
dijai, atrodo, Donos Samer dainai “Mielai su tavimi pasimy- 
lėčiau, mažuli", senam disko stiliaus originalui, dar nepaty- 
rusiam muzikinės lobotomijos. Nurodymas “tik niekur ne- 
sitraukite"" skambėjo grėsmingai, bet tai, kad Hju Alberne- 
sas sėdi namuose... na, ši naujiena suteikė vilties, ar ne? 
*Sakis - britų rašytojo Hektoro Hju Monro (1870-1916), išgarsėjusio trumpais 


apsakymais, slapyvardis. 

Jis galėjo paskambinti “farams" tiek iš savo namų, 
tiek iš darbo kabineto. O gal su policija susisiekė budin- 
tis gydytojas? Ir ką tu išklosi, kai jis atsilieps? Ką, vel- 
niai griebtų, “pribursi"'? 

Ką sakytų Skotas? 

Skotas pareikštų, esą realybę įkūnija Ralfas. 

O taip, teisingai. 

Lizė šyptelėjo prisiminusi, kaip vyras matavo žingsniais 
viešbučio kambarį... kur? Linkolne? Nebraskos valstijoje? 
Ne, veikiau Omahoje. Nes jie apsistojo mielame viešbučio 
numeryje, kuris gal net priklausė liukso kambariams. Skotas 
skaitė laikraštį, kai po durų apačia praslydo redaktoriaus at- 
siųstas faksas. Karsonas Forėjus norėjo, jog trečiame savo 
naujo romano juodraštyje jis kai ką pakeistų. Pačios knygos 
Lizė neatminė, žinojo tik tiek, kad ji buvo viena iš paskuti- 
nių, kurias Skotas retsykiais vadindavo “Už širdies griebian- 
čios Lendono meilės istorijos" Šiaip ar taip, Karsonas, 
bendradarbiavęs su jos vyru ištisą amžinybę, kaip pasakytų 
Dendis Debušeras, manė, jog epizodas, kai du pagrindiniai 
veikėjai atsitiktinai susitinka po dvidešimties metų, nejįtiki- 
mas. “Siužetas, senas bičiuli, mažumėlę trūkinėja per siū- 
les", parašė jis. 

- Patrūkčiok štai čia, senas bičiuli, - burbtelėjo Skotas, 
griebdamas sau už tarpkojo. (Ar tik tuo momentu ant jo 
kaktos neužkrito žavingai nepaklusni plaukų s:uoga? Taip, 
taip.) Nespėjus jai ištarti raminančių žodelių, vyras stvėrė 
laikraštį, pabaksnojo pirštu į paskutinį puslapį ir apybraižų 
skirsnyje, “Keistame pasaulyje“, parodė vieną straipsnį. 
Antraštė skelbė: ŠUO RANDA KELIĄ NAMO PO 3 ME- 
TŲ. Autorius pasakojo apie borderkolį, vardu Ralfas, pasi- 
metusį Port Šarlotėje, Floridos valstijoje, kur atostogavo jo 
šeimininkai. Po trejų metų šuo pasirodė prie gimtųjų namų, 

stovinčių Judžine, Oregono valstijoje, slenksčio - sulysęs, 
be apykaklės, su viena kita nuospauda, bet šiaip sveikas. Tie- 
siog atpėdino takeliu, vedančiu link laukujų durų, pritūpė 
prieangyje ir lojimu pasiprašė įleidžiamas. 

- Ką, tavo manymu, pagalvotų mesjė Karsonas Forėjus, 
jei tokį įvykį aprašyčiau savo knygoje? - paklausė Skotas ir 
nuo kaktos nubraukė plaukus (sruogos, žinoma, iš karto nu- 
sviro žemyn). - Atsiųstų faksą su aiškinimu, neva siužetas, 
senas bičiuli, mažumėlę trūkinėja per siūles? 

Lizė, kurią pralinksmino jo apmaudas ir sujaudino isto- 
rija apie Ralfą, grįžusį namo po tiek metų (ir vienas Dievas 
žino, kiek nuotykių išgyvenusį), pritarė, jog būtent taip Kar- 
sonas sureaguotų. 

Skotas vėl čiupo laikraštį, piktai dėbtelėjo į Ralfo, atga- 
vusio sportišką išvaizdą, papuošto nauja apykakle bei turkiš- 
ku raštu išmarginta skarele, nuotrauką ir nušveitė jį šalin. 

- Žinai, Lize, ką tau pasakysiu. Romanistai priversti dirb- 
ti velniškai sunkiomis sąlygomis. Realybę įkūnija Ralfas, 
neaišku kaip sugebėjęs grįžti namo po trejų metų. Bet rašy- 
tojas negali papasakoti tokios istorijos! Nes ji, senas bičiu- 
li, trūkinėja per siūles! 

Išliejęs tulžį, Skotas, kiek ji prisiminė, sėdo prie stalo ir 
perrašė redaktoriaus paminėtus puslapius. 

Muzikėlė nutyko. 

- Ponia Lendon? - vėl prabilo Kasandra. 

- Taip, aš klausau, - aprimusi tarė Lizė. Skoto lūpomis 
bylojo tiesa. Realybę įkūnijo girtuoklis, loterijoje išlošęs 
septyniasdešimt milijonų dolerių ir pinigais perpus pasida- 
linęs su savo mėgstamu barmenu. Mergaitė iš Teksaso, iš- 
gyvenusi šulinyje, kuriame įkalinta tūnojo šešias dienas. 
Studentas iš Kankuno, iškritęs iš penkto aukšto balkono, 
bet viso labo susilaužęs riešą. Realybę įkūnijo Ralfas. 

- Aš jus sujungiu, - pasakė Kasandra. 

Pasigirdo dvigubas spragtelėjimas, ir į Lizę kreipėsi Hju 
Albernesas - labai sunerimęs, tačiau, regis, neapimtas pani- 
kos: 

- Ponia Lendon? Kur jūs? 

- Pakeliui į savo sesers namus. Juos pasieksime po dvi- 
dešimties minučių. 

- Amanda su jumis? 

- Taip. - Lizė nusprendė atsakyti į jo klausimus, bet į 
smulkmenas nesigilinti. Iš dalies todėl, kad smalsavo suži- 
noti, ko jis teirausis. 

- Ponia Lendon... 

- Lize. 

Lize, šią popietę “Žaliojoje vejoje" pilna sudirgusių 
žmonių - daktaras Štainas, budintis terapeutas, seselė Barel, 
vadovaujanti Eklio fligeliui, Džošas Felanas, mūsų negau- 
sios, bet nepriekaištingai pareigas atliekančios saugumo ko- 
mandos viršininkas. 

Alberneso prakalba skambėjo kaip klausimas (Ką jūs 
padarėte?) ir kaip kaltinimas (Jūs siaubingai išgąsdinote 
mūsų darbuotojus!), todėl ji nutarė atsakyti. Glaustai. Sau 
pačiai kasti duobės nevertėjo. 

- Na, taip. Atleiskite. Man /abai nemalonu, kad pridariau 
tiek rūpesčių. Amanda primygtinai reikalavo ją išsivežti ir 
prašė neskambinti į “Žaliąją veją“", kol nenutolsime. Tokio- 
mis aplinkybėmis nusprendžiau jai neprieštarauti. Taip elgtis 
siūlė sveikas protas. 

Mendė energingai iškėlė nykštį, bet Lizė nesileido iš- 
blaškoma. Gal daktaras Albernesas ir didžiū-ūlis Skoto kū- 
rybos gerbėjas, tačiau dėl jo gebėjimo ištraukti iš žmonių 
tai, apie ką jie nenorėdavo kalbėti, nekilo jokių abejonių. 

Sprendžiant iš balso, Hju Albernesas įsiaudrino. 

- Ponia Lendon... Lize... jūsų sesuo reaguoja į aplinką? 
Atgavo sąmoningą būseną? 

Siūlau pačiam įsitikinti, atsiliepė Lizė ir telefoną 
perdavė Amandai. Toji nutaisė sunerimusią veido išraišką, 
bet mobilųjį paėmė. 

Lizė be garso tarė: Atsargiai. 

- Alio? Daktare Albernesai? - Mendė prabilo lėtai, bet 
aiškiai. - Taip, čia aš. - Ji pasiklausė. - Amanda Debušer, tei- 
singai. - Pasiklausė. - Mano vidurinis vardas yra Džordžetė. 
- Pasiklausė. - 1946-ųjų liepą. Vadinas, man dar nėra šešias- 
dešimties. - Pasiklausė. - Turiu vieną vaiką, dukterį, vardu 
Intermedija. Sutrumpintai - Medija. - Pasiklausė.  Džor- 
džas Bušas, deja. Man rodos, tas žmogus susitapatina su 
Dievu ir kelia ne mažesnę grėsmė negu jo išvardinti valsty- 
bės priešai. - Pasiklausė. Nežymiai krestelėjo galva. - Aš... 
dabar nenorėčiau į tai gilintis. Pakalbėkite su Lize. - Ji ati- 
davė telefoną, akimis melsdama gero ar bent patenkinamo 
įvertinimo už savo pastangas. Jaunesnioji sesuo energingai 
sulinksėjo. Amanda susmuko sėdynėje lyg po ilgų ir vargi- 
nančių lenktynių. 

- „„tebesiklausote? - suciepsėjo mobilusis, kai Lizė pri- 
glaudė jį prie ausies. 

- Čia Lizė, daktare Albernesai. 

- Lize, kas atsitiko? 

- Man teks pasakoti glaustai, dakta... 

- Hju. Prašau kreiptis į mane vardu. 

Lizė sėdėjo už vairo išsitiesusi kaip styga. Nūnai leido 
sau atsipalaiduoti ir nugara įsiremti į odinį, maloniai glotnų 
atlošą. Daktaras pageidavo, kad ji numotų ranka į oficialias 
mandagybes. Jų santykiai vėl tapo bičiuliški. Žinoma, budru- 
mo prarasti nevalia, tačiau viskas klostėsi neblogai. 


175 


- Aš apsilankiau pas seserį - mudvi sėdėjome vidiniame 
kiemelyje, - ir ji paprasčiausiai atsigavo. 

Pasirodė šlubčiodama, be apykaklės, bet šiaip sveika, 
pamanė Lizė ir turėjo sutelkti visas jėgas, kad užgniaužtų 
beprotiško juoko protrūkį. Kitoje ežero pusėje dausas nu- 
tvieskė žaibas. Rodės, jis blykčiojo ir galvoje. 

- Nieko panašaus nesu girdėjęs, - prisipažino Hju Alber- 
nesas. Jis neklausė, todėl Lizė tylėjo. - O kaip jūs... hmm... 
pasitraukėte? 

- Atleiskit? 

- Kaip nepastebėtos prasmukote pro Eklio fligelio re- 
gistratūrą? 

Realybę įkūnija Ralfas, priminė sau Lizė. Neva sutriku- 
sių balsu atsakė: - Niekas mūsų neprašė išsiregistruoti - vi- 
si atrodė užsiėmę savo darbais. Mes tiesiog išėjome. 

- O kaipgi durys? 

- Jos buvo atviros. 

- Kad mane kur... - Albernesas užsičiaupė ir prisivertė 
susitvardyti. 

Lizė kantriai lūkuriavo suprasdama, jog pašnekesys dar 
neužsibaigė. 

- Seselės rado raktų ryšulį, automobilio raktelį ir šlepe- 
tes. Be to, sportinius batelius su kojinėmis. 

Kuriam laikui Lizė sutelkė mintis į raktų ryšulį. Nė ne- 
suvokė, jog šie irgi pradingo. Na, išsiduoti daktarui Alber- 
nesui nederėtų. 

- Atsarginį mašinos raktelį laikau magnetinėje dėžutėje, 
po užpakaliniu buferiu. Kalbant apie ryšulį... - Lizė pabandė 
daugiau ar mažiau nuoširdžiai nusijuokti. Nežinia, ar jai pa- 
vyko, tačiau Amanda bent jau pastebimai neišblyško. - O, 
kaip gailėsiuos, kad juos pamečiau. Tikiuosi, jūsų persona- 
las radinius išsaugos? 

- Be abejo, bet mums reikėtų pasimatyti su panele De- 
bušer ir atlikti tam tikras procedūras, jeigu norite, kad ją 

perleistume jūsų globai. - Daktaro Alberneso balsas liudijo, 
jog tokia mintis kėlė pasibaisėjimą, bet klausiamos intona- 
cijos Lizė neišgirdo. Nors ir nestygdama vietoje, ji kantriai 
laukė. Tolimojoje Kaslo ežero pusėje dangus vėl pajuodo. 
Plento pusėn artėjo dar vienas škvalas. Ji norėjo kuo grei- 
čiau atsisveikinti su daktaru Albernesu, bet nuleisti telefono 
kol kas nesiruošė. Nujautė, jog pokalbis pasiekė kulminaci- 
nį tašką. 

- Lize, - galiausiai prabilo jis, - kodėl jūs su seserimi pa- 
likote apavą? 

- Tiesą sakant, nežinau. Amanda reikalavo nešdintis, eiti 
basomis ir mesti šalin raktus... 

Nes juos turėdamos galėjote nepraslysti pro metalo 
detektorių. Atsižvelgiant į jūsų sesers būklę, keista, kad ji 
išvis... tiek to, tęskite. 

Lizė nusigręžė nuo liūties, kuri užliejo kalvas, iškilusias 
kitoje Kaslo ežero pusėje. 

- Amanda, ar pameni, kodėl prašei, kad išeitume basos? 
- paklausė ir prieš save atkišo telefoną. 

- Ne, - garsiai atsakė Mendė ir po sekundės pridūrė: - 
Tik tiek, kad norėjau pasivaikščioti po žolę. Glotnutėlę žolę. 

- Girdėjote? - pasiteiravo Lizė daktaro. 

- Jai knietėjo basai paslankioti per žolę? 

- Taip. Esu tikra, kad ne tik. Ji reikalavo labai primygti- 
nai. 

- Ir jūs paklusote? 

- Hju, ji yra vyresnė mano sesuo - tiksliau, vyriausioji. 
Prisipažįstu, aš taip apsidžiaugiau, kai ji grįžo į Žemės pla- 
netą, kad galvoje susijaukė visos mintys. 

- Bet man... mums... reikia ją apžiūrėti. Įsitikinti, ar ji 1š- 
ties pagijo. 

- Nieko prieš, jei tikrinimo procedūroms ją pristatysiu 
rytoj? 


Amanda taip įnirtingai ėmė purtyti galvą, kad išsiplaiks- 
tė jos plaukai. Iš baimės suapvalėjo akys. Lizė lygiai taip pat 
energingai sulinkčiojo savąja. 

- Būtų puiku, - atsakė daktaras Albernesas. Jo balse pa- 
sigirdo nuoširdus palengvėjimas. Lizę pervėrė kaltės jaus- 
mas, nes ji žinojo meluojanti. Tačiau, jeigu nutari laikytis 
bet kokiomis aplinkybės, kai kurių dalykų neišvengsi. - Ry- 
toj, antrą dienos, atvykčiau į “Žaliąją veją" ir pasišnekėčiau 
su jumis abiem. Laikas jums tinka? 

- Žinoma. - Su sąlyga, kad rytoj, antrą, mes dar būsi- 
me gyvos. 

- Ką gi, gerai. Man tik įdomu... - tiesiai virš jų, debesų, 
sluoksnyje sušvysčiojo akinančios žaibo strėlės, kurios ki- 
toje plento pusėje į kažką smigo. Lizė išgirdo traškėjimą, 
užuodė elektros iškrovą ir degėsių tvaiką. Ji pirmą kartą gy- 
venime iš taip arti matė žaibą. Amanda suspigo, bet jos balsą 
nustelbė kurtinantis griaustinio riaumojimas. 

- Kas ten? - užrėkė Albernesas. Ryšis, kaip ir anksčiau, 
buvo nepriekaištingas, bet daktaras, kurį Lizės vyras prieš 
penkerius metus įprašė priimti Mendę į savo reabilitacijos 
centrą, atrodė siaubingai nutolęs. 

- Žaibas su perkūnija, - ramiai atsakė ji. - Mus, Hju, už- 
griuvo rimta audra. 

Verčiau sustokite šalikelėje. 

- Taip ir padariau. Žinote, gal aš išjungsiu telefoną. To 
betrūko, kad jis mane nutrenktų elektra. Pasimatysime ry- 
toj... 
- Eklio fligelyje. 

- Taip, antrą valandą. Su Amanda. Ačiū... - Lizė susigūžė, 
nes virš galvos vėl sublykčiojo žaibas, laimei, šįsyk ne taip 
rėžiantis akis. Jį lydėjęs griaustinis, nors ir trankus, iš- 
sprogdinti ausų būgnelių nesibaudė. - ...ačiū už supratimą. - 
Nė neatsisveikinusi ji nuspaudė mygtuką BAIGTI. Automo- 

bilį ėmė nuožmiai talžyti lietaus šuorai, kurie, rodės, tik ir 
laukė, kol nutrūks pokalbis. Iš akiračio pranyko ne vien pik- 
niko staliukas, bet ir "BMW" kapotas. 

Amanda suspaudė jos petį, ir Lizė prisiminė dar vieną 
kantri dainą, prasidedančią tvirtinimu, esą jeigu dirbsi išsi- 
juosęs, tavo pirštai taps kaulėti. 

- Aš ten negrįšiu! Nė už ką! 

- Susimildama, Mende, man skauda! 

Sesuo patraukė ranką, bet atgal neatšlijo. Jos akys skais- 
čiai žibėjo. 

- Atgal aš negrįšiu. 

- Grįši. Tik tam, kad pasikalbėtum su daktaru Albernesu. 

- Ne... 

Užsičiaupk ir paklausyk! 

Amanda sumirksėjo ir atšoko, priblokšta tūžmingo Lizės 
balso. 

- Mudviem su Darla teko tave ten apgyvendinti. Neturė- 
jome kitos išeities. Tu virtai besiseiliojančiu, besišlapinan- 
čiu mėsos gabalu. Tuo tarpu Skotas, kuris žinojo, kas tau 
nutiks, pasirūpino tavimi ne viename pasaulyje, o dviejuo- 
se. Tu man skolinga, triušele Mende. Štai kodėl šį vakarą 
padėsi man, o rytoj - sau. Ir aš nenoriu girdėti nieko, išsky- 
rus “Taip, Lize". Aišku? 

- Taip, Lize, - sumurmėjo Amanda. Nudūrusi akis į žaiz- 
dotas savo rankas ji vėl suriko: - Kas, jeigu jie mane nugrūs 
į tą palatą? Vieną užrakins kambaryje, plaus kūną kempinė- 
mis, vers gerti vabaliukų sultis? 

- To nebus. Jie negali. Tu patekai į ligoninę savanoriškai 
- tai yra leidimą suteikėme mes su Darla, nes pati buvai iš- 
ėjusi laukais. 

Mendė graudžiai prunkštelėjo. 

- Taip sakydavo Skotas. Kartais, kai matydavo, jog kaž- 
kas perdėm riečia nosį, pridurdavo “dėl savo paikumo" 

- Aha, - pritarė Lizė ne be sielvarto dūrio, - pamenu. Bet 
dabar svarbiausia, jog tu jautiesi gerai. - Ji suėmė vieną 
Amandos ranką, priminė sau, kad pirštų stipriai negniaužtų. 
- Rytoj tu nuvyksi į “Žaliąją veją" ir savo žavesiu pritrenksi 
daktarėlį. 

- Pabandysiu, - atsakė Mendė. - Bet ne todėl, kad jau- 
čiuosi tau skolinga. 

- Ne? 

- Todėl, kad aš tave myliu, - su naiviu orumu ištarė ji ir 
tyliai sulemeno: - Tu man draugiją palaikysi? 

- Savaime suprantama. 

- Galbūt... galbūt tavo vaikinas mus pričiups, ir dėl “Ža- 
liosios vejos" galvų sukti nebereikės. 

- Juk prašiau jo nevadinti mano vaikinu. 

Amanda blausiai šyptelėjo. 

- Pasistengsiu, jei užmirši tą mėšliną “triušelę Mendę" 

Lizė prajuko. 

- Gal jau važiuojam? - pasiūlė Amanda. - Lietus silpnėja. 
Beje, įjunk šildytuvą. Čia šalta. 

Ji įvykdė sesers prašymą, atbulą “BMW" išvairavo iš 
stovėjimo aikštelės ir pasuko į plentą. 

- Keliausime į tavo namus, - pasakė. - Dūlis, ko gero, jų 
nestebi, jei ten pliaupia ne silpnesnė liūtis negu čia. Net jei- 
gu tūno kur nors netoliese, ką gi jis pamatys? Iš pradžių už- 
suksime į tavo namučius, paskui trauksime į manuosius. Dvi 
vidutinio amžiaus moterys. Nejau jis išsigąstų dviejų viduti- 
nio amžiaus moterų? 

- Mažai tikėtina, - atsakė Amanda. - Bet aš džiaugiuosi, 
kad Kantą ir panelę Brikelę išsiuntėme į ilgą išvyką. 

Lizė jai pritarė, nors ir žinojo, kaip Liusė Rikardo iš se- 
rialo “Aš myliu Liusę“, kad artimiausiu metu teks daug aiš- 
kintis. "BMW" nuriedėjo ištuštėjusiu plentu. Ji vylėsi, jog 
kelio nepastos ant asfalto nuvirtęs medis, bet nujautė, kad 

kliūčių gali neišvengti. Danguje piktai tebesitrankė griausti- 
nis. 

- Aš pasiieškosiu drabužių, - kalbėjo Mendė. - Šaldikly- 
je turiu porą svarų maltos mėsos. Atšildysiu ją mikrobangų 
krosnelėje, nes jaučiuosi išbadėjusi. 

- Mano mikrobangų krosnelėje, - neatplėšdama akių nuo 
kelio pridėjo Lizė. Lyti nustojo, bet priešakyje vis dar plau- 
kė tamsūs debesys. Juodi, kaip piktadarį vaidinančio teat- 
ro aktoriaus skrybėlė, pasakytų Skotas. Ją vėl apniko li- 
guistas ilgesys, sruvenantis į tuščią širdies kertę, kurios už- 
pildyti nebeįmanoma - kurioje slypėjo neišsipildantys troš- 
kimai. 

- Ar girdėjai mane? - paklausė Amanda, ir Lizė suvokė, 
jog sesuo tebešneka. Prieš dvidešimt keturias valandas bai- 
minosi, kad Mendė išvis nebekalbės, o dabar nebekreipė į ją. 
dėmesio. Bet argi tokia padėtis kažkuo neįprasta? 

- Ne, - prisipažino Lizė. - Nepyk. 

- Tu nesikeiti. Kaip visada nuklydai... - Amanda prikando 
liežuvį ir sumišusi nukreipė akis į langą. 

- Kaip visada nuklydau į savo pasaulėlį? - nusišypsojo 
Lizė. 

- Atleisk. 

- Neatsiprašinėk. - “BMW" įveikė kelio vingį, ir Lizė 
staigiai pasuko vairą, kad aplenktų ilgą, ant plento nukritusią 
eglės šaką. Ji pasvarstė, ar nereikėtų sustoti ir kliuvinį nu- 
šveisti į šalikėlę, bet galiausiai nusprendė palikti šitą darbą 
kitiems vairuotojams. Galbūt su šaka pirmas susidurs psi- 
chopatas, kurį jos ruošėsi prigriebti. - Jei mąstai apie Oho- 
ho mėnulį, tas pasaulis nėra mano. Atrodo, kiekvienas, ten 
nusigaunantis, mato jį savaip. Ką tu sakei? 

- Užsiminiau, kad galiu pasiūlyti dar vieną reikalingą da- 
lyką. Nebent jį jau turi, nes esi pasirengusi bet kokioms ap- 
linkybėms. 

Pritrenkta Lizė įsispitrijo į seserį. 
- Ką? 
- Aš kalbėjau apie ginklą, - paaiškino Amanda. 

Ant slenksčio, po verandos stogeliu - todėl apsaugotas 
nuo lietaus, - gulėjo baltas, pailgas vokas. Čia jau lankėsi 
Dūlis, šovė Lizei gąsdinanti mintis, tačiau vokelis, kurį ji 
aptiko po to, kai pašto dėžutėje rado katino lavoną, iš 
abiejų pusių buvo tuščias. Ant šito užrašytas Amandos var- 
das. Lizė įteikė jį seseriai. Mendė dėbtelėjo į užrašą, ap- 
vertė voką, perskaitė puošniai išraitytą kompanijos pavadi- 
nimą - ZA/L/mark - ir paniekinamai iškošė: 

- Čarlzas. 

Akimirką Lizė nesuprato, apie ką Amanda šneka. Galop 
prisiminė, jog kadaise, prieš panirdama į katatoniją, ji turėjo 
mylimąjį. 

Balbatūną, pagalvojo ir kimiai sukrenkštė. 

- Lize? - Amandos antakiai pašoko aukštyn. 

Tiesiog įsivaizdavau, kaip Kanta su panele Brikele 
rūksta į Derį. Žinau, tai nejuokinga, bet... 

- O, jų kelionė savotiškai komiška, - pastebėjo Mendė. - 
Kaip tikriausiai iš šis laiškas. - Ji atplėšė voką, ištraukė at- 
viruką. - Dieve. Mano. Tik pažiūrėk. Ką iššiko šunėkas. 

- Duokš. 

Amanda padavė jai atviruką. Ant viršaus Lizė išvydo 
švarpliadantį bernioką - “Hallmark" kompanijoje dirbančių 
dailininkų nuomone, įžūlų, kietą, tačiau žavų vaikiną (apsmu- 
kęs megztinis, lopais nusėti džinsai), - laikantį apvytusią gė- 
lę. “Oje, atleisk", skelbė užrašas po nutrintais sportiniais 
šelmio bateliais. Vidinėje dalyje perskaitė: 

Žinau, kad užgavau tave, 

Bet liūdesys graužia ir mane! 

Siunčiu atviruką norėdamas atsiprašyt, 
Kaip tu kankinies, man skaudu matyt! 


Nusišypsok ir aromatą rožių įkvėpk, 
Pavasarį į širdį įsileisk ir pralinksmėk! 
Šiandien dėl manęs tu jautiesi prastai, 
Bet tikiuos, kad rytoj tebebūsim draugais! 


Apačioje: 
Tavo draugas (Amžiams! Nepamiršk gerų laikų!!) 
Čarlzas “Čalris" Korivo. 


Lizė kaip įmanydama stengėsi išsaugoti rimtą veido iš- 
raišką, bet nesusitvardė ir pratrūko žvingauti. Amanda prie 
jos prisijungė. Seserys stovėjo prieangyje ir kvatojo. Kai 
juoko priepuolis šiek tiek atlėgo, Mendė išsitiesė ir pareiš- 
kė lietaus permerktam kiemui, laikydama atviruką priešais, 
tarsi dainų sąsiuvinį: 

- Brangusis Čarlzai, nedrįstu aš ilgiau dvejot, todėl pra- 
šau - į subinę man pabučiuok. 

Plyšdama iš juoko, Lizė šonu taip trenkėsi į namo sieną, 
kad lango rėmuose sudrebėjo stiklas. Amanda išdidžiai nusi- 
šypsojo ir nusileido nuo laiptelių. Dar už poros trijų žings- 
nių kilstelėjo dekoratyvinį elfą, sergėjantį rožių krūmus, ir 
iš po jo sužvejojo atsarginį raktą. Kol stovėjo pasilenkusi, 
Čarlio Korivo atviruku energingai nusišluostė žalių pižami- 
nių kelnių užpakalį. 

Užmiršusi baimę, kad iš miško jas gali stebėti Džimas 
Dūlis, išmetusi jį iš galvos, Lizė susmuko verandoje. Iš juo- 
ko švokštė, nes prarado kvapą. Kai dar gyveno su Skotu, taip 
stipriai kvatojo vieną du kartus. O gal nė sykio. 

Savo autoatsakiklyje Amanda rado vieną žinutę, laimei, 
nuo Darlos, o ne nuo Dūlio. 

- Lize! - nuskambėjo džiugus jos balsas. - Nežinau, kaip 
tau pavyko, bet..: ohoho! Mes pakeliui į Derį! Aš tave myliu! 
Tu šaunuolė! 

Mintyse Lizė išgirdo Skotą, sakantį “tu šaunuolė", ir no- 
ras juoktis pamažu atslūgo. 

Ginklas pasirodė besąs 22 kalibro revolveris “Patfain- 
deris". Kai Mendė jį įbruko seseriai, buožė prilipo prie del- 
no kaip nulieta. Amanda laikė šaudyklę miegamajame, ant 
viršutinės drabužių spintos lentynos, paslėptą batų dėžėje. 
Truputį pasikrapščiusi Lizė sugebėjo atlaužti būgną. 

- O Jėzau, tavo žaisliukas užtaisytas! 

Dausos vėl prakiuro, tarytum kažkas aukštybėse būtų pa- 
sipiktinęs šventvagiškais jos žodžiais. Netrukus langus ir 
lietvamzdžius įniko barškenti kruša. 

- Ką vienai gyvenančiai moteriškei daryti, jeigu į jos na- 
mus įsibrautų prievartautojas? - paklausė Amanda. - Atstatyti 
neužtaisytą ginklą ir sušukti: pu/? Lize, susek, gerai? 
Mendė, jau užsitempusi džinsus, atsuko kaulėtą nugarą. - 
Kiekvieną sykį, kai bandau sukabinti liemenėlės kabliukus, 
rankas perveria velniškas skausmas. Ir kodėl manęs bent 
kartelį nepanardinai į savo telkinį? 

- Aš užtektinai privargau, kol tave nuo jo atitraukiau. 
Vaizduoti krikštytoją nejaučiau jokio noro. - Lizė susegė 
kabliukus. - Užsimesk raudoną palaidinukę su gėlėmis. Su ja 
atrodai nuostabiai. 

- Bet per audinį matyti mano pilvas. 

- Amanda, tu neturi pilvo. 

- Klys... vardan Jėzaus, Marijos ir staliaus Juozapo, ko- 
dėl tu išimi šovinius? 

- Nenoriu persišauti kelio girnelės. - Visas tūteles Lizė 
sukišo į džinsų kišenę. - Užtaisysiu jį vėliau. - Tik nežinia, 
ar sugebės nukreipti vamzdį į Džimą Dūlį ir paspausti gaidu- 
ką. Galbūt. Jei prisimins atidarytuvą. 

Tu tikrai ketini juo atsikratyti, tiesa? 

Be abejo. Pirma, Dūlis ją sužalojo. Antra, jis kėlė rimtą 
grėsmę. Ir pagaliau trečia, niekam kitam šitos užduoties pa- 
tikėti neįmanoma. Vis dėlto Lizė tebežvelgė į revolverį lyg 
pakerėta. Pradėjus rašyti vieną romaną, atrodo, “Reliktus", 
Skotui teko pasigilinti į šautines žaizdas, o ji padarė klaidą 
dirstelėjusi į aplanką, pilną šlykščių nuotraukų. Iki tol nė 
nesuvokė, kaip Skotui pasisekė Nešvilyje. Jeigu Koulo kul- 
ka būtų suskaldžiusi šonkaulį... 

- Kodėl jo neįdedi į batų dėžę? - paklausė Amanda, vie- 
toj susegamos palaidinukės, kuri taip patiko Lizei, užsi- 
traukdama marškinėlius su nešvankiu užrašu: PABUČIUOK 
MANE, KUR SMIRDA - SUSITIKSIME MOTONE. - Ten 
sumesti ir atsarginiai šoviniai. Gali užklijuoti ją lipnia juos- 
ta, kol iš šaldiklio iškrapštysiu mėsą. 

- Mende, iš kur gavai ginklą? 

- Čarlzas davė. - Amanda atsigręžė į veidrodį, panaršiusi 
rankinę susirado šepetį ir ėmė tūžmingai braukyti plaukus. - 
Pernai. 

Lizė į dėžę nuleido revolverį, panašų į pistoletą, iš kurio 
Gerdas Alenas Koulas šovė į jos vyrą, ir pasukusi galvą į 
veidrodį nužvelgė sesers atspindį. 

- Aš miegojau su juo du, kartais tris, sykius per savaitę 
ištisus ketverius metus, - tarė Mendė. - Sakyčiau, mes pa- 
laikėme gan intymius ryšius, ar ne? 

- Taip. 

- Be to, visus ketverius metus skalbdavau Čarlio apati- 
nius, sykį per savaitę grandydavau viršugalvį, kad tamsių jo 
kostiumų nebjaurotų pleiskanos. Tokie dalykai kur kas inty- 
mesni negu pasidulkinimas. Kaip /4 galvoji? 

- Taikliai pastebėta. 

- Aha, - atsiduso Amanda. - Ir po ketverių metų kaip iš- 
siskyrimo dovaną gaunu atviruką. Toji moteris, kurią Čarlis 
susirado Senžene, gali jį pasilaikyti. 

Iš džiaugsmo Lizei magėjo suploti delnais. Ne, ji nema- 
nė, kad Mendei reikėjo išsimaudyti telkinyje. 

- Išraukime mėsą iš šaldiklio ir keliaujame į tavo namus, 
- pasiūlė Amanda. - Aš mirštu iš alkio. 

Artėjant prie “Patelio" krautuvėlės, iš už debesų išniro 
saulė, ir priešais tarsi pasakiški vartai nušvito vaivorykštė. 

- Žinai, ko norėčiau vakarienei? - prabilo Amanda. 

- Ne, ko? 

- Didžiulio, sultingo mėsainio iš “Hamburger Helper' 
pakelio. Spėju, jog tavo namuose tokio maisto nerasiu. 

- Būtum radus anksčiau, - kaltai šyptelėjo Lizė. - Aš jį 
suvalgiau. 

- Sustok prie “Patelio". Aš nusipirksiu dėžutę. 

Lizė pakluso. Mendė, neklausydama prieštaravimų, iš sa- 
vo namų pasiėmė grynųjų pinigų, kuriuos slėpė virtuvėje, 
penkinę. 

- Na, mažoji, konkrečių pageidavimų turėsi? 

- Imk bet ką, tik ne sūrainio pyragą, - paprašė Lizė. 

XIV. LIZĖ IR SKOTAS 
(ŠIRDELE) 


Penkiolika minučių po septintos Lizę pervėrė stiprus 
nuojautos dūris. Ne pirmą kartą gyvenime. Toks jausmas bu- 
vo apėmęs dar bent porą sykių. Bauling Gryne, atsidūrus li- 
goninėje, kur nuvežė Skotą, susmukusį per priėmimą Anglų 
kalbos fakultete. Ir, aišku, tą rytą, kai teko skristi į Nešvilį - 
kai sudužo dantų šepetėlių stiklinė. Trečiąkart apniko, pra- 
dėjus sklaidytis juodiems audros debesims ir properšose 
nutviskus auksinei saulės šviesai. Ji su Amanda buvo Skoto 
studijoje, antrame daržinės aukšte. Lizė vartė popierius ant 
vyro stalo, dar žinomo kaip “Drambliuko Dambo blynas“ 
Kol kas nieko įdomaus nerado, išskyrus pakelį ne visai pa- 
dorių prancūziškų atvirukų su prilipdyta popieriaus skiaute- 
le, ant kurios Skotas pakraigliojo: Kas atsiuntė ŠITUOS? 
Greta aptemusio kompiuterio ekrano gulėjo batų dėžė su 
revolveriu. Dangčio Lizė nepakėlė, tačiau lipnią juostelę 
perrėžė nagu. Amanda slankiojo nišoje, kur stovėjo televi- 
zorius bei grotuvas, papildytas keliomis kolonėlėmis. Pro- 
tarpiais Mendė imdavo niurnėti dėl netvarkingų lentynų ir 
ant jų padrikai suverstų daiktų. Kartą balsu nusistebėjo, kaip 
Skotas sugebėdavo ką nors čia surasti. 

Štai tada į širdį ir įsismelkė nujautimas. Lizė užtrenkė 
stalčių, kurį tyrinėjo, ir atsisėdo krėsle su aukšta atkalte. Ji 
užsimerkė įsitikinusi, jog netrukus kažkas paaiškės. Staiga 
mintyse išgirdo dainą. Sąmonėje tarsi įsijungė automatinis 
patefonas ir nuskambėjo nosinis, bet neabejotinai džiaugs- 

mingas Henko Viljamso balsas: “Aš išeinu, sudie, Džo, hei 
ho, hei ho, piroga plauksim pelkėtu užtakiu... 

- Lize! - sušuko Amanda iš nišos, kur Skotas klausyda- 
vosi muzikos arba per vaizdo grotuvą žiūrėdavo filmus. Jei 
tik jų neįsijungdavo vidurnaktį, svečių kambaryje. Lizė savo 
ruožtu tegirdėjo, ką sakė profesorius iš Prato koledžo An- 
glų kalbos fakulteto - iš Bauling Gryno, esančio vos už še- 
šiasdešimties mylių nuo Nešvilio. Pasiekiamo ranka, po- 
niut. 

Manau, jums derėtų kuo skubiau čia atvykti, telefonu 
pareiškė profesorius Mydas. Jūsų vyras sunegalavo. Deja, 
labai stipriai. 

“0, Ivona, mieliausioji mano, hei ho, hei ho...? 

- Lize! - džiugiai tarsi radusi pinigėlį riktelėjo Amanda. 
Kas galėtų patikėti, kad vos prieš aštuonias valandas ji buvo 
visiškai neveiksni. Niekas, mem, niekas, sere. 

Dvasios visa tai atliko per vieną naktį, pamanė ji. 
Aha, dvasios. 

Daktaras Džansenas tvirtina, kad būtina operacija. 
Vadina ją torakotomija. 

Lizė pagalvojo: Vaikinai iš Meksikos grįžo į Anareną. 
Grįžo namo. 

Prašytume konkrečiau kokie vaikinai? Nespalvoti. 
Džefas Bridžesas ir Timotis Botomsas. Vyrukai iš “Paskuti- 
nio seanso" 

Tame filme jie visada jauni, toptelėjo jai, O Liūtas Se- 
mas visada miršta. 

- Lize? 

Ji atsimerkė, spindinčiomis akimis pažvelgė į vyresniąją 
seserį, išdygusią nišos tarpduryje. Rankoje Mendė, be abe- 
jo, laikė “Paskutinio seanso“ vaizdo kasetę. Lizę užvaldė 
pojūtis, primenantis tą, kuris apima, kai... na, kai grįžti na- 
mo, hei ho, hei ho. 

- Lize, brangute, ar tu gerai jautiesi? 

Nuoširdus susirūpinimas, brudinas motiniškumas, buvo 
toks neįprastas Amandai, kad Lizę apėmė nerealumo jaus- 
mas. 

- Puikiai, - atsakė ji. - Leidau pailsėti akims. 

- Nieko prieš, jei pažiūrėčiau filmą? Radau jį tarp kitų 
Skoto kasečių. Daugumoje įrašytas tikras šlamštas, bet šitą 
visuomet norėjau pamatyti, tik niekaip negaudavau. Galbūt 
jis padės truputį atsipalaiduoti. 

- Žiūrėk. Bet turiu įspėti, kad viduryje juostos filmą nu- 
traukia tuščia kelių minučių atkarpa. Tą kasetę mes įsigijo- 
me labai seniai. 

Amanda įbedė akis į dėžutės viršelį. 

- Džefas Bridžesas atrodo kaip vaikas. 

- Išties, - vangiai atsiliepė Lizė. 

- O Benas Džonsonas jau miręs... - Mendė užsikirto. - 
Gal verčiau padėsiu kasetę į vietą. Dar neišgirsim, kaip pasi- 
rodys tavo vaik... kaip pasirodys Džimas Dūlis. 

Lizė nukėlė batų dėžės dangtį, ištraukė revolverį ir nu- 
kreipė vamzdį laiptų, vedančių į daržinę, pusėn. 

- Aš užrakinau duris nuo išorinių laiptų, - tarė. - Patekti 
į studiją jis gali vieninteliu keliu, kurį atidžiai stebiu. 

- Kas, jeigu Dūlis apačioje sukels gaisrą? - nervingai pa- 
klausė Amanda. 

- Jis nenori manęs pačirškinti - taip nepatirs jokio ma- 
lonumo. - Be to, mintyse pridūrė Lizė, aš galiu persikelti į 
tam tikrą vietą. Kol burnoje tebejausiu saldų prieskonį. 
Manau, be jokio vargo ten nusivesčiau ir tave, Mende. To 
malonaus prieskonio nenustelbė net pora “Hamburger Hel- 
per" mėsainių ir dvi vyšnių skonio “Kul-Eid"' stiklinės. 

- Na, jei aš tikrai netrukdysiu... 

- Ar tau rodos, kad mokausi baigiamiesiems egzami- 
nams? Pirmyn, nesivaržyk. 

Amanda pradingo nišoje. 

- Tikiuosi, vaizdo grotuvas tebeveikia. - Ji kalbėjo kaip 
moteris, aptikusi prisukamą gramofoną ir krūvą senovinių 
vinilinių plokštelių. 

Lizė peržvelgė ne vieną “Drambliuko Dambo blyno“ 
stalčių, bet juos tikrino prisiverstinai, nes buvo tikra, jog 
čia nieko įdomaus neras. Tik ne stalčiuose, ne dokumentų 
spintelėje, ne kietuosiuose kompiuterių diskuose. Na, gal ir 
atkapstytų kokį menkutį lobį, skirtą pasiučiausiems inkun- 
kams, kolekcionieriams ir akademikams, kurie savo užima- 
mą padėtį didžiąja dalimi palaikydavo tuo, kad vieni kitų 
žurnaluose, pilnuose paprastiems žmonėms nesuvokiamų 
frazių, literatūriškai iš bambos krapštydavo nešvarumus; 
ambicingiems, mokslais savo smegenis užgrūdusiems liur- 
biams, kurie nebesuvokdavo, ką išties reiškė knygos arba 
pats skaitymas, ir ištisus dešimtmečius su pasitenkinimu 
smulkmeniškai nagrinėdavo kokio nors išnašas dievinančio 
idioto kūrybą. Patys tikriausi turtai daržinėje neslypėjo. Sko- 
to Lendono darbai, eilinių skaitytojų džiaugsmas, - žmonių, 
iš Los Andželo skrendančių į Sidnėjų, užstrigusių ligoninių 
priimamuosiuose, dykinėjančių ilgomis, lietingomis vasaros 
atostogų dienomis, romaną kartkartėmis išmainančių į dėlio- 
nę, kurią jie bandydavo sudėti saulės nutviekstoje verandoje, 
- visi tie darbai jau buvo išleisti. Paskutinė knyga, “Paslap- 
tingasis perlas“, dienos šviesa išvydo po jo mirties. 

Ne, Lize, išgirdo ji kuždesį ir iš pradžių pamanė, jog šis 
priklausė Skotui. Paskui kažkodėl nusprendė - kokia bepro- 
tiška mintis, - kad į ją kreipėsi senis Henkas. Tikra kvailys- 
tė! Juk balsas nė nebuvo vyriškas. Gal sąmonę persmelkė 
gerosios mamulė šnabždesys? 

Skotas norėjo, kad jo žodžius perduočiau tau. Užsimi- 
nė apie kažkokią istoriją. 

Ne, taip sakė ne geroji mamulė - tiesa, geltonasis jos ap- 

klotas kažkur figūravo, - o Amanda. Jos sėdėjo ant akmeni- 
nio suoliuko, žvelgė į “Aukštosiomis piliarožėmis" pavadin- 
tą laivą, kuris siūbavo vandenyje nuleidęs inkarą, tačiau bu- 
rių taip ir nepakeldavo. Iki šiol Lizė nė nesuvokė, kokie pa- 
našūs vyriausiosios sesers ir jų motinos balsai. Ir... 

Užsiminė apie kažkokią istoriją. Tavo, Lizės, istoriją. 

Ar Amanda tikrai taip kalbėjo? Dabar tie įvykiai priminė 
sapną, tačiau ji, nors ir dvejodama, nutarė, kad išties girdėjo 
šituos sesers žodžius. 

Ir apie vilnonį apklotą. Tik... 

- Tik jį vadino “vilniu", - samurmėjo Lizė. - Ir jyga, o ne 
... Joga ar jaga. 

- Lize? - iš kito kambario sušuko Mendė. - Kažką sakei? 

- Šnekėjau su savimi. 

- Būsi turtinga. - Amanda nutilo, ir nišoje pasigirdo fil- 
mo garso takelis. Lizei rodės, kad ji atminė visas melodijas 
ir kiekvieno motyvo gaidas. 

Skotai, jeigu tu palikai man istorija, kurgi ji? Kertu 
lažybų, kad ne čia, ne studijoje. Ir ne daržinėje - ten tėra 
netikros jygos, kaip "Aikas grįžta namo" 

Ne, ji šiek tiek klydo. Apačioje buvo radusi du tikrus 
prizus: sidabrinį kastuvą ir kedrinę gerosios mamulės skry- 
nią, nukištą po vokiška lova. Su džiugulio lopinėliu. Ar bū- 
tent tai Amanda ir turėjo omenyje? 

Vargu bau. Skrynelėje g/ūdėjo istorija, bet ne vienos Li- 
zės, 0 jų abiejų - Skotas k Lizė: dabar mes dviese. Kokia 
gi jos istorija? Ir kur? 

Beje, paskutinį klausimą galima pritaikyti ir juodajam 
inkunkų princui. Kur tas prapuolęs? Nei Lizės, nei Aman- 
dos autoatsakiklyje pranešimo nepaliko. Telefonu į namus 
jai žinutę atsiuntė tiktai šerifo pavaduotojas Alstonas. 

- Ponia Lendon, audra miestui padarė daug žalos, ypač 
pietiniam rajonui. Kai tik galės, kas nors, - tikiuos, aš pats 

arba Denas Bokmanas, - pas jus užsuks. O dabar nepamirš- 
kite užrakinti durų ir neįsileiskite jokių žmonių, kurių ne- 
įstengsite atpažinti. Tai yra liepkite jiems nusiimti kepures 
arba atsmaukti gobtuvus, net jeigu lauke pils kaip iš kibiro, 
gerai? Iš rankų nepaleiskite mobiliojo. Prisiminkit, pavo- 
jaus atveju reikia nuspausti GREITĄJĮ JUNGIMĄ ir vienetu- 
ką. Iš karto susisieksite su šerifo kontora. 

- Nuostabu, mūsų kraujas nė nespės sukrešėti, kol jie at- 
važiuos, pakomentavo Amanda. - Galės greičiau atlikti 
DNR testus. 

Lizė nutylėjo. Ji neketino leisti Kaslo apygardos farams 
susidoroti su Džimu Dūliu. Jau veikiau pastarąjį priverstų 
persirėžti gerklę jos “Okso" atidarytuvu. 

Daržinės autoatsakiklyje, GAUTŲ ŽINUČIŲ langelyje 
žvilgėjo skaičius 1, bet kai Lizė įjungė aparatą, po trijų tylos 
sekundžių ausis tepasiekė tylus kvėptelėjimas ir nutraukia- 
mo ryšio spragsėjimas. Galbūt kažkas surinko ne tą numerį, 
juk taip nutikdavo nuolat, tačiau Lizė buvo tikra, kad skam- 
bino Džimas Dūlis. 

Ji atsilošė krėsle, pirštu perbraukė 22 kalibro revolverį 
iki guma aptraukto apsodo, pakėlė ginklą ir nesunkiai atlaužė 
būgną (šiam darbui reikalingi įgūdžiai atsirasdavo vos po ke- 
lių treniruočių). Į lizdus įkišo šovinius ir grąžino būgną į 
vietą, išgaudama tylų /rekšt. 

Kitame kambaryje iš kažko nusijuokė filmą žiūrinti 
Amanda. Lizė nejučia šyptelėjo. Ji nemanė, kad Skotas visa 
tai suplanavo iki menkiausių smulkmenų; jis nė neruošdavo 
planelių savo knygoms, nors kai kurios iš jų buvo itin pai- 
nios. Iš anksto apmąstant kiekvieną siužeto vingį, išgaruotų 
bet koks malonumas, aiškindavo Skotas ir pridėdavo, esą 
knygų rašymas jam prilygo pastangoms atsekti, kur veda žo- 
lėje skaisčiai spindinti gija. Kai kada ji nutrūkdavo. Bet ret- 
sykiais - jei pasisekdavo, jei tau užtekdavo drąsos bei ryžto 

- nuvingiuodavo iki lobio. Ne, ne pinigų, kuriuos gaudavai už 
romaną. Didžiausią turtą įkūnijo pats kūrinys. Lizės many- 
mu, tuo tikrai nepatikėtų nė vienas iš visų pasaulio rodžerių 
dešmilų, o džozefai vudebedžiai, žinoma, įsivaizduotų kažką 
tauresnio. Bet ji ilgą laiką gyveno su vynu ir jo žodžiais ne- 
abejojo. Rašydamas knygą, Skotas leisdavosi į jygos paiešką. 
Tačiau jis niekada neužsimindavo (Lizė ir pati pasąmoningai 
suprasdavo), kad, jeigu siūlas nesutrūkdavo, tai visuomet 
vesdavo į paplūdimį. Iki telkinio, prie kurio mes einame at- 
sigerti, užmesti savo tinklus, paplaukioti, kartais ir nuskęsti. 

Ar jis žinojo? Ar jis žinojo priėjęs liepto galą? 

Lizė šiek tiek išsitiesė mėgindama prisiminti, ar Skotas 
ją atkalbinėjo nuo kelionės į Pratą - nedidelę, bet gana gar- 
sią, liberalią menų mokyklą, kur jis pirmą ir paskutinį kartą 
skaitė ištrauką iš “Paslaptingojo perlo" Per vidurį priėmi- 
mo Skotas sukniubo. Po pusantros valandos Lizė jau sėdėjo 
lėktuve, o vienas iš klausytojų, širdies ir kraujagyslių chi- 
rurgas, kurį į skaitymo valandėlę atitempė žmona, operavo 
jos vyrą, siekdamas išgelbėti jam gyvybę ar bent išsaugoti 
šią pakankamai ilgai, kad spėtų Skotą perkelti į didesnę li- 
goninę. 

Ar jis žinojo? Ar jis tyčia stengėsi mane sulaikyti na- 
muose, nes žinojo, kas laukia? 

Na, ji ne visai tuo tikėjo, antra vertus, argi, sulaukusi 
profesoriaus Mydo skambučio, nesuprato, jog Skotas kažką 
nujautė? Jei ne akistatą su ilgšiu, tai tokią baigtį? Ar ne to- 
dėl finansiniai jų reikalai ir atitinkami dokumentai buvo ide- 
aliai tvarkingi? Ar ne todėl jis pasirūpino problemomis, ku- 
rios ateityje turėjo iškilti Amandai? 

Manau, jums derėtų išvykti nieko nedelsiant. Bet iš 
pradžių privalote suteikti leidimą operacijai, pareiškė 
profesorius Mydas. Lizė taip ir padarė. Susisiekė su užsako- 

mųjų reisų kompanija, kai tik baigė šnekėti su anoniminiu 
balsu iš Bauling Gryno bendruomenės ligoninės. Tenykš- 
čiam funkcionieriui prisistatė esanti Skoto Lendono žmo- 
na, Liza, pasakė leidžianti daktarui Džansenui atlikti torako- 
tomiją (šį žodį vos sugebėjo ištarti) ir “visas būtinas proce- 
dūras" Su užsakomųjų reisų bendrove bendravo drąsiau. Jai 
reikėjo sparčiausio lėktuvo. Ar “Galfstrymas" greitesnis už 
“Lyrą""? Gerai. Tuomet išnuomokite “Galfstrymą" 

Studijos nišoje, nespalvotame “Paskutinio seanso" pa- 
saulyje, kur Anarenas įkūnijo gimtuosius namus, o Džefas 
Bridžesas su Timočiu Botomsu visuomet išliks jauni vaiki- 
nai, senis Henkas dainavo apie narsųjį indėnų vadą Ko-ligą. 

Už lango oras įgavo rausvumo kaip prieš saulėlydį viena- 
me mitiniame krašte, kurį kitados atrado pora išsigandusių 
berniukų iš Pensilvanijos. 

Ponia Lendon, visa tai įvyko žaibiškai. Deja, į jūsų 
klausimus atsakyti negalėsiu. Tikiuosi, daugiau informa- 
cijos jums suteiks daktaras Džansenas. 

Tačiau nieko doro pastarasis nepaaiškino. Daktaras atli- 
ko torakotomiją, bet operacija atsakymų irgi nepateikė. 

Aš nesuvokiau, ką jam darė, mąstė Lizė žvelgdama į 
raudoną saulę, artėjančią link vakarinių kalvų. Nenutuokiau, 
ką reiškia "torakotomija"' ir kas vyksta... vis dėlto žino- 
jau, ko tikėtis, nors visus prisiminimus stengiaus paslėpti 
už purpurinės uždangos. 

Lėktuvui tebeskrendant, lakūnai pasirūpino, kad jos lauk- 
tų limuzinas. “Galfstrymas" nusileido po vienuoliktos, o 
šlakbetonio blokų rinkinį, kurį vietiniai vadino ligonine, Li- 
zė pasiekė po vidurnakčio. Dieną tvyrojusi kaitra taip ir 
neišsisklaidė. Kai vairuotojas atidarė dureles, ji pasijuto 
taip, tarsi ištiesusi rankas ir sugniaužusi kumščius iš oro ga- 
lėtų išspausti vandenį. 

Neužmiršk lojimo - regis, spoksodamas į mėnulį skali- 
jo kiekvienas Bauling Gryno šuo - ir, o Dieve, tikras dėja 
vu, koridoriaus grindis valančio pagyvenusio vyriškio 
bei dviejų maždaug aštuoniasdešimtmečių senučių, iš pa- 
žiūros tikrų dvynių, kurios sėdėjo laukiamajame. O prie- 
šakyje 

Priešakyje ji išvysta du liftus pilkšvai melsvomis duri- 
mis. Šalia vieno jų išdygęs stovas su lentele, skelbiančia: 
NEVEIKIA. Lizė užsimerkia ir ranka aklai įsiremia į sieną, 
sekundę kitą neabejodama, jog tuojau apalps. Nieko keisto. 
Atrodė, kad ji ne vien nukeliavo daugybę mylių, bet ir grįžo 
į praeitį. Čia ne 2004-ųjų Bauling Grynas, o 1988-ųjų Ne- 
švilis. Vyrui iškilo nemalonumų dėl plaučio, bet šįsyk kal- 
tinti reikėtų 22 kalibro revolverį. Beprotis į jį suvarė kulką, 
kurią būtų papildęs dar keliomis, jeigu ne ponia Lendon, 
mitriai užsimojusi sidabriniu kastuvu. 

Lizė laukia, kol kas nors pasiteiraus, ar ji gerai jaučiasi, 
gal net suims už pečių ir privers išsitiesti ant drebančių ko- 
jų, tačiau ausis tekutena nuo elektrinio valytuvo sklindantis 
dūzgimas ir švelnus, kažkur tolumoje girdimas tilindžiavi- 
mas, privertęs atsiminti varpelį, kartais suskambantį už pur- 
purinės marškos, kuria uždengė tam tikrus praeities epizo- 
dus. 

Ji praplėšia vokus ir pamato, kad registratūroje nieko 
nėra. Už langelio, pažymėtu žodžiu INFORMACIJA, šviesu, 
vadinas, kažkas turėtų čia budėti, tik jis arba ji iš savo vietos 
trumpam pasitraukė, galbūt panūdo užsukti į tualetą. Senutės 
dvynės varto iš pirmo žvilgsnio irgi tapačių laukiamojo Žur- 
nalų puslapius. Lauke, už pagrindinių durų, it kokia egzotiš- 

ka jūrų gelmių žuvis kėpso geltonus žibintus įjungęs jos li- 
muzinas. Šioje durų pusėje pirmąją naujos dienos valandą 
snūduriuoja miestelio ligoninė. Lizė supranta turėsianti pa- 
sikliauti savo jėgomis, jei tiktai nepradės kam nors kabinti 
akių, kaip pasakytų Dendis. Ją užvaldo ne baimė, susierzini- 
mas ar sąmyšis, o širdį veriantis sielvartas. Vėliau, kai skris 
į Meiną su karste įkalintais vyro palaikais, ji pagalvos: Štai, 
kuomet sumojau, kad iš tos vietos jis neištrūks gyvas. 
Kad jo laukia paskutinioji. Taip tvirtino mano nuojauta, 
kurią, esu tikra, pakurstė stovas, iškilęs priešais vieną 
liftą. Brudinas ženklas: NEVEIKIA. O, taip. 

Lizė galėtų pasidairyti ligoninės plano arba paklausti va- 
lytojo, kur reikėtų eiti, bet nusprendžia, jog kelią suras pati. 
Jei operacija baigta, Skotą, be jokių abejonių, paguldė į in- 
tensyvios terapijos skyrių, o šis, aišku, įkurtas trečiame 
aukšte. Lizę perveria toks stiprus intuicijos dūris, kad ji be- 
maž tikisi pastebėti virš laiptų plevenantį stebuklingą kili- 
mą, kvadratinį medvilninės drobės lopinį, išmargintą žo- 
džiais AUKŠČIAUSIOS KOKYBĖS PILSBERIO MILTAI. 
Žinoma, jokie skraidantys kilimai virš pakopų nekybo. Užli- 
pus iki trečio aukšto aikštelės, Lizės kūnas žliaugia prakaitu, 
krūtinėje kaip pašėlusi daužosi širdis. Bet ant durų išties yra 
užrašas: BGBL INTENSYVIOS TERAPIJOS SKYRIUS, ir 
jausmas, kad ji regi sapną, kuriame praeitis įsilieja į dabartį, 
dar labiau sustiprėja. 

Jis guli 319-oje palatoje. Lizė tuo įsitikinusi, nors ir 
mato, jog nuo praėjusio karto, kai ligoninėje lankė sužeistą 
vyrą, medicinos įstaigose daug kas pasikeitė. Akivaizdžiau- 
sia permaina - už kiekvienos palatos sumontuoti televizo- 
riaus ekranai, kuriuose švyti įvairūs raudoni bei žali rodme- 
nys. O, ir vardai su pavardėmis: DŽONAS KOLVETIS, AD- 
RIANAS DAMBARTONAS, RIČARDAS TAUSONAS, ELl- 
ZABETA VANDERVO (Lizutė Vandervo - na, ir sunku iš- 

tarti, sušmėžuoja mintis jos sąmonėje), FRANKLINAS 
DREITONAS. Artėdama prie 319-o0jo numerio ji galvoja: 
Pro tarpdurį nugara į mane išnirs seselė, kuri rankose 
laikys Skoto padėklą. Aš nenorėsiu merginos išgąsdinti, 
bet ji vis vien krūptelės ir padėklą išmes. Lėkštės ir kavos 
puodelis, tie užsigrūdinę kavinės senbuviai, nenukentės, 
užtat sulčių stiklinė ištikš į milijoną šukių. 

Tačiau dabar vidurnaktis, o ne rytas, virš galvos nesisuka 
ventiliatorių mentės, ir ant monitoriaus, įtvirtinto virš 319- 
osios palatos durų, užrašytas visai kitas vardas: TOMAS JA- 
NEZAS. Taip ir neatsikračiusi dėja vu pojūčio, ji dirsteli į 
kambarį ir lovoje pamato pilvotą vyriškį, tarsi į krantą iš- 
mestą banginį - Tomą Janezą. Lizę apninka jausmas, kuris 
greičiausiai nutvilko ūmai atsibudusius lunatikus. Ji su stip- 
rėjančia baime ir nuostaba apsižvalgo, paklausia savęs: Ką 
aš čia veikiu? Jei kas nors mane pastebės šiame skyriu- 
je, sulauksiu rimtų nemalonumų. Staiga mintyse išgirsta: 
TORAKOTOMIJA... IŠ PRADŽIŲ PRIVALOTE SUTEIKTI 
LEIDIMĄ OPERACIJAI. Ji kone mato žodį OPERACIJA, 
kuris pulsuoja ryškiai raudonomis, tarytum krauju varvan- 
čiomis raidėmis. Užuot pasišalinusi, Lizė nupėdina link ryš- 
kiau apšviestos koridoriaus vietos, kur turėtų stovėti budin- 
čių seselių stalas. Galvoje sukirba siaubinga mintis, 

(o jeigu jis jau...) 

bet Lizė ją nugrūda į sąmonės užkaborius. 

Koridoriaus viduryje už stalo įsitaisiusi seselė, ant ku- 
rios uniformos kvailioja “Warner Bros.'' animacinių filmu- 
kų veikėjai, kažką rašo ant išskleistų diagramų. Kita moteris 
pusbalsiu murma į mikrofoną, prisegtą prie tradiciškesnių, 
baltų seselės apdarų atvarto - matyt, nuo monitoriaus nu- 
skaito duomenis. Už jųdviejų, ant sudedamos kėdutės, kiūto 
raudongalvis, smakrą įrėmęs į savo baltų marškinių krūtinę. 
Ant jo atkaltės kabo tamsus, kaip ir kelnės, kostiuminis 

švarkas. Batus jis nusispyręs, kaklaraiščio galas kyšo iš 
švarko kišenės. Rankos glebiai sunertos ant pilvo. Lizę kan- 
kina nuojauta, jog vyras neapleis Bauling Gryno bendruo- 
menės ligoninės gyvas, bet ji nė neįtaria žvelgianti į dakta- 
rą, kuris operavo Skotą ir prailgino jo gyvenimą tiek, kad po 
dvidešimt penkių neblogų, - po velnių, veikiau nuostabių, - 
kartu praleistų metų jie galėtų vienas kitam pasakyti sudie. 
Miegantis jaunuolis, jos nuomone, ne vyresnis kaip septy- 
niolikos - turbūt kažkurios iš seselių sūnus. 

- Atleiskite, - prabyla Lizė. Abi sesutės sutartinai stryk- 
teli iš savo vietų. Šįsyk pavyksta išgąsdinti porą vietoj vie- 
nos. Moteris su mikrofonu į juostelę įrašys šūksnį 
“Ooo0...", bet Lizei tai nė motais. - Aš esu Liza Lendon. 
Kiek suprantu, mano vyras, Skotas... 

- O taip, ponia Lendon, - atsiliepia seselė, ant kurios krū- 
tinės Elmeris Fadas iš šratinio šautuvo taikosi į triušį Kvan- 
ką, o ančiukas Dafis į juodu spokso iš slėnio. - Daktaras 
Džansenas jūsų laukė. Jis suteikė pirmąją pagalbą. 

Lizė vis dar nepajėgia įsisąmoninti, kas atsitiko. Iš da- 
lies galbūt todėl, kad neturėjo laiko medicininių terminų 
žodyne pažiūrėti, ką reiškia “torakotomija" 

- Skotas... jis apalpo? Neteko sąmonės? 

- Daktaras Džansenas viską jums papasakos. Žinote, kad 
jis atliko ne vien torakotomiją, bet ir parietalinę pleurekto- 
miją? 

Pleure... ką? Nesivargindama gilintis į smulkmenas, ji 
paprasčiausiai linkteli. Tuo metu į mikrofoną duomenis dik- 
tavusi seselė papurto miegantį raudongalvį. Kai tas krūpteli 
ir atsimerkia, Lizė suvokia klydusi dėl jo amžiaus. Vaikinas 
atrodo pakankamai suaugęs, kad turėtų teisę bare nusipirkti 
stipresnio gėrimo. Bet, aišku, ji neišgirs iš seselių, jog bū- 
tent šis jaunuolis pjovė Skoto krūtinę, ar ne? 

- Ar operacija... - išsižioja Lizė nenutuokdama, į kurį iš 
trijulės kreipiasi. Jos balse girdėti nevilties gaidos. - Ar 
operacija pasisekė? 

Seselė, pasipuošusi animacinių filmukų veikėjais, trum- 
pam sudvejoja, ir jos akyse, kurias pašnekovė tučtuojau nu- 
kreipia šalin, Lizė įskaito savo baimes. Galų gale moteris 
vėl pažiūri į ponią Lendon ir prataria: 

- Tai daktaras Džansenas. Jis jūsų laukė. 


Apsiblausęs Džanseno žvilgsnis veikiai prablaivėja. Ge- 
bėjimu pabudus mitriai įvertinti padėtį turbūt pasižymi visi 
gydytojai, kaip ir policininkai su ugniagesiais. Priešingai 
negu rašytojai, mąsto ji. Su Skotu buvo įmanoma susi- 
šnekėti tik tuomet, kai jis išgerdavo antrą puodelį kavos. 

Lizė sumoja pagalvojusi apie vyrą būtuoju laiku. Gyva- 
plaukius ant sprando nutvilko ir rankų odą pašiurpina šalčio 
banga, o šią palydi malonus, bet drauge gąsdinantis lengvu- 
mo pojūtis. Rodos, kad ji tuojau nuplevens it balionas, ku- 
rio virvutę kažkas perkirpo. Nuplevens 

(ša, mažoji Lize, ša) 

į kitą vietą. Gal mėnulį. Lizė į delnus suvaro nagus, idant 
išsilaikytų ant kojų. 

Džansenas kažką murma seselei, dėvinčiai uniformą su 
animacinių filmukų veikėjais. Toji pasiklauso ir linkteli. 

Visa tai, aišku, pateiksite rašytine forma? 

- Anksčiau, nei laikrodis išmuš antrą nakties, - užtikrina 
daktaras. 

- Jūs tikrai to norite? - neatlyžta moteris. Veltis į ginčus 
nesiruošia, tiesiog stengiasi įsitikinti, kad viską teisingai 
suprato. 

- Taip, - atsako jis ir klausia Lizės, ar toji pasirengusi uŽ- 
lipti į Altono skyrių, kur paguldytas Skotas. Ji patikina ne- 
kantraujanti ten nusigauti. 

- Ką gi... - Džanseno veide nušvinta pailsusi, bet ne itin 
nuoširdi šypsena. - Tikiuosi, apsiavėte iškyloms tinkamus 
batus, nes kopti reikės į penktą aukštą. 

Jiems pajudėjus laiptų kryptimi - pro TOMĄ JANEZĄ 
ir ELIZABETĄ VANDERVO, - seselė su ant uniformos už- 
klijuotais animacinių filmukų veikėjais, pakelia telefono ra- 
gelį. Gerokai vėliau Lizė supras, jog Džansenas liepė jai pa- 
skambinti į viršų ir pasakyti, kad Skotą atjungtų nuo respira- 
toriaus. Jei tiktai jis atsigaivelėjo... jei tik įstengs atpažinti 
žmoną ir išgirsti jos tariamą sudie. Gal net sugebės pats at- 
sisveikinti, su sąlyga, jog Dievas malonės leisti jam įkvėpti 
užtektinai oro. Vėliau Lizė supras, kad respiratoriaus atjun- 
gimas sutrumpino Skoto gyvenimą nuo kelių valandų iki mi- 
nučių. Džanseno nuomone, tokie mainai buvo sąžiningi, nes 
Skotui Lendonui vis vien nelemta pasveikti. Vėliau Lizė su- 
pras, jog mažojoje bendruomenės ligoninėje jį paguldė į pa- 
smerktųjų skyrių. 

Vėliau. 

Kol jiedu prakaituoja lėtai lipdami į penktą aukštą, 
Džansenas pasidalina savo menkomis žiniomis. Jis nė nega- 
li paaiškinti, kas išties nutiko Skotui. Per torakotomiją, sa- 
ko daktaras, tiesiog pašalinami susikaupę skysčiai. Per kitą 
panašią procedūrą iš krūtinplėvės ertmių išsiurbiamas oras. 

- Apie kurį plautį jūs šnekate? - klausia Lizė, ir Džanse- 
nas išgąsdina ją atsakydamas: 

- Apie abu. 

Būtent tada daktaras teiraujasi, kiek laiko Skotas sirgo ir 
ar jis kreipėsi į gydytoją. Ji pareiškia, kad vyras į nieką ne- 
sikreipė, nes dėl jokių negalavimų nesiskundė. Na, taip, pas- 
tarąsias dešimt dienų Skotui mažumėlę varvėjo nosis, pro- 
tarpiais jis pakosėdavo ir nusičiaudėdavo. Tik tiek. Nė negė- 
rė “Alerest", vaistų nuo alergijos, nors kartais pagalvodavo, 
kaip ir Lizė, kad gal reikėtų. Vėlyvą pavasarį ir vasaros pra- 
džioje ją kankindavo panašūs simptomai. 

- Jokio gilaus kosulio negirdėjote? - klausia Džansenas, 
kai jie priartėja prie penktojo aukšto aikštelės. - Gilaus ir 
sauso kaip rytinis rūkoriaus kosulys? Beje, atleiskit dėl liftų. 

- Nieko baisaus, - atsiliepia ji, nors vos susilaiko nepuš- 
kavusi. Skotas pakosėdavo, kaip minėjau, tačiau labai 
lengvai. Anksčiau rūkydavo, bet cigaretės rankoje nelaikė 
jau daugelį metų. - Lizė trumpam susimąsto. - Na, paskuti- 
nes porą dienų lyg ir atsikrenkšdavo truputį stipriau, vieną 
naktį mane net pažadino... 

- Vakar? 

- Taip. Bet jis išgėrė vandens, ir kosulys atlėgo. - Džan- 
senas atidaro duris į kitą tylų ligoninės koridorių, tačiau Li- 
zė spūsteli daktaro pirštus ir jį sustabdo. - Klausykit, kita- 
dos Skotas būtų galėjęs atbūti pustuzinį tokių renginių kaip 
vakarykštis, net jeigu jį krėstų šimto keturių laipsnių karš- 
tis*. Per aplodismentus būtų radęs dingstį, kaip trumpam pa- 
sišalinti, susileidęs vaistų ir pratęsęs skaitymą. Bet tie laikai 
baigėsi prieš penkerius ar septynerius metus. Jeigu Skotas 
būtų manęs, kad rimtai susirgo, jis paprasčiausiai būtų pa- 
skambinęs profesoriui Mydui, kuris vadovauja Anglų kalbos 
fakultetui ir aišaukęs tą brudi.... prakeiktą išvyką. 


*400 C. 

- Ponia Lendon, į ligoninę jūsų vyras pateko turėdamas 
šimto šešių laipsnių temperatūrą*. 

Į nepatikimai jauną daktaro Džanseno veidą Lizė įsi- 
spokso su siaubu, bet jaučia, kad jis sako tiesą. Po kurio lai- 
ko, be abejo, atskiros detalės sulips į vieną bendrą vaizdą. 
Įvairių žmonių parodymai ir tam tikri prisiminimai, kurie 
vis baudėsi išplaukti iš užmaršties gilumos, atskleis viską, 
ką jai reikia Žinoti. 

Skotas užsakomuoju reisu iš Portlendo nulėkė į Bosto- 
ną. Tuomet sėdo į “Junaited" kompanijos orlaivį ir išskrido 
į Kentukį. Lėktuvo palydovė, gavusi jo autografą, vėliau tvir- 
tino žurnalistui, jog ponas Lendonas “praktiškai be palio- 
vos" kosėjo ir buvo nusidažęs raudoniu. “Kai paklausiau, ar 
jis gerai jaučiasi, ponas Lendonas atsakė, kad peršalo, bet 
išgėręs porą aspirino tablečių atsigaus“, tvirtino stiuardesė. 

Frederikas Boretas, magistrantas, kuris svečią pasitiko 
oro uoste, taip pat pranešė girdėjęs nuolatinį kosulį. Skotas 
paprašė jo užsukti į “Naktinę pelėdą“, kur nusipirko “Naiki?"' 
sirupo buteliuką. “Rodos, ėmiau gripuoti“, tarė jis Boren- 
tui, o tas atsakė nekantraująs išgirsti naujos knygos ištrauką 
ir pasidomėjo, ar svečiui užteks jėgų skaityti. “Galiu garan- 
tuoti, jog tavęs laukia netikėtumas“, užtikrino Skotas. 

Borentas nustebo ir apsidžiaugė. Kaip didžiuma tą vaka- 
rą pono Lendono pasirodymą stebėjusių žiūrovų. Anot Bau- 
ling Gryno “Daily News", jis skaitė “kerinčiai", porą sykių 
kino keliais vandens gurkšneliais. Gerokai vėliau kalbėda- 
mas su Lize daktaras Džansenas išsidavė, kad jį pribloškė 
Skoto gyvybingumas. Ne kas kitas, o jo nuostaba ir žinutė, 
kurią telefonu perdavė anglų kalbos fakulteto galva, trum- 
pam įplėšė ją apgaubusią susivaldymo skraistę. Po skaitymo 
valandėlės, prieš pat priėmimą, Skotas paprašė profesoriaus 


*Maždaug 41,1? C. 


202 


Mydo: “Paskambinkit mano žmonai. Pasakykit, kad jai gali 
tekti čia atskristi, nes po saulėlydžio aš užkandau sunkiai 
virškinamo maisto. Mes taip tarpusavyje juokaujame“ 


Lizė nejučia iškloja daktarui slapčiausią savo baimę: 

- Skotas mirs, ar ne? 

Gydytojas pavejoja, ir ji mato, jog Džansenas - ne vai- 
kas, nors atrodo jaunai. 

- Aš norėčiau, kad judu susitiktumėte, - po ilgos pauzės 
išgirsta Lizė. Ponas Lendonas kol kas yra sąmoningos 
būklės, bet ji gali ilgai nesitęsti. Jūs eisite su manimi? 

Džansenas sparčiu žingsniu nudrožia pirmyn. Sustoja 
prie seselių stalo, už kurio sėdintis sanitaras pakelia akis 
nuo žurnalo apie šiuolaikinę geriatriją. Daktaras į jį kreipia- 
si. Tuodu bendrauja pusbalsiu, bet koridoriuje labai tylu, ir 
Lizė išgirsta, kaip sanitaras ištaria tris šiurpą pakurstančius 
žodžius: 

- Jis jos laukia. 

Koridoriaus gale ant dviejų uždarytų durų švyti oranži- 
niai žodžiai: 


ALTONO IZOLIATORIUS 
PRIEŠ ĮEIDAMI KREIPKITĖS Į SESELĘ 
IMKITĖS VISŲ ATSARGUMO PRIEMONIŲ 
JŪSŲ SAUGUMUI 
PACIENTŲ SAUGUMUI 
GALI BŪTI REIKALINGOS PIRŠTINĖS IR KAUKĖ 


Į kairę nuo tarpdurio iš sienos kyšo praustuvė. Daktaras 
Džansenas nusiplauna rankas, tą patį liepia padaryti Lizei. 

Dešinėje pusėje, ant stalo su ratukais, sudėtos marlinės kau- 
kės, permatomuose paketuose užklijuotos lateksto piršti- 
nės, geltoni, išsitempiantys batų apvalkalai, kurie guli dėžėje 
su užrašu ant šono: TINKA VISIEMS DYDŽIAMS, ir tvar- 
kinga krūvelė žalių operacinių chalatų. 

- Izoliatorius... - nutęsia ji. - Jėzau, jūs galvojate, jog 
mano vyras užsikrėtė brudinu Andromedos štamu. 

Džansenas išsisuka nuo tiesaus atsakymo. 

- Galbūt jis susirgo egzotiška pneumonijos atmaina ar 
net paukščių gripu. Kad ir kaip ten būtų, mes neįstengiame 
nustatyti negalavimų priežasties, ir jie... 

Daktaras nežino, kaip užbaigti, tad Lizė ištiesia pagalbos 
ranką. 

- Jo dainelė sudainuota. Kaip sakoma. 

- Kaukės, ponia Lendon, turėtų užtekti, nebent jūs esate 
įsipjovusi. Bet aš nepastebėjau... 

- Dėl pjūvių jaudintis neverta. Ir kaukės man nereikės. - 
Ji pastumia kairiąsias duris Džansenui nespėjus papriešta- 
rauti. - Jeigu liga būtų persiduodanti, aš jau būčiau ja užsi- 
krėtusi. 

Daktaras nuseka iš paskos į Altono izoliatorių, nosį ir 
burną paslėpęs po žaliu marlės lopiniu. 


Penktojo aukšto koridoriaus gale tėra keturios palatos 
ir tik prie vienos iš jų švyti monitorius - tik iš vienos sklin- 
da medicininės įrangos pypsėjimas, kurį papildo švelnus, 
nuolatinis deguonies srauto šniokštimas. Ekrane, po skai- 
čiukais, žyminčiais siaubingai spartų pulsą - 178 - ir klaikiai 
žemą kraujo spaudimą - 79 ir 44, - ji perskaito: SKOTAS 
LENDONAS. 

Durys pusiau praviros. Ant jų matyti ženklas su oranžine 
liepsnele ir ją perbraukusiu “X" Žemiau pastarojo ryškiai 
raudonas užrašas skelbia: JOKIOS UGNIES, JOKIŲ KI- 
BIRKŠČIŲ. Lizė - ne rašytoja ir juo labiau ne poetė, tačiau 
tie žodžiai jai byloja, kaip viskas užsibaigia. Jų santuoką per- 
braukė linija, kokia esti po sudedamų skaičių stulpeliu. Jo- 
kios ugnies, jokių kibirkščių. 

Skotas, kuris su ja atsisveikino kaip visad begėdiškų 
šūksniu “Ei, storuliuke, iki pasimatymo“ ir griausmingu 
“Flamin Groovies“ retroroku, besiveržiančiu pro senojo 
“Fordo"' langus, žvelgia į žmoną iš savo lovos. Jo veidas bal- 
tas kaip pienas. Užtat akys gyvos ir pernelyg skaisčiai švy- 
tinčios. Jos dega lyg kamine įkalintos pelėdos veizolai. 
Skotas guli ant šono. Respiratorius nustumtas nuo gulto, ta- 
čiau Lizė ant vamzdelio mato skreplio glitėsius ir supranta, 

(ša, mažoji Lize), 

jog tose žaliose gleivėse, kurių niekas nesugebės identi- 
fikuoti, net ir su tobuliausiais pasaulyje elektroniniais mik- 
roskopais, net ir pasitelkus išsamiausias duomenų bazes, 
pilna bakterijų arba virusų. 

- Ei, Lize... 

Skotas prabyla pašnabždomis - /yliai, lyg vėjo dvelkte- 
lėjimas po durimis, kaip pasakytų senasis Dendis, - tačiau 
Lizė jį išgirsta ir žengia prie lovos. Po vyro kaklu šnypščia 
atversta deguonies kaukė. Iš krūtinės, kurią bjauroja ką tik 
susiūti pjūviai, panašūs į vaiko ranka pieštus paukščio kon- 
tūrus, kyšo du plastikiniai vamzdeliai. Styrantys iš nugaros 
atrodo groteskiškai didžiuliai, palyginti su priešakiniais. 
Nerimo graužiamai Lizei dingojas, kad jie ne ką mažesni už 
radiatoriaus žarnelės. Už perregimų apvalkalų ji mato mig- 
lotą skystį ir kruvinus audinių gabaliukus, tekančius į prie- 
taisą, kuris dunkso ant lovos ir savo išvaizda primena laga- 
miną. Čia ne Nešvilis, ir Skotą pakirto ne 22 kalibro kulka. 

Nors širdis įnirtingai protestuoja, vieno žvilgsnio užtenka, 
kad Lizė įsisąmonintų tiesą: saulėtekio jis nebesulauks. 

- Skotai... - ji priklumpa šalia lovos, šaltais pirštais su- 
ima įkaitusį vyro delną. - Į kokį brudą tu įmaknojai? 

- Lize. - Jam pavyksta spustelėti žmonos ranką. Skotas 
alsuoja dusliai švokšdamas, kaip ir tą nelemtą dieną auto- 
mobilių stovėjimo aikštelėje. Ji nujaučia, ką išgirsianti, ir 
po akimirkos įtarimai pasitvirtina. - Lize, man taip karšta. 
Ledo?.. Prašau... 

Ji pakelia akis į stalą, bet ant šio nieko neišvysta. Tuo- 
met per petį pažvelgia į gydytoją, nūnai virtusį kaukėtuoju 
raudongalviu keršytoju. 

- Daktare... - prabyla ir staiga sumoja, kad nežino, kaip į 
jį kreiptis. - Atleiskit, jūsų pavardė iškrito man iš galvos. 

- Natūralu, ponia Lendon. Aš esu Džansenas. 

- Ar mano vyras gali gauti ledo? Jis sako... 

- Taip, be abejo. Aš pats atnešiu. - Gydytojas nedelsda- 
mas pasišalina. Akivaizdu, kad jam reikėjo dingsties palikti 
juodu vienus. 

Skotas vėl suspaudžia jos delną. 

- Išeinu, - vos girdimai sukužda. - Atleisk. Aš tave myliu. 

- Ne, Skotai! - rikteli Lizė ir visai ne vietoje prideda: - 
Ledas! Tau tuojau atneš ledo. 

Sutelkęs jėgų likučius - iš gerklės veržiasi dar garsesnis 
švykštimas - jis pakelia ranką ir deginančiu pirštu brūkšteli 
per Žmonos skruostą. Lizei iš akių pasrūva ašaros. Ji žino, 
ko turėtų paklausti. Paniškas balselis, visuomet ją vadinan- 
tis mažąja Lize, klykia reikalaudamas tylėti, bet triukšmin- 
gų raginimų ji nepaiso. Kiekvienoje ilgoje santuokoje plaka 
dvi širdys. Šviesi ir tamsi. Dabar tenka įsiklausyti į pastaro- 
sios pulsavimą. 

Lizė pasvyra arčiau į karštį, plūstantį nuo merdinčio vy- 
ro. Užuodžia miglotus, nuo ryto užsilikusius skutimosi putų 

bei šampūno kvapelius. Lūpomis paliečia svilinantį jo au- 
sies kaušelį ir sušnabžda: 

- Eik, Skotai. Jei nėra kitos išeities, nusigauk iki brudino 
telkinio. Kai pasirodęs daktaras neras tavęs lovoje, aš ką 
nors sugalvosiu. Svarbiausia, kad nurėpliotum iki telkinio ir 
pasveiktum. Padaryk tai dėl manęs, velniai tave griebtų! 

- Negaliu, - suvapa jis ir pradeda sausai krenkšti. Rodos, 
jog kosulys sudraskys jį iš vidaus, bet Skotas kažkaip įstengia 
susitvardyti. Kodėl? Nes jam maga tarti paskutinį žodį. Netgi 
dabar, pirmą valandą nakties, gulėdamas mirties patale, tuš- 
čiame ligoninės izoliatoriuje, provincialiame Kentukio mies- 
telyje, jis ketina tarti paskutinį žodį. - Man... nepavyks. 

- Tuomet eisiu aš! Tik padėk! 

Skotas papurto galvą. 

- Skersai kelio... kuris veda link telkinio... guli tas pa- 
daras. 

Ji kaipmat susigaudo, apie ką vyras šneka. Bejėgiškai 
dirsteli į vandens stiklinę, kur retsykiais įmanoma įžvelgti 
keršąją baidyklę. Ir veidrodyje akies krašteliu. Tiktai gilią 
naktį. Tada, kai esi apimtas sąmyšio, kankiniesi iš skausmo 
arba tave užvaldo ir viena, ir kita. Senąjį Skoto “bičiulį" 
Skoto ilgšį. 

- Mie... ga. - Iš yrančių vyro plaučių sklinda keistas gar- 
sas. Lizė pamano, kad jis springsta, ir tiesia ranką link iš- 
kvietimo mygtuko, bet pastebėjusi ironišką žvilgsnį suvo- 
kia, jog Skotas juokiasi ar bent mėgina prajukti. - Miega... 
skersai takelio... Šonas... dangaus... - jis užverčia karštligiš- 
kai spindinčias akis į lubas. Lizės įsitikinimu, Skotas bando 
pasakyti, esą padaro šonas iškilęs lig dangaus. 

Jis suima deguonies kaukę, bet šios pakelti nepajėgia. 
Lizė ja uždengia vyro nosį ir burną. Porą kartų giliai įkvė- 
pęs, Skotas gestu paprašo kaukę nuimti. Ji paklūsta. Kuriam 
laikui, galbūt minutei, jo balsas sustiprėja. 

- Į Ohoho mėnulį persikėliau iš lėktuvo, - su šiokia tokia 
nuostaba ištaria. - Anksčiau to daręs nebuvau. Galvojau, kad 
nukrisiu iš aukštybių, bet kaip visada atsidūriau ant Mielo- 
sios kalvos. Dar sykį ten nukeliavau iš oro uosto tualeto. 
Paskutinį kartą... iš poilsio kambario, prieš pat skaitymą. 
Bet senis Fredis... iš vietos taip ir nepakrutėjo. 

Jėzau Kristau, tam padarui jis netgi suteikė vardą. 

- Į paplūdimį nukakti negalėjau, tad nurijau kelias uo- 
gas... paprastai jos sveikatai nekenkia, bet... 

Jam pritrūksta kvapo. Lizė vėl priglaudžia kaukę prie vy- 
ro veido. 

- Bet tu pavėlavai, - sako ji, kol Skotas alsuoja. - Suval- 
gei jas po saulėlydžio. 

Jis linkteli. 

- Tiesiog nesugalvojai, ką dar galėtum daryti. 

Dar vienas kinktelėjimas galva. Skotas mostu prašo nu- 
traukti kaukę. 

- Per skaitymą tu jauteisi puikiai! - sušunka Lizė. - Pro- 
fesorius Mydas tvirtino, kad buvai velniškai nuostabus! 

Skoto veidą perkreipia šypsena, ko gero, liūdniausia iš 
visų, kokias ji regėjo. 

- Nuo lapų nulaižiau rasą, - išlemena. - Kai ten pakliuvau 
iš poilsio kambario. Maniau... 

- Manei, kad ji turės gydomųjų savybių. Kaip telkinys. 

Jo akys, įsmeigtos į žmonos veidą, atsako: Taip. 

- Ir tu išties pasijutai geriau. Trumpam. 

- Aha, trumpam. Bet dabar... - Skotas liūdnai patraukia 
pečiais ir į šoną pasuka galvą. Šįsyk, užuot sausai kosėjęs, 
užkriokia, ir Lizė su siaubu pastebi, jog vamzdelių turinys 
nusidažo sodresniu raudoniu. Truputį atsigaivelėjęs vyras vėl 
griebia jos ranką. - Aš pasiklydau tamsoje, - suniurna, - bet 
tu mane atradai. 

- Skotai, ne... 

Jis linkteli. Taip. 

Matuodama mane žvilgsniu, tu matei visumą... Ap- 
rimk... Niekas... - Skotas vangiai iškelia laisvosios rankos 
pirštą ir ore nubrėžia apskritimą: Niekas nesikeičia. Žiūrė- 
damas į ją švelniai šypsosi. 

- Nepasiduok, Skotai! Nepasiduok! 

- Nepasiduok... - jis pakinkuoja galva, tarytum Lizė ga- 
liausiai būtų supratusi, ko tikėtis. - Lauk, kol pasikeis vė- 
jas... 

- Ne, Skotai! Ledas! - sušunka ji neišmanydama, ką dar 
sakyti. - Palauk /edo! 

Jis ištaria “mažule" ir “širdele" Palatoje įsitvyro tyla, 
kurią drumsčia tiktai nenutrūkstantis, iš deguonies kaukės 
vilnijantis oro šnypštimas. Lizė prispaudžia delnus prie sa- 
vo veido 


ir atitraukusi juos išvydo, kad oda visiškai sausa. Ji išpū- 
tė akis, nors labai nustebusi nesijautė. Be to, suvokė, kad 
širdį užliejo palengvėjimas. Regis, gedėjimo metas užsibai- 
gė. Skoto studijoje, žinoma, darbų netrūko,  juodvi su 
Amanda tik pradėjo čia tvarkytis, - užtat per pastarąsias dvi 
tris dienas Lizei pasisekė iškuopti nemažai savo mėšlo. Ji 
palietė sužeistąją krūtį, tačiau skausmo beveik nepajuto. 
Savaiminis išgijimas, pakylėtas į naują lygmenį, pagalvo- 
jo ir šyptelėjo. 

Kitame kambaryje nuskambėjo apmaudus Mendės riks- 
mas: 

- Avigalvi, palik tą kalę ramybėje! Negi nematai, kad ji 
niekam tikusi? - įtempusi ausis Lizė pasiklausė ir sumojo, 
jog Džeisė ką tik įkalbėjo Sonį ją vesti. Filmas beveik bai- 
gėsi. 

Matyt, Amanda pagreitintai prasuko dalį juostos, nu- 
sprendė ji, tačiau pažvelgusi į stoglangį prislėgusią tamsą, 
suprato, kad klydo. Lizė sėdėjo už “Drambliuko Dambo bly- 
no“ ilgiau nei pusantros valandos, dar kartą išgyvendama 
praeities epizodus. Nukreipė akis į savo vidų, kaip pasakytų 
naujaamžininkai. Ir kokias išvadas padarė? Jos vyras miręs. 
Taškas. Miręs ir dingęs. Skotas nelaukė savo antrosios pu- 
sės Ohoho mėnulyje, nestovėjo kelyje, vedančiame į paplū- 
dimį, nesėdėjo ant akmeninio suoliuko, nebuvo įsisupęs į 
šiurpinančią drobulę. Jis visiems laikams pranyko iš Ohoho 
mėnulio. Kaip Hekas Finas išsidangino į Indėnų teritoriją. 

Kas gi sukėlė lemtingąjį negalavimą? Mirties liudijimas 
skelbė, esą Skotą Lendoną pakirto pneumonija. Ji nepuolė 
tam prieštarauti. Gydytojai galėjo užrašyti “mirtinai sukan- 
džiojo antys“, bet esmė išliktų tokia pati: Skotas su gyveni- 
mu atsisveikino. Šiaip ar taip, Lizė nesiliovė spėliojusi, kas 
pražudė vyrą. Gėlė, kurią jis nurovė ir pauostė? Vabalas, 
siurbtuką suvaręs jam po oda, kai savuosiuose griausmo na- 
muose paraudonavo ir už horizonto nugrimzdo saulė? Ar ne- 
aiškios kilmės liga jis užsikrėtė per trumpą apsilankymą 
Ohoho mėnulyje, likus savaitei ar net mėnesiui iki paskuti- 
nės išvykos į Kentukį? O gal virusas tūnojo organizme išti- 
sus dešimtmečius ir laukė savo dienos kaip uždelsto veiki- 
mo bomba? Galbūt bakterija glūdėjo žemių kruopelėje, už- 
strigusioje panagėje, kol Skotas rausė brolio kapą? Vos vie- 
nas prakeiktas mikrobas, kuris drunijo daugelį metų ir ga- 
liausiai pabudo, kai prie kompiuterio sėdintis Lizės vyras 
išmąstė tam tikrai knygos vietai reikalingą žodį ir patenkin- 
tas spragtelėjo pirštais. Gal... siaubinga mintis, bet kas ži- 
no... gal per vieną iš viešnagių pati Lizė į šitą pasaulį perkė- 
lė mirtinus nuodus. Pavyzdžiui, slypinčius žiedadulkėje, ku- 
rią Skotas nulaižė pabučiavęs jos nosies galiuką. 

Ot velnias, ji nė nepajuto, kaip apsiverkė. 

Kairiajame viršutiniame stalčiuje Lizė buvo pastebėjusi 
naują “Klyneks" pakelį. Nūnai jį sugraibė, ištraukė kelias 
nosinaites ir nusišluostė akis. Kitame kambaryje Timotis 
Botomsas suriko: “Kalės vaikai, jis gi šlavė"* Iš visko 
sprendžiant, laikas eilinį sykį nerangiai stryktelėjo į priekį. 
Filme beliko paskutinė scena. Sonis grįžta pas trenerio 
žmoną. Vidutinio amžiaus mylimąją. Šituos kadrus lydi tit- 
rai. 

Ant stalo dzingtelėjo telefonas. Lizė suprato, ką reiškia 
tas garselis, lygiai taip pat, kaip žinojo, ką Skotas norėjo pa- 
sakyti, kai prieš pat mirtį pasukaliojo pirštą - parodė gestą, 
tvirtinantį: Niekas nesikeičia. 

Telefonas nebeveikė. Kažkas perkirpo arba nutraukė lai- 
dus. Į Lendonų valdas prasmuko Dūlis. Pas ją į svečius at- 
klydo juodasis inkunkų princas. 

XV. LIZĖ IR ILGŠIS 
(PAFKO PRIE SIENOS) 


1 


- Amanda, ateik! 

- Minutėlę, filmas tuojau... 

- Ateik čia! 

Lizė pakėlė ragelį, bet neišgirdusi jokio signalo nuleido 
jį į vietą. Dėl tolimesnės įvykių eigos klausimų nekilo. Su- 
vokimas visą laiką tūnojo jos sąmonėje kaip saldus priesko- 
nis - burnoje. Netrukus užges šviesos, ir jei prieš sutems- 
tant Amanda nespės pasirodyti... 

Bet sesuo jau stovėjo nišos ir ilgojo, didžiojo kambario 
tarpduryje. Netikėtai susenusiame jos veide atsispindėjo 
baimė. Vaizdo kasetėje trenerio žmona tuojau į sieną svies 
arbatinuką, niršdama ant drebančių savo rankų. Lizė nė kiek 
nenustebo pamačiusi, kad jos pirštai irgi virpa. Ji čiupo 22 
kalibro revolverį. Stebėdama jaunėlės sesers veiksmus, 
Amanda dar labiau išsigando. Kaip moteriškė, kuri, įsisąmo- 
ninusi, kas gresia, staiga užsigeidė persikelti į Filadelfiją. 
Arba panirti į katatoniją. Per vėlu, Mende, pamanė Lizė. 

- Atėjo Dūlis? 

- Taip. 

Tolumoje tarsi pritardamas sudundėjo griaustinis. 

- Lize, iš kur tu Ži... 

- Nes jis nupjovė telefono laidą. 

- O mobilusis... 

- Liko mašinoje. Neilgai trukus užges lemputės. - Ji nu- 
sigavo iki masyviojo raudonmedžio stalo - tikro “Dram- 
bliuko Dambo blyno", pagalvojo, tokio didžiulio, kad ant 

brudino jo paviršiaus galėtų nusileisti reaktyvinis nai- 
kintuvas. Nuo sesers Lizę teskyrė aštuoni žingsniai baltu 
kilimu, ištepliotu kaštoninėmis sudžiūvusio jos kraujo dė- 
mėmis. 

Kai ji pasiekė Amandą, šviesos tebedegė, ir Lizę vieną 
sekundės dalį apėmė dvejonė. Gal vis dėlto telefono laidus 
sutraukė medžio šaka, kurią nurovė popietės audra? 

Gal... bet šaka čia niekuo dėta. 

Ji pabandė įbrukti revolverį Amandai, bet sesuo jo ne- 
ėmė. Ginklas dusliai nukrito ant kilimo, o Lizė įsitempė 
laukdama driokstelėjimo ir Mendės riksmo, nes kulka, žino- 
ma, pervers jos kulkšnį. Užuot iššovęs, revolveris savo vie- 
nintele, idiotiška akimi įsistebeilijo į tolumą. Kai Lizė pasi- 
lenkė, idant jį prigriebtų, apačioje pasigirdo trenksmas, iš 
kurio sprendžiant, į daržinę atklydęs nekviestas svečias už- 
kliuvo už kažkokio daikto ir jį apvertė. Tarkim, kartono dėžę 
- vieną iš daugumos, - užpildytą praktiškai vien tuščiais pus- 
lapiais. 

Nukreipusi žvilgsnį į vyresniąją seserį, Lizė pamatė, jog 
Amanda spaudžia rankas prie pilvo. Jos veidas išblyško, 
akys virto tamsiais baimės šaltiniais. 

- Aš neįstengsiu nulaikyti ginklo, - sušnibždėjo Mendė. 
- Mano rankos... matai? - ji atvertė delnus ir parodė pjūvius. 

- Imk tą brudiną revolverį, - liepė Lizė. - Šauti vis vien 
nereikės. 

Šįsyk Amanda nenoriai suėmė guminę rankeną. 

- Pažadi? 

- Ne, - atsakė Lizė. - Iš dalies. 

Ji žvilgtelėjo į laiptus, vedančius žemyn į pirmą daržinės 
aukštą. Anas studijos galas skendėjo tirštesnėje prieblando- 
je ir atrodė grėsmingesnis, ypač dabar, kai Amanda gniaužė 
ginklą. Nepatikimoji Amanda, kuri galėtų iškrėsti bet ką. 
Nors vieną iš dviejų kartų ji padarydavo, ko paprašyta. 

- Koks tavo planas? - pakuždomis paklausė Mendė. Kita- 
me kambaryje vėl uždainavo senis Henkas. Vadinas, ekrane 
jau slinko titrai. 

(dabar privalai elgtis tyliai) 

ir atsitraukė nuo Amandos. Vieną žingsnį, du, tris, ketu- 
ris. Ji atsidūrė viduryje kambario, pusiaukelėje tarp “Dram- 
bliuko Dambo blyno“ ir nišos tarpdurio, kur stovėjo vyres- 
nioji sesuo, pakreipusi vamzdį į krauju išterliotą kilimą. 
Nugriaudėjo perkūnija. Iš televizoriaus tebesklido kantri 
muzika. Apačioje - mirtina tyla. 

- Nemanau, kad jis daržinėje, - šnipštelėjo Mendė. 

Lizė vėl atbulomis žengė link raudonmedžio stalo. Ji 
jautėsi sudirgusi ir kone vibravo iš įtampos, tačiau sveikas 
protas tikino, jog Amanda gali būti teisi. Telefonas išsijun- 
gė, bet čia, Kasl Vju, laidai nutrūkdavo bent porą sykių per 
mėnesį. Ypač per audras arba kai jos praūždavo. Tas trenks- 
mas, kurį Lizė išgirdo, kai lenkėsi paimti ginklą... ar ji tikrai 
kažką girdėjo? Galbūt kaltinti derėtų įsiaudrinusią vaizduo- 
tę? 

Vargu ar ten kas nors yr... - pradėjo Amanda, bet neuž- 
baigė, nes tuo momentu visos lemputės aptemo. 


Porai sekundžių - neapsakomai užsitęsusių sekundžių - 
Lizė apako. Ji išplūdo save, kad iš "BMW" salono nepasiė- 
mė žibintuvėlio. Ir ką sau ga/vojo? Dabar tegalėjo stovėti 
vietoje ir pasirūpinti, kad Amanda taip pat išliktų sustingusi. 

- Mende, nejudėk! 

- Kur jis? - verksmingai paklausė sesuo. - Kur jis? 

- Nagi čia, poniut, - iš aklinos tamsos, pakibusios virš 

laiptų, lengvabūdiškai atsiliepė Dūlis. - Savo akinukais kuo 
puikiausiai jus matau. Jūsų figūrėlės žalios, bet lengvai 
įžiūrimos. 

- Jis skiedžia, - atrėžė Lizė grimzdama į neviltį. Ji nesi- 
tikėjo, jog pakvaišėlis turės naktinio matymo akinius. 

- Oi, poniut, kad aš skradžiai prasmegčiau, jei meluoju. - 
Balsas tebesklido nuo viršutinės laiptų aikštelės, akiratyje 
sušmėžavo blausūs žmogaus kontūrai. Lizė neįžvelgė popie- 
rinio siaubų maišelio, bet, o Jėzau, girdėjo jo čežėjimą. - 
Regiu jus taip aiškiai, kad suprasčiau, kieno rankoje dreba 
žaislinė šaudyklė. Ogi poniutės Skiedros. Ei, poniut Skied- 
ra, noriu, kad numestumėte ginklą ant grindų. Tučtuojau. - Jo 
balsas nuskambėjo veriamai ir čaižiai tarsi kirtis botagu. - 
Ar girdit, ką sakau? Meskit! 

Diena galutinai užleido vietą nakties metui. Mėnulis dar 
nepakilo arba jį užtemdė debesys, tačiau aplinkinių šviesų 
užteko, kad būtų galima pastebėti, kaip Amanda leidžia re- 
volverį. Kol kas nemeta, bet leidžia. Šiuo metu Lizė labiau 
už viską troško pati jį spausti, tačiau... 

Man prisireiks abiejų laisvų rankų, kad, sulaukusi tin- 
kamo momento, galėčiau tave, kalės vaike, sugriebti. 

- Ne, Mende, nepaleisk revolverio. Tau vis vien neteks į 
Ji šauti. Mūsų planas ne toks. 

- Šveiskit pliauškynę ant žemės, poniut. Štai, koks pla- 
nas. 

- Jis nekviestas atsibeldžia į mano namus, - pratęsė Li- 
zė, - tave pravardžiuoja ir reikalauja numesti ginklą? Tavo 
nuosavą ginklą? 

Miglota pamėklė, kuria virto vyresnioji sesuo, vėl pakė- 
lė revolverį. Neatstatė jo į dėmę, juoduojančią šešėliuose, 
tiesiog įbedė vamzdį į lubas. Bet svarbiausia, kad pirštų ne- 
atgniaužė. Ir ryžtingai išsitiesė. 

- Juk liepiau mesti! - mažne užriaumojo blausi figūra, ta- 

čiau Dūlio balse pasigirdusios gaidelės liudijo, kad jis su- 
prato mūšį pralaimėjęs. 

- Ne! - suriko Amanda. - Nesulauksi! Tu... nešdinkis iš 
čia! Palik mano seserį ramybėje! 

- Nepaliks, - Dūliui už akių užbėgo Lizė. - Nes jis kuok- 
telėjęs. 

- Prikaskit liežuvį, - suniurzgė atvykėlis. - Gal užmiršo- 
te, kad jus matau lyg apšviestas? 

- Bet tu, bičiuli, išties pamišęs. Kaip vyrukas, kuris Ne- 
švilyje šovė į mano vyrą. Gerdas Alenas Koulas. Esi apie jį 
girdėjęs? Aišku, kad esi. Apie Skotą žinai viską. Iš tokių ti- 
pų kaip tu, Džimi, mes juokdavomės. 

- Užteks, poniut... 

- Praminėme jus kosmoso kaubojais. Jų padermei pri- 
klauso ir Koulas, ir tu pats. Be abejo, Džimas Dūlis suktes- 
nis, nuožmesnis - nes vyresnis, - bet kitais atžvilgiais nuo 
nukvankėlio iš Nešvilio nesiskiria. Kosmoso kaubojai visur 
vienodi. Jūs blaškotės po brudiną Paukščių Taką... 

Nedrįskite taip kalbėti. - Dūlis vėl bemaž užkriokė, 
bet šįkart ne dėl vaizdo. - Aš atėjau sutvarkyti reikalus. - 
Popierinis maišelis sutraškėjo, ir Lizė pamatė, jog šešėlis 
krustelėjo. Laiptų aikštelė buvo už penkiasdešimties pėdų 
nuo stalo, tamsiausioje ilgojo kambario dalyje. Dūlis judėjo 
pirmyn tarsi jį fiziškai trauktų našlės Lendon žodžiai. Lai- 
mei, per pokalbį jos akys visiškai įprato prie tamsos. Dar 
pora žingsnių, ir prašmatnūs, paštu užsakyti akiniai atvykė- 
liui nebesuteiks jokio pranašumo. Jų šansai susilygins. Bent 
jau regėjimo prasme. 

- Kodėl? Aš sakau tiesą. - Staiga Lizė suvokė žinanti apie 
Džimą Dūlį arba Zaką Makulą, arba juodąjį inkunkų princą 
viską, ką reikėjo. Tiesą atskleidė saldus, burnoje užsilikęs 
prieskonis. 

- Lize, neprovokuok jo, - drebančiu balsu paprašė Aman- 
da. 

- Šitą darbą jis atlieka už mane. Visas provokacijas su- 
kelia perkaitusios, ištežusios mūsų bičiulio smegenėlės. 
Dūlis toks pat paklaikęs, kaip ir Koulas. 

- Aš neturiu su juo nieko bendra! 

Kiekvieną nervo galiuką nutvilkė... ne, kiekviename ner- 
vo galiuke išsprogo apvaizda. Dūlis galėjo sužinoti apie 
Blondiną skaitydamas straipsnius apie savo mylimą rašyto- 
ją, tačiau Lizė įsitikinusi, kad su Koulu jis susipažino kitaip. 
Ir dabar viskas stojo į savo vietas. 

- Tu niekada nekalėjai “Bruši Mauntin" kalėjime. Tiesiog 
pūtei miglą Vudbedžiui į akis. Gyreisi savo sugėrovui. Bet 
už grotų vis dėlto sėdėjai. Beprotnamyje. Kartu su Koulu. 

- Užsikimškit srėbtuvę, poniut! Verčiau užsičiaupkit ir 
klausykit, ką sakau! 

- Lize, Jiaukis! - suspigo Amanda. 

Ji nekreipė jokio dėmesio nei į vieną, nei į kitą. 

- Ar judu aptarinėjote Skoto Lendono romanus, kuriuos 
labiausiai mėgote... žinoma, kai Koulas būdavo prišertas 
vaistais tiek, kad sugebėtų bendrauti? Kertu lažybų, jog tik 
apie tai ir pliurpdavote. Jam patiko “Pabėgę iš pragaro", ar 
ne? O tau “Kapitono duktė" Cha, porelė kosmoso kaubojų, 
plepančių apie knygas, kol bus paremontuotos brudinos ra- 
ketos valdymo sistemos... 

- Užteks, pasakiau! - jis išplaukė iš tamsos nelyginant 
akvalangą užsimaukšlinęs naras, kuris iš juodų vandens gel- 
mių nusigavo į seklumą. Tik narai prie krūtinių nespausdavo 
popierinių maišelių, tarsi mėgindami apsaugoti savo širdis 
nuo žiaurių per daug žinančių našlių smūgių. - Daugiau per- 
spėjimų nesulauksit... 

Lizė nuleido jo žodžius negirdomis. Nė nematė, ar 
Amanda vis dar laiko revolverį, bet dėl to nesuko galvos. Ją 
apėmė ekstazė. 

- Judu su Koulu šnekėdavote apie Skoto romanus per 

grupinės terapijos seansus, teisingai? Apie tėviškus dalykus. 
Tau išėjus į laisvę, atsirado Vudbrudas, kaip tėtis iš Skoto 
Lendono knygos. Vienas iš gerųjų tėčių. Kai tave išrašė iš 
paklaikėlių namų. Kai tave išrašė iš spieglių lizdelio. Kai 
tave išrašė iš kvatoklių akademijos, kaip sakom... 

Sužvigęs Dūlis nutrenkė šalin maišelį (tas žvangtelėjo į 
grindis) ir puolė Lizę, kuri spėjo pagalvoti: Taip, štai kodėl 
man reikėjo laisvų rankų. 

Amanda taip pat paleido gerklę ir savo staugimu nustelbė 
jo riksmą. Iš trijulės ramybę išsaugojo tiktai Lizė, net ji 
vienintelė tiksliai žinojo, ką daranti... nors ne visai nutuokė 
kodėl. Užuot sprukusi, išskėtė rankas ir leido Dūliui ją už- 
griūti tarytum karščio pliūpsniui. 


Jis neabejotinai būtų partrenkęs Lizę ant grindų, jei ne 
stalas. Kai užpuolikas visu svoriu ją prislėgė, šnerves paku- 
teno nuo jo gyvaplaukių trenkiantis prakaitas. Į smilkinį įsi- 
spaudė akinių išlinkis, po kairiąja ausimi kažkas tyliai suka- 
leno. 

Dantys, susigaudė Lizė. Mano kaklo siekiantys dantys. 

Jos sėdimoji susidūrė su ilgojo “Drambliuko Dambo 
blyno“ kraštu. Amanda vėl suriko. Studiją sudrebino šūvio 
griausmas ir pervėrė akinantis blyksnis. 

- Palik ją ramybėje, nuopisa! 

Rėžė kaip reikiant, bet iššovė į lubas, pamanė Lizė ir 
dar tvirčiau apkabino Dūlio kaklą. Pamišėlis savo ruožtu 
lenkė ją žemyn nelyginant šokėjas, atliekantis paskutinį itin 
aistringo tango judesį. Lizė užuodė parako dūmus - nuo 
drioksmo spengė ausyse, - jautė ir beveik visiškai sukietėju- 
si jo penį. 

- Džimai, - sušnabždėjo, - aš tau duosiu, ko geidi. Leisk 
tau duoti, ko geidi. 

Jis akivaizdžiai sutriko ir mažumėlę atleido gniaužtus. 
Staiga, sustūgusi it pjaunama katė, Amanda nusileido ant 
užpuoliko nugaros, o Lizė vos neišsikėtojo ant stalo. Stubu- 
ras įspėjamai sutraškėjo. Nūnai ji pakankamai gerai įžvelgė 
miglotą ovalo formos veidą, kad pamatytų, koks Dūlis išsi- 
gandęs. Negi jis visą laiką manęs bijojo, mintyse savęs pa- 
klausė. 

Na, mažoji Lize, dabar arba niekada. 

Už išsipūtusių akinių apskritimų ji pasistengė įžiūrėti 
akis ir prie jų prikaustė savo žvilgsnį. Amanda tebespiegė 
kaip katė, strykčiojanti ant įkaitusios keptuvės, ir talžė Dū- 
lio pečius. Abiem kumščiais. Vadinasi, kartelį iššovusi į lu- 
bas, nusviedė ginklą šalin. Ką gi, gal taip netgi geriau. 

- Džimai. - Dieve, tuodu kūnai ją sutrėkš. - Džimai. 

Pakvaišėlio galva pasviro į priekį, lyg ją būtų pritraukusi 
Lizės valios jėga. Vis dėlto akimirką ji abejojo, ar įstengs 
Dūlį pasiekti. Galiausiai desperatiškai persikreipė - kaip 
Pafko prie sienos*, pasakytų Skotas, velniai žino, ką cituo- 
damas - ir savo tikslą įgyvendino. Prisispaudė prie jo veido, 
užuodė po vakarienės likusį mėsos bei svogūnų tvaiką, lie- 
žuviu praskyrė Dūlio lūpas ir stipriau į šias įsisiurbusi per- 
leido jam antrąjį telkinyje nurytą gurkšnį. Pajuto, kaip go- 
muriu pasklido saldumas. Aplinka ėmė raibuliuoti, sienos 
veikiai tapo perregimos, ir ją užliejo tarpusavyje sumišę ki- 
to pasaulio aromatai: raudonųjų jostrų, bugenvilijų, rožių ir 
naktimis žydinčių stulpenių. 

- Oooop, - iškvėpė jam į burną. Tarsi laukdamas šito žo- 
džio, rašomasis stalas ištežo ir po sekundės visiškai prany- 
ko. Ji išsitiesė ant žemės, kartu nusitempdama ir Džimą Dū- 
lį. Tebeklykianti Amanda užgriuvo juos abu. 

Jyga, pagalvojo Lizė. Jyga, pabaiga. 


*Dono DeLilo apysaka, kurioje aprašomas beisbolo pasaulyje žymiausias kamuo- 
liuko atmušimas (Pafko - beisbolininkas, gaudęs tą kamuoliuką). 

Lizė nusileido ant storos žolės paklotės, tokios pažįsta- 
mos, tarsi ant jos būtų varčiusis visą gyvenimą. Vos spėjo pa- 
stebėti mieluosius medžius, kai kūną prislėgęs svoris pri- 
vertė atsikratyti oro likučiais, kurie ištrūko iš plaučių 
triukšmingai ūžtelėdami. Prieš akis, saulėlydžio šviesoje, 
įniko raibuliuoti juodos dėmelės. 

Ji būtų apalpusi, jeigu Dūlis nebūtų nusiridenęs. Pami- 
šėlis nusipurtė Amandą nuo pečių lyg erzinantį kačiuką. Jis 
pašoko, įsmeigė akis į kalvos šlaitą, nuklotą purpurinių lu- 
binų kilimu, atsisukęs į priešingą pusę pažiūrėjo į mieluo- 
sius medžius, iškilusius pakraštyje girios, kurią Polas ir 
Skotas Lendonai praminė Fėjų mišku. Lizę pritrenkė Dūlio 
išvaizda. Jo galva priminė plaukuotą, oda aptrauktą kaukolę. 
Po akimirkos ji susigaudė, jog tokias asociacijas sukėlė 
veido prakaulumas, vakaro šešėliai ir tai, kad akinių lęšiai į 
Ohoho mėnulį nepersikėlė. Pro skyles spoksojo išsiplėtu- 
sios akys. Žemiau jų atsivėrė burna. Tarp lūpų sidabrinėmis 
gijomis vingiavo seilės. 

- Tu visada... dievinai... Skoto knygas, - išspaudė Lizė 
tarytum pridususi bėgikė. Laimei, kuo toliau, tuo lengviau 
kvėpavo, akiratį išmarginę juodi taškeliai irgi po truputį 
pranyko. - Kaip, ponuli Dūli, tau patinka mano vyro pasau- 
lis? 

- Kur?.. - prabilo jis, bet nepajėgė užbaigti. 

- Ohoho mėnulyje, prie Fėjų miško ir Polo, Skoto bro- 
lio, kapo. 

Lizė žinojo, jog atgavęs nuovoką, jei tik šią išvis turėjo, 
Dūlis kels jai (ir Amandai) ne mažesnę grėsmę nei Skoto 
studijoje, tačiau leido sau sekundę kitą pasigrožėti purpuri- 

niu šlaitu bei tamsėjančiu dangumi. Vėlgi saulė leidosi 
oranžinės ugnies jūroje, o kitoje dangaus skliauto pusėje ki- 
lo mėnulio pilnatis. Kaip ir anksčiau, rodės, kad šalto sidab- 
ro ir kaitros mišinys atims jai gyvybę savo karštligišku gro- 
žiu. Žinoma, dabar didesnį nerimą kurstė ne pastarasis. Ant 
Lizės peties nusileido įdegusi ranka. 

- Ei, poniut, ką jūs man padarėte? - paklausė Dūlis iš- 
sproginęs akis tuščiuose rėmeliuose. - Bandote mane užihi- 
ponozot? Pasvajokit. 

- Nieko panašaus. Tau knietėjo gauti viską, kas priklausė 
Skotui, ar ne? Juk atsidurti šioje vietoje kur kas smagiau ne- 
gu užgrobti neišspausdintus apsakymus arba pjaustyti mo- 
terį jos pačios atidarytuvu. Pažiūrėk! Visai kitas pasaulis! 
Atgijęs vaizduotės kūrinys! Tikrove virtę sapnai! Aišku, miš- 
ke pavojinga - naktį pavojinga visur. Jau beveik sutemo, bet 
aš tikra, jog toks narsus pakvaišęs žaliūkas kaip tu... 

Iš jo žvilgsnio Lizė suprato, kad beprotis ketina ją nužu- 
dyti, ir riktelėjo sesers vardą. Sunerimo, be abejo, bet ir 
ėmė prunkšti. Juokėsi iš Dūlio, nieko nepaisydama. Visų 
pirma, su bestikliais akiniais jis atrodė idiotiškai, bet svar- 
biausia, mintyse ji netikėtai išgirdo kulminacinę barzdoto 
anekdoto apie viešnamį frazę: Ei, vyrukai, jūsų bičiuliai 
leisgyviai! Lizė dar labiau prajuko, kai suvokė, jog paties 
anekdoto neatminė. 

Staiga ji vėl prarado kvapą ir nūnai tegalėjo gargti. 


Į jo fizionomiją Lizė suvarė savo trumpus nagus ir viena- 
me skruoste paliko tris kraujuojančius rėžius, tačiau Dūlio 
pirštai tik dar stipriau suspaudė jos gerklę. Lizės krioksmas 
panėšėjo į kažkokio primityvaus mechaninio įtaiso, pavyz- 

džiui, pono Silverio bulvių rūšiuoklės, tarp kurios krumplia- 
račių pateko purvo, išgaunamą garsą. 

Amanda, kur tave velnias nešioja, pamanė ji. Mendė 
išdygo akiratyje tarsi išgirdusi sesers mintis. Kumščiais 
talžydama Dūlio nugarą nieko doro nepešė, todėl dabar pri- 
klupo, žaizdotomis rankomis griebė už jo šakumo... ir pa- 
suko. 

Užstaugęs pamišėlis nutrenkė Lizę šalin. Ji išsikėtojo 
ant nugaros aukštoje žolėje ir svirduliuodama, švokšdama, 
mėgindama įkvėpti orą į liepsnų svilinamą gerklę, atsistojo. 
Dūlis siūbavo ant kojų nukoręs galvą, abiem delnais susiė- 
męs už paslėpsnių. Skausmą spinduliuojanti poza pakurstė 
Lizei prisiminimus apie mokyklos laikus, kai ant sūpynių 
įvyko nelaimingas atsitikimas, o Darla dalykiškai pastebėjo: 
“Tai viena iš priežasčių, kodėl džiaugiuosi, kad nesu berniu- 
kas“ 

Amanda jį puolė. 

- Mende, ne! - suriko Lizė, tačiau pavėlavo. Net ir su- 
žeistas, Dūlis reagavo pasibaisėtinai mitriai. Jis be jokio 
vargo išvengė Mendės ir jai smogė kaulėtu kumščiu. Nusi- 
plėšęs beverčius akinius, sviedė juos į žolę: nublenkė juos. 
Iš žydrų akių išgaravo bet kokios užuominos į sveiką protą. 
Pamišėlis niekuo nesiskyrė nuo knygoje “Pabėgę iš praga- 
ro" aprašyto negyvėlio, kuris siekdamas keršto ropštėsi iš 
šulinio. 

- Aš nežinau, kur mes atsidūrėme, bet galiu, poniut už- 
tikrinti, kad jūs namo negrįšite. 

- Jei manęs nesugausi, namo negrįši tu, - atkirto Lizė ir 
vėl nusijuokė. Nors širdį stingdė baimė, netgi siaubas, ji jau- 
tėsi puikiai, nes suprato, kad juokas atstojo peilį. Sulig 
kiekvienu kvatojimo protrūkių ašmenų smaigalys smigo vis 
giliau į jo kūną. 

- Kale, - užriaumojo Dūlis, - nedrįsk man rodyti dantų! 

Lizė apsisuko ir leidosi bėgti link takelio, kuris vedė į 
mišką, tačiau teįveikusi porą žingsnių išgirdo, kaip Dūlis su- 
riko iš skausmo. Ji pažvelgė per petį ir pamatė, kad beprotis 
klūpi. Iš bicepso kažkas išlindo, o rankovė sparčiai tamsėjo. 
Jis svyruodamas atsistojo, nusikeikė, patimpčiojo svetimkū- 
nį bet ištraukti neįstengė. Lizė pamatė geltoną nuo objekto 
nuvingiuojančią liniją. Dūlis dar sykį sustūgo ir laisvąja ran- 
ka įsikibo į iškyšulį. 

Ją netikėtai nutvilkė apvaizda, pernelyg aiški, kad keltų 
nepasitikėjimą. Žaliūkas mėgino bėgti iš paskos, bet Aman- 
da spėjo jį nugriauti. Dūlis nusileido tiesiai ant medinio 
ženklo, rodančio kelią link Polo kapo. Skersinis pervėrė 
ranką nelyginant milžiniškas smeigtukas. Galų gale pakvai- 
šėlis jį iškrapštė ir nutrenkė ant žemės. Iš atviros žaizdos 
paplūdo kraujas, ir raudonis išplito iki pat alkūnės. Lizė ži- 
nojo privalanti atkreipti Dūlio dėmesį į save, antraip savo 
įniršiu jis užlietų Amandą, bejėgiškai susmukusią ant žolės. 

- Pagauk mane, jei gali, tu smarvės neturi, - užgiedojo 
ji vaikišką skanduotę. Keista, kad išvis ją prisiminė. Lizė 
kyštelėjo Dūliui liežuvį ir prie smilkinių pasukiojo pirštus. 

- Kale! Nuokruša! - jis puolė. 

Lizė paraitė kulnus. Ji nebesijuokė, nes linksmumą nu- 
stelbė baimė, bet šiepėsi net ir tuomet, kai pasiekė takelį ir 
nurūko į Fėjų mišką, kur jau tvyrojo naktis. 

Rodyklė su užrašu LINK TELKINIO kažkur dingo, 
bet Lizei driuokiant miglotai balsva tako linija, kuri, rodės, 
pleveno tarp tamsių aplinkinių atžalynų, priešakyje nuskam- 
bėjo kikenimas. Kvatokliai, pamanė ji ir surizikavo dirste- 
lėti per petį spėliodama, ar Dūlis, išgirdęs tuos mažulius, 
nepersigalvos dėl... 

Bet ne. Persekiotojas, matomas mirguliuojančioje, 
blėstančioje dienos šviesoje, ją tebesivijo ir lėkė stulbi- 
namai greitai, nors kairiąją rankovę, nuo riešo iki peties, iš- 
terliojo jau kręštantis kraujas. Lizė užkliuvo už medžio šak- 
nies ir vos neprarado pusiausvyros, kurią išsaugoti dalinai 
padėjo suvokimas, kad, jeigu ji sudribtų, Dūlis užgriūtų bėg- 
lę ne vėliau kaip po penkių sekundžių. Prieš išleisdama pas- 
kutinį kvapą Lizė tejaustų jo alsavimą, teužuostų gaižėjantį 
medžių, kurie naktimis pasikeisdavo, aromatą, tegirdėtų be- 
protišką į hienas panašių, girios glūdumoje gyvenančių bai- 
dyklių kvatojimą. 

Mano ausis pasiekia jo švokštimas, nes mus skiriantis 
tarpas vis trumpėja. Net jeigu kuisiu visu greičiu, - nors 
jėgų vis vien užtektų neilgam, - Dūlis lėks šiek tiek spar- 
čiau. Kodėl jo nepristabdo skausmas, kurį sukėlė kiaušus 
sugniaužusi Amanda? Kodėl jis nebėga lėčiau - juk pra- 
rado nemažai kraujo? 

Atsakymai į šiuos klausimus buvo akivaizdūs. Dėl žaiz- 
dų Dūlio apsisukimai sulėtėję. Jeigu ne jos, pamišėlis jau 
būtų savo auką pričiupęs. Lizė driuokė įjungusi trečią pava- 
rą. Pabandė surasti ketvirtą, bet nesėkmingai. Matyt, pasta- 
rosios neturėjo. Už nugaros nenumaldomai garsėjo kimus 
Džimo Dūlio puškavimas. Po minutės, gal net anksčiau, per- 
sekiotojo pirštai čiuptelės ją už apykaklės. 

Arba už plaukų. 


Takelis pakrypo ir trumpam nudriko įkalnėn; šešėliai ta- 
po tirštesni. Ji pamanė, kad galbūt truputį atitrūko nuo Dū- 
lio. Per petį žvalgytis nedrįso, širdyje meldėsi, jog sesuo 
nemėgintų jų sekti. Ant Mielosios kalvos arba prie paplūdi- 


224 


mio gal ir saugu, bet tik ne miško tankmėse. Čia didžiausią 
grėsmę kėlė anaiptol ne Džimas Dūlis. Staiga Lizė išgirdo 
svajingai tilindžiuojant varpelį, kurį aname gyvenime nugvel- 
bė Skotas ir kuris kybojo po medžio, žaliuojančio ant kito 
kalvagūbrio, šaka. 

Priešakyje ji pamatė šviesą ne oranžinį raudonį, 0 
blėstančią, rausvą vakaro žarą. Šioji skverbėsi pro retėjan- 
čius medžius. Išryškėjo ir į šlaitą vedančio takelio kontūrai. 
Už kitos keteros jis ners žemyn ir nuvingiuos pro tankesnį 
atžalyną, kol pasieks masyviąją uolą bei paplūdimį. 

Man neišdegs, pagalvojo Lizė. Jos gerklę draskė karš- 
tas alsavimas, į šoną įsimetė dieglys. Jis pagaus mane grei- 
čiau, nei įveiksiu pusę šlaito. 

Sąmonėje nuskambėjo pašaipus, pykčiu atmieštas, Sko- 
to balsas. Tu sukorei tokį kelią ne tam, kad pralaimėtum. 
Pirmyn, širdele. LBKA. 

Taip. LBKA. Laikykis bet kokiomis aplinkybėmis, ir 
ypač dabartinėmis. Mostaguodama rankomis, šlapiais plau- 
kais, kurių prakaituotos sruogos prilipo prie kaukolės, Lizė 
nuskuodė į kalvą. Orą į plaučius traukė didžiuliais gurkš- 
niais, išpūsdavo garsiu šniokštimu. Jai magėjo burnoje pa- 
justi malonų saldumą, deja, paskutinį iš telkinio siurbtelėtą 
lašą teko atiduoti brudinam, įkandin lekiančiam prietrankai, 
ir dabar gomurį dilgino vario bei išsekimo prieskonis. Dūlis 
artėjo, tačiau nestaugė, nes taupė kvapą persekiojimui. Į šo- 
ną įsismelkęs skausmas sustiprėjo. Iš dešinės ir po akimir- 
kos iš kairės pusės pasigirdo meilus, aukštu balsu išspaustas 
niūniavimas. Kvatokliai ėmė kikenti arčiau, tarsi užsigeidę 
stebėti žudynes. Salsvas medžių aromatas ūmai tapo aitrus 
kaip tvaikas suplėkusių chna miltelių, kuriuos ji su Darla ra- 
do senolės Debušer vonios kambaryje, kai močiutė mirė, 
kaip nuodų dvokas. Ir... 

Ne, taip trenkia ne nuo medžių. 

Kvatokliai nelauktai užsičiaupė. Lizė girdėjo tiktai iš 
paskos bildančio Dūlio šnopavimą. Mintyse išvydo, kaip 
Skotas ją apkabino, visu kūnu prisispaudė ir sušnypštė: Šššš, 
Lize, dabar privalai elgtis tyliai, jei nori išgelbėti savo ir 
mano gyvybę. 

Tas padaras nedrybso skersai kelio, kaip 2004-ai- 
siais, kai jis bandė nukakti į paplūdimį, dingtelėjo jai. Šį- 
syk juda palei takelį, kaip tada, kuomet čia persikėliau 
norėdama jį parsivesti namo. Žiemą, vėtrai ūžiant iš pal 
Jelounaifo. 

Vos tik akiratyje sušmėžavo varpelis, tebekybantis po 
nos šviesoje, kuri sklido iš už vingio, Džimas Dūlis sukaupė 
visas jėgas, šoko pirmyn, ir Lizė išties pajuto jo pirštus, nu- 
slystančius per palaidinukės nugarą, bandančius už ko nors, 
pavyzdžiui, už liemenėlės, įsikibti. Ji vos per plauką sutram- 
dė pro lūpas beištrūkstantį klyksmą, ir netikėtai sau pačiai 
sugebėjo paspartinti žingsnį. Greičiu Dūliui vis vien nepri- 
lygo, tačiau jis, laimei, vėl užkliuvo ir tėškėsi ant Žemės 
bliaudamas: 

- Tu, KALE! 

Lizė neabejojo, jog pakvaišėlis labai gailėsis surikęs. 

Bet turbūt neilgai. 


Nuo Varpelio medžio, nūnai pervadinto į Varpelio-Kas- 
tuvo medį, vėl ataidėjo drovus dindiliavimas. 

(Užsakymai, Lize! Nagi, vikriau!) 

Štai ir sidabrinis Skoto kastuvas. Kai Lizė jį čia padėjo, 
- paklusdama stipriai nuojautai, kurią pagaliau perprato, - 
kvatokliai žviegė lyg apimti isterijos. Fėjų miške įsiviešpa- 

tavo tyla, o šią drumstė tik jos dvėsavimas ir persekiotojo 
keiksmai. Ilgšis miegojo ar bent snaudė, tačiau Dūlio riks- 
mai jį prižadino. 

Gal taip ir turėjo atsitikti, bet tai nereiškė, kad įvykiams 
lemta susiklostyti be jokių trukdžių. Lizę apėmė siaubas pa- 
jutus ne visai svetimas, iš jos pasąmonės išnyrančias mintis, 
tarsi rankas, kurios apgraibomis tikrino išklibusias lentas 
arba bandė kilstelėti šulinio dangtį. Ji suvokė prisimenanti 
per daug kraupių, vienu ar kitu metu į užmaršties gilumą nu- 
grūstų dalykų: porą kruvinų dantų, aptiktų kino teatro tuale- 
te, du mažus vaikus, raudančius vienas kito glėbyje prie par- 
duotuvės durų, vyro, tysojusio mirties patale, svilinusio ją 
deginančiu žvilgsniu, kvapą, senolę Debušer, susmukusią 
kieme, prieš mirtį kelis sykius patrūkčiojusia koją. 

Klaikios mintys. Klaikūs vaizdai - vieni iš tų, kurie tave 
prižadina gilią naktį, kai mėnulis jau nusileidęs, kai visos 
vaistų atsargos išeikvotos, kai neaišku, kokią valandą rodo 
laikrodis. 

Kitaip tariant, vien tik grasus krekulas. Štai už tų me- 
džių. 

Ir dabar... 

Visuomet tobulu, niekada nesibaigiančiu šiuo momentu 

Švokšdama, dusdama, jausdama, kaip ausyse griausmin- 
gai tvinksi pulsas, Lizė pasilenkia ir sugriebia kastuvą. Jos 
rankos, puikiai atlikusios savo darbą prieš aštuoniolika me- 
tų, žino, ką reikės daryti, nors galvoje išsikeroja netekties, 
skausmo, širdį veriančios nevilties vaizdiniai. Dūlis artėja. 
Plūstis liovėsi, bet jo alsavimas vis garsesnis. Nors jos be- 

protis ginklo neturi, lemiama akistata bus pavojingesnė nei 
susidūrimas su Blondinu, nes jei Dūlis įsikibs į Lizės rankas 
anksčiau, negu ji atsigręš... 

Savo ketinimų persekiotojas neįgyvendina. Ji užsimoja 
sidabriniu kastuvu, kiek leidžia jėgos, tarytum smūgiuotoja, 
kuri per beisbolo rungtynes ruošiasi atmušti be jokių gud- 
rybių sviestą kamuoliuką. Mentėje tvyksteli blėstančios 
rausvos žaros atspindys, ašmenys užkabina varpelį. Tas pas- 
kutinį sykį ištaria: “DZING"!" ir su išpuvusio špagato atraiža 
nuskrieja į sutemas. Lyg sulėtintame filme matydama, kaip 
kastuvas šauna pirmyn ir į viršų, Lizė pagalvoja: Ok, tu, bru- 
dų brude! Na, ir skelsiu! Plokščioji mentės dalis ūmai įsi- 
rėžia į atlekiančio Džimo Dūlio fizionomiją, bet, užuot iš- 
gavusi trakštelėjimą, kokį ji atminė iš Nešvilio laikų, prislo- 
pintai sužvanga. Pamišėlis užkriokia iš nuostabos ir skaus- 
mo. Nuo smūgio jis nulekia tarp medžių. Mataruodamas 
rankomis nesėkmingai bando išlaikyti pusiausvyrą. Lizė 
spėja pastebėti, kad jo nosis - kaip kadaise ir Koulo, - persi- 
kreipusi į šoną, iš burnos ant smakro pliaupia kraujas. Deši- 
nėje, netoli tos vietos, kur blaškosi atsistoti mėginantis Dū- 
lis, ji pastebi judesį, kurį regint rodos, kad sukruta milžinas. 
Niaurios ir siaubingai liūdnos mintys, kirbančios jos sąmo- 
nėje, trumpam tampa dar rūškanesnės. Jos mane pražudys, 
mąsto Lizė, arba išvarys iš proto. Staiga slegiantis minčių 
srautas šiek tiek pakeičia savo eigą, tuo pat metu krypteli ir 
už medžių slenkantis padaras. Pasigirsta laužomų šakų, me- 
džių, krūmokšnių braškesys, ir po sekundės į akiratį išnyra 
jis, Skoto ilgšis. Lizė sumoja, kad, bent sykį pamačius tą 
baidyklę, praeitis ir ateitis virsta sapnais. Išvydus i/gšį, be- 
lieka... o Viešpatie, belieka vienintelis dabarties momen- 
tas, ištęstas lyg agoniškai skambanti, niekuomet nenutylanti 
nata. 

Nespėjus Lizei sumoti, kas vyksta, ir, žinoma, nespėjus 
tam pasiruošti, - nors, kalbant apie ilgšį, pasiruošimo sąvo- 
ka keldavo juoką, - prieš akis pasirodė keršasis padaras. 
Gyvas įsikūnijimas to, ką Skotas praminė grasiu krekulu. 

Ji pamatė gigantišką, žvynuotą, tarsi sueižėjusiai gyvatės 
odai priklausantį šoną, kuris iškilo virš medžių - vienus su- 
lenkė, kitus nulaužė, porą storiausių, regis, perskrodė kiau- 
rai. Savaime suprantama, tai buvo neįmanoma, tačiau optinis 
įspūdis įsigėrė iki širdies gelmių. Kvapo Lizė neužuodė, 
užtat girdėjo nemalonų pukšnojimą, kokį išgautų mėsą do- 
rojanti kapoklė. Dangų aptemdė virš aukščiausių medžių iš- 
kilusi lopiniuota galva. Pro lapiją įsispoksojo akis - negyva, 
bet sąmoninga, juoda it šulinio vanduo, plati lyg išmatų duo- 
bė. Mėsingame, milžiniškame, aukos besidairančiame snu- 
kyje žiojėjo plyšys. Ji intuityviai suvokė, kad būtybės, ku- 
rios papuldavo į padaro ryklę, nemirdavo - jos likdavo gy- 
vos, tačiau niekada nesiliaudavo klykusios. 

Pati Lizė neįstengė išspausti nė garselio. Apimta keis- 
tos ramybės, ji žengė du žingsnius atgal. Kastuvas sidabrine 
mente, nuo kurios vėl varvėjo bepročio kraujas, išsprūdo iš 
pirštų ir nukrito ant takelio. Sąmonę pervėrė mintis: Jis 
mane regi... ir nuo šiol nebeleis man ramiai gyventi. 

Monstras pasistojo piestu - beformis, kiek akys užmato 
nusidriekęs pavidalas, ant kurio drėgnos plėvėtos odos pa- 
drikais lopiniais žėlė plaukai. Tarp brūzgynų nutįsusį kūną 
apšvietė rausva vakaro žara ir sidabrinis mėnesienos žvilge- 
sys. 

Savo veizolą padaras nukreipė nuo Lizės į spiegiantį, pro 
medžius prasibrauti bandantį mažylį - Džimą Dūlį sutrėkšta 


229 


nosimi, ištinusiu paakiu, sumaitota burna, iš kurios sruvo 
kraujas. Pastarasis išterliojo ir plaukus. Pastebėjęs, kas į jį 
dėbso, pamišėlis užriaumojo garsiau. Rankos, kilusios pri- 
dengti sveikąją akį, nusviro prie šonų. Lizė suprato, jog Dū- 
lis prarado paskutinius jėgų likučius, bet, nepaisant nieko, 
pajuto jam gailestį, gąsdinamai stiprios, ir, žmogiškos har- 
monijos prasme, bemaž nepakeliamos empatijos dilgsnį. Tą 
akimirką ji troško išgelbėti Dūlį, nors pati vėliau neabejoti- 
nai būtų žuvusi nuo jo rankos. Vis dėlto, kai mintyse sušmė- 
žavo Amandos vaizdas, Lizė pasistengė, kad siaubo varstoma 
jos širdis surambėtų. 

Didysis padaras neskubėdamas palenkė galvą ir sugriebė 
Dūlį. Oda, supanti plyšį bukame snukyje, sekundei susi- 
raukšlėjo, beveik kaip papūstos žmogaus lūpos, ir Lizė pri- 
siminė karštą Nešvilio dieną, kai Skotas drėbės ant įkaitusio 
asfalto. Baidyklei pradėjus šnarpšti bei purkšti, o Dūliui 
paskutinį kartą paleidus gerklę, ji atminė vyro kuždesį: Gir- 
džiu, kaip jis ėda. Skotas papūtė lūpas taip, kad jos įgavo 
“O" raidės formą, supuškavo, ir iš gerklės ištryško kraujo 
pliūpsnis: skaidrūs, rubino spalvos lašeliai tarytum pakibo 
tvankiame ore. 

Ji leidosi tekina, nors būtų galėjusi prisiekti, jog nebeži- 
no, kaip judinti kojas. Nuskuodė atgal link lubinų kalvos, to- 
liau nuo tos vietos, kur ilgšis rijo Džimą Dūlį gyvą. Suprato, 
kad baidyklė daro jai ir Amandai paslaugą, tačiau toji ge- 
riausiu atveju buvo dviprasmiška, nes, jei pavyks išgyventi 
per naktį, nuo ilgšio dėmesio Lizė niekuomet neišsivaduos, 
kaip ir Skotas, kuriam nuo pat vaikystės kiekvieną dieną te- 
ko jo saugotis. Padaras ją įsiminė, įtraukė į begalinį savo- 
sios dabarties momentą, apdovanojo siaubingu, pasaulį aprė- 
piančiu žvilgsniu. Nuo šiol ji privalės būti itin atsargi, ypač 
jei atsitiktinai prabus vidurnaktį... Lizė nujautė, kad ramaus 
miego naktys jai užsibaigė. Netyčia pakirdus prieš ketvirtą 

ryto, reikės sukti akis nuo veidrodžių, langų ir, svarbiausia, 
nuo išlenktų stiklinių paviršių. Vienas Dievas žino kodėl. Ji 
turės kaip įmanydama geriau apsisaugoti. 

Su sąlyga, kad išgyvens iki aušros. 

Jis labai arti, brangute, šnabždėjo Skotas drebėdamas 
ant karšto asfalto. Labai arti. 

Užnugaryje likęs Dūlis žviegė taip, lyg negalėtų nė aki- 
mirkai užsičiaupti. Lizė jautė, jog klyksmas išvarys ją iš 
proto. Gal jau ir išvarė. 

Prieš išnyrant į atvirą erdvę, Dūlio riksmas pagaliau nu- 
trūko. Niekur nepastebėjus Amandos, ją apėmė siaubas. O 
jei sesuo nudriuokė neaišku kokia kryptimi? Arba, tarkim, 
tūno kažkur netoliese, tačiau susirietusi į embriono pozą, 
vėl nugrimzdusi į katatoniją, pasislėpusi šešėliuose? 

- Mende? Mende? 

Po šūksnio vieną ilgą užsitęsusią sekundę buvo tylu. 
Staiga, ačiū Dievui, kairėje pusėje sušiugždėjo aukšta žolė, 
iš kurios išniro Amanda. Baltą jos veidą dar labiau išblyški- 
no kylančio mėnulio spindesys, dėl ko sesuo priminė pa- 
mėklę. Arba harpiją. Išskėtusi rankas ji nuklupčiojo pirmyn, 
tiesiai į Lizės glėbį. Virpanti Mendė sunėrė šaltas rankas 
ant jaunėlės sesutės sprando. 

- Ak, Lize, aš maniau, kad jis niekada nenutils. 

- Aš taip pat. 

- Rėkė taip spigiai... niekaip nesupratau... taip spigiai... 
tikėjausi, kad klykė jis, bet galvojau: “O jeigu ten mažoji? 
Jeigu ten Lizė?“ - įsikniaubusi į jos kaklą Amanda ėmė kūk- 
čioti. 

- Mende, viskas gerai. Aš sveika gyva. 

Vyresnioji sesuo atšlijo, idant galėtų įsižiūrėti į Lizės 
veidą. 

- O jis negyvas? 

- Taip. - Ji neketino dalintis nujautimu, jog Dūlis, atsi- 
dūręs padaro viduriuose, galbūt įgijo kažkokį pasišlykštėti- 
ną, pragariškai siaubingą nemirtingumą. 

Tuomet grįžtame namo! Ar pajėgsime? 

- Taip. 

- Sunku pasakyti, ar įstengsiu įsivaizduoti Skoto studi- 
ją... Aš tokia prislėgta... - Amanda baimingai apsidairė. - Ši- 
tas kraštas nė trupučio nepanašus į Pietį. 

- Ne, - sutiko Lizė vėl apkabinusi Mendę. - Aš žinau, jog 
tu bijai. Tiesiog sukaupk visas jėgas. 

Ji nesijaudino, kad negalės parsigauti atgal į Skoto stu- 
diją, į Kasl Vju, į savo pasaulį. Kur kas rimtesnė problema - 
kaip reikės ten išlikti. Lizė prisiminė, kaip gydytojas aiški- 
no, esą ji turės saugoti savo kulkšnį, kurią skaudžiai išsina- 
rino čiuožinėdama ant ledo. Jei sykį pasitempi sausgysles, 
tikimybė kitą kartą panašiai susižaloti gerokai išauga. 

Taip, kitą kartą... Padaras ją įsidėmėjo - buvo įbedęs į 
Lizę savo veizolą - didžiulį it pavasarinė smegduobė, vienu 
metu gyvą ir sustiklėjusį kaip dvėselienos akys. 

- Lize, tu tokia narsi, - išlemeno Amanda. Darsyk pa- 
žvelgė į lubinų šlaitą, blizgantį mėnesienoje ir vėl veidu įsi- 
kniaubė į sesers kaklą. 

- Jei nesiliausi taip pliurpusi, rytoj tave paliksiu “Žalio- 
joje vejoje" Užsimerk. 

- Jau. 

Ji pasekė Mendės pavyzdžiu. Sąmonėje sušmėžavo bu- 
kas padaro snukis, tiksliau sakant, vien nasrai - tarsi piltuvas, 
vedantis į tamsą, kur sūkuriavo grasus krekulas. Ten vis dar 
staugė Džimas Dūlis, bet dabar garsas prislopo ir įsiliejo į 
kitus riksmus. Sutelkusi visas valios pastangas, Lizė išvijo iš 

galvos vaizdinius bei klyksmus, pakeisdama juos raudonme- 
džio stalu ir senio Henko balsu, dainuojančiu, be abejo, 
“Džambalają" Jai nebuvo laiko pagalvoti, kaip drauge su 
Skotu iš pradžių negalėjo grįžti namo, nors visai greta šliau- 
žė ilgšis, nuo kurio jiems magėjo kuo greičiau pasprukti, 
Lizė nė nespėjo prisiminti, 

(tas apklotas sulaiko mus lyg inkaras) 

ką anuomet vyras sakė, ir paklausti savęs, kodėl jo pa- 
staba turėtų atgaivinti Amandos, ilgesingą atsisveikinimo 
žvilgsnį (jei toks išvis egzistavo) įbedusios į gražųjį laivą, 
“Aukštąsias piliarožes", vaizdą, nes vėl pajuto, net ir užsi- 
merkusi, jog oras keičiasi, o mėnesiena išblunka. Lizei 
ūmai pasirodė, kad ji kažkur krenta, ir po sekundės abi sese- 
rys atsidūrė studijoje, kurioje tvyrojo tamsa (šviesas išjun- 
gė Dūlis), tačiau Henkas Viljamsas tebeplėšė: O, Ivona, 
mieliausioji mano, hei ho, hei ho... Nors elektra dingo, se- 
nis Henkas ketino tarti paskutinį savo žodį. 


12 


- Lize? Lize! 

- Mende, tu mane pritrėkši. Pasitrauk... 

- Mes grįžome? 

Dvi moterys tamsoje. Sudribusios ant kilimo. 

- Žmonės tuzinais pamatyt Ivoną ėjo... - atsklido iš ni- 
šos. 

- Taip. Gal jau pasitrauktum nuo manęs, velniai griebtų. 
Aš neturiu kuo kvėpuoti. 

- Atleisk, bet tu prislėgei mano ranką. 

- Ei, drauguži, užtakyje bus smagu! 

Lizė sugebėjo pasisukti į dešinę. Amanda išvadavo ranką, 
ir netrukus jos kūnas nusirito nuo jaunėlės sesers. Šioji su 

pasitenkinimu giliai įkvėpė. Kai išpūtė orą, Henkas Viljam- 
sas liovėsi dainavęs vidury frazės. 

- Lize, kodėl čia taip tamsu? 

- Nes Dūlis nutraukė elektros laidus, gal užmiršai? 

- Jis išjungė šviesas, - protingai pastebėjo Amanda. - Jei 
būtų nupjovęs elektros laidus, televizorius neveiktų. 

Lizė galėjo pasiteirauti sesers, kodėl muzika nutilo, ta- 
čiau nusprendė tuščiai neaušinti burnos. Šiuo momentu de- 
rėjo aptarti svarbesnius dalykus ir neblaškyti savęs smul- 
kmenomis. 

- Keliaujame į namą. 

Visomis keturiomis “už", - atsakė Mendė. Palietusi Li- 
rė. Jos atsistojo kartu. - Nepyk, bet artimiausiu metu čia 
grįžti nenorėsiu, - prisipažino Amanda. 

Lizė suprato, kaip sesuo jautėsi, bet jos pačios pojūčiai 
pasikeitė. Skoto studija, aišku, baugino - ištisus ilgus dve- 
jus metus, - tačiau pagrindinis darbas, kurį čia reikėjo atlik- 
ti, jau užbaigtas. Skoto šmėklą pavyko ištrinti. Beliko tikė- 
tis, kad visiškai, kuo ji praktiškai neabejojo. 

- Eime, - paragino Mendę. - Pavaišinsiu tave karštu šo- 
koladu. 

- Iš pradžių šliukštelėsi brendžio? - viltingai pasiteiravo 
Amanda. - O gal pakvaišusioms poniutėms gerti alkoholį 
nevalia? 

- Nevalia. Bet tu nesi pakvaišusi. 

Susikibusios už rankų jos apgraibomis nulingavo laiptų 
pusėn. Lizė kartelį sustojo, kai kažką užmynė. Ji pritūpė ir 
nuo grindų pakėlė apvalų, maždaug colio storio stikliuką. 
Suvokusi, kad laiko vieną iš lęšių, kurie priklausė Dūlio nak- 
tinio matymo akiniams, su pasibjaurėjimu nusviedė jį šalin. 

- Kas yra? - paklausė Amanda. 

- Nieko. Mano akys jau truputį priprato prie tamsos. O 
taviškės? 

- Aha, šiek tiek. Tik nepaleisk mano pirštų. 

- Dėl to, brangioji, gali nesijaudinti. 

Į daržinę seserys leidosi žengdamos koja kojon. Kol pa- 
siekė pirmą aukštą, užtruko nemažai laiko, bet taip jautėsi 
saugiau. 

Lizė ant stalo pastatė mažiausias sulčių stiklines, iš bu- 
telio, sužvejoto svetainės barelyje, papilstė brendį. Iškėlė 
savo stiklą ir susidaužė su Amanda. Nūnai jos stypsojo prie 
virtuvės spintelių. Patalpoje tvieskė visos šviesos, netgi 
kampinė, ilgakotė lempa, prie kurios Lizė pasirašydavo če- 
kius, įsitaisiusi už vaikiško mokyklinio staliuko. 

- Dzingu lingu, - tarė ji. 

- Šmakšt... - pridūrė Amanda 

- „Ar dingo, - užbaigė abi ir vienu mauku išlenkė brendį. 

Mendė susirietė, giliai atsipūtė. Kai išsitiesė, blyškūs 
skruostai atrodė parausvėję, ant kaktos išryškėjo raudona li- 
nija, tarpuakį papuošė rubino spalvos dėmelė. Nuo ašarų su- 
drėko akys. 

- Ot velnienė! Ką tu man davei? 

Lizė, kurios gerklę, kaip ir Amandos veidą, nutvilkė de- 
ginantis karštis, čiupo butelį ir perskaitė etiketę: BRENDIS 
“PUIKUSIS", RUMUNIJOS PRODUKTAS. 

- Rumuniškas brendis? - pasibaisėjo Mendė. - Dar ir to- 
kių yra? Iš kur jį ištraukei? 

- Skotas gavo dovanų. Už kažkokią paslaugą, tik nepame- 
nu kokią. Rodos, jam įteikė ir plunksnakočių rinkinį. 

- Gėrimas tikriausiai užnuodytas. Išpilk jį, ir aš pasimel- 
siu, kad mes nemirtume. 

- Pati ir pilk. Tuojau paruošiu karštą šokoladą. Šveicariš- 
ką. Ne iš Rumunijos. 

Lizė jau sukosi, kai Amanda palytėjo jos petį. 

- Žinai, karštą šokoladą pasriūbčiosim vėliau. Dabar pri- 
valome nešdintis, kol pas tave neužsuko kuris nors iš šerifo 
pavaduotojų. 

- Tikrai taip manai? - dar prieš išgirsdama atsakymą Lizė 
žinojo, kad sesuo teisi. 

- Taip. Ar išdrįsi vėl užlipti į studiją? 

- Be abejo. 

- Tuomet prigriebk pistoletą. Neužmiršk, jog ten tamsu. 

Lizė atidarė viršutinį staliuko, prie kurio sėdėdama če- 
kių knygelėje keverzodavo parašus, stalčių ir iš jo išgriebė 
ilgakotį žibintuvėlį. Jai spūstelėjus jungiklį, užsižiebė ryški, 
maloni šviesa. 

Tuo tarpu Amanda praskalavo stiklinaites. 

- Jei kas sužinos, kad mudvi čia lankėmės... na, tai dar 
nebūtų pasaulio pabaiga. Bet jei šerifo pavaduotojai išsiaiš- 
kins, jos į tavo namus atsibeldėme su ginklu, ir daugmaž tuo 
pačiu metu nuo žemės paviršiaus išnyko tau grasinęs tipe- 
lis... 

Lizė nenutuokė, ką darys toliau, kai nusivilios Dūlį iki 
Varpelio-Kastuvo medžio (ir juo labiau neįsivaizdavo, jog 
prie jų draugijos prisijungs ilgšis), bet dabar ji suvokė pri- 
valanti imtis neatidėliotinų darbų. Profesorius Vudbedis 
niekam nepraneš apie prapuolusį savo sugėrovą, bet pamišė- 
lis galėjo turėti giminių. Kad ir kam būtų knietėję atsikra- 
tyti juoduoju inkunkų princu, Lizė Lendon, žinoma, taps pa- 
grindine įtariamąja. Lavono niekas neras arba, kaip pasakytų 
Skotas, nebus įmanoma pasigardžiuoti nusikaltimo sudėti- 
mi, vis dėlto kai kam turbūt kiltų pagrįstas klausimas, ką gi 

Lizė su seserimi veikė šią popietę. Be to, apygardos šerifo 
kontora žinojo, jog Dūlis ją persekioja. Išgirdo naujieną iš 
pačios našlės Lendon. 

- Aš surinksiu jo velnioniškus žaisliukus, - tarė ji. 

Amanda nė nešyptelėjo. 

- Gerai. 

Iš žibintuvėlio plūdo plati šviesos juosta, ir studija, prie- 
šingai nei Lizė tikėjosi, didelės baimės nekėlė. Šiurpulį pa- 
dėjo sutramdyti ir mintis apie būsimą darbą. Ji rengėsi pa- 
dėti revolverį atgal į dėžę, bet paskutinę sekundę persigal- 
vojo. Vėl nutvieskusi grindis, nesunkiai rado abu lęšius ir 
pustuzinį AA elementų, ko gero, tiekusių energiją naktinio 
matymo akiniams. Baterijos dėklas veikiausiai persikėlė ant 
Mielosios kalvos, nors Lizė neprisiminė, kad būtų jį paste- 
bėjusi, bet elementai liko studijoje. Ji kilstelėjo gąsdinantį 
Dūlio maišelį, kuris visiškai iškrito Amandai iš galvos. An- 
tra vertus, sesuo galbūt nežinojo, kad pakvaišėlis jį turėjo. 
Vienaip ar kitaip, pamatę turinį “farai" kaipmat sutelktų dė- 
mesį į Lizę. Ypač jei dar aptiktų ginklą. Tyrimai paliudytų, 
jog iš revolverio neseniai šauta (ji buvo nekvaila ir matė ne 
vieną “CSI kriminalistų" seriją), bet neparodytų, kad iš 
vamzdžio išlėkė tik viena, į lubas nušvilpusi kulka. Nors Li- 
zė kėlė maišelį labai atsargiai, jo viduje vis vien kai kas 
sužvangėjo. Ji apsižvalgė dairydamasi kitų Dūlio pėdsakų, 
bet nieko daugiau neišvydo. Ant kilimo netrūko kraujo, ta- 
čiau šis priklausė jai - tą patvirtintų ir grupės bei DNR tyri- 
mai. Policija kaipmat sureaguotų į popieriniame maiše pa- 
slėptą instrumentą ir kilimą išmarginusias dėmes, bet vargu 
ar pastarosiomis domėsis, jeigu įnagis pranyks. 

Kur jo automobilis? “PT Kruizeris"? Nes aš tikra, 
kad mano pastebėtą mašiną vairavo Dūlis. 

Na, apie “Kraislerį"" bus galima pagalvoti vėliau. Jau tam- 
su. Šiuo momentu derėtų nuspręsti, kur kišti štai čy-ya-a 
esančius daiktus. O kur dar seserys, Darla su Kanta, išsi- 
ruošusios į “Beprotišką pono Rupūžiaus pasivažinėjimą“, 
patraukusios į Derį, į Akadijos psichiatrinę, idant nepakliū- 
tų į Džimo Dūlio nagus, savotišką bulvių rūšiuoklės atitik- 
menį. 

Ar dėl tųdviejų tikrai reikėjo nerimauti? Ne. Jos siaubin- 
gai įsius, žinoma... ir kone mirs iš smalsumo... bet galiausiai 
liežuvius laikys už dantų, jei tik Lizė su Amanda prigrasins 
tylėti. Kodėl? Todėl, kad taip tvarkomi seserų reikalai. Jai su 
Mende teks kruopščiai parinkti žodžius ir paporinti kokią 
nors istoriją (tiesa, Lizė nenumanė, kaip šiuo atveju būtų ga- 
lima įtikinamai pameluoti - Skotas, suprantama, pasiūlytų 
ne vieną variantą), nes Darla bei Kantata turėjo vyrus. O su- 
tuoktiniai pernelyg dažnai tapdavo užpakalinėmis durimis, 
pro kurias į išorinį pasaulį išsprūsdavo paslaptys. 

Lizei besukant laiptų kryptimi, jos žvilgsnis užkliuvo už 
prie sienos riogsančios knygangies. Kas ketvirtį kurpiamos 
apžvalgos, akademiniai žurnalai, kasmetiniai metraščiai, 
įrišti pranešimai, mokslinių darbų, kuriuose nagrinėjama 
Skoto kūryba, kopijos. Ten nestigo ir nuotraukų iš praeities 
- pavadinkim ją SKOTAS IR LIZĖ! SANTUOKOS LAIKAI! 

Mintyse ji aiškiai matė, kaip keletas vaikių iš koledžo 
išnarsto gyvatę, jos dalis sukrauna į kartonines dėžes su pre- 
kybiniais alkoholinių gėrimų ženklais, įspaustais ant jų šonų, 
visą turtą perneša į pikapą ir išvažiuoja. Į Pitsburgą? Nė vel- 
nio, pagalvojo Lizė. Ji nemanė esanti iš tų moterų, kurios 
ilgai grieždavo dantį, bet po akistatos su Džimu Dūliu... cha, 
veikiau pragaras užšals, nei Skoto rankraščiai atsidurs ten, 
kur Vudbrudas galėtų juos peržiūrėti nenusipirkęs lėktuvo 

bilieto. Ne, visi užrašai nukeliaus į Foglerio biblioteką, 
esančią Meino universitete, visai netoli Klyvs Milso. Ji as- 
pavaišins jaunuolius, kai tie baigs kraustyti dėžes. Atsigėrę 
studentai jai tars ačiū. Vienas galbūt paskelbs dievinąs jos 
vyro knygas, kitas greičiausiai išreikš užuojautą dėl netek- 
ties, tarytum jis būtų miręs prieš dvi dienas. Lizė savo ruož- 
tu jiems padėkos ir palydės žvilgsniu nuriedantį pikapą, ku- 
ris išsiveš sustingusius jos gyvenimo vaizdus. 

Ar tu išties įstengsi atsisveikinti su jo palikimu? 

Taip, tikrai. Vis dėlto toji gyvatė, snūduriuojanti greta 
sienos, pilna užverstų knygų, nenumaldomai traukė akį. 
Spoksodama į knygangį ji prisiminė jauną moterį, vardu Li- 
zė Debušer, su stangriomis merginos krūtimis. Vienišą? 
Taip, truputį. Išsigandusią. Aha, šiek tiek. Tai natūralu, kai esi 
dvidešimt dviejų. Staiga jos gyvenime pasirodė vaikinas, ku- 
riam ant kaktos vis užkrisdavo nepaklusnios plaukų sruogos. 
Vaikinas, kuris daug ką turėjo pasakyti. 

- Skotai, aš visada tave mylėjau, - ištarė Lizė tuščiai stu- 
dijai. Arba miegančioms knygoms. - Tave, nesusičiaupiantį 
tarškalių. Buvau tavo gyvenimo draugė, ar ne? 

Pasišviesdama žibintuvėliu, vienoje rankoje laikydama 
batų dėžę, kitoje spausdama atgrasųjį Dūlio maišelį, ji nusi- 
leido laiptais į daržinę. 

Amanda laukė jos virtuvės tarpduryje. 

- Puiku, - pratarė. - Jau pradėjau nerimauti. Kas maišely- 
je? 

- Abejoju, ar tu išties nori išgirsti atsakymą. 

- Ai... šku. Ar jis... hmm, dingo iš studijos? 

- Manau, taip. 

- Tikiuosi. - Amanda sudrebėjo - Bir, kraupus vyrukas. 

Tu nė pusės nežinai, dingtelėjo Lizei. 

- Ką gi, - vėl prabilo Mendė. - Metas keliauti. 

- Kur? 

- Į Lisbon Folsą. Į senąją fermą. 

- Ką... - Lizė prikando liežuvį. Sesers pasiūlymas buvo 
keistas, bet logiškas. 

- Aš atsigaivelėjau “Žaliojoje vejoje", kaip ir patikinai 
daktarą Albernesą, kartu su tavimi nuvažiavau į savo namus, 
kur persirengiau. Vėliau kažko įsiaudrinau ir pradėjau taukš- 
ti apie fermą. Nagi, eime. Pranykim, kol čia kas nors nepa- 
sirodė. - Amanda išsitempė ją į tamsą. 

Lizė suglumo, bet vedama leidosi. Senosios Debušerų 
valdos, visi penki akrai, tebesidriekė ten, kur Lisbon Folse 
užsibaigė Sabato kelias, maždaug už šešiasdešimties mylių 
nuo Kas! Vju. Penkių moterų (ir trijų gyvų jų vyrų) paveldė- 
tas namas turbūt tebetrūnys tarp piktžolių ir pūdymui palik- 
tuose laukuose dar daug metų, nebent nekilnojamojo turto 
vertė pakils tiek, kad giminaičiai atsisakys skirtingų savo 
sumanymų, ką su ferma reikėtų daryti, ir vieningai nuspręs 
ją parduoti. Už nuosavybės mokesčius su valstybe atsiskai- 
tydavo patikėtiniai, kuriuos Skotas Lendonas nusamdė de- 
vinto dešimtmečio pabaigoje. 

- Ko tau prisireikė senojoje fermoje? - paklausė Lizė 
įsitaisydama už “BMW" vairo. - Aš kažko nesuprantu. 

- Man irgi buvo neaišku, - atšovė Amanda, kai jaunėlė 
sesuo įsuko į ratą, ir automobilis nuriedėjo ilgu įvažiavimo 
takeliu. - Aš privalėjau apsilankyti gimtuosiuose namuose, 
antraip būčiau... na, žinai, grįžusi į Prieblandos zoną. Tu ma- 
no prašymą išpildei. 

- Savaime suprantama. - Lizė pasidairė pro langus ir ne- 
pastebėjusi jokių mašinų, - jokių, dėkui Dievui, automobi- 

lių, priklausančių apygardos šerifo skyriui, - pasuko į kai- 
rėn. Ta puse vedantis kelias kirs Mikenik Folsą, Poland 
Springsą, Grėjų ir galų gale pasieks Lisbon Folsą. - Bet ko- 
dėl pasiuntėme Darlą ir Kantą toliau nuo mūsų? 

- Nes aš taip reikalavau. Bijojau, kad būsiu priversta pa- 
klusti jų raginimams ir grįžti į savo namus, galbūt į taviškius 
ar net į “Žaliąją veją" Tuomet aš netekčiau progos aplankyti 
mamą su tėčiu ir pabūti gimtinėje. - Lizė ne iš karto susi- 
gaudė, apie ką Mendė šneka - aplankyti mamą su tėčiu? 
Galop perprato, ką toji turėjo omenyje. Debušerų žemės 
plytėjo greta Sabato slėnio kapinių, kur buvo palaidoti gero- 
ji mamulė, Dendis, senelis su senole Debušer ir dar Dievas 
žino kiek kitų. 

- Ar tu nebijojai, jog aš tave pargabensiu į ligoninę? 

Amanda atlaidžiai į ją pažvelgė. 

- Ką čia paistai? Juk pati mane iš ten ištraukei. 

- Gal todėl, kad pradėjai elgtis kaip pamišėlė, užsimanei 
keliauti į fermą, kuri stovi apleista jau trisdešimt metų? 

- Fe. - Mendė numojo ranka. - Lize, aš visuomet galėjau 
lengvai tave apsukti aplink pirštą - tą žino ir Kanta su Darla. 

- Neskiesk! 

Amanda erzinamai išsišiepė - prietaisų skydelio šviesoje 
jos veidas įgavo keistą žalią atspalvį, - bet nutylėjo. Lizė iš- 
sižiojo, idant pratęstų ginčą, ir užsičiaupė. Taip, šitas paaiš- 
kinimas tiks, nes iš jo galima padaryti dvi lengvai suvokia- 
mas išvadas: Amanda elgėsi beprotiškai (nieko naujo), tad 
Lizė turėjo jai pataikauti (natūralu, atsižvelgiant į aplinky- 
bes). Tokia istorija patenkins seserų smalsumą. Kalbant 
apie batų dėžę su ginklu... ir Dūlio maišelį... 

- Mes sustosime Mikenik Folse, - kreipėsi ji į Amandą. 
- Ant tilto, kuris kerta Androskogino upę. Privalau atsikra- 
tyti keliais daiktais. 

- Taip, privalai. - Mendė linktelėjo, sunėrė rankas ant 
krūtinės, atsilošė ir užsimerkė. 

Lizė įjungė radijo imtuvą ir nė kiek nenustebo išgirdusi 
senį Henką, traukiantį “Kantri bliuzą" Ji uždainavo kartu. 
Puikiai prisiminė kiekvieną žodį. Dėl to nuostabos irgi ne- 
jautė. Kai kurių dalykų pamiršti neįmanoma. Tų pačių, ku- 
riuos praktiškasis pasaulis laikė efemeriškais - dainų, mėne- 
sienos, bučinių, - bet kurie išlikdavo atsiminimuose ilgiau- 
siai. Jie galbūt kvailoki, bet į užmaršties gilumą niekaip ne- 
grimzdavo. Na, ir gerai. 

Ir gerai. 


TREČIA DALIS 
LIZĖS ISTORIJA 


Tu esi šūksnis, aš - atsakymas, 
Tu esi noras, aš - išsipildymas, 
Tu esi naktis, aš - diena. 

Kas dar? To užtenka. 

To visiškai užtenka, 

Tu ir aš, 


Ko daugiau reikia? 


Keista, kodėl, nepaisant nieko, mes taip kenčiame! 


D. H. Lorensas “Prie Henefo" 


XVI. LIZĖ IR ISTORIJŲ MEDIS 
(PASKUTINIS SKOTO ŽODIS) 


Kai Lizė rimtai ėmėsi tuštinti Skoto studiją, darbų tem- 
pas pranoko visus lūkesčius. Ji niekuomet nebūtų patikėjusi, 
kad pagalbos ranką išties ne vien Amanda, bet ir Darla su 
Kanta. Kurį laiką - rodės, /abai ilgai - pastaroji išliko san- 
tūriai įtari, tačiau Mendė dėl to nekvaršino galvos. 

- Ji įsijautusi į savo vaidmenį. Gan greitai jo atsisakys 
ir savo požiūrį pakeis. Kantrybės, Lize. Seseris visada sieja 
stiprūs ryšiai. 

Galų gale Kantata susitaikė su esama padėtimi, nors Li- 
zės širdyje tebekirbėjo nuojauta, kad, Kantos įsitikinimu, 
Amanda dėjosi pamišėle siekdama dėmesio ir drauge su 
jaunėle sesute kažką pridirbo. Greičiausiai nieko gero. Dar- 
14 sutrikdė netikėtas Mendės pasveikimas bei keista seserų 
išvyka į senąją fermą Lisbon Folse, tačiau ji bent jau nema- 
nė, jog Amanda apsimetinėjo. 

Juk Darla savo akimis matė ją, panirusią į katatoniją. 

Keturios seserys iškuopė ilgąjį, vingrų daržinės aukštą 
per savaitę, lydėjusią liepos ketvirtąją. Sunkumus kilnojo 
pora nusamdytų augalotų moksleivių. Daugiausia teko vargti 
su “Drambliuko Dambo blynu", kurį reikėjo išardyti (atski- 
ros dalys Lizei priminė “Išsprogusį žmogų", regėtą biologi- 
jos klasėje, vidurinės mokyklos laikais, tik, aišku, šią versi- 
ją derėjo vadinti “Išsprogusiu stalu") ir su išsinuomota ger- 
ve nuleisti žemyn. Plušėdami prie girgždančio suktuvo jau- 
nuoliai rėksmingai vienas kitą drąsino. Lizė stovėjo greta 
seserų ir meldėsi visiems švenčiausiesiems, kad tik diržai 

ar skriemuliai nenuplėštų vaikinams pirštų. Laimei, jie ne- 
susižeidė. Į savaitės pabaigą visi daiktai iš Skoto studijos 
buvo išnešti - Lizė juos ketino kam nors paaukoti arba san- 
dėliuoti, kol nuspręs, ką, velniai griebtų, su tuo turtu veikti. 

Visi, išskyrus knygangį. Toji vis dar snūduriavo pagrindi- 
niame tuščiame kambaryje... vankiame kambaryje, kadangi 
oro kondicionierių ant aukšto nebeliko. Net ir atidarius 
stoglangius, net ir veikiant keliems ventiliatoriams, studijo- 
je tvyrojo karštis. Kas čia keisto? Ji tebuvo aureole apgaub- 
ta, literatūros gausoje skendinti daržinės pastogė. 

O kur dar šlykščios kaštoninės dėmės, išmarginusios 
baltą kaip austrė kilimą, kuris dengs grindis, kol iš čia bus 
pašalinta knygangis. Kai Kanta pasiteiravo, iš kur atsirado 
tie nešvarumai, Lizė paaiškino, jog ant baltosios dangos už- 
tiško medieną blizginančio skysčio lašai. Amanda, supranta- 
ma, žinojo tiesą, Darla, ko gero, turėjo šiokių tokių įtarimų. 
Kilimui lemta iš studijos iškeliauti, bet ne anksčiau negu 
knygoms, kuriomis Lizė dar nebuvo pasirengusi atsikratyti. 
Pati nesuprato kodėl. Gal todėl, kad iš visų Skoto gėrybių 
liko tik jos. 

Taigi ji nutarė palaukti. 

Trečiąją karštligiško švarinimosi dieną Lizei paskambi- 
no šerifo pavaduotojas Bokmanas, kuris pranešė, jog Žvyr- 
duobėje, netoli kelio, vedančio link Stekpoulo bažnyčios, 
vos už trijų mylių nuo Lendonų valdų, rastas apleistas “PT 
Kruizeris" su Delavero valstijos numeriais. Ar Lizė galėtų 
atvykti į šerifo skyrių ir jį apžiūrėti? Automobilis partemp- 
tas į stovėjimo aikštelę, kur policija laikė konfiskuotas 
transporto priemones ir keletą “nusitašėlių ratų“ (kad ir ką 

tai reikštų). Lizė išvažiavo kartu su Amanda. Nei Darla, nei 
Kanta nerodė jokio noro palaikyti seserims draugiją; abidvi 
težinojo, kad aplinkui šniukštinėjo kažkoks prietranka, ku- 
riam niežtėjo nagus pasisavinti pamėgto rašytojo rankraš- 
čius. Skotui išgarsėjus, keistuolių jos prisižiūrėjo. Tuos ti- 
pus jis traukė kaip šviesa, viliojanti naktinius drugius. Žy- 
miausio pakvaišėlio titulas, suprantama, atiteko Koului. Li- 
zė ir Amanda nepasakojo Darlai su Kantata, jog šis vyrukas 
niekuo nenusileido Blondinui iš Nešvilio. Apie nudaigotą, į 
pašto dėžutę įgrūstą rainį nė neužsiminė. Lizė turėjo papra- 
šyti šerifo pavaduotojų, kad jie laikytų istoriją apie katiną 
paslaptyje. 

Septintu numeriu pažymėtoje stovėjimo vietoje išties 
dunksojo “Kraisleris PT Kruizeris"- rusvai gelsvos smėlio 
spalvos, nepasižymintis jokiomis išskirtinėmis ypatybėmis, 
na, nebent truputį išlakesniais nei kitų automobilių kontū- 
rais. Galbūt tas pats, kurį Lizė matė važiuodama iš “Žalio- 
sios vejos" tą siaubingai ilgą ketvirtadienį, o gal vienas iš 
keliolikos tūkstančių panašių modelių. Bent taip ji pareiškė 
šerifo pavaduotojui Bokmanui primindama, jog mašiną re- 
gėjo atriedančią iš saulėlydžio pusės. Jis liūdnai palinksėjo. 
Širdyje Lizė neabejojo, kad “PT Kruizeris" priklausė Dū- 
liui. Kone užuodė pamišėlio kvapą. Mintyse nuskambėjo jo 
žodžiai pajusite skausmą ten, kur berniukams per mo- 
kyklos šokius neleisdavote prisiliesti, - 1 Lizė turėjo su- 
tramdyti virpulį. 

- Automobilis vogtas? - paklausė Amanda. 

- Žinoma, - atsakė Bokmanas. 

Prie trijulės atžirgliojo kitas, anksčiau nematytas parei- 
gūnas, aukštas, maždaug šešių su puse pėdų vyriškis* - ma- 
tyt, policijoje tarnavo tiktai augūs individai. Jis prisistatė 
esąs šerifo pavaduotojas Endis Klaterbakas ir paspaudė naš- 
lės Lendon ranką. 


* Apytiksliai 201 cm. 

- O, - išsižiojo Lizė, - laikinai einantis šerifo pareigas. 

Jis plačiai nusišypsojo. 

- Nebe. Norisas jau grįžęs. Tik šią popietę išvyko į teis- 
mo rūmus. Aš vėl tapau šerifo pavaduotoju. 

- Sveikinu. Čia mano sesuo Amanda Debušer. 

Klaterbakas spūstelėjo jos delną. 

- Malonu susipažinti, mem. - Po trumpos pauzės kreipė- 
si į abi seseris: - Automobilį pavogė Lorele, Merilendo 
valstijoje, iš prekybos centro aikštelės. - Jis paspoksojo į 
mašiną nykščius užsikišęs už diržo. - Ar žinojote, jog Pran- 
cūzijoje “PT Kruizeriai" vadinami “Džimo Kegnio le ra- 
tais"? 

Informacija Amandai nepadarė jokio įspūdžio. 

- Pirštų atspaudus aptikote? 

- Nė vieno. Vairuotojas išvalė visus paviršius. Be to, sa- 
lone sudaužė lemputę, nuo kurios nuplėšė dangtelį. Ką apie 
tai manote? 

- Beaucoup* įtartina, - atsakė Mendė. 

Klaterbakas nusijuokė. 

- Aha, bet vienas į pensiją išėjęs stalius iš Delavero la- 
bai apsidžiaugs, kai atgaus savo automobilį. Net ir su iš- 
daužta salono lempute. 

- Apie Džimą Dūlį ką nors išsiaiškinote? - pasidomėjo 
Lizė. 

- Tiksliau, Džoną Dūliną. Gimęs Šutes Nobe, Tenesio 
valstijoje. Penkerių su šeima persikraustė į Nešvilį. 1974- 
ųjų žiemą, kai gaisre žuvo tėvai ir vyresnioji sesuo, apsigy- 
veno pas tetą su dėde, Maundsvilyje, Vakarų Virdžinijos 
valstijoje. Pagal oficialias išvadas, namas užsiliepsnojo dėl 
sugedusių kalėdinės eglės lempučių, bet aš kalbėjau su šią 
bylą tyrusiu detektyvu, dabar jau pensininku. Jis tvirtino tu- 
rėjęs įtarimų, jog prie mirčių kažkaip prisidėjo berniukas, 
bet įrodymų nerado. 

*Labai (pranc.). 

Lizė nutarė nebevarginti savo ausų likusia istorijos dali- 
mi. Kad ir kaip save vadino, persekiotojas nebegrįš iš tos 
vietos, kur atsidūrė. Tiesa, ji spėjo nugirsti, kaip Klaterba- 
kas sakė, esą Dūlinas praleido daugybę metų Tenesio psi- 
chiatrinėje ligoninėje. Matyt, ten ir susitiko su Gerdu Alenu 
Koulu, kurio manija užsikrėtė 

(nutraukti nelemtą bim bam dėl frezijų) 

nelyginant virusu. Skotas turėjo keistą priežodį - Lizė 
niekuomet gerai jo nesuprato, bent jau iki akistatos su Ma- 
kulu/Dūliu/Dūlinu. Kai kuriais dalykais neišvengiamai pri- 
valai patikėti, teigdavo jos vyras. 

- Žinot, budrumo siūlyčiau neprarasti, - pasakė Klaterba- 
kas abiem moterims. - Jeigu jis iki šiol šlaistosi apylinkė- 
se... 

- Arba nusprendė atsipūsti ir sugrįžti vėliau... - pridėjo 
Bokmanas. 

Klaterbakas linktelėjo. 

- Jeigu jis vėl pasirodys, manau, ponia Lendon, mums 
derėtų pasikalbėti su visa jūsų šeima ir iškloti, kas vyksta. 
Jūs sutinkate? 

- Jeigu pasirodys, taip ir padarysime, - kuo rimčiausiai 
atsakė Lizė. Bet vėliau, kai drauge su Amanda išlėkė iš 
miesto, mintis, jog Dūlis galėtų nelauktai išdygti akiratyje, 
joms sukėlė isteriško juoko priepuolį. 


Kitą naktį, iki aušros likus vienai ar porai valandų, Lizė 
kėblino į tualetą pramerkusi vieną akį, svajodama kuo grei- 
čiau nusišlapinti ir parsigauti atgal į lovą. Staiga jai pasidin- 
gojo, tarytum miegamajame, už nugaros, kažkas krustelėjo. 
Nemalonus pojūtis žaibiškai išblaškė mieguistumą ir pri- 
vertė apsisukti ant kulnų. Kambaryje - nė gyvos dvasios. 

Nuo kabliuko, styrančio šalia praustuvės, Lizė nutraukė 
rankšluostį ir jį pakabino ant vaistų spintelės veidrodžio, 
kuriame pastebėjo judesį, kraštelius rūpestingai sukaišioda- 
ma į plyšius, idant uždangalas nenukristų. Tik tuomet prisė- 
do ant klozeto. 

Skotas, žinoma, būtų supratęs, kodėl ji taip elgiasi. 

Laiko tėkmė vietoje nestovėjo, ir vieną dieną keliose 
parduotuvių, esančių Kas! Roko Centrinėje gatvėje, vitrino- 
se, Lizė pamatė skelbimus: MOKYKLINĖS PREKĖS. Nie- 
ko nuostabaus. Ūmai įpusėjo rugpjūčio mėnuo. Tuščia Sko- 
to studija (neskaitant knygangies, snauduliuojančios ant dė- 
mėto balto kilimo) laukė, kaip pakryps tolimesnė įvykių ei- 
ga, nors visai įmanoma, kad bergždžiai, nes Lizė ėmė svars- 
tyti, ar nereikėtų namo parduoti. Rugpjūčio 14-ąją Kanta ir 
Ričis surengė kasmetinį vakarėlį, pramintą “Vidurvasario 
nakties sapnu" Lizė, kuri po Skoto mirties šventėje nė sy- 
kio nedalyvavo, pasiruošė rimtai nusitašyti nuo žymiosios 
Ričardo Loloro Long Ailende pamėgtos šaltos arbatos. 
Kantos vyro ji paprašė įpilti dvigubą porciją, tačiau nė nepa- 
ragavusi gėrimo nuleido taurę ant staliuko. Lizei pasivaide- 
no, jog stiklo paviršiuje, tarytum nuo šio atsispindėdamas, 
arba gintarinėse gelmėse, lyg ten plaukiodamas, kažkas ju- 
dėjo. Kvailystės, be abejo... tačiau noras prisigerti negrįžta- 
mai išgaravo. Ji nė nežinojo, ar drįs/ų įkaušti. Nė nežinojo, 
ar drįstų taip spjauti į atsargumą. Nes jei patrauks ilgšio dė- 
mesį... jeigu tas padaras retsykiais ją stebi... ar bent apie ją 
mąsto... na... 

Viena Lizės dalis teigė, esą ji prisigalvojo nesąmonių. 

Kita buvo tikra, kad ji teisi. 

Rugpjūčio pabaigoje, kai į Naująją Angliją atslinko karš- 
čiausi vasaros orai, tikrinantys žmonių savitvardą ir šiaurės 
rytuose stūksančių elektrinių galingumus, Lizė išgyveno dar 
nemalonesnį potyrį... tiesa, kaip ir tais atvejais, kai šviesą 
atspindinčiuose paviršiuose neva pavykdavo įžvelgti jude- 
sius, sunku buvo pasakyti, ar išvis kažkas įvyko. 

Kartais rytais, valanda ar pora anksčiau nei įprastai, ji 
pašokdavo iš miego švokšdama, pažliugusi prakaitu (nors 
oro kondicionierius veikdavo be jokių sutrikimų), apimta 
panašaus jausmo, koks persmelkdavo širdį vaikystėje po su- 
sapnuoto košmaro: Lizei atrodydavo, kad nuo siaubingo, 
sapne regėto persekiotojo taip ir nepasisekė išsigelbėti, 
nes jis tebetūnojo po lova ir lūkuriavo progos savo išklaipy- 
tais pirštais sučiupti auką už kulkšnies arba perskrosti pa- 
galvę kiaurai ir griebti už gerklės. Per panikos sklidinas aki- 
mirkas prieš atsimerkdama ji rankomis perbraukdavo paklo- 
des iki pat galvūgalio, ir taip įsitikindavo, jog nepersikėlė... 
na, kažkur kitur. Nes jei sykį pasitempi sausgysles, pagalvo- 
davo Lizė praplėšdama akių vokus, su nepaaiškinamu pa- 
lengvėjimu žvelgdama į gerai pažįstamą savo lovą, tikimybė 
kitą kartą panašiai susižaloti gerokai išauga. O ji tam 
tikras sausgysles pasitempė, tiesa? Taip. Tuomet, kai įkandin 
savęs traukė Amandą ir vėliau, kai nuvilko Dūlį. Pasitempė 
kaip reikiant. 

Lizės manymu, po pustuzinio tokių pabudimų, kada aki- 
ratyje pasirodydavo miegamasis, kuris anksčiau priklausė 
abiem Lendonams, savijauta turėjo pagerėti. Deja, padėtis 
tik blogėjo. Ji įsivaizdavo save kaip supūliavusiose dante- 
nose klibantį dantį. Galų gale pirmąją svilinančio karščio 
dieną - gal tai viso labo tebuvo sutapimas, bet ironiška kait- 
ros ir šalčio bangos, kuri atplūdo į apylinkes prieš dešimt 
metų, pusiausvyra jai pro akis neprasprūdo, - išsipildė Lizės 
baimės. 

Svetainėje ji atsigulė ant sofos. Vien tam, kad leistų 
akims pailsėti. Iš idiotiškos dėžės sklido neginčytinai kvai- 
lo, bet retsykiais pralinksminančio Džerio Springerio balsas 
- laida vadinosi “Motina iš manęs pagrobė vaikiną, vaikinas 
iš manęs pagrobė motiną" ar kažkaip panašiai. Lizė ištiesė 
ranką link nuotolinio valdymo pultelio ketindama išjungti 
prakeiktą televizorių, o gal tiesiog susapnavo jo siekianti, 
nes, kai atsimerkė, paaiškėjo, kad ji tyso ant lubinų šlaito. 
Dangaus aukštybėse tvieskė saulė, joks pavojus jai negrėsė, 
ir nuojauta kuždėjo, esą Skoto ilgšis (apie nelemtą padarą 
taip galvos visada, nors dabar jis, aišku, tapo Lizės ilgšiu) 
šalia neslankiojo, bet Lizė taip persigando, jog vos nepra- 
trūko bejėgiškai klykti. Susitvardžiusi vėl užsimerkė ir stai- 
ga išgirdo tariamus, riksmais besirungiančius “Springerio 
šou“ svečius, o kairės rankos pirštais užčiuopė pailgą pulte- 
lį. Po sekundės ji pakilo nuo lovos išsprogusiomis akimis, 
Jausdama, kaip oda nueina pagaugais. Kone įtikėjo, kad viską 
susapnavo (nenuostabu, atsižvelgiant į nerimą, kurį kėlė 
mintys apie Ohoho mėnulį), tačiau abejones išsklaidė ryš- 
kios, kelias akimirkas regėtos spalvos. Ir plaštaką nudažiusi 
purpurinė dėmė. 


Rytojaus dieną ji paskambino į Foglerio biblioteką ir 
kreipėsi į poną Bertramą Partridžą, vadovaujantį “Ypatingųjų 
kolekcijų"? skyriui. Lizei apibūdinant knygas, likusias Skoto 
studijoje, pašnekovas įsiaudrino. Pavadino jas “asociatyviais 

tomais“, užtikrino, kad Foglerio “Ypatingųjų kolekcijų" sky- 
rius mielai juos priimtų, ir pasiūlė padėti mokesčių-kredita- 
vimo klausimais. Lizė padėkojo, tarytum “mokesčių bei kre- 
ditavimo klausimai“ jai daugelį metų nebūtų davę ramybės. 
Ponas Partridžas prižadėjo kitądien atsiųsti kraustytojus - 
tie surinks knygas ir jas išgabens už šimto dvidešimties my- 
lių, į Oroną, kur įsikūręs Meino universitetas. Lizė priminė, 
kad lauke įsivyravo nepakeliamas karštis, o Skoto studija, 
praradusi oro kondicionierius, virto įprasta daržinės pasto- 
ge. Galbūt ponui Partridžui derėtų suturėti kraustytojus ir 
luktelėti, kol šiek tiek atvės? 

- Ne, ne, ponia Lendon, - atsakė jis perdėm džiugiai ki- 
kendamas. Matyt, baiminosi, pamanė Lizė, kad, jei tučtuo- 
jau nesigriebs veiksmų, žymaus rašytojo žmona ims ir per- 
sigalvos. - Aš pažįstu porą jaunuolių, kurie puikiai tiks šiam 
darbui. 


Nepraėjus nė valandai nuo pokalbio su Bertramu Partri- 
džu, Lizei ruošiantis vakarieniauti - sukrimsti kelias ruginės 
duonos riekeles su tunu, nes sočiau valgyti nenorėjo, - vėl 
suskambo telefonas. Lauke karštis prislėgė žemę lyg stora 
antklodė. Nuo vieno horizonto iki kito raibuliavo išblyšku- 
sios padangės. Maišydama tuną su majonezu ir svogūnais ji 
prisiminė, kaip rado Amandą, sėdinčią ant akmeninio suole- 
lio, įbedusią žvilgsnį į “Aukštąsias piliarožes" Keista, kad 
išvis apie tai pagalvojo, nes tie įvykiai nūnai panėšėjo į sap- 
ną. Anuomet Mendė paklausė, ar jai reikės gerti 

tą mėšliną punšą, kitaip tariant, panūdo sužinoti, ar turės 
likti įkalinta “Žaliojoje vejoje" Lizė prižadėjo, kad nebebus 

jokio punšo, jokių vabaliukų sulčių. Amanda sutiko grįžti, 
bet anaiptol ne entuziastingai. Jai magėjo kiūtoti ant suoliu- 
ko ir stebeilytis į “Aukštąsias piliarožes“, kol, pasak gero- 
sios mamulės, “įpusėtų amžinybė" Tiesiog sėdėti tarp gąs- 
dinančių, į drobules įsisupusių figūrų ir žmonių, kurie neby- 
liai spoksojo į telkinį virš durtinį vilkinčios, savo vaiką nu- 
žudžiusios moters. 

Sudrebėjusi Lizė nuleido sumuštinį ant spintelės. Ji nie- 
kaip negalėjo žinoti, kas iš tiesų atsitiko. 

Tačiau žinojo. 

Tyliau, paprašė moteris, aš noriu apmąstyti savo poel- 
gi. 

Ir tada Amanda pasakė kažką visiškai netikėto, teisingai? 
Kažką apie Skotą. Vargu ar tie žodžiai svarbūs dabar, - juk 
Skotas negyvas, o Dūlis, jei ir nepakratė kojų, ko gero, nuo- 
širdžiai troško mirties, - bet Lizė vis vien gailėjosi nepajė- 
gianti tiksliai jų prisiminti. 

- Mendė pareiškė grįšianti, - sumurmėjo ji, - jei tai pa- 
dės sustabdyti Dūlį. 

Taip, ir Amanda savo žodį tesėjo, telaimina ją Dievas, bet 
Lizė norėjo atsiminti, ką sesuo kalbėjo vėliau. Nesuprantu, 
kuo čia dėtas Skotas... jis mirė prieš dvejus metus... bet... 
žinai, kažką man sakė apie... 

Būtent tą akimirką pasigirdo telefono zirzimas, į šipu- 
lius suskaldęs trapius atsiminimus. Stvėrus ragelį, Lizę už- 
valdė beprotiškas tikrumo jausmas: į jos ausį prabils Dūlis. 
Labutis, poniut, pasisveikins juodasis inkunkų princas. Aš 
skambinu iš pabaisos pilvo. Kaip reikaliukai? 

- Alio? - ji suvokė pernelyg stipriai spaudžianti ragelį, 
bet pirštų atgniaužti nepajėgė. 

- Ponia Lendon, čia Denas Bokmanas, - atsiliepė balsas 
kitame laido gale. Kreipinį “ponia"" nemaloniai nukando, už- 


(1541 


tat žodį “čia" jis nutęsė gryniausia jankiška tartimi: čia-a-a. 

Be to, šerifo pavaduotojas dudeno keistai įsiaudrinęs, tary- 
tum vietoje nestygstantis vaikas. - Spėkite, ką pasakysiu. 

- Iš manęs prasta spėjikė. - Lizei dingtelėjo dar viena ab- 
surdiška mintis: jis, žinoma, paskelbs, jog šerifo kontoroje 
vyrukai traukė burtus, kas kvies ponią Lendon į pasimaty- 
mą, ir Denui Bokmanui atiteko trumpasis šiaudelis. Tik ko 
jis taip džiūgavo? 

- Mes radome salono lemputės dangtelį! 

Lizė neturėjo nė menkiausio supratimo, apie ką pareigū- 
nas kalba. 

- Ką tokį? 

- Ponia Lendon, mes visiškai tikri, kad “PT Kruizerį" pa- 
vogė Dūlinas, kurį jūs pažįstate kaip Zaką Makulą arba Dži- 
mą Dūlį. Automobiliu naudojosi, kol jus persekiojo. Kai 
nevažinėdavo, jį laikydavo senoje žvyrduobėje. Dėl to nekilo 
jokių abejonių, tik mums niekaip nepavyko įrodyti... 

- Nes Dūlis nutrynė pirštų atspaudus. 

- Tia-aip, visus iki vieno. Bet mudu su Veržliumi retsy- 
kiais ten užklysdavome... 

- Veržliumi? 

- Atleiskit, Džo. Šerifo pavaduotoju Alstonu. 

Veržlius, pakartojo ji mintyse. Pirmą kartą aiškiai įsisą- 
monino, jog pareigūnų gretose dirbo realūs žmonės, turin- 
tys tikrus gyvenimus. Ir pravardes. Šerifo pavaduotojas 
Alstonas, dar žinomas kaip Veržlius. 

- Ponia Lendon, jūs mane girdite? 

- Taip, Denai. Ar galiu jus vadinti Denu? 

- Žinoma. Taigi kartais mes pašniukštinėdavome apylin- 
kes. Vylėmės, kad galbūt rasime kokių nors siurprizų, nes 
visi ženklai liudijo, jog žvyrduobėje jis praleido nemažai 
laiko - ten nestigo saldainių popierėlių, “RC kolos" buteliu- 
kų ir panašių dalykų. 

-“RC"  - švelniai nutęsė ji ir pagalvojo: Jyga, Denai. 
Jyga, Veržliau. Jyga, pabaiga. 

- Aha, tik šitą gėrimą, rodos, ir mėgo. Bet ant nušveistų 
butelių jo piršto atspaudų neradome. Vienintelis, užregist- 
ruotas mūsų duomenų bazėje, buvo vyruko, kuris aštunto 
dešimtmečio pabaigoje nušvilpė automobilį, o dabar dirba 
Oksfordo “Kvikimart"' parduotuvėje. Visi kiti irgi greičiau- 
siai priklausė pardavėjams. Bet vakar, ponia Lendon... 

- Lize. 

Pasvarstęs, ar derėtų taip familiariai su ja bendrauti, 
Bokmanas pratęsė: 

- Vakar, Lize, ant takelio, vedančio iš žvyrduobės, apti- 
kau savo didįjį prizą - salono lemputės dangtelį. Dūlinas jį 
nuplėšė ir išmetė į krūmus. - Pareigūnas akivaizdžiai trium- 
favo. Santūrokas šerifo pavaduotojo tonas virto visiškai 
žmogišku balsu. - Tą daikčiuką graibė be pirštinių ir paviršių 
užmiršo nuvalyti. Ant vieno šono radome nykščio, ant kito 
- riebų smiliaus atspaudą! Rezultatus šįryt mums atsiuntė 
faksu. 

- Džonas Dūlinas? 

- Tia-aip. Sutampa devyni palyginimo taškai. Devyni! - 
jis trumpam nutilo ir po pauzės prašneko kur kas ramiau, be 
jokio triumfo: - Et, jei tik mes galėtume surasti tą šunkarą. 

- Esu tikra, kad bėgant laikui jis pasirodys, - atsiliepė 
Lizė ilgesingu žvilgsniu apdovanodama sumuštinį su tunu. 
Minčių gija apie Amandą nutrūko, bet apetitas sugrįžo. Na, 
mainai lyg ir sąžiningi, ypač tokią pasiutiškai karštą dieną. - 
Nieko tokio, jei ir pradingo visiems laikams. Svarbiausia, 
kad liovėsi mane persekiojęs. 

- Kertu lažybų iš savo reputacijos, jog tipelis išsinešdi- 
no iš Kaslo apygardos, - pratarė šerifo pavaduotojas Denas 
Bokmanas su aiškiai girdimu pasididžiavimu. - Vyrukas nu- 
sprendė, kad aplinka pernelyg įkaito, todėl spjovė į savo ra- 
tus ir paraitė kulnus. Veržlius irgi taip mano. Džimas Dūlis 
ir Elvis išėjo iš pastato. 

- Kodėl jį praminėte Veržliumi? Dėl pomėgio šaltkalvio 
instrumentams? 

- Ne, mem, nieko panašaus. Vidurinėje mudu žaidėme 
Kas! Hilso “Riterių" komandoje, kuri laimėjo A lygos vals- 
tijos čempionatą. Finale Bangoro “Taranai"' pirmieji atliko 
tris įžeminimus, bet mes juos sudorojome. Tapome pirmąją. 
mūsų kraštų komanda, kuri po šešto dešimtmečio laimėjo 
auksinį futbolo kamuolį. O Džo... na, visą sezoną jo niekas 
nepajėgė sustabdyti. Jis verždavosi pirmyn netgi aplipęs ke- 
turiais priešininkais. Štai iš kur Veržliaus pravardė. Taip jį 
vadinu iki šiol. 

- Jeigu į Alstoną kreipčiaus pravarde, jis tikriausiai ma- 
ne priplotų? 

Denas Bokmanas linksmai nusijuokė. 

- Ne! Jaustųsi pamalonintas! 

- Puiku. Aš Lizė, jūs esate Denas, jis - Veržlius. 

- Tvarkelė. 

- Ačiū, kad paskambinote. Jūs nepriekaištingai atlikote 
policininko darbą. 

- Dėkui už gerus žodžius, mem. Lize. - Pareigūno balsas 
spinduliavo džiaugsmą, nuo kurio nuotaika pakilo ir jai. - 
Nedvejodama susisiekite su mumis, jei prireiks kokios nors 
pagalbos. Arba jei grįš tas padugnė. 

- Būtinai. 
dalį nebegalvojo nei apie Amandą ir sesers laivą “ Aukš- 
tosios Piliarožės“, nei apie patį Ohoho mėnulį. Tačiau naktį 
Lizę prižadino tolimas perkūnijos griausmas ir pojūtis, jog 
kažkas... ne nepersekioja, o apie ją mąsto. Mintis, kad ji eg- 
zistuoja nesuvokiamoje padaro sąmonėje, pakurstė norą pra- 
virkti ir surikti. Vienu metu. Be to, Lizė panūdo įsitaisyti 
priešais televizorių, įsijungti “TCM"", senų filmų kanalą, už- 
sirūkyti bei išgerti stiprios kavos. Arba alaus. Taip, geriau į 


256 


gerklę susiversti alų, nes nuo jo gali vėl apimti mieguistu- 
mas. Užuot atsikėlusi ji išjungė stalinę lemputę ir sustingo 
lovoje. Aš nebeįstengsiu užmigti, pamanė. Tiesiog gulėsiu, 
kol rytuose prašvis. Tik tada pašoksiu ir užsikaisiu ka- 
vos, kurios taip užsimaniau šiuo momentu. 

Bet po trijų minučių Lizė ėmė snūduriuoti. Po dešimties 
jau kietai miegojo. Vėliau, kai pakilo mėnulis, o sapne ji išvy- 
do save ant PILSBERIO stebuklingo kilimo, kuris pleveno 
virš tam tikro egzotiško, baltomis smiltelėmis nukloto paplū- 
dimio, Lizės lova kelioms akimirkoms ištuštėjo, o kambarį 
užtvindė raudonųjų jostrų, jazminų, naktimis žydinčių stul- 
penių kvapai, keliantys ilgesį ir kažkodėl bauginantys aro- 
matai. Pakirdusi iš ryto Lizė beveik neatminė, kaip sapnavo, 
jog skrido virš paplūdimio, palei Ohoho mėnulio telkinį. 


Knygangies ardymo darbai, kuriuos Lizė įsivaizdavo, 
nuo tikrovės skyrėsi viso labo dviem aspektais, beje, itin 
menkais. Visų pirma, pono Partridžo atsiųstą kraustytojų 
komandą sudarė vaikinas ir mergina - augalota, dvidešimties 
su viršum panelė karamelės spalvos plaukais, kurių uodegė- 
lė kyšojo pro “Red Socks" beisbolo kepuraitės plyšį. Antra, 
Lizė neatspėjo, kaip sparčiai porelė atliks užduotį. Studijoje 
viešpatavo bemaž nepakeliamas karštis (troškumo nepra- 
sklaidė netgi trys palubėje visu greičiu besisukantys venti- 
liatoriai), bet knygos persikėlė į tamsiai mėlyną Meino uni- 
versiteto furgoną greičiau nei per valandą. Paklausti, ar no- 
rėtų išgerti šaltos arbatos, abu bibliotekininkai iš “Ypatin- 
gųjų kolekcijų" skyriaus (praminę save - tik pusiau juokais, 
pagalvojo Lizė - Partridžo numylėtiniais) entuziastingai su- 
tiko ir kiekvienas ištuštino po dvi dideles stiklines. Mergina 

prisistatė Korės vardu. Būtent ji paskelbė dievinanti Skoto 
knygas, ypač “Reliktus", kuriuos, kaip tvirtino, perskaitė tris 
kartus. Užuojautą dėl netekties išreiškė vaikinas, Maikas. 
Lizė nuoširdžiai padėkojo už jų gerumą. 

- Jums turbūt liūdna, žvelgiant į ištuštėjusius kambarius. 
- Stiklinėje, kurią Korė kryptelėjo į daržinės pusę, sudzing- 
sėjo ledukai. Lizė stengėsi į juos žiūrėti šnairomis, idant 
nepastebėtų ko nors, tūnančio už ledo kubelių. 

- Truputį, - prisipažino ji. - Bet dabar man kaip akmuo 
nuo širdies nusirito. Aš pernelyg ilgai atidėliojau valymo 
darbus. Užsiėmiau jais kartu su seserimis. Džiaugiuosi, kad 
pagaliau tam prisiruošiau. Dar arbatos, Kore? 

- Ačiū, ne. Prieš išvažiuodama galėčiau užsukti į jūsų 
tualetą? 

- Žinoma. Už svetainės pirmos durys į dešinę. 

Korė pasišalino. Lizė atsainiu judesiu - beveik atsainiu - 
nustūmė merginos stiklinę už rudo plastikinio ąsočio. 

- O tau, Maikai? 

- Man irgi užteks, - atsakė jis. - Jūs, aišku, nukelsite ir 
kilimą? 

Lizė droviai prunkštelėjo. 

- Taip. Vaizdas nekoks, ar ne? Skotas eksperimentavo su 
medienos beicavimu, bet jo bandymai užsibaigė katastrofa. 
- Mintyse atsiprašė: Atleisk, brangusis. 

- Dėmės primena sudžiūvusį kraują, - pastebėjo Maikas 
ir susivertė šaltos arbatos likučius. Kai padūmavusios, 
karštos saulės spinduliai pervėrė stiklą, vieną sekundės dalį 
Lizei pasivaideno, kad iš jo spokso akis. Jaunuoliui nuleidus 
gėrimą, ji vos sutramdė geidulį už plastikinio ąsočio nu- 
trenkti ir šią stiklinę. 

- Taip sako visi. 

- Besiskusdamas kažkas kaip reikiant susipjaustė, - pra- 
juko Maikas. Lizė jam pritarė vildamasi, kad juokiasi natū- 

raliai. Akis nuo stiklinės nukreipė. Mintimis apie ilgšį iš vi- 
sų jėgų stengėsi atsikratyti, bet galėjo galvoti riktai apie jį. 

- Tikrai daugiau negersi? - pasiteiravo Lizė. 

- Ne... juk aš vairuoju, - atsakė Maikas, ir jie vėl sukrize- 
no. Kai grįžo Korė, Lizė pamanė, kad nusilengvinti norės ir 
jos porininkas, bet šis į tualetą nesiveržė - vyrukai turėjo di- 
desnius inkstus, didesnes šlapimo pūsles ir visa kita, bent 
taip tikino Skotas. Na, ir gerai, nes tai reiškė, kad, prieš fur- 
gonui išriedant kartu su išnarstyta knygangimi, į ją keistai 
dirstelėjo tiktai mergina. O keliaudama į Orono universite- 
tinį miestelį, jaunoji bibliotekininkė neabejotinai papasako- 
jo Maikui, ką matė svetainėje ir tualete, bet Lizė porelei 
draugijos nepalaikė ir jos negirdėjo. Atvirai kalbant, Korės 
žvilgsnis nuotaikos nesugadino, nes tuo momentu Lizė ne- 
suvokė jo prasmės, nors per galvą paplekšnojo, manydama, 
kad galbūt išsidraikė jos plaukai. Šiek tiek vėliau (kai į indų 
plovyklę sudėjo stiklines, nuo šių pasistengusi nukreipti 
akis) pati nukulniavo į tualetą ir išvydo ant veidrodžio ka- 
bantį rankšluostį. Puikiai atminė, jog panašiai uždengė vais- 
tų spintelę, esančią antrame aukšte, bet kada pasidarbavo 
apačioje? 

Atsakymo Lizė nežinojo. 

Ji grįžo į svetainę ir pamatė antklodę, užklojusią didįjį, 
virš židinio iškilusį veidrodį. Keista, kad jos nepastebėjo, 
kai traukė tualeto kryptimi, kaip Korė, nors... pastaruoju me- 
tu mažoji Lizė Lendon savo atspindį tyrinėdavo retai. 

Apėjus pirmą namo aukštą paaiškėjo, kad beveik visi 
veidrodžiai uždengti, o vienas netgi nusuktas į sieną. Pasku- 
tinius du ji taip pat paslėpė po rankšluosčiais nusprendusi, 
jog kas pradėta, reikia baigti. Kol darbavosi, nejučia ėmė 
spėlioti, ką vis dėlto pamanė jaunoji bibliotekininkė, užsi- 
maukšlinusi madingą “Red Socks“ beisbolo kepuraitę? Kad 
žymaus rašytojo našlė buvo žydų kilmės arba perėmė žydiš- 

ką gedėjimo tradiciją, kurią iki šiol puoselėjo? Kad ji įtikė- 
jo Kurtu Vonegutu, teigusiu, neva veidrodžiai, užuot atspin- 
dėję šviesą, atstoja ertmes, atvirus liukus į kitus matmenis? 
Argi ne taip Lizė galvojo? 

Ne atvirus liukus, o langus. Beje, ar man būtinai rei- 
kia svarstyti, ką samprotauja kažkokia bibliotekininkė iš 
Meino universiteto? 

Aišku, ne. Tačiau pasaulyje pi/na šviesą atspindinčių pa- 
viršių. Ne vien veidrodžių, bet ir sulčių stiklinių, į kurias 
rytais žiūrėti nepatartina, arba vyno taurių - į šias verčiau 
nesidairysi per saulėlydį. Atsisėdus už automobilio vairo, 
tavo veidas neretai nušvisdavo prietaisų skydelyje. Ilgomis 
naktimis į galvą dažnai atklysdavo kažkieno... kito... mintys, 
jei tik apie tą kitą pamąstydavai. O kaip susiturėti? Juk są- 
monė įkūnijo nuo energijos pertekliaus sproginėjantį, kiltu 
pasipuošusį maištininką, cituojant velionį Skotą Lendoną. Ji 
nesunkiai galėtų prižadinti... et, kam vynioti žodžius į vatą? 
Ji nesunkiai galėtų prižadinti grasų krekulą. 

Beje, nereikėtų užmiršti dar vieno dalyko. Kur kas la- 
biau gąsdinančio. Net jeigu šis nesieks užvaldyti proto, gal- 
būt Lizė pati nevalingai jam atsiduos. Nes jei sykį pasitem- 
pei brudinas sausgysles... vos tik realybė tampa panaši į 
dantį, klibantį supūliavusiose dantenose... 

Leidžiantis laiptais, sėdant į automobilį, duše atsukant 
vandenį, skaitant knygą ar atverčiant kryžiažodžių žurnalą, 
ją netikėtai apims absurdiškas jausmas, tarsi čiaudulio ar- 
ba 

(mein gott, širdele, mein gott, maz-z-zoji Ly-y-yze!..) 

artėjančio orgazmo nuojauta, ir Lizė pagalvos: Ot vel- 
nias, aš išeinu, persikeliu kitur. Aplinkinis vaizdas ims rai- 
buliuoti, širdyje išsikeros pojūtis, jog užgimti nekantrauja 
visai šalia slypintis, ranka pasiekiamas kitas pasaulis, kur 
sutemus saldūs kvapai sugiždavo ir bet koks maistas virsda- 


260 


vo nuodais. Kasl Vju išnyks iš akiračio, ji savo ruožtu taps 
Lize, balansuojančia ant bedugnės krašto arba žengiančia 
peilio ašmenimis. Bet po kelių sekundžių grįš į tikrovę kaip 
eilinė (vidutinio amžiaus ir liesoka) moteris, kuri lipa laip- 
tais žemyn, užtrenkia mašinos dureles, paleidžia karšto van- 
dens čiurkšles, verčia knygos puslapį arba mėgina atspėti 
keturių raidžių žodį, prasidedantį “!"*, užsibaigiantį “A", reiš- 
kiantį “stiprybę"" 


Praėjus dviem paroms nuo tada, kai išardyta knygangis 
patraukė į šiaurę, karščiausią metų dieną visame Meine ir 
Niu Hempšyre, pasak Nacionalinės orų tarnybos Portlendo 
atšakos, Lizė užlipo į tuščią studiją rankose laikydama 
griausmadėžę ir kompaktinį “ Populiariausių Henko Viljam- 
so dainų" diską. Daržinėje nešiojamas grotuvas, žinoma, 
veiks lygiai taip pat, kaip veikė ventiliatoriai, kai čia apsi- 
lankė Partridžo numylėtiniai - pirmo aukšto skydinėje Dūlis 
viso labo iškrapštė tris saugiklius, studijai atjungdamas 
elektros tiekimą. 

Lizė nežinojo, koks karštis tvyros pastogėje, bet nujau- 
tė, jog temperatūra sieks mažiausiai triženklį skaičių.* Už- 
kopus laiptais į viršų, palaidinukė ėmė lipti prie kūno, vei- 
das kaipmat sudrėko. Ji kažkur skaitė, jog moterys ne pra- 
kaituoja, o įkaista. Na, ir mėšlini skiedalai. Jeigu užsibus 
studijoje, ją, ko gero, ištiks širdies smūgis, bet Lizė neketi- 
no labai ilgai čia tūnoti. Radijo stotys kartais transliuodavo 
kantri dainą “Ilgai taip nepagyvensi" Nežinia, kas ją parašė 
(tikrai ne senis Henkas), bet pavadinimas bylojo tiesą. Lizė 
nenorėjo iki mirties bijoti savo atspindžio - arba to, kas iš 


*Mažiausiai 37,79 C. 

už jo spiginosi. Nenorėjo gyventi su baime, jog bet kuriuo 
momentu gali prarasti ryšį su tikrove ir atsidurti Ohoho 
mėnulyje. 

Sutvarkyti šituos velnioniškus reikalus derėjo nieko ne- 
delsiant. 

Ji įjungė griausmadėžę, įsitaisė ant grindų, sukryžiavo 
kojas ir įkišo diską į jam skirtą vietą. Akis dilgino nuo kak- 
tos varvantis prakaitas, kurio lašus Lizė nušluostė krum- 
pliais. Čia dirbdamas Skotas dažnai klausydavosi muzikos. 
Visu garsu. Kai turi dvylikos tūkstančių dolerių vertės gro- 
tuvą ir garsui nepralaidžią nišą, kur buvo sumontuota daugu- 
ma kolonėlių, gali be jokio sąžinės graužimo atsipalaiduoti 
ir leisti dainoms sudrebinti pastatą. Pirmą kartą, kai jis su- 
teikė žmonai progą pasiklausyti “Rokevei paplūdimį", Lizė 
įtikėjo, jog triukšmas nuneš stogą. Nūnai ruošėsi įjungti 
gan ramias melodijas, kurios, kaip manė, kuo puikiausiai de- 
rės prie jos plano. 

Keturių raidžių žodis, prasidedantis “J", užsibai- 
giantis "A", reiškiantis "stiprybę" 

Amanda, pritūpusi ant akmeninio suoliuko, žiopsanti 
į Piečio įlanką, sėdinti virš vaikžudės moters. Amanda, 
sakanti: “...užsiminė apie kažkokią istoriją. Tavo, Lizės, 
istoriją. Ir apie vilnonį apklotą. Tik jį vadino "vilniu" ir... 
Joga? Jaga? Jėga?" 

Ne, Mende, ne jėga, nors šitas žodis turi keturias rai- 
des, prasideda "J", baigiasi "A" ir reiškia "stiprybę" 
Skotas sakė... 

Jyga, be abejo. Prakaitas žliaugė Lizės veidu kaip ašaros. 
Ji tam nesipriešino. 

- Jyga, pabaiga. Ir pačioje pabaigoje tu visada gauni pri- 
zą. Retsykiais ledinuką arba “RC kolos" iš “Mulio" krautu- 
vėlės. Kartais bučinį arba... arba istoriją. Teisingai, brangu- 
sis? 

Šnekėdama su juo, Lizė nesijautė kvailai. Iš studijos 
Skoto dvasia dar nepranyko. Taip, kompiuteriai, baldai, 
brangi švediška garso sistema, rankraščių pilnos dokumentų 
spintelės, krūvos suvenyrų (kuriuos jis pats įsigijo arba ga- 
vo ir draugų bei gerbėjų) išvežti, tačiau ji tebejuto Skoto 
buvimą. Nieko nuostabaus. Juk jis rengėsi ištarti paskutinį 
žodį. Iškloti dar vieną istoriją. 

Lizės istoriją. 

Ji nujautė kurią. Skotui beliko užbaigti vienintelį pasa- 
kojimą. 

Palietusi ant kilimo sudžiūvusias kraujo dėmes, Lizė pa- 
galvojo apie argumentus prieš beprotybę, kurie subyra 
šiugždėdami. Prisiminė, kaip sėdėjo po niam niam medžiu: 
lyg kitame, nuosavame pasaulyje. Susimąstė apie grasaus 
krekulo ir kruvinosios jygos žmogėkus. Mintyse išvydo, 
kaip Džimas Dūlis pamatė ilgšį, liovėsi rėkęs ir leido ran- 
koms nusvirti prie šonų, nes prarado visus jėgų likučius. 
Štai, kas nutikdavo, kai akis į akį susidurdavai su grasiu kre- 
kulu. 

- Skotai, - ištarė, - brangusis, aš klausau. 

Atsakymo neišgirdo, bet jo ir nereikėjo, nes Lizė atsi- 
liepė pati. Miestelis buvo pavadintas Anarenu. Liūtui Se- 
mui priklausė biliardinė, kino teatras ir restoranas, ku- 
riame stovintis automatinis patefonas, rodos, teturėjo 
Henko Viljamso plokšteles. 

Tuščia studija tarytum atsiduso pritardama. Nors galbūt 
jai tik pasivaideno. Kad ir kaip ten būtų, atėjo laikas veikti. 
Lizė iki šiol tiksliai nežinojo, ko ieškos, bet manė supra- 
sianti, kai pamatys radinį, - jei tiktai Skotas kažką paliko, - 
tad metas griebtis veiksmų. Nes ilgai taip gyventi neįmano- 
ma. 

Ji nuspaudė mygtuką GROTI, ir Henkas Viljamsas už- 
dainavo pailsusiu, bet maloniu balsu: 

Aš išeinu, sudie, Džo, 
Hei ho, hei ho, 
Plauksiu piroga 
Pelkėtu užtakiu... 


LBKA, širdele, tarė sau ir užsimerkė. Kelias sekundes 
muziką vis dar girdėjo, tačiau melodija gaudė ir tarsi sklido 
ilgu koridoriumi arba pro gilios olos ertmę. Staiga akių vo- 
kus persmelkė saulės spinduliai, o temperatūra pastebimai 
nukrito. Išprakaitavusį kūną paglostė ir lipnius plaukus nuo 
smilkinių nupūtė gaivus vėjelis, kuris atnešė nuostabius gė- 
lių kvapus. 

Lizė atsimerkė Ohoho mėnulyje. 

Ji tebesėdėjo sukryžiavusi kojas, tačiau iš studijos per- 
sikraustė prie takelio, vingiuojančio purpuriniu šlaitu žemyn 
arba, pažvelgus priešinga kryptimi, vedančio link mielųjų 
medžių. Čia lankytis teko anksčiau. Būtent į šią vietą vyras, 
dar prieš oficialiai tapdamas sutuoktiniu, ją perkėlė, nes, 
kaip pats sakė, norėjo savo mylimajai šį tą parodyti. 

Lizė atsistojo, nuo veido nubraukė drėgnus plaukus, lei- 
do sau pasimėgauti vėjeliu - saldžiu aromatų mišinių ir vėsa. 
Ohoho mėnulyje, rodos, įpusėjo popietė, temperatūra siekė 
optimalius septyniasdešimt penkis laipsnius* Aplinkui 
čirškė paukščiai, sprendžiant iš garsų, visiškai įprasti - ne- 
abejotinai juodgalvės zylės ir liepsnelės, prie kurių turbūt 
prisidėjo kikiliai bei vieversiai. Kvatokliai miškuose ne- 
žvingavo. Jie greičiausiai pratrūkdavo kikenti tiktai temstant. 
Lizė nejautė, kad šalia gali slankioti ilgšis, ir tuo džiaugėsi 
labiausiai. 

*Maždaug 24* C. 

Ji nukreipė akis miško pusėn, puslankiu lėtai pasisuko 
ant kulnų. Dairėsi ne kryžiaus, nes šio dalis įsmigo Dūliui į 
ranką, ir beprotis jį kažkur nusviedė. Lizė žiūrėjo į medį, iš- 
kilusį priekyje kitų dviejų, kurie stūksojo kairėje keliuko 
pusėje... 

- Ne, kažkas čia ne taip, - sumurmėjo ji. - Tuodu stovėjo 
abipus tako lyg sargybiniai, saugojantys įėjimą į girią. 

Taip ir buvo. Trečiasis, žaliuojantis kairėje kelio pusėje, 
arčiau Lizės, pasižymėjo įspūdingiausiu stotu. Kamieną 
dengė toks storas samanų sluoksnis, kad jis priminė kailį. 
Ties pagrindu žemė atrodė truputį įdubusi. Toje vietoje Sko- 
tas palaidojo brolį, kurį taip stengėsi išgelbėti. Į šoną nuo 
kapo, aukštoje žolėje, ji pastebėjo įdubusias, išpūstas akis. 

Sekundei Lizė įtikėjo matanti Dūlį arba jo lavoną, kaž- 
kaip prisikėlusį iš numirusių, idant vėl galėtų ją persekioti. 
Ūmai prisiminė, kaip pamišėlis nugriovė Amandą ir šalin 
sviedė beverčius, lęšius praradusius naktinio matymo aki- 
nius, kurie ir kėpsojo greta gerojo brolio kapo. 

Dar viena jygos paieška, dingtelėjo mintis į galvą, kai 
ji pajudėjo iš vietos. Nuo takelio iki medžio; nuo medžio 
iki kapavietės; nuo kapavietės iki akinių. Kas toliau? 
Kur man eiti, širdele? 

Kitas punktas pasirodė besąs kryžius, kurio skersinis bu- 
vo taip persikreipęs, kad panėšėjo į laikrodžio rodyklę, ro- 
dančią penkias minutes po septynių. Į stulpelį per tris co- 
lius įsigėrė Dūlio kraujas, šiuo metu įgavęs kaštoninį at- 
spalvį, truputį šviesesnį negu dėmės, Skoto studijoje išter- 
liojusios baltą kilimą. Ant skersinio Lizė įžiūrėjo vardą: 
POLAS. Kai, apimta nuoširdžios pagarbos, išgriebė kryžių 
iš aukštos žolės, pamatė dar kai ką - geltoną siūlą, keliskart 
apvijusį vertikaliąją lentutę ir surištą tokiu pačiu mazgu (dėl 
to nekilo nė menkiausių abejonių), koks papuošė špagato 
atraižą, po kuriuo kabėjo Čakio Gendrono varpelis. Pačią gi- 

ją, žinoma, numezgė geroji mamulė, įsitaisiusi priešais te- 
levizorių, savo namuose, senojoje Lisbon Folso fermoje. Ji 
geltonavo virš tos vietos, kur stulpelis juodavo nuo žemių. 
Lizė atminė, kaip akiratyje šmėkštelėjo gelsva, į tamsą nu- 
drikusi linija - akimirką anksčiau, nei Dūlis iš rankos iš- 
krapštė kryžių. 

Skotas grįžo pasiimti “vilnio", kurio atsikratėme prie 
didžiosios uolos, ir jį atnešė čia. Išnarpliojo siūlus, priri- 
šo juos prie stulpelio, likusią dalį nudriekė tolyn. Aiškiai 
tikėjosi, kad susiprasiu pažiūrėti, kur gija nuves. 

Jausdama, kaip krūtinėje lėtai, bet stipriai, plaka širdis, 
Lizė numetė kryžių ir žengė palei gelsvąją liniją, tolstančią 
nuo takelio, vingiuojančią Fėjų miško pakraščiu. Siūlą leido 
tarp pirštų. Šlaunis kuteno aukšta žolė, šen bei ten strykčio- 
jo žiogai, nuo lubinų vilnijo salsvas kvapas. Kažkur, kaip 
įprasta karštomis vasaros dienomis, susvirpė cikados, iš 
miško atsklido gargždus varnos pasisveikinimas... ar tikrai 
varnos? Na, taip, paprasčiausias kranksmas. Jokio automo- 
bilių ar lėktuvų gausmo, jokių žmogiškų balsų. Ji traukė per 
žolę palei geltoną siūlą, nuardytą nuo vilnonio apkloto, į ku- 
rį prieš dešimt metų, šaltomis bemiegėmis naktimis, įsi- 
supdavo siaubo kankinamas, silpstantis vyras. Priešakyje, 
mažumėlę atokiau nuo tankmės, į viršų stiebėsi vienas iš 
mielųjų medžių, išskleistomis savo šakomis sukūręs vilio- 
jančią paunksnę. Greta kamieno dunksojo aukšta metalinė 
šiukšliadėžė ir nemažas geltonas kauburys. Spalvos išbluko, 
vilnos mezginys sutežo ir prarado savo formą, tapo panašus 
į lietaus permerktą, įspūdingos apimties peruką arba seno 
katino lavoną, bet ji bematant suprato, ką reginti. Širdis įni- 
ko tvinkčioti sparčiau. Mintyse Lizė išgirdo “The Swinging 
Johnsons" dainą “Per vėlu sugrįžti" ir pajuto Skoto ranką, 
raginančią ją eiti į šokių aikštelę. Kai gelsvoji gija atvedė 
prie mielojo medžio, ji suklupo šalia dovanos, kurią per su- 

tuoktuves motina įteikė jauniausiajai savo dukrai ir žentui, 
liekanų. Pakėlė jas kartu su daiktu, slypinčiu po klostėmis, 
priglaudė prie veido. Šnerves nutvilkė drėgmės ir pelėsių 
tvaikas, paprastai atsiduodantis nuo užmirštų senienų - tokie 
kvapai labiau priminė laidotuves, o ne vestuves. Nieko bai- 
saus. Taip ir turėjo būti. Lizė užuodė visus tuos metus, per 
kuriuos “vilnis" jos laukė, sujungtas su Polo kapavietę žy- 
minčiu kryžiumi, įstrigęs Ohoho mėnulyje nelyginant inka- 
ras. 


11 


do paketą ant žemės, apžiūrėjo jį, palietė tą susitraukusio 
vilnonio apkloto vietą, nuo kurios nudriko geltonas siūlas. 
Keista, kad šis nenutrūko, kai Dūlis užvirto ant kryžiaus ar- 
ba kai stulpelio galą bandė ištraukti iš bicepso, arba kai jį 
nusviedė - nublenkė - į žoles. Aišku, Skotas pririšo giją prie 
vertikalios lentutės apačios, bet ji vis vien neatsikratė nuo- 
stabos. Žinant, kiek laiko prakeiktas “vilnis"* išbuvo atviroje 
erdvėje, galima sakyti, jog įvyko tikras stebuklas, kaip sa- 
koma. 

Bet nereikėtų užmiršti, jog kartais pasiklydę šunys suge- 
bėdavo rasti kelią namo, o seni siūlai nesutrūkinėdavo ir nu- 
vesdavo link prizo, kuris tavęs laukdavo po sėkmingos jygos 
paieškos. Ji pabandė nuvynioti blyškų, išsipešiojusį vilnonį 
apklotą, bet staiga persigalvojo ir nutarė pažiūrėti, kas slypi 
šiukšliadėžėje. Reginys privertė gailiai prajukti. Metalinė 
dėžė buvo užgrūsta alkoholio buteliais. Vienas ar pora atro- 
dė gan nauji. Na, bent jau pats viršutinis - prieš dešimt me- 
tų gėrimas, pavadintas “Stiprusis Maiko limonadas“, neeg- 
zistavo. Bet dauguma butelių čia pateko labai seniai. Būtent 

šioje vietoje Skotas maukdavo svaigalus 96-aisiais, vis dėl- 
to net ir nusitašęs iki žemės graibymo jis išsaugodavo pagar- 
bą Ohoho mėnuliui ir vietinės gamtos šiukšlėmis neteršdavo. 
Ar ji rastų daugiau slėptuvių, jei tik pasidairytų? Galbūt. Grei- 
čiausiai. Bet kitos slaptavietės Lizei nerūpėjo. Juk paskutinį 
savo gyvenimo darbą Skotas atliko po ši/uo medžiu. 

Ji manė turinti visus atsakymus, išskyrus pačius svar- 
biausius, dėl kurių ir grįžo į Ohoho mėnulį - kaip išgyventi 
ilgšio draugijoje, kaip išsilaikyti materialiame pasaulyje, 
ypač kai tas padaras apie ją galvodavo. Gal kokį patarimą su- 
teiks Skotas? Jei ir ne, savo žmonai jis vis tiek kažką pali- 
ko... kažką nuostabaus. 

Lizė kilstelėjo “vilnį"? jausdamasi kaip mergaitė, Kalė- 
doms gaunanti dovanų. Po klostėmis kėpsojo dėžė, bet 
anaiptol ne tokia tvirta kaip kedrinė gerosios mamulės 
skrynia, o veikiau korėta, tarytum patižusi nuo drėgmės. Įdo- 
mu, kiek metų ji riogsojo po medžiu, paklausė savęs Lizė. 
Sprendžiant iš “Stipriojo limonado“, ne tiek jau ir daug. Be 
to, lengvai linkstančios dėžės sienelės liudijo... 

- Tai viena iš standžiųjų kartoninių rankraščių dėžių. - O 
taip. Neabejotinai. Tik po dvejų, trejų ar ketverių metų, pra- 
leistų po medžiu, kartonas akivaizdžiai suminkštėjo. 

Ji vėl įniko vynioti vilnonį apklotą. Gan greit šį nutraukė 
ir suprato neklydusi. Rankose iš/ies laikė rankraščių dėžę - 
šviesiai pilką atspalvį kaip reikiant patamsino drėgmė. Ant 
visų talpyklų, į kurias sukraudavo savo darbus, Skotas užkli- 
juodavo lipdukus su pavadinimais. Pirštais Lizė išlygino 
etiketę susigarankščiavusiais, atlipusiais kraštais ir perskai- 
tė vieną žodį, brūkštelėtą tamsiomis, iškiliomis, didžiosio- 
mis raidėmis: LIZE. Ji atidarė dėžę. Viduje pamatė gal 
trisdešimt liniuotų, suslėgtų, iš užrašų knygelės išplėštų 
puslapių, kuriuos Skotas užpildė darbuodamasis tamsiu flo- 
masteriu. Jo vartojamas esamasis laikas arba retsykiais pa- 

sitaikančios vaikiškos formuluotės nė kiek nestebino. Su- 
raukti antakių neprivertė ir tai, jog istorija tarsi prasidėjo 
nuo vidurio, nes taip pasirodyti galėjo tik tiems, kurie ne- 
girdėjo pasakojimo, kaip du broliai gyveno su išprotėjusiu 
tėvu, kas vienam iš jų nutiko ir kaip kitas nesėkmingai mė- 
gino jį išgelbėti. Istorija, regis, prasidėdavo nuo vidurio tik 
tuo atveju, jei nieko nenutuokei apie nimpas, pradingėlius ir 
grasų krekulą. Ji prasidėdavo nuo vidurio, jei nežinodavai, 
kad 

Vasarį jis ima keistai į mane šnairuoti. Vis tikiuosi, 
jog tėtis pratrūks rėkti ar net išsitrauks kišeninį peiliu- 
ką ir mane suraižys. Nieko panašaus nedarė ilgą lai- 
ką, bet dabar ašmenų keliamas skausmas man teiktų 
savotišką palengvėjimą. Pjūviai neišsklaidytų grasaus 
krekulo, nes jis manęs neapsėdo - aš mačiau tikrą gra- 
sų krekulą, kai Polas kalėjo rūsyje, o ne šiaip klausiausi 
tėčio fantazijų. Manyje tokios bjaurasties nėra. Užtat jam 
kažkas negerai, ir pjaustymas nepadeda. Tik ne šįkart, 
nors žinau, kad jis mėgino. Mačiau pamerktus arba į 
šiukšliadėžę išmestus kruvinus marškinius ir apatines 
kelnaites. Aš mielai leisčiaus supjaustomas, jei tik nuo 
to tėčiui pasidarytų geriau, nes vis dar jį myliu. Labiau 
nei kada nors anksčiau, nes dabar belikome dviese. 
Myliu dar karščiau dėl to, ką išgyvenome, kai Polas pa- 
klaiko. Tokia meilė prilygsta prakeiksmui kaip grasus 
krekulas. 

- Grasus krekulas - stiprus, - sako jis, bet rankos 
prieš mane nekelia. 

Vieną dieną grįžtu iš daržinės, kur sėdėjau ir mąs- 
čiau apie Polą - prisiminiau senus gerus laikus, kai mes 

dūkdavome senojoje pašiūrėje, - o tėtis sugriebia ma- 
ne ir papurto: 

- Tu buvai ten nuklydęs! - surinka man į veidą. Aš 
žinojau, kad jam blogai, bet nė nemaniau, jog padėtis 
tokia prasta. - Kodėl ten lankeisi? Ką ten veikei? Su 
kuo kalbėjai? Ką tu planavai? 

Jis nepaliauja manęs purtęs, ir pasaulis prieš akis 
dreba, kol pakaušiu trinkteliu į durų staktą. Išvydęs 
žvaigždutes, sudrimbu tarpduryje - galvą šildo iš virtu- 
vės sklindantis karštis, o kojas stingdo lauke tvyrantis 
šaltis. 

- Ne, tėti, - išlemenu, - aš niekur nėjau, tik... 

Jis pasilenkia, delnus įremia į kelius, įsispokso į ma- 
ne. Tėčio veidas būtų baltas kaip lavono, jei ne šiek 
tiek išraudę paakiai; akių obuoliai blaškosi kaip pašė- 
lę. Aš suprantu, kad mano tėvas ir sveikas protas net- 
gi neberašo vienas kitam laiškų. Mintyse išgirstu Polo 
žodžius: Skotai, niekad nepykdyk tėčio, kai jam pasi- 
maišo galvoje. 

- Neaiškink, močkrušy, jog tu niekur nesišlaistei! AŠ 
TAVĘS IEŠKOJAU VISAME BRUDINAME NAME! 

Noriu pasakyti, kad sėdėjau daržinėje, bet mano žo- 
džiai dar labiau jį įsiutintų. Prisimenu, kaip Polas liepė 
nepykdyti tėčio, kai tam pasimaišo galvoje, ir patvirtinu: 
taip, tėveli, taip, aš keliavau į Ohoho mėnulį, ten padė- 
jau gėlių ant Polo kapo. Išklausęs mano atsakymą, jis 
pastebimai atsipalaiduoja. Netgi suima mane už rankos, 
pakelia nuo žemės ir kažką nubraukia nuo peties. Nors 
aš neišsiterliojęs, jis turbūt mato purvą arba sniegą. 

- Kaip jis, Skutai? - teiraujasi. - Kapo niekas neju- 
dino? 

- Viskas gerai, tėti, - užtikrinu. 

- Skuteri, ar tau minėjau, kad mano darbe pilna na- 

cių? - klausia. - Jie garbina Hitlerį pasislėpę rūsyje. Tu- 
ri keraminę to šunkaros statulėlę. Ir galvoja, kad nieko 
apie juos nenumanau. 

Man tik dešimt, bet aš žinau, jog Hitleris gavo galą 
Antrojo pasaulinio karo pabaigoje, o “U. S. Gipso" rū- 
syje jo statulėlių niekas negarbina. Kadangi tėčio ne- 
galima pykdyti, kai jį užvaldo grasus krekulas, tiesiog 
atsakau: 

- Ko gi tu griebsies? 

Tėtis pasvyra arčiau, ir aš neabejoju, jog šįsyk man 
smogs ar bent vėl ims kratyti. Bet jis paprasčiausiai 
įsmeigia į mane išplėstas, tamsias lyg naktis akis ir stai- 
ga stveria sau už ausies. 

- Na, Skuteri, seni Skutai, ką aš laikau? 

- Savo ausį. 

Jis linkteli, bet pirštų neatleidžia. Nuo manęs žvilgs- 
nio taip pat nenukreipia. Ateityje tas akis kartais regė- 
siu sapnuose. 

- Aš ją laikysiu priglaudęs prie žemės, - prataria. - 
Kai ateis laikas... - ištiesia smilių lyg šaudamas. - Vi- 
sus iki vieno, Skuteri. Visus brudinus nacius. - Gal jis 
išties būtų taip pasielgęs. Mano tėvas, apimtas protą de- 
ginančių, teisuoliško siautulio liepsnų. Galbūt ši istori- 
ja atsidurtų laikraščiuose - ATSISKYRĖLIS IŠ PENSIL- 
VANIJOS ŠĖLSTA, UŽMUŠA DEVYNIS BENDRADAR- 
BIUS, PATS NUSIŽUDO, MOTYVAI NEAIŠKŪS, - bet 
tėtis nespėja įgyvendinti užmačių, nes grasus krekulas 
jį apsėda kitaip. 

Vasaris buvo giedras ir šaltas, bet kai jis užleidžia 
vietą kovui, orai pasikeičia. Tėvas taip pat. Tempera- 
tūrai kylant, padangėms apsitraukiant debesimis, iš ku- 
rių pasipila pirmosios šlapdribos, jis tampa vis niūres- 
nis ir labiau užsisklendęs. Nustoja skustis, vėliau ir 

praustis, gaminti valgyti. Vieną dieną, atrodo, kovo tre- 
čiąją, suvokiu, kad trys laisvadieniai, per kuriuos tėtis 
ilsisi atidirbęs savo pamainą, prasitęsė iki keturių... pas- 
kui penkių... šešių. Galų gale nutariu pasidomėti, ka- 
da jis grįš į darbą. Man baisu klausti, nes dabar tėtis 
daugiausia laiko praleidžia savo miegamajame arba pir- 
mame aukšte, drybsodamas ant sofos ir per "WWVA" 
stotį iš Vylingo, Vakarų Virdžinijos, klausydamasis kan- 
tri muzikos. Jis beveik su manimi nekalba, bet šaudo 
akimis į visas puses - aiškiai žvalgosi jų, grasaus kre- 
kulo ar kruvinosios jygos žmogėkų. Ne, man nė kiek ne- 
sinori tėčio kamantinėti, bet aš neturiu kitos išeities. 
Jeigu jis nevažiuos į darbą, kuo gi mes misime? De- 
šimties metų vaikas pakankamai didelis, kad įsisąmo- 
nintų tiesą: jei nebus pinigų, gyvenimas pasikeis. 

- Tau knieti išgirsti, kada aš grįšiu į darbą, - mąs- 
liai atsiliepia jis. Tyso ant sofos, kasosi apžėlusį smak- 
rą. Tedėvi seną žvejo palaidinę ir kelnes, iš po kurių ky- 
šo basos kojos. Iš radijo imtuvo sklinda Redo Sovino 
"Ei, pirmyn" 

- Taip, tėti. 

Jis pasiremia alkūne, pažiūri į mane, ir aš matau, 
jog tėvas dingęs. Blogiausia, kad jo viduje kažkas sle- 
piasi, auga, stiprėja, laukia savo progos. 

- Tau knieti išgirsti. Kada. Aš. Grįšiu. | darbą. 

- Tai tavo reikalas, - atsakau. - Aš tik norėjau pa- 
klausti, ar tau užkaisti kavos. 

Tėtis čiumpa man už rankos, ir ant dilbio, kurį spau- 
džia jo pirštai, naktį pastebėsiu mėlynes. Keturias tam- 
sias mėlynes. 

- Knieti išgirsti. Kada. Aš. Grįšiu. Ten. 

Jis mane paleidžia ir atsisėda. Akys išpūstos labiau 
nei bet kada anksčiau. Akiduobėse dreba niekaip vie- 
toje nenustygstantys obuoliai. 

- Ten, Skotai, aš nebevažiuosiu. Fabrikas uždary- 
tas. Išsprogdintas. Nejau tu, sumautas, prie grindų pri- 
siklijavęs kvaišiau, nieko nežinai? - jis dėbteli į apskre- 
tusį svetainės kilimą. Radijo imtuve Redą Soviną pakei- 
čia Ferlinas Haskis. Staiga tėtis pasižiūri į mane vėl ta- 
pęs savimi ir ištaria žodžius, kurie man drasko širdį. 

- Gal tu ir paikšas, Skuteri, bet narsos tau netrūks- 
ta. Tu esi mano drąsus berniukas. Aš neleisiu, kad ta- 
ve kas įskaudintų. 

Tėvas vėl atsigula, nusigręžia ir liepia man dingti, 
nes jis nori pasnausti. 

Tą naktį mane pažadina į langą barbenantys lietaus 
lašai. Pamatau tėtį, stovintį greta lovos ir su šypsena 
žvelgiantį į mane. Bet iš tiesų šiepiasi ne jis. Suapva- 
lėjusiose akys nėra nieko, išskyrus grasų krekulą. 

- Tėti? - sumurmu ir nesulaukęs atsakymo pagalvo- 
ju: Jis mane nužudys. Griebs už kaklo ir pasmaugs. Vi- 
sa tai, ką patyrėme, kai paklaiko Polas, nueis perniek. 

- Miegok, - galų gale dusliai atsiliepia ir iškrypuo- 
ja iš kambario. Eina atkišęs smakrą į priekį, siūbuo- 
damas pasturgaliu tarsi kareivių parade Žygiuojantis 
seržantas. Po kelių sekundžių išgirstu griausmingą 
žnegtelėjimą ir suvokiu, jog tėtis nusirito nuo laiptų ar- 
ba specialiai nuo jų griuvo. Minutę kitą guliu lovoje, ne- 
drįstu nuleisti kojų ant grindų, viliuosi, kad jis nusisuko 
sprandą, viliuosi, kad jis gyvas, svarstau, ką darysiu, 
jei mano gimdytojas vis dėlto nusigalavo, kas manimi 
pasirūpins, nė nežinau - ir man nusispjaut, - ko labiau- 
siai trokštu. Slapta tikiuosi, jog tėvas užbaigs pradėtą 
darbą, grįš ir mane sudoros, nutrauks kančias bei siau- 
bą, kurį kelia gyvenimas šitame name. Galiausiai su- 
šunku: 

- Tėti? Ar tau nieko nenutiko? 

Tylos pauzė užsitęsia. Susirietęs lovoje klausausi 
šlapdribos šniokštimo ir mąstau: Jis negyvas, mano tė- 
velis negyvas, aš likau visiškai vienas. Staiga tamsų pir- 
mą aukštą sudrebina krioksmas: 

Nieko! Verčiau užsičiaupk, šūdžiau! Užsikimšk 
srėbtuvę, antraip padaras iš sienos tave išgirs, pasiro- 
dys čia ir surys mus gyvus! O gal tau maga, kad jis 
įsiskverbtų į tave, kaip į Polą? 

Aš tyliu ir virpu. 

- Atsakyk! - užbliauna jis. - Atsakyk, avigalvi! Jei tuč- 
tuojau neatsiliepsi, grįšiu į viršų ir tau įkrėsiu! 

Tačiau baimė man surakina žandikaulius. Liežuvis 
tarytum virtęs vytintos, burnos apačioje kėpsančios mė- 
sos lazdele. Bet ašaros skruostais nerieda. Aš tik gu- 
liu laukdamas, kol jis užlėks laiptais ir mane sužalos. 
Arba užmuš. 

Galop, po labai ilgos pertraukos - mažiausiai po va- 
landos, nors iš tikrųjų ne vėliau kaip po dviejų minučių, 
- tėtis kažką sumurma, lyg ir "kraujuoja mano suknista 
galva" ar “kada lauke liausis prakeikta pyla" Laimei, 
balsas tolsta, ir aš sumoju, kad jis slenka į svetainę, kur 
vėl grius ant sofos. Iš ryto atsigaivelės arba ne. Bet ši- 
aąnakt man pavojus nebegrėsė. Tiesa, baimės aš neat- 
sikratau. Man baisu, nes padaras egzistuoja. Tikriau- 
siai ne sienoje, tačiau egzistuoja. Jis pričiupo Polą, da- 
bar sudoros tėtį, o tada imsis manęs. Dažnai apie tai 
galvodavau, Lize, 

Lizė, sėdinti po medžio šakomis, nugara įsirėmusi į ka- 
mieną, krūptelėjo ir pakėlė akis, tarytum vardu ją būtų pa- 

šaukęs vyro vaiduoklis. Vargu ar tuo reikėtų stebėtis, nes 
tam tikra prasme taip ir įvyko. Skotas ka/bėjo su ja, tik su ja, 
ir niekuo kitu. Juk čia surašyta jos, Lizės, istorija. Net ir 
nemokėdama sparčiai skaityti, trečdalį puslapių jau įveikė. 
Likusią dalį turėtų užbaigti prieš sutemstant. Ir gerai. Pavie- 
šėti Ohoho mėnulyje malonu, bet tiktai šviesiu paros metu. 

Ji nukreipė žvilgsnį atgal į rankraštį, ir vėl nejučia ėmė 
spėlioti, kaip Skotas sugebėjo išgyventi vaikystėje. Lizė pa- 
stebėjo, kad vyras kreipėsi į ją būtuoju laiku (nors visą isto- 
riją dėstė esamuoju), šyptelėjo ir prieš pratęsdama skaityti 
užrašus pamanė, kad, jei galėtų, pas tą vienišą vaikelį nu- 
skristų ant savo tariamo stebuklingo kilimo ir pamėgintų jį 
paguosti - sukuždėtų į ausį, jog, bėgant laikui, košmaras už- 
sibaigs. Bent jau dalinai. 

Dažnai apie tai galvodavau, Lize, ir padariau dvi iš- 
vadas. Pirma, Polą išties buvo kažkas apsėdęs, tačiau 
tokį užvaldymą galėjo nulemti kasdieniški dalykai, pa- 
vyzdžiui, virusai arba bakterijos. Antra, mano brolį pri- 
griebė ne ilgšis. Nes šis padaras mums tiesiog nesu- 
vokiamas. Ir apie jį verčiau nemintyti. Niekada. 

Taigi pagrindinis mūsų veikėjas, mažylis Skotas Len- 
donas, pagaliau užmiega. Keletą dienų atokioje Pen- 
silvanijos fermoje padėtis nesikeičia. Tėtis drybso ant 
sofos lyg išlaikyto, dvokiančio sūrio luitas, Skotas ruo- 
šia maistą, plauna indus (tik jis sako “pliaun yndus"), 
šlapdriba čaižo langus, namuose skamba “WWVA" sto- 
ties transliuojamos kantri dainos - Donos Fargo, Vei- 
lono Dženingso, Džonio Kešo, Konvėjaus Tvičio, Čar- 
lio Praido ir, žinoma, senio Henko. Ir štai vieną popie- 

tę, maždaug trečią valandą, pasirodo rudas, link namo 
atriedantis, pliurzą taškantis “Ševroletas" sedanas, ant 
kurio šonų matyti užrašas: U. S. DŽIPSUM. Pataruoju 
metu Endrius Lendonas nuo svetainės sofos beveik ne- 
pakyla, naktimis ant jos miega, dienomis paprasčiau- 
siai guli, todėl Skotą pribloškia mitrumas, kurį jo tėvu- 
kas demonstruoja išgirdęs automobilio urzgimą. Spren- 
džiant iš garsų, į fermą atvyksta ne senas paštininko 
fordas ir ne skaitiklių tikrintojo furgonas. Tėtis žaibiš- 
kai pašoka ir pripuola prie lango, įstiklinto į kairę nuo 
verandos. Susirietęs dvilinkas, į šoną trūktelį baltos, 
purvinos užuolaidos kraštelį. Ant jo pakaušio styro iš- 
sitaršę plaukai. Skotas, stovintis virtuvės tarpduryje, vie- 
noje rankoje laikantis lėkštę, ant peties užsimetęs pa- 
vieta jis tėškės į grindis nusiridenęs nuo laiptų, - pa- 
stebi, jog viena tėčio klešnė pakyla kone iki kelio, per 
radiją girdi Diką Kerlesą, dainuojantį “Kas mylią - po 
antkapį", mato, kokį nuožmų žvilgsnį spinduliuoja En- 
driaus Lendono akys ir kaip tūžmingai jis prašiepia lū- 
pas. Tėtis apsisuka, išsitiesia, ir klešnė smunka žemyn. 
Aukštai kilnodamas kojas jis nužirglioja link spintos, ku- 
rią atidaro tuo momentu, kai “Ševroleto" vairuotojas iš- 
jungia variklį. Skotas girdi, kaip atsiveria automobilio du- 
relės. Kažkas ruošiasi žengti į mirties glėbį, nė nejįsi- 
vaizduoja, kas jo laukia už namo durų. Tėtis iš spintos 
ištraukia 30-06 kalibro šautuvą - tą patį, kuriuo atėmė 
gyvybę Polui. Arba jame įsikūnijusio monstro. Ant ve- 
randos laiptelių subilda žingsniai. Į prieangį veda trys 
laipteliai, vidurinysis girgžda, kaip Visada nuo pasau- 
lio sukūrimo pradžios, amen. 

- Tėti, nereikia, - maldingai išveblenu, kai Endrius 
"Degtukas" Lendonas pajuda link uždarytų durų savo 

nauja ir keista žirkliška eisena, priešais laikydamas iš- 
keltą ginklą. Aš tebespaudžiu lėkštę, bet mano pirštai 
nutirpę. Tuojau ją išmesiu, pagalvoju. Brudinas indas 
nukris ant grindų ir suskils į šipulius. Dūžis ir Diko Ker- 
leso balsas, šitoje prasmirdusioje apleistoje fermoje dai- 
nuojantis apie Heinsvilio miškus, taps paskutiniais gar- 
sais, kuriuos prieš mirtį išgirs lauke stovintis Žmogus. 
- Tėti, nereikia, - pakartoju melsdamas iš visos širdies, 
žvilgsniu prašydamas atvykėlio pasigailėti. 

"Degtukas" Lendonas padvejoja ir nugara įsiremia 
į sieną - taip, kad pasislėptų už atsiveriančių durų. Tą 
pačią akimirką į šias subarbena "Ševroletu" atvažiavęs 
žmogus. Aš be vargo suprantu žodžius, kuriuos neby- 
liai ištaria ūsais ir barzda įrėmintos tėvo lūpos: Skutai, 
atsikratyk juo. 

Nudrožiu prie tėčio, perkeliu lėkštę į kairiąją ranką 
ir atidarau duris. Kitoje slenksčio pusėje gąsdinamai 
aiškiai pamatau vyriškį iš “U. S. Džipsum" - ne itin 
aukštą, penkių pėdų ir septynių ar aštuonių colių* - ne 
ką augesnį už mane, - bet dėl savo juodos kepurės su 
snapeliu, chaki spalvos kelnių aštriais it skustuvo aš- 
menys kantais ir chaki spalvos marškinių, kuriuos pa- 
stebiu po sunkiu, juodu, pusiau prasegtu apsiaustu, at- 
rodantį kaip tikras valdžios įsikūnijimas. Jis pasirišęs 
juodą kaklaraištį, rankoje gniaužia keistos formos laga- 
minėlį (vėliau sužinojau, kad šis vadinamas portfeliu). 
Atvykėlis apkūnokas, švariai apsiskutęs, rausvais, tvis- 
kančiais skruostais. Apsiavęs kaliošus su užtrauktukais. 
Žvelgiant į neprašytą svečią man dingteli, kad, jei pa- 
saulyje egzistuoja žmogus, kuriam lemta žūti nuo kul- 
kos, paleistos iš žirkliakojo pakvaišėlio šautuvo atokios 


*Maždaug 174, 177 cm. 

fermos verandoje, tuomet prieš mane stypso tobulas jo 
pavyzdys. Tai patvirtina ir iš vienos šnervės kyšančio 
plaukelio užraitas. Netgi pavardė puikiai tinka laikraš- 
čių straipsniams, kurių antraštės skelbia: NUŽUDYTAS 

- Labas sūneli, - pasisveikina jis. - Turbūt esi vienas 
iš Degtuko berniukų. Aš Frenkas Helsis, iš gamyklos. 
Personalo skyriaus vadovas. - Vyriškis ištiesia ranką. 

Man rodos, kad neįstengsiu nei pajudėti, nei prabilti, 
tačiau aš paspaudžiu jo delną ir prabylu gan įprastai 
skambančiu balsu. Bent tikiuosi, jog įprastai - jeigu su- 
triksiu, ponas Helsis kulkos neišvengs. 

- Taip, sere, aš Skotas. 

- Malonu susipažinti. - Atvykėlis pažvelgia man virš 
peties į svetainę, ir aš bandau įsivaizduoti, ką jis regi. 
Kambarį mėginau sutvarkyti vakar, bet, Dievas mato, 
man toks darbas labai sunkus. Po velnių, juk tesu vai- 
kis. - Žinai, mums trūksta tavo tėvo. Jis kažkur pradin- 
go. 

Na, mąstau, dar minutė kita, ir jums pradings vis- 
kas - darbas, žmona, vaikai, jei tik jų turite. 

- Jis jums neskambino iš Filadelfijos? - klausiu. Kol 
kas nenumanau, ką ketinu pripliurpti, bet šiuo atžvilgiu 
jokios baimės nejaučiu. Galėčiau riesti sumautas pa- 
sakėles nors ir visą dieną. Aš tik bijau, jog tėtis neteks 
savitvardos ir ims pliekti kiaurai duris. Galbūt nupils Hel- 
Sį... ne, veikiau pribaigs mus abu. 

- Ne, sūneli, neskambino. - Šlapdriba varva nuo ve- 
randos stogo, bet jis, laimei, stovi prie pat durų ir ne- 
šlampa, todėl man nebūtina kviesti svečio vidun. O jei- 
gu Helsis žengs per slenkstį be leidimo? Kaip mažas 
berniukas, įsispyręs į šlepetes, laikantis lėkštę, per petį 
persimetęs pašluostę, jį sustabdytų? 

- Jis... hmm... siaubingai nerimavo dėl sesers, - sa- 

kau ir mintyse pamatau knygą apie beisbolą, kurią skai- 
čiau savo lovoje. Be to, pagalvoju apie tėčio mašiną, 
stovinčią už namo, po daržinės stogeliu. Žengęs į prie- 
angio galą ponas Helsis kaipmat ją išvystų. - Ją kamuo- 
ja liga, kuri pražudė tą garsų beisbolo žaidėją iš “Jan- 
kių" 

- Degtuko sesuo serga Lu Gerigo liga? Ot šūd... at- 
leisk, velnias. Nė nežinojau, kad jis turi seserį. 

Kaip ir aš, pamaniau. 

- Sūneli... Skotai... kaip gaila. Kas prižiūri jus, ber- 
niukus, kol jis išvažiavęs? 

- Ponia Koul, ji gyvena netoliese. - Džeksonas Kou- 
las parašė “Geležinį žmogų iš “Jankių"" Užsuka pas 
mus kas dieną. O Polas moka keturiais skirtingais bū- 
dais iškepti mėsą. 

Ponas Helsis prunkšteli. 

- Sakai, keturiais skirtingais būdais? Kada Degtu- 
kas sugrįš? 

- Na, ji nebegali vaikščioti ir alsuoja štai taip. - Gi- 
liai, švokšdamas, įtraukiu orą. Vaidinti sekasi puikiai, 
nes mano širdis netikėtai ima spurdėti kaip patrakusi. 
Ji plakė lėtai, kai galvojau, jog tėtis poną Helsį nudės, 
bet dabar, sumojus, kad vyrukas gali išsigelbėti, mano 
pulsas keleriopai pagreitėja. 

- Po perkūnais... - nutęsia svečias tarsi viską su- 
pratęs. - Nieko šiurpesnio nesu girdėjęs. - Savo užan- 
tyje sužvejoja piniginę, praveria ją ir iškrapšto dolerį. 
Staiga prisimena, jog aš neva turiu brolį ir ištraukia dar 
vieną kupiūrą. Žinai, Lize, tuo momentu mane apėmė 
siaubingai keistas jausmas - nelauktai užsigeidžiau, kad 
tėtis jį nušautų. 

- Še, sūneli. - Lyg skaitydamas Helsio mintis suvo- 
kiu, kad jis užmiršo mano vardą, ir tam tipui pajuntu dar 

stipresnę neapykantą. - Vienas tau ir vienas tavo bro- 
liui. Krautuvėlėje nusipirkit ko nors skanaus. 

Man nereikia (Polui juo labiau) brudino dolerio, bet 
pinigus paimu ir padėkoju, o jis, atsakęs, kad nėra už 
ką, pašiaušia mano plaukus. Savo ruožtu šnairuoju kai- 
rėn - pastebiu vieną tėvo akį, dėbsančią pro durų ply- 
Šį, ir šautuvo vamzdį. Galų gale ponas Helsis nusilei- 
džia nuo laiptų, ir aš uždarau duris. Mudu su tėčiu ste- 
bime, kaip jis sėda į kompanijos automobilį, kuris nu- 
rieda ilgu takeliu. Jeigu mašina įklimps purvynėje, tas 
Žmogus parsigaus atgal į verandą ir paprašys leidimo 
paskambinti telefonu. Tokiu atveju garantuotai atsisvei- 
kins su gyvybe. Bet jis neužstringa - vakare vis dėlto 
grįš pas žmoną, pabučiuos ją ir papasakos, kaip dviem 
vargšeliams berniukams davė kelis dolerius, kad jie nu- 
sipirktų skanėstų. Nuduriu akis į kupiūras ir jas atiduodu 
tėvui. Šis, nė nežiūrėdamas į pinigus, juos susigrūda į 
kelnių kišenę. 

- Jis sugrįš, - prataria. - Jis arba kas nors kitas. 
Skotai, tu pasirodei šauniai, bet žinai, peršlapę pake- 
tai su laiku ištęžta, net jeigu jie apklijuoti lipnia juosta. 

Įdėmiai įsispoksau į gimdytoją. Prieš save regiu tė- 
tį. Kažkuriuo momentu, kol kalbėjausi su ponu Helsiu, 
mano tėvas vėl tapo savimi. Paskutinį kartą. 

Matydamas, kaip žiūriu, jis sulinksi. Po akimirkos nu- 
kreipia akis į šautuvą. 

- Ginklo reikia atsikratyti, - sako. - Man lemta nusi- 
baigti, to neiš... 

- Ne, tėti. 

- ..„to neišvengsiu, bet kad mane kur skradžiai, jei 
prieš pakratydamas kojas pribaigsiu šutvę tokių tipų 
kaip Helsis. Besiseiliojantys nimpos apie mane per šeš- 
tos valandos žinias nesiklausys. Judu su Polu irgi 

pakliūtumėte į naujienų laidą. Gyvi ar mirę, būtumėte 
"bepročio vaikiais" 

- Tau nieko nenutiks. - Bandau jį apkabinti. - Juk da- 
bar atrodai gerai. 

Tėvas mane stumteli ir nelinksmai suprunkščia. 

- Aha, kartais cituoti Šekspyrą geba ir maliarija už- 
sikrėtę žmonės, - atšauna. - Skoti, iš namų niekur neik. 
Privalau atlikti vieną darbą. Ilgai neužtruksiu. - Jis nu- 
pėdina koridoriumi, palei suolelį, nuo kurio prieš dau- 
gelį metų pagaliau nušokau, ir pradingsta virtuvėje. Ei- 
na nukoręs galvą, rankoje laikydamas šautuvą. Kai tė- 
tis išnyra laukan, pribėgu prie lango, įstiklinto virš 
kriauklės. Matau, kaip jis kėblina per kiemą - be palto, 
tačiau nekreipdamas dėmesio į šlapdribą, vis dar nu- 
leidęs galvą, iš pirštų nepaleisdamas ginklo. Pastarąjį 
galiausiai numeta ant apledėjusios Žemės, o pats nu- 
stumia šulinio dangtį. Šį slegia sunkus patižusio snie- 
go sluoksnis, todėl tėvui tenka darbuoti abiem ranko- 
mis. Atlikęs užduotį griebia šautuvą, nužvelgia jį (tarsi 
atsisveikina) ir sviedžia pro plyšį. Tada grįžta namo. Kol 
žingsniuoja, galvos nepakelia. Ant pečių matau boluo- 
jančius ledukus ir tik tuomet pastebiu, kad jis basas. Bet 
vargu ar tėtis išvis suvokia, jog neapsiavė batų. 

Jis nenustemba mane radęs virtuvėje. Iš kišenės iš- 
traukia pono Helsio kupiūras, dėbteli į jas ir nukreipia 
žvilgsnį į mane. 

- Tau tikrai jų nereikia? - klausia. 

Papurtau galvą. 

- Nereikėtų, net jeigu šitie du doleriai būtų paskuti- 
niai visoje Žemėje. 

Atsakymas jam akivaizdžiai patinka. 

- Gerai. Klausyk, Skotai, noriu tau kai ką pasakyti. 
Svetainėje viena sekcijos dalis priklausė senelei. Ar Ži- 
nai kuri? 

- Aha. 

- Ant viršutinės lentynos aptiksi mėlyną ąsotį, į kurį 
įdėtas ritinėlis pinigų. Mano pinigų, o ne Helsio - skir- 
tumą jauti? 

- Taip, - atsakau. 

- Nesistebiu. Gal tu ir turi ydų, bet kvailas nebuvai 
niekada. Tavimi dėtas, Skoti, tuos "žalius" pasiimčiau 
- ten yra maždaug septyni šimtai dolerių, - ir nešdin- 
čiaus iš čia velniop. Penkinę įsikiščiau į kišenę, liku- 
sius paslėpčiau bate. Dešimtmečiui per anksti keliauti 
vienam, ir aš duočiau devyniasdešimt penkis procen- 
tus iš šimto, jog tave kas nors apiplėš anksčiau nei pa- 
sieksi į Pitsburgą vedantį tiltą. Bet jei liksi fermoje, įvyks 
kažkas negero. Ar supranti, apie ką kalbu? 

- Taip, tik aš negaliu išeiti. 

- Žmonės mano daug ko nepajėgiantys daryti, bet 
įprausti į kampą jie elgiasi, kaip reikia, - atsiliepia tėtis 
ir pažvelgia į basas, rausvas it žalia mėsa pėdas. - Vis 
dėlto nukakęs į Pitsburgą sumanus berniukas, kuris 
įstengė apmauti poną Helsį pasakėlėmis apie Lu Geri- 
go ligą ir neegzistuojančią mano seserį, telefonų kny- 
goje galėtų atsiversti puslapį, pažymėtą raide “V" ir su- 
sirasti numerį, priklausantį vaikų socialinės rūpybos 
skyriui. Arba šiek tiek pasibastyti, galbūt pasiieškoti ko 
nors geresnio nei globos namai, su sąlyga, kad iš ta- 
vęs niekas nenugvelbs grynųjų ritinėlio. Septynis šim- 
tus vaikas leistų gan ilgai, jei tik jam užteks proto ne- 
pakliūti policijai į nagus ar sėkmės, kuri išgelbėtų nuo 
plėšikų. 

- Aš negaliu išeiti, - pakartoju. 

- Kodėl? 

Jaučiu, jog paaiškinti nesugebėsiu. Mano nenorą iš 
dalies lemia tai, kad nuo gimimo pragyvenau fermoje, 

praktiškai vien tiktai tėčio ir Polo draugijoje. Apie kitas 
vietas informacijos dažniausiai gaudavau iš trijų šalti- 
nių: televizijos, radijo, savo vaizduotės. Taip, kino teat- 
ruose aš buvau, Pitsburge lankiausi pustuzinį kartų, bet 
visada su tėvu ir vyresniuoju broliu. Vien nuo minties, 
kad turėčiau stačia galva pulti į nepažįstamus, gąsdi- 
nančius kraštus, man šiaušiasi plaukai. Bet svarbiau- 
sia, aš jį myliu. Ne taip kaip Polą (bent jau iki pastarų- 
jų kelių savaičių), tačiau myliu. Tėtis mane pjaustyda- 
vo, mušdavo, vadindavo brudgalviu, suskiu ir prie grindų 
prisiklijavusiu močkrušiu, terorizavo mane nuo jaunų 
dienų, ir gan dažnai, kai naktimis griūdavau į lovą, jaus- 
davausi menkas, kvailas, niekam tikęs. Vis dėlto net ir 
pačiais blogiausiais laikais pasitaikydavo iškreiptai 
džiaugsmingų akimirkų, per kurias kiekvienas bučinys 
įgaudavo aukso vertę, o pagyrimas, nors ir atsainus, 
visiems laikams įsismelkdavo į širdį. Jau dešimties su- 
prasdavau, - galbūt todėl, kad buvau jo vaikas, jo kū- 
nas ir kraujas, - jog bučinius ir gerus žodžius tėvas da- 
lindavo nuoširdžiai. Sutinku, jis buvo monstras, bet netgi 
monstrui meilės jausmas nėra svetimas. Štai, mažoji Li- 
ze, kuo mano tėvas kėlė šiurpą: jis mylėjo savo berniu- 
kus. 

- Aš negaliu išeiti, - neatlyžtu. 

Tėtis susimąsto, turbūt svarsto, paspausti mane ar 
ne, ir galop paprasčiausiai linkteli. 

- Tebūnie. Skotai, patarčiau įdėmiai išklausyti, ką tau 
pasakysiu. Tikiuosi, žinai, kad Polą sudorojau gelbėda- 
mas tavo gyvybę? 

- Taip. 

- Bet jeigu aš pulsiu tave, šįkart viskas bus kitaip. 
Galiu iškrėsti tokią bjaurastį, kad po mirties keliausiu 
tiesiai į pragarą. Net jei griebsiuos šlykščių veiksmų ne- 

būdamas savimi. - Jis pasuka galvą, ir aš sumoju, jog 
tėvas vėl regi juos. Gan greit man teks kalbėtis su kaž- 
kuo kitu, įsikūnijusiu į Endrių Lendoną. Kai tėtis atsig- 
ręžia į mane, jo akyse paskutinį kartą išvystu protingą 
žvilgsnį. - Juk tu neleisi savo tėveliui amžiams degti pra- 
gare, kad ir kiek nuo manęs prisikentėjai? 

- Neleisiu, - išlemenu. 

- Pažadi? Savo brolio vardu? 

- Polo vardu. 

Jis nusigręžia į kampą. 

- Einu prigulti, - sumurma. - Pasigamink ko nors už- 
kąsti, tik neapšnerkšk sumautos virtuvės. 

Tą naktį, kai pabundu, - tiksliau, kai kažkas mane 
prižadina, - už lango drebia stipriau nei bet kada anks- 
čiau. Kieme pasigirsta triokštelėjimas. Mintyse pama- 
tau, kaip nuo ledo svorio lūžta medis. Galbūt mane pri- 
kėlė kitas virstantis medis, bet aš tuo abejoju. Už du- 
rų, rodos, girgžda laiptai, nors tėvas stengiasi lipti la- 
bai tyliai. Neturėdamas laiko, kur slėptis, čiuožiu ant 
grindų ir ropoju į palovį, nors puikiai suvokiu, jog pa- 
dėtis beviltiška, nes, iškilus pavojui, vaikai visada Ien- 
da po lova. Būtent čia jis pirmiausiai manęs ieškos. 

Tarpduryje pastebiu kojas. Vis dar basas. Tėvas be 
garso prieina prie lovos. Aš galvoju, kad jis pastovės 
šalia, kaip anąnakt, arba prisės, bet išgirstu keistą 
pūkštimą, tarsi tėtis keltų kažką sunkaus, matau, kaip 
nuo medinių lentų atsiplėšia jo kojų pirštai. Staiga orą 
perskrodžia ūžtelėjimas, kurį lydį griausmingas BRRR- 
INGGG. Čiužinys ir rėmų dugnas įlinksta per vidurį, ant 
grindų pasipila dulkės, ir pro lovos apačią išnyra kir- 
tiklis, kurio smaigalys sustingsta per colį nuo mano bur- 
nos. Rodos, tarytum ant jo galėčiau įžiūrėti visus rūdžių 
taškelius ir blizgančius, spyruoklių paliktus dryksnius. 

Įsivyrauja tyla, bet po kelių sekundžių ją nutraukia bau- 
ginantis, paršo kvyksmą primenantis garsas. Tėvas įsi- 
rėžia, mėgindamas ištraukti kirtiklį, bet jo pastangos nu- 
eina perniek, nes įrankis kaip reikiant užstrigęs. Smailė 
kraiposi prieš mano veidą ir pagaliau nurimsta. Po |o- 
vos kraštu įžvelgęs pirštus susigaudau, kad jis įrėmė 
delnus į kelių girneles. Tėtis lenkiasi - prieš iškrapšty- 
damas įnagį ketina įsitikinti, jog tūnau palovyje. 

Aš negalvoju. Tiesiog užsimerkiu ir persikeliu. Pir- 
mą sykį nuo tada, kai palaidojau Polą, pirmą sykį iš an- 
tro aukšto. Spėju sau priminti, kad nukrisiu ant Žemės, 
tačiau dėl to nė kiek nesijaudinu. Dabar bet kas geriau 
nei pamatyti nepažįstamąjį, kuris, pasisavinęs tėčio vei- 
dą, ieško manęs po lova; bet kas geriau nei pamatyti 
jį apsėdusį grasų krekulą. 

Kristi man tenka, viso labo kelias pėdas, ir tik todėl, 
mano nuomone, kad aš tuo įtikėjau. Ohoho Mėnulyje 
daug kas paremta elementariu tikėjimu. Toje vietoje ta- 
vo akys nemeluoja - dažniausiai... ir jei nepasiklysti 
miško tankmėje. 

Ten buvo tamsu, Lize. Puikiai prisimenu, nes naktį 
sąmoningai į Ohoho mėnulį keliavau tą vienintelį kartą. 

- Ak, Skotai, - atsiduso Lizė nusišluostydama ašaras. Kai 
jis atsisakydavo esamojo laiko ir tiesiogiai į ją kreipdavosi, 
pokytis prilygdavo netikėtam, bet maloniam vėjo gūsiui. - 
Kaip aš tave užjaučiu. - Ji patikrino, kiek liko puslapių. Ne 
tiek jau daug. Aštuoni? Ne, dešimt. Lizė vėl pasviro virš už- 
rašų. Kiekvieną perskaitytą lapelį ji nuleisdavo ant augan- 
čios popierių šūsnies. 

Aš pasišalinu iš šalto kambario, kur mane nužudyti 
bando į tėvą įsikūnijęs padaras, ir šiltą, švelnesnę ne- 
gu aksomas vasaros naktį prisėdu greta brolio kapo. 
Mėnulis šviečia danguje lyg dulsvas sidabrinis doleris. 
Fėjų miške šėlioja kvatokliai. Protarpiais iš tankmės at- 
sklinda riaumojimas, ir tuomet kikenančios būtybės nuš- 
čiūva. Matyt, jas kažkas smagina, nes tyla ilgai nesi- 
tęsia - iš pradžių sužvinga vienas kvatoklis, vėliau ant- 
ras, trečias... šeštas, ir galiausiai užkriokia visas Juo- 
kų institutas. Mėnulio fone be garso plevena šešėlis, 
pernelyg stambus, kad priklausytų vanagui arba pelė- 
dai. | medžioklę turbūt išsiruošė vietinis naktinis paukš- 
tis. Aš užuodžiu aromatus, kurie taip patiko Polui, bet 
šiuo metu jie įgauna šlapimo gaižumo. Regis, jei per- 
nelyg giliai įtrauksi orą, tie kvapai suleis nagus į tavo 
šnerves. Purpurinės kalvos pašlaitėje įžvelgiu šviesos 
rutulius, panašius į medūzas. Neįsivaizduoju, ką prieš 
save regiu, bet vaizdas man nepatinka. Esu tikras, kad 
palietusios mane ryškiaspalvės pūslės prilips kaip dė- 
lės arba išsprogs ir nudilgins odą it nuodingoji gebe- 
nė. 

Prie Polo kapo šiurpu. Aš nenoriu jo gąsdintis, tie- 
są sakant, ir nebijau, bet niekaip nesiliauju spėliojęs, 
ar grasus krekulas tebeglūdi mano brolio kūne. Jei vi- 
si dalykai, kurie dieną esti malonūs, naktimis virsta nuo- 
dingais, galbūt sutemus pūvančiame lavone mieganti 
baidyklė atgyja? Kas bus, jeigu Polo rankos šaus iš ka- 
pavietės, man į gerklę įsikibs purvini negyvėlio pirštai 

Stengiuos susiturėti neverkęs, nes dešimtmečiams 
nederėtų bliauti (ypač jeigu jiems, kaip ir man, teko pa- 
tirti tiek daug rimtų išgyvenimų), bet nepajėgiu susival- 
dyti ir apsižliumbiu. Staiga pastebiu vieną medį, stūk- 
santį šiek tiek atokiau nuo kitų. Išskleistos jo šakos pri- 
mena žemai pakibusį debesį. 

Man, Lize, tas medis pasirodė... geras. Anuomet ne- 
nutuokiau kodėl, bet dabar, po tiek metų, priežastį su- 
pratau. Padėjo rašymas. Link tos vietos nedrįso artin- 
tis naktinės šviesos - klaikūs šalti, virš žolės plevenan- 
tys balionai. Nudrožęs prie šio medžio suvokiau, kad 
Jis kvepėjo taip pat - na, beveik taip pat - saldžiai, kaip 
ir dieną. Būtent po jo lapija, mažoji Lize, tu ir sėdi, jei 
skaitai paskutinę mano istoriją. Aš labai pavargęs. Sun- 
ku pasakyti, ar sugebėsiu deramai ją užbaigti, bet Ži- 
nau, jog privalau pabandyti. Kitos progos su tavimi pa- 
kalbėti neturėsiu. 

Įsivaizduok mažylį, radusį prieglobstį po medžio ša- 
komis... na, ne visai nakčiai. Tik kol nusileido mėnulis 
(beje, ar pastebėjai, jog čia visuomet švyti pilnatis?), o 
jis pats truputį nusnaudė tai prabusdamas, tai vėl su- 
merkdamas akis, per savo zuikmiegį regėdamas pus- 
tuzinį keistų ir kartais Žavingų sapnų, bent vienas iš ku- 
rių vėliau taps romano pagrindu. Pakankamai ilgai, kad 
nuostabiąją pastogę vaikas pramintų Istorijų medžiu. 

Ir pakankami ilgai, jog berniukas įsisąmonintų: jį pa- 
stebėjo, įsidėmėjo (galbūt) ir savo šlykščias, nesuvokia- 
mas mintis vėl šalin nukreipė gerokai baisesnis pada- 
ras nei tėvą apsėdęs blogis. Būtent tada pirmąkart pa- 
jutau esybę, lydėjusią mane didžiąją gyvenimo dalį, mė- 
ginusią aptemdyti tavo spinduliuojamą šviesą, žinojusią 
- kaip ir tu, - jog niekas nesikeičia. Šioji sąvoka, aiš- 
ku, nuostabi, bet man įdomu, ar tu žinai... ar kada nors 
sužinosi, kad ji turi ir tamsiąją pusę? 

- Dabar žinau, - sumurmėjo Lizė. - Padėk man, Dieve. 

Ji paskaičiavo likusius puslapius. Iš viso šeši. Na, ir pui- 
ku. Ohoho mėnulyje popietės užsitęsdavo, bet jai dingojos, 
jog dienos šviesa jau pamažu blėso. Atėjo metas grįžti na- 
mo. Pas seseris. Į savo gyvenimą. 

Lizei po truputį ėmė aiškėti, kaip tą padaryti. 

Kažkuriuo momentu kvatokliai ima artėti link Fėjų 
miško pakraščio. Juokas suskamba sardoniškai ir keis- 
tai prislopintai, tarytum jie būtų panūdęs vogčiomis prie 
manęs prisėlinti. Dirsteliu iš už kamieno ir pastebiu še- 
šėlius, išnyrančius iš medžių tankumos. Gal man tik vai- 
denasi, bet aš taip negalvoju. Nors turiu itin lakią vaiZ- 
duotę, ją išvargino per ilgą dieną ir dar ilgesnę naktį 
patirti sukrėtimai, todėl dabar esu įsitikinęs, kad akys 
manęs neapgauna. Lyg patvirtinimas iš aukštos žolės, 
vos už dvidešimties jardų nuo tos vietos, kur gūžiuosi, 
atsklinda šleikščiai saldus krizenimas. Vėlgi negalvoda- 
mas, ką darau, užsimerkiu ir pajuntu mano miegama- 
jame tvyrančią žvarbą. Po sekundės nusičiaudau, nes 
šnerves pakutena palovyje sudrumstos dulkės. Perkrei- 
pęs veidą stengiuos tramdyti čiaudulį, pakeliu galvą ir 
kakta atsitrenkiu į perskeltą lovos dugną. Laimei, kir- 
tiklio smaigalys pro jį nebekyšo, antraip būčiau giliai įsi- 
pjovęs ar net išsidūręs akį. 

Ant alkūnių bei kelių išrėplioju iš palovio. Pro lan- 
gą smelkiasi ankstyvo, maždaug penktos valandos ry- 
to prieblanda. Lauke drebia dar energingiau, bet aš be- 
veik nieko nepastebiu. Kilsteliu veidą nuo grindų ir bu- 
ku žvilgsniu įsispitriju į jovalu virtusį savo miegamąjį. 
Spintos durys nuplėštos nuo viršutinio vyrio ir pakry- 
pusios į kambarį lyg pusiausvyros neišlaikantis girtuok- 
lis. Mano drabužiai išmėtyti, didžiuma sudraskyti, tar- 
si į tėtį įsiskverbęs monstras užsimanė išsilieti ant dra- 
panų, nes nepajėgė prigriebti jų savininko. Dar blogiau, 
kad į skutus suplėšė man brangias knygas, daugiau- 
siai istorijas apie sportą ir mokslinės fantastikos roma- 
nus. Plonų viršelių skiautės išbarstytos po visą kambarį. 
Rašomasis stalas riogso apvirtęs, stalčiai - nutrenkti į 
kampus. Ertmė, kurią lovoje pralaužė kirtiklis, atrodo 
plati kaip mėnulio krateris. Čia galėjo būti mano pilvas, 
žiūrėdamas į ją pagalvoju. Aš užuodžiu silpną rūgštu- 
mą, primenantį naktinį Ohoho mėnulio tvaiką, tik labiau 
pažįstamą. Mėginu atspėti, nuo ko jis sklinda, bet ne- 
sėkmingai. Mintyse tematau nuodingus vaisius, ir ne- 
trukus paaiškėja, kad mano palyginimas gan teisingas. 

Iš kambario išeiti nenoriu, bet suprantu, jog čia lik- 
ti nevalia, nes jis galiausiai sugrįš. Aptinku nesuplėšy- 
tus džinsus, ir juos užsitraukiu. Sportbačių niekur ne- 
matau, neįsivaizduoju, kur jie dingę, bet gal prieangy- 
je rasiu batus. Ir apsiaustą. Apsirengęs išbėgsiu lau- 
kan, į šlapdribą. Nudriuoksiu apledėjusiomis vėžėmis, 
kurias ištižusiame sniege įspaudė pono Helsio automo- 
bilius. Iki “Mulio" krautuvėlės. Gelbėdamas savo gyvy- 
bę, lėksiu visu greičiu į kažkokią neįsivaizduojamą at- 
eitį. Jei tiktai jis manęs nespės sugauti ir užmušti. 

Persiropščiu per duris užstojusį stalą ir išnyru į ko- 
ridorių. Į tėtį įsikūnijusi pabaisa numetė visus paveiks- 

lus, sienose išmušė skyles. Degė pykčiu, nes neįstengė 
sudoroti manęs. 

Čia vyrauja stipresnis pūvančių vaisių kvapas, ir aš 
pagaliau sumetu, kam jis priklauso. Pernai “U. S. Gip- 
so" kompanija surengė kalėdinį vakarėlį, kuriame da- 
lyvavo ir tėtis, nes, kaip pats sakė, bendradarbiams 
"būtų keista", jeigu jis ten nepasirodytų. Vyrukas, ku- 
riam, traukiant burtus, teko popieriaus skiautelė su ma- 
no tėčio vardu, jam padovanojo ąsotį, pilną naminio ger- 
vuogių vyno. Endrius Lendonas, be abejo, turi daug 
problemų (pagautas nuoširdumo akimirkomis, pats pri- 
sipažįsta) bet į alkoholizmą jis nelinkęs. Vieną vakarą, 
tarp Kalėdų ir Naujųjų metų, kai Polas, surakintas gran- 
dinėmis, kalėjo rūsyje, tėvas šliūkštelėjo vyno į džemo 
stiklainį, nurijo vieną gurkšnį, susiraukė ir jau buvo viską 
beliejąs į kriauklę, tačiau sustingo pajutęs mano žvilgsnį 

- Skotai, nori paragauti? - paklausė. - Suprasti, dėl 
ko visi kraustosi iš proto? Ei, jeigu tau patiks, galėsi su- 
siversti visą prakeiktą galoną. 

Svaigalai mane domino, kaip ir kiekvieną vaiką, ta- 
čiau nosį rietė aitrokas vaisių kvapas. Per televizorių 
ne kartą mačiau, kaip nuo to gėralo žmonės pralinks- 
mėja, bet gižus tvaikas mane atstūmė, todėl aš papur- 
čiau galvą. 

- Tu, Skuteri, seni Skutai - protingas berniukas, - 
tarė jis ir išpylė alkoholį į kriauklę. Paties ąsočio neiš- 
tuštino (veikiausiai užmiršo), nes dabar būtent gervuo- 
gių vyną ir užuodžiu. Esu visiškai tuo tikras. Kai nusi- 
leidžiu nuo laiptų, kvapas sustiprėja iki smarvės. Be liū- 
ties šuorų, talžančių medines namo sienas, ir į langus 
barbenančių lašų, išgirstu dar kai ką: Džordžą Džoun- 
są. Iš tėčio radijo imtuvo, kuriame, kaip įprastai, įjungta 

“WWVA" stotis, tyliai plevena muzikos garsai. Šiuos 
papildo knarkimas. Mane apima toks palengvėjimas, 
kad iš akių ištrykšta ašaros. Iki tol labiausiai bijojau, jog 
padaras manęs tykos. Bet, sprendžiant iš parpimo, jis 
miega. 

Tačiau budrumo aš neprarandu. Norėdamas patek- 
ti į svetainę iš už sofos, esu priverstas tipenti pro val- 
gomąjį. Tas irgi virto šiukšlynu. Senelės sekcija apvers- 
ta ir taip suskaldyta, lyg jam būtų knietėję pasikapoti 
prakurų. Visi indai sudaužyti. Kaip ir mėlynasis ąso- 
tis. Iš dolerių, kurie slypėjo pastarojo viduje, beliko Žža- 
lios, grindis nuklojusios skiautelės. Viena kita net pa- 
kibo ant sietyno nelyginant Naujųjų metų konfeti. Ko 
gero, tėčio kūną pasisavinusiai baidyklei pinigai reiš- 
kė ne daugiau negu knygos. 

Nors tėvas knarkia, o aš pats slenku link svetainės 
iš už sofos atkaltės, į svetainę dirsteliu vogčiomis it ka- 
reivis, iš apkaso atsargiai kišantis galvą į artilerijos ug- 
nies ruožą. Be reikalo nerimauju. Jo pakaušis nusvi- 
ręs nuo sofos krašto, ilgi plaukai, kurie nematė žirklių 
nuo tada, kaip grasus krekulas apsėdo Polą, kone sie- 
kia kilimą. Aš galėjau įžygiuoti į kambarį talžydamas mu- 
šamųjų lėkštes, ir jis nė nebūtų pakrutėjęs. Tėtis ne šiaip 
miega aukštyn kojomis apverstoje svetainėje, o tyso be 
sąmonės, kad jis brude prasmegtų. 

Dar per porą Žingsnių atsitraukęs nuo tarpdurio pa- 
stebiu tėvo skruostą vagojantį pjūvį. Užmerktų akių vo- 
kai nusidažę šviesiai purpuriniu atspalviu, dėl ko jis at- 
rodo išsekęs. Lūpos prašieptos kaip iškaršusio, mie- 
gančio šuns nasrai. Sofą nuo riebalų ir maisto trupi- 
nių saugo sena navahų antklodė, į kurią jis iš dalies 
įsisupo. Matyt, kai nusigavo į svetainę, tėtis jau buvo 
pavargęs daužyti daiktus, nes tesuskaldė televizoriaus 

ekraną ir stiklą, dengiantį portretinę velionės Žmonos 
nuotrauką. Radijo imtuvas stovi savo vietoje, šalia vie- 
no stalo galo. Greta, ant grindų, kėpso galono talpos 
vyno beveik neliko nė lašo. Negali būti, mąstau, jog 
tėtis išgėrė tiek daug, - juk su svaigalais nedrauga- 
vo, - tačiau tirštas, virš jo pakibęs dvokas sako ką ki- 
ta. 

Kirtiklis įremtas į sofos galvūgalį, ir ant smaigalio, 
perrėžusio mano lovą, boluoja popiergalis. Aš supran- 
tu regis raštelį, nenoriu jo skaityti, tačiau privalau. Tė- 
vas iš viso parašė septynis žodžius, pernelyg mažai, 
kad juos užmirščiau. 


NUŽUDYK MANE 
IR PALAIDOK ŠALIA POLO 
PRAŠAU 

Lizė, kurios akis temdė ašaros, nuleido puslapį ant šūs- 
nies. Beliko du. Dailiai rašyti žodžiai pakriko, eilutės šiek 
tiek iškrypo iš lygių linijų. Skotas aiškiai pavargo. Ji žinojo, 
ko tikėtis - ko! tėtis miegojo, suvariau jam į galvą kirtiklį, 
taip anuomet dar būsimasis vyras sakė po niam niam me- 
džiu. Ar skaityti smulkmenas būtina? Ar santuokos įžadai 
numato, kad žmona privalo išklausyti, kaip amžinatilsį vy- 
ras prisipažįsta nužudęs tėvą? 

Tačiau tie puslapiai kvietė ją, šaukė it vieniša būtybė, 
kuri prarado viską, išskyrus balsą. Lizė nudūrė akis į pas- 
kutinius puslapius apsisprendusi kuo greičiau juos įveik- 
ti. 

Nė kiek to nenoriu, bet kirtiklį paimu ir laikydamas 
įrankį Žvelgiu į jį, savo valdovą bei tironą. Dabar žinau, 
kad gana dažnai tėvo nekenčiau, ir jis nesistengdavo 
man kurstyti meilių jausmų. Bet pastaruoju metu, ypač 
per košmariškas savaites, kai paklaiko Polas, nuo tė- 
čio neretai sklisdavo šiluma. Penktą ryto, stovint kam- 
baryje, į kurį skverbiasi pilkšva aušros prieblanda, gir- 
dint šlapdribos šniokštimą, gargždžius knarkčiojimus ir 
radijo reklamą, skelbiančią apie nuolaidas baldų par- 
duotuvėje, Vylingo mieste, Vakarų Virdžinijos valstijo- 
je, kur tikrai neketinu lankytis, man belieka pasiryžti ir 
išsirinkti vieną iš dviejų: meilę arba neapykantą. Paga- 
liau sužinosiu, kuris iš jausmų labiau užvaldęs vaikiš- 
ką mano širdį. Aš galėčiau leisti jam gyventi, o pats nu- 
lėkti keliu, vedančiu link “Mulio" krautuvėlės ir naujo ne- 
pažįstamo gyvenimo. Tuomet pasmerkčiau tėtį praga- 
rui, kurio jis taip bijo, bet dauguma atžvilgių, nusipel- 
nė. Iš pradžių lauktų pragaras žemėje, kokio nors be- 
protnamio vienutėje, vėliau - amžinybėje. Būtent toji kė- 
lė jam didžiausią baimę. Arba galėčiau tėvą nužudyti 
ir išvaduoti nuo kančių. Rinktis teks pačiam, ir joks Die- 
vas man nepadės, nes aš aukščiausiomis jėgomis ne- 
tikiu. 

Todėl meldžiuosi broliui, kuris mane mylėjo, kol gra- 
sus krekulas pagrobė jo širdį ir sielą. Klausiu, ką da- 
ryti, ir išgirstu atsakymą, nors nežinia, kas jį pateikė - 
Polas ar mano vaizduotė, pasislėpusi po brolio kauke. 
Galų gale koks skirtumas. Man reikia atsakymo, ir aš 
jo sulaukiu. “Tėtis dovanoja bučinį", - ištaria Polas man 
į ausį taip aiškiai, lyg būtų gyvas. 

Tvirtai suimu kirtiklį. Per radiją po reklaminio skel- 
bimo uždainuoja Henkas Viljamsas: “Kodėl, kaip anks- 
čiau, nebemyli manęs, kodėl nori mane į šiukšlyną iš- 
mest?" Aš užsimoju 

Sakinį nutraukė trys tuščios eilutės, po kurių Skotas jį 
pratęsė būtuoju laiku. Kreipėsi tiesiai į žmoną. Likusias pa- 
straipas suspaudė beveik nekreipdamas dėmesio į lygias 
mėlynas linijas. Neabejotinai jas brūkštelėjo vienu atsikvė- 
pimu. Lygiai taip pat Lizė juos perskaitė. Atsivertusi pasku- 
tinį puslapį, nepaliaujamai šluostėsi ašaras, idant matytų, 
kas parašyta, ir suvoktų, ką jis norėjo pasakyti. Mintyse kuo 
puikiausiai regėjo basą berniuką, dėvintį vienintelius nesu- 
plėšytus džinsus, pilkšvoje aušros šviesoje virš miegančio 
tėvo keliantį kirtiklį. Sekundei šis pakimba ore, kuris pra- 
dvisęs gervuogių vynu, ir 

smogiau - su meile, garbės žodis - ir užmušiau tė- 
vą. Galvojau, jog būsiu priverstas trenkti dar kartą, bet 
užteko vieno smūgio. Savo poelgio suvokimas neduo- 
da man ramybės visą gyvenimą. Rytais keliuosi su min- 
timi - aš nužudžiau savo tėvą, - vakarais su ja atsigulu 
miegoti. Ji tarsi vaiduoklis slypi už kiekvienos mano ro- 
manų ar apsakymų eilutės: aš nužudžiau savo tėvą. Tą- 
dien, kai mudu sėdėjome po niam niam medžiu, prisi- 
pažinau ką padaręs ir pajutau tokį palengvėjimą, kad 
Jis man neleido išsprogti dar penkis, dešimt ar penkio- 

lika metų. Bet fakto konstatavimas skiriasi nuo pasako- 
jimo. 

Lize, jeigu skaitai šituos puslapius, vadinas, manęs 
nebėra. Visada žinojau, kad gyvensiu neilgai, tačiau ge- 
riausius, nuostabiausius metus praleidau su tavimi. Tu 
tiek daug man davei ir buvai tokia gera. Dabar iš ta- 
vęs tenoriu vienintelės paslaugos - perskaityk paskuti- 
nes kelias pastraipas, kurias užrašyti man sunkiau nei 
bet ką kitą. 

Jokiais žodžiais neįmanoma nupasakoti, kokia šlykšti 
esti smurtinė mirtis, net jeigu ji žaibiška. Dėkui Dievui, 
kirtiklis nenuslydo galvos šonu, antraip būtų reikėję dar 
sykį trenkti; dėkui Dievui, tėvas nepratrūko klykti ir ne- 
puolė raičiotis ant grindų. Pataikiau ten, kur ir ketinau. 
Bet žinai, pasibjaurėjimą kelia netgi gailestingi poelgiai 
- kiekvieną sykį, kai juos atsimeni. Šią pamoką įsisa- 
vinau būdamas vos dešimties. Jo kaukolė sprogo. Ant- 
klodę užliejo fontanu ištryškęs kraujas ir smegenys. Iš 
šnervių išskriejo snarglys, pro lūpų kampą nusviro lie- 
žuvis. Galva šastelėjo į šoną, ir mano ausis pasiekė ty- 
lus pukšėjimas, kurį išgavo tekantis kraujo bei smege- 
nų mišinys. Dalis jo aptaškė ir sušildė basas mano ko- 
jas. Per radiją vis dar dainavo Henkas Viljamsas. Vie- 
nos rankos pirštus tėtis mėšlungiškai suspaudė į kumštį 
ir iš karto atgniaužė. Užuodęs išmatų tvaiką supratau, 
kad jis privarė į kelnes. Mano tėvas numirė. 

Kirtiklis tebekyšojo iš galvos. 

Nuropoj į kambario kampą, ten susiriečiau į kamuo- 
liuką ir apsipyliau ašaromis. Vis verkiau ir verkiau. Gal 
šiek tiek ir nusnūd. Kažkuriuo momentu, kai oras pra- 
giedrėjo ir pro debesis beveik išniro saulė, pagalvojau, 
kad jau vidurdienis. O tai reišk, jog prabėg 7 valandos. 
Būtent tada pirmą kartą pabandžiau perkelti tėtį į Oho- 

ho mėnulį, bet neįstengiau. Nutariau, jog reikėt nuo sa- 
vęs nuplaut jo kraują ir aptvarkyt kambarį, tačiau tai ne- 
padėjo. Aš vis banžiau ir banžiau. Su pertraukomis. Ko- 
kias dvi dienas. Kartais pažvelgdavau į tėvą, įsisupusį 
į antklodę, ir tarsi išgirsdavau jį sakant: “Pirmyn, Sku- 
tai, senas kalės vaike, tau pavyks". Aš pamėgindavau, 
nieko nepešęs imdavau kuopti jo paliktą jovalą, vėl pa- 
mėgindavau ir vėl puldavau valyt. Ko nors užkąsdav, at- 
sipūsdav ir griebdavaus darbo. Kol sutvarkiau visą na- 
mą! Nuo apačios iki viršaus! Sykį vienas nukeliav į 
Ohoho Mėnulį norėdamas įsitikint, ar vis dar galiu ten 
persikelti. Man pasisekė, bet tėvo nusitempti niekaip ne- 
įstengiau. Banžiau iš visų jėgų, Lize. 

Dar kelios tuščios linijos. Paskutinio puslapio apačioje 
jis užrašė: Kai kurie dalykai mus sulaiko kaip inkaras, 
pameni, Lize? 

- Taip, Skotai, - sumurmėjo ji. - Taip. Juo tapo tavo tė- 
vas, tiesa? - Lizė nejučia ėmė spėlioti, kiek dienų ir naktų 
mažas berniukas praleido prie Endriaus “Degtuko" Lendono 
lavono, kol pagaliau nukorė rankas ir susitaikė su realybe. 
Kaip, dėl Dievo meilės, jis ištvėrė tą košmarą neprarasda- 
mas sveiko proto? 

Į vieną iš jos klausimų atsakė kitoje puslapio pusėje pa- 
keverzotos kelios pastraipos. 

Aš banžiau penkias dienas. Galop pasidaviau, su- 
supau jį į antklodę ir įstūmiau į išdžiūvusį šulinį. Kai lau- 
ke antrąsyk liovėsi pylusi šlapdriba, nuėjau į “Mulio" 
krautuvėlę, kur pasakiau: “Tėtis su vyresniuoju mano 
broliu kažkur išvažiavo. Atrodo, kad mane paliko vie- 

ną" Žmonės iš parduotuvės nuvedė mane pas šerifą - 
storulį, pavarde Goslingas, kuris savo ruožtu pristatė 
mane į vaikų rūpybos skyrių ir paliko “apygardos glo- 
bai", kaip sakoma. Kiek žinau, iš “farų", mano namuose 
lankėsi vienintelis Goslingas. Bet jis, kaip kartą pareiškė 
tėtis “pašikęs nebūtų suradęs savo subinės" 

Paskutinius jai skirtus žodžius vyras užrašė po dar vieno 
trijų eilučių tarpo. Aiškiai buvo matyti, kad jis stengėsi su- 
sivaldyti ir atsiriboti nuo vaikiškosios savo esybės - stengė- 
si dėl jos, spėjo Lizė. Ne, dėl to nekilo jokių abejonių. 

Širdele, jei tau reikės inkaro, kuris padėtų išsilaikyti 
mūsų pasaulyje (ne Ohoho mėnulyje), pasinaudok “vi|- 
niu" Tu žinai, kaip jį susigrąžinti. Bučiuoju - mažiau- 
siai tūkstantį kartų. 

Skotas 
P. S. Niekas nesikeičia. Aš tave myliu. 

Lizė dar ilgai galėjo sėdėti su laišku rankose, tačiau 
Ohoho mėnulyje nenumaldomai artėjo vakaras. Saulė, nors 
ir tebetvieskianti geltoniu, leidosi link horizonto ir neilgai 
trukus turėjo nusidažyti grėsmingu, gerai pažįstamu oranži- 
niu atspalviu. Ji nė kiek netroško žygiuoti takeliu prieš pat 
saulėlydį, todėl nusprendė pajudėti. Skoto rankraštį ketino 
palikti čia, bet ne po Istorijų medžiu, o šalia Polo Lendono 
kapavietės. 

Prie mielojo medžio apsamanojusiu kamienu, keistai 
panašaus į palmę, ji grįžo nešina vilnonio apkloto draiska- 
nomis ir sutežusia dėže. Visa tai nuleidusi ant žemės, pakėlė 
kryžių su iškruvintu, persikreipusiu, bet ne lūžusiu skersi- 
niu, ant kurio juodavo vardas: POLAS. Lizė jį ištiesino ir 

įstatė kryžių į senąją vietą. Kai darbą užbaigė, aukštoje žolė- 
je kai ką pastebėjo. Sumojo ką reginti anksčiau, nei daiktą 
pakėlė: nepanaudotą, parūdijusį, vis dar gaubteliu uždengtą 
švirkštą. 

Skutai, tu žaidi su ugnimi, pastebėjo Endrius Lendo- 
nas, kai Skotas pasiūlė apsvaiginti Polą... ir jo tėvas buvo tei- 
sus. 

Jau galvojau, kad įsidūriau, pasakė Skotas, kai iš “El- 
nio ragų" miegamojo perkėlė ją į Ohoho mėnulį. Po tiek 
metų! Tai bent būtų pokštas. Laimei, gaubtelis išliko savo 
vietoje. 

Išliko iki šiol. Kaip ir į švirkštą įtraukti raminamieji. 

Lizė pabučiavo dulsvą cilindro stiklą - pati nesuprato 
kodėl - ir nuleido. jį į dėžę, kur slypėjo Skoto istorija. Tuo- 
met, į ryšulį susukusi vilnonio, gerosios mamulės dovano- 
to apkloto liekanas, nupėdino takeliu. Dirstelėjo į lentą, 
kėpsančią aukštoje žolėje su pamėkliškai blyškiais, bet vis 
dar įskaitomais žodžiais LINK TELKINIO, ir žengė tarp 
medžių. Iš pradžių tipeno lėtai, nerangiai, bijodama, jog 
netoliese gali tykoti tam tikras padaras, kurio keistas ir 
siaubingas protas ją tikrai pajustų. Bet po minutės kitos 
Lizė atsipalaidavo. Ilgšis šliaužiojo kažkur kitur - miško 
tankmėje ar net išvis ne Ohoho mėnulyje. Jo sąmonėje Li- 
zė Lendon užėmė itin nežymią vietą, ir šioji taps dar men- 
kesnė, jeigu jai pavyks įgyvendinti savo sumanymą, nes 
paskutinius sykius į keistą, gąsdinantį pasaulį buvo persi- 
kėlusi nevalingai, o priverstiniai pasisvečiavimai turėtų už- 
sibaigti. 

Kai kurie dalykai mus sulaiko kaip inkaras, pameni, 
Lize? 

Ji paspartino žingsnį. Kai priėjo sidabrinį kastuvą, gulin- 
tį ant kelio, vos kartą atsainiai į jį pažiūrėjo, perlipo nuo 
Džimo Dūlio kraujo pajuodavusią mentę ir kone leidosi te- 
kina. 

Tuščioje studijoje tvyrantis karštis sustiprėjo, bet Lizei, 
kuri antrą sykį iš Ohoho mėnulio grįžo kiaurai permirkusi, 
buvo gana vėsu. Šįkart jos liemenį tarsi platus diržas juosė 
šlaputėlis geltonas, vilnonis apklotas. 

Pasinaudok "vilniu", parašė Skotas, pridūrė, kad Lizė ži- 
nojo, kaip jį susigrąžinti į savo pasaulį (ne Ohoho mėnulį), ir, 
be abejo, neklydo. Ji aprišo liemenį “vilniu", įbrido į telkinį, 
patraukė atgal į krantą. Beveik garantuotai paskutinį kartą sto- 
vėdama ant balto paplūdimio smėlio, nusigręžusi nuo pri- 
slėgtų, nebylių, ant suoliukų sėdinčių žiūrovų, atsisukusi į 
vandens tolybes, virš kurių galiausiai pakils amžinoji pilnatis, 
užsimerkė ir tiesiog... ką padarė? Užsimanė grįžti? Ne, įdėjo 
daugiau pastangų, apimta ne tiek ilgesio, kiek liūdesio. 

- Aš pakviečiau save namo, - sumurmėjo ji ilgam, tuš- 
čiam kambariui, kuriame nebeliko rašomųjų stalų, kompiu- 
terių, knygų, grotuvo... nebeliko ir jo dvasios. - Štai kas at- 
sitiko, ar ne, Skotai? 

Atsakymas nepasigirdo. Regis, paskutinį savo žodį jis tarė. 
Na, ir gerai. Toks įvykių posūkis, ko gero, visiems bus į naudą. 

Kol ją apjuosęs “vilnis" neišdžius, Lizė, jei tiktai panūs- 
tų, lengvai sugebėtų nukakti į Ohoho mėnulį ar net į kitus 
pasaulius, nes šie neabejotinai egzistavo. Į kai kuriuos rasti 
kelią įstengdavo ir prie telkinio susibūrę žmonės, kai jiems 
atsibosdavo sėdėti ant akmeninių suoliukų. Apsirišusi drėg- 
ną “vilnį", ji netgi pajėgtų skrajoti kaip sapnuose, nors nie- 
ko panašaus daryti neketino. Skotas dažnai regėdavo vizijas, 
neretai nuostabias, tačiau toks buvo jo talentas, kurio reikė- 
jo rašytojo darbui. Lizei Lendon vieno pasaulio užteko su 
kaupu, nors ji įtarė, kad širdies kertelėje išsaugos atsimini- 
mus apie tą kitą kraštą, kur matė saulę, besileidžiančią į sa- 

vuosius griausmo namus, ir sidabrinį, mirtinoje tyloje ky- 
lantį mėnulį. Et, velniop. Ji galėjo mėgautis jaukiais namais, 
puikiu automobiliu, nestokojo drabužių ir apavo, be to, turė- 
jo keturias seseris, vienai iš kurių ateityje prisireiks pagal- 
bos bei supratimo. Te drėgmė iš vilnonio apkloto išgaruoja 
- kartu su žavia, bet grėsminga svajų ir kerų našta. Te “vil- 
nis“ vėl tampa inkaru. Galiausiai Lizė jį sukarpys į skiautes 
ir su vienu iš lopinėliu, kuris apsaugos nuo burtų, po kojo- 
mis leis jausti tvirtą pagrindą, suturės nuo nevalingų persi- 
kėlimų į Ohoho mėnulį, nesiskirs niekada. 

Nūnai jai magėjo išsidžiovinti plaukus ir nusimesti šla- 
pius drabužius. 

Lizė žengė laiptų pusėn. Ant baltą kilimą subjaurojusių 
kraujo dėmių nuvarvėjo tamsūs lašai. “Vilnis" slystelėjo 
nuo strėnų ir dabar priminė egzotišką, netgi seksualų sijonė- 
lį. Ji per petį pažvelgė į ilgą tuščią kambarį, rodos, snau- 
džiantį dulkėtose spindulių, kuriuos pro stoglangius skleidė 
vėlyvo rugpjūčio saulė, juostose. Toje šviesoje Lizės kūnas 
nusidažė auksiniu atspalviu ir atjaunėjo. Bet ji pati nė nenu- 
tuokė, kaip atrodė. 

- Na, man metas eiti, - kažkodėl neryžtingai ištarė. - Sudie. 

Ji palūkuriavo, nors ir nesuprato, kodėl taip elgėsi. Prieš 
save tematė apleistą studiją, bet kažką jautė. 

Lizė pakėlė ranką tarsi atsisveikinti norintis žmogus ir 
ją nuleido lyg susigėdusi. Droviai šyptelėjo, nė nepajuto, 
kaip skruostu nutekėjo ašara. 

- Brangusis, aš tave myliu. Niekas nesikeičia. 

Ji ėmė lipti laiptais. Akimirką sudvejojęs įkandin pase- 
kė ir Lizės šešėlis. 

Kambarys atsiduso. Ir nuščiuvo. 


Centrinis Lovelas, Meino valstija 
2005-ųjų rugpjūčio 4-oji 

AUTORIAUS PABAIGOS ŽODIS 


Telkinys, iš kurio mes visi - turiu omenyje milžinišką 
skaitytojų ir rašytojų ratą - geriame ir į kurį užmetame savo 
tinklus, išties egzistuoja. Mano žodžius patvirtina “Lizės is- 
torijoje" paminėtos nuorodos į tuzinus romanų, eilėraščių 
ir dainų. Nė kiek netrokštu prieš jus puikuotis savo išmonė 
- daugumą dalykų pakuždėjo širdis, o ne protas, - tiesiog 
noriu įvardyti kai kurias iš tų mielų žuvelių ir išreikšti dera- 
mą pagarbą. 

“Man taip karšta, prašau duoti ledo" iš Maiklo Konelio 
romano “Bagažinės muzika“ 

“Šutykla" iš Styveno Dobinso “Šaltos šunų sriubos" 

“Motin mieliausioji" - užuomina į Dau Mosmano “Vasa- 
ros akmenys“ 

Dono DeLilo apysaka “Pafko prie sienos" 

Menlio Veido Velmano apsakymų rinkinys “Ateitis nie- 
ko gero nežada" 

Lono Čeinio žodžiai: “Vidurnaktį klounai niekam nepa- 
tinka" 

“Kalės vaikai, jis gi šlavė" - žodžiai iš Lario Makmartrio 
knygos ir filmo scenarijaus “Paskutinis seansas" 

“Pabėgę iš pragaro" užuomina į Viljamo Šekspyro 
“Audrą" (“Nebėr nė vieno velnio pragare visi apniko 
mus!'')* 

“Ilgai taip nepagyvensi" sukūrė Rodnis Krovelis. Neskai- 
tant originaliosios jo versijos, dainą dar buvo įrašę Emilu 
Haris, Džeris Džefas Volkeris, Vebas Vailderis ir senis Vei- 
lonas. 

Ir, žinoma, senio Henko kūryba. Jei tarp knygos puslapių 
ir plevena vaiduoklis, jis priklauso tiek Skotui Lendonui, 
tiek Henkui Viljamsui. 


*Vert. T. Venclova. 

Norėčiau iš jūsų atimti dar minutę ir tarti ačiū žmonai. Ji 
- ne Lizė Lendon; jos šeima - ne Lizės šeima, bet per pasta- 
ruosius trisdešimt metų man patiko stebėti, kaip Tabita, 
Margareta, Katerina, Stefanija ir Marsela tvarko “seserų rei- 
kalus"* Šių esti visokių, tačiau kiekvienas savaip įdomus. 
Dėkoju joms už tuos dalykus, kuriuos aprašiau teisingai. Jei 
kur ir suklydau, labai ant manęs nepykite, gerai? Aš turiu 
nuostabų vyresnį brolį ir nė vienos sesers. 

Knygą redagavo Nana Grehem. Gan dažnai romanų kriti- 
kai, - ypač tų romanų, kurie parduodami milžiniškais tira- 
žais, - aiškina, esą “vienai ar kitai smulkmenai tikrai nebūtų 
pakenkęs kruopštesnis redagavimas“ Mielai pateikčiau ke- 
lis pirmojo savo juodraščio puslapius su Nanos pastabomis. 
Kai tik pradėjau mokytis prancūzų kalbos, mokytojas sugrą- 
žindavo mano rašinėlius gerokai mažiau pribraukytus. Nana 
padirbėjo iš peties, ir aš esu dėkingas, kad ji man neleido 
pasirodyti viešumoje nesusišukavusiam, išsipešiojusiais 
marškinių kraštais. Tais keliais atvejais, kai autorius atmetė 
jos pataisymus... na, tegaliu pasakyti, jog “realybę įkūnija 
Ralfas" 

Ačiū L. Ir R. D., perskaičiusiems pirmojo juodraščio 
puslapius. 

Galop norėčiau padėkoti Batonui Hatlenui iš Meino uni- 
versiteto, šauniausiam anglų kalbos mokytojui, kokį esu tu- 
rėjęs. Būtent jis 1968-aisiais man parodė kelią link telki- 
nio, dar vadinamo “kalbos arba mitų telkinių, iš kurio mes 
visi geriame" Daug metų dažnai kulniuodavo ten vedančiu 
takeliu. Geresnės vietos, kur būtų galima praleisti savo die- 
nas, neįsivaizduoju. Vanduo vis dar malonus, ir jame tebe- 
plaukioja žuvys. 


S. K. 

Aš pakviesiu tave namo. 


NAUJAUSIAS ĮŽYMAUS 
KAŠYTOJO ROMANAS! 


žasaulį, kurį dar jaunystėje 
atrado jos būsimasis vyras. 
Čin slypi galia pugyti, 
čia slypi galia - sunaikinti, 
Čionai Skotas semdavosi idėjų. 
įkvėpimo savo Knygos, 
iš čia jis grįždavo pasveikęs, 
bet ir mirtinai išgąsdintas. 


VLizės istorija" - 
nepaprastai intymi ir galinga knyga, 
kupina nietaforų apie kūrybos šaltinius, 
gundančių beprotybę, slaptųjų meilės Kulbų - 
priverčia patikėti, 
Kad mirusieji mus myli. 

